
TIL ORIENTERING. 


ET menneskelige Aandsliv bevæger sig om to Poler: 

Subjectet, selve det tænkende og handlende Jeg, 
og overfor dette Objectet, Tilværelsen i og udenom Jeget, 
som bliver Gjenstand for Subjectets Tænken og Hand- 
len. Hvor Livet udfolder sig i fuld Harmoni, ville 
disse to, Subjectet og Objectet d. e. Jeget med hele dets 
Tankeverden og de herfra udgaaende Tilskyndelser til 
Handlen og overfor dette Tilværelsen med dens baade 
indefter og udefter rigt bevægede Livsfylde, være i Lige- 
vægt og gensidig paavirke og befrugte hinanden. Dette 
er Tilfældet i de store, skabende Tider, der sætte nye 
Tanker og Livsopfattelser frem og gjennem disse virke 
en Løftelse og Omdannelse af den bestaaende Virkelig- 
hed. Overfor dem staa de jævne, rolige Stilstandstider og 
'de stærkt nedadgaaende Opløsningstider. I disse vil den 
lykkelige Harmoni vige Pladsen, i sidste Fald for en en- 
sidig Fremhæven af det menneskelige Subject, der kun 
vil erkende sin egen Tænken og Villen som berettiget 
og kræver Tilværelsen omdannet efter deres Krav — i 


første Fald for en lige saa ensidig Hævdelse af Objectet, den 
H. Scharling: Dogmatik. i! 

bestaaende Virkelighed med dens engang vedtagne For- 
mer, under hvilke det kræves, at Menneskene skulle 
bøie sig i blind Lydighed, og i hvilke derfor ikke kan 
tilstedes mnogensomhelst Ændring eller (Omdannelse. 
Medeus den første Bevægelse, om den faar uhindret 
Fremgang, vil føre til Omvæltning og Anarki, saa vil 
den sidste føre til aandelig Søvn og Død. I den be- 
standige Vexlen mellem disse hinanden modsatte Aands- 
retninger bestaar Livet, og Kampen mellem dem er Vil- 
kaaret og Betingelsen for Aandsudviklingen i det jor- 
diske Liv. Det er denne Modsætning, som møder os 
under forskellige Navne, Idealisme og Realisme, Libe- 
ralisme og Konservatisme, men Modsætningen er den 
samme, den mellem ensidig Subjectivisme og lige saa 
ensidig Objectivisme. 

Kaste vi nu et Blik paa vor egen Tid med dens 
stærke Brydninger, saa ville vi snart finde, at den staar 
under Subjectivitetens Tegn. Ofte bliver denne en yder- 
lig gaaende Ensidighed og viser sig da som Radikalisme, 
der bryder med al Fortid, alle Traditioner, og vil be- 
gynde Alt forfra. Paa alle Omraader gjør den ensidige Sub- 
jectivisme sig gældende som samfundsopløsende Magt: 
I det politiske Liv skydes Spørgsmaalene om Samfundets 
Krav tilside, der spørges ikke om, hvad Staten egentlig 
er, hvilken Ordning der maatte anses for den bedste, 
der spørges kun om, hvad de enkelte Borgere ville, 
hver for sig, Staten er ikke længere et organiseret 
Samfund, men en Hob Individer, der alle have de 
samme politiske Rettigheder uden Hensyn til Livsstil- 
ling, Uddannelse og Kundskabsfylde. Staten og Borger- 
samfundet opbygges da paa Flertalsvælden eller, som 
den med et urigtigt og uhistorisk Navn kaldes, Parla- 


Til Orientering. 3 


mentarismen. Al fast Objectivitet, der kunde afgive et 
Grundlag for den politiske og sociale Samfundsordning, 
bortfalder, og i dens Sted træder Individernes, d. e. Fler- 
tallets eller Massernes Villie, der er lige saa omskiftelig 
som Veir og Vind, saaledes at de Love, som efter lang- 
varige Forhandlinger ere blevne vedtagne det ene Aar, 
meget vel kunne ophæves det følgende Aar, dersom 
Folkevillien nu gaar i en anden Retning. Under hef- 
tige Partikampe rystes Samfundet i sin inderste Grund 
og gaar sin Undergang i Møde, om ikke en Strømkæn- 
tring i modsat Retning gjør sig gældende og reiser en 
Dæmning mod Partiernes ubegrænsede Magtbegær. Paa 
Kunstens og Poesiens Omraade gjør den samme ensidige 
Subjectivisme sig gældende; Tradition, Form og Stil 
bortkastes, den Enkeltes Opfattelse bliver den souveræne 
Magt, som bestemmer, hvad der er sand og ægte Kunst. 
Forskellen mellem skønt og hæsligt, moralsk og umo- 
ralsk ophæves, det er den Enkelte selv, der afgjør, 
hvad der er god og sand Kunst, og hvad der er slet og 
usand Kunst, thi der er ingen anden Lov end hans 
Godtykke. 

Det kan da ikke undre os, at vi paa det Omraade, 
som ligger den her stillede Opgave nærmest, nemlig det 
religiøse, se Udviklingen gaa i samme Retning. Vi 
møde her den store Opvækkelse, som i Begyndelsen 
af det svundne Aarhundrede begynder sin Kamp mod 
den aandelige Søvn og Ligegyldighed, der havde bredt 
sig i vide Kredse, og mod den heraf følgende Vane- 
christendom, som holder for, at naar blot de ydre For- 
mer for Gudstjeneste og kirkelig Lære ere overholdte, 
saa er Alt i Orden. I Modsætning hertil gjør Opvæk- 


kelsen gældende, at disse Former for sig alene betyde 
3 fan 

Intet, de faa deres Værd ved den Personlighedens Varme 
og Inderlighed, hvormed de omfattes. Opvækkelsen 
vinder efterhaanden Fremgang, men bliver i samme 
Grad ensidig, hvorved dens Friskhed og Inderlighed 
svinder bort, og i dens Sted træder den Fasthængen i 
ydre Former og den Udvorteshed, hvilken den fra først 
af vilde bekæmpe. Denne Aandsretning har efterhaan- 
den faaet et amerikansk - methodistisk Præg og kan 
vel siges under forskellige Former i Løbet af den sidste 
Menneskealder at have indtaget den herskende Stilling 
i den danske Folkekirke. 

Atter her træffe vi Tidens ensidige Individualisme og 
Subjectivisme, Alt føres tilbage til Følelsen og den 
stærkt bevægede Stemning, til den enkelte Personligheds 
Krav. Det er disse, som blive bestemmende for Guds- 
tjenesten og Bekendelsen, medens det moralske Villies- 
liv træder tilbage og den dybere Erkendelse og Indsigt 
i de christelige Sandheder betragtes som overflødig, ja 
endog som skadelig, fordi den virker hæmmende for det 
opbrusende Følelsesliv. Til den yderste Konsekvents er 
denne religiøse Subjectivisme og Individualisme bleven 
gjennemført af den ensomme Tænker Søren Kierke- 
gaard. Ganske vist staar han selv udenfor Opvækkelsen, 
ja har endog oftere gjort den til Gjenstand for skarp 
Ironi og Satire, men i Lønkammerets Stilhed gjennem- 
fører han dens Livsopfattelse med ubønhørlig Logik til 
dens sidste Yderlighed. Den religiøse Subjectivisme har 
her bortfeiet Alt, hvad der paa nogen Maade kan siges 
at staa udenfor Subjectet, og udtaler dette i sin be- 
kendte Sætning: Subjectiviteten er Sandheden. De sæde- 
lige Samfundsordninger, Familie, Stat og Kirke have 
kun en Skinværen. Den sande Troende vil derfor for- 

staa at holde sig udenfor dem, ikke i den Forstand, hvori 
Middelalderen tog det i sin rent udvortes Klosterbevægelse, 
men i dybere religiøs Forstaaelse som en indadvendt Klo- 
sterbevægelse, saaledes at den Christne vel deltager i selve 
Samfundslivet, er Ægtemand og Familiefader, driver bor- 
gerlig Erhverv og Næring, men han forstaar, at alt dette 
kun er ydre Former uden Betydning for det indre Sjæle- 
liv. Dette samler sig i al sin Inderlighed udelukkende i 
Gudsforholdet, den Enkelte føler sig i al sin Virken 
staaende overfor Gud og overfor ham alene. Men 
atter her svinder Objectiviteten bort, Guds Aabenba- 
ring i Naturen og i Historien, gjennem Propheterne og 
tilsidst Jesus Christus — Søren Kierkegaard nægter vel 
Intet af alt dette, end ikke den lutherske Orthodoxi i al 
sin Stivhed har han angrebet, han lader det Alt blive 
staaende urørt, men — det har for ham ingen Betyd- 
ning. Christentroen samler sig for ham i dette ene og 
eneste Hovedpunkt: Gud er bleven Menneske, den 
Uendelige er bleven endelig. Dette er det absolute Pa- 
radox, som er i uløselig Strid med al sund F ornuft, al 
menneskelig Tænken, men netop derfor er det Sandhed, 
som ikke kan eller skal forstaas og erkendes, men kun 
kan gr gribes og fastholdes i et potentseret Følelsesliv, i 
Villiens yderste ”"Anspændthed, eller som Kierkegaard 
udtrykker det, i Lidenskabens uendelige Pathos. I sine 
sidste Leveaar ophidser den ensomme Tænker sig mere 
og mere i denne sin Lidenskab, indtil den tilsidst ender 
i et voldsomt Udbrud af Forbittrelse og Haan mod hele 
det kirkelige Samfundsliv og dets Gudstjeneste, hvilket han 
stempler som den officielle Christendom og skælder for 
Løgn og Bedrag, ja dømmer Enhver, som deltager deri, 
skyldig i dette skammelige Bedrageri. Det er muligt, 

at en sjælelig Sindslidelse har været medvirkende i den 
Voldsomhed, hvormed Angrebet fremføres, men man 
kan, naar man borttager den rige æsthetiske Indklæd- 
ning af Ironi og Satire, atter her gjenfinde den ledende 
Grundtanke hos Kierkegaard: den ensidige Hævden af 
Subjectivitetens Ret, der tilsidst maa ende med at slaa 
al Objectivitet sønder og sammen.) 

Kierkegaard har ikke umiddelbart paavirket Opvæk- 
kelsen, han er heller ikke selv paavirket af den. Sna- 
rere maa han siges at staa udenfor den, thi dens lar- 
mende Virkemaade, dens store Massemøder maatte virke 
frastødende paa ham, der stadig henvender sig til den 
Enkelte i Lønkamrets Stilhed. Men alligevel have vi 
dvælet ved ham her, fordi hans Tanker løbe parallelt 
med Opvækkelsens, og dennes Subjectivisme føres af 
ham ud til dens yderste Følger. Naar Kierkegaard 
skriver for den Enkelte, saa taler Opvækkelsen til den 
Enkelte: »Du, min Tilhører, har du omvendt dig? el- 
sker du Jesus?« o. s. fr. Skøndt der idelig tales om 
Menigheden, saa er der i Virkeligheden ingen Me- 
nighed, thi Menigheden er Andet og Mere end en Del 
Individer, der efter Behag kommer og gaar.  Og- 
saa Kierkegaards Paradox møde vi igjen, kun med 
den Forskel, at medens Paradoxet hos ham er Guds 
Menneskeblivelse i Christus, saa er det for Opvæk- 
kelsen Christi Forsoning. Noget Forsøg paa en dybere 
Indtrængen i den gives ikke, ei heller lægges der 
Vægt paa Bibellæsningen eller den Oplysning, som den 
giver, her skal overhovedet ikke tænkes eller førstaas, 


=) En videre Fremstilling af Kierkegaards religiøse Livsan- 
skuelse er given i Historiens Philosophi. II. S. 287—298. 
(Første Udgave. 1874.) 

men Ålt skal gribes og fastholdes i Følelsen som hos 
Kierkegaard i Lidenskabens Pathos. Men der møder os 
ganske vist paa Ny en Modsætning mellem den store 
Tankerigdom og det spillende Vid, som giver Kierke- 
gaards Skrifter en ejendommelig Tiltrækning, og til den 
anden Side den store Ensformighed i Opvækkelsens 
Forkyndelse og dens Mangel paa Tanker, saa at hin 
altfor ofte er en Marsch paa Stedet og en trættende 
Gjentagelsc af de samme Tanker. Det kan ikke un- 
dre, thi naar man kun skal prædike udaf sine person- 
lige EF Erfaringer, kan det let gaa, som det gik Simon Pe- 
ter, ter, da han hele Natten fiskede ål Henhold til sine tid- 
ligere Erfaringer og Intet fik, men først da han gav 
Agt paa Herrens Ord, "kom den ”overvættes Fylde. Lig- 
heden mellem Kierkegaard og Opvækkelsen kommer 
atter frem i Tilsidesættelsen af det sædelige Samfundsliv 
og dets Opgaver. Som dette for Kierkegaard bliver et 
Skyggeliv uden Betydning for det indre Evighedsliv, 
saaledes er det ogsaa uden Betydning for Opvækkelsen. 
Som Menigheden saaledes opløses ogsaa Familie og 
Stat i lutter Enkeltpersoner, der staa løst stillede over- 
for hverandre. Nogen Trang til en dybere Forstaaelse 
af disse sædelige Livssamfund spores ikke, ei heller til 
Erkendelse af deres Virksomhed og de ejendommelige 
Livsopgaver, som herved stilles. Alt samler sig om 
Gudsforholdet, men hvorledes dette skal udformes i 
Verdensforholdet og paatrykke Livets Enkeltheder sit 
hellige Præg, det ligger udenfor Betragtningen og uden- 
for Forkyndelsen. 

De praktiske Følger af dette indskrænkede og skæve 
Livssyn bliver en almindelig Opløsning af de bestaaende 
Samfundsordninger, uden at noget Nyt sættes i Stedet. 

Kierkegaard ender med at sætte »Torpedoen under ÅAr- 
ken« og sprænger Folkekirken i Luften ved en vældig Ex- 
plosion — vel at mærke i Tankens Verden. Ogsaa her 
gaar Opvækkelsen i samme Retning, men følger en an- 
den Fremgangsmaade, som mere tiltaler den danske 
Folkecharacter. Denne ynder ikke de voldsomme Om- 
styrtninger, som tiltaler Franskmændenes og Sydlæn- 
dernes ildfulde Temperament, men foretrækker et lang- 
somt og stilfærdigt Nedbrydningsarbeide, der omsider 
fører til det samme Maal. Paa denne Vis fjerner Op- 
vækkelsen Stykke for Stykke de kirkelige Handlinger og 
den gamle Kirkeordning, naar disse ikke, som det hed- 
der, fyldestgjøre Personlighedens Krav. Saaledes arbei- 
des der paa at faa den kirkelige Vielse og den kirkelige 
Jordefærd fjernede, Konfirmationen er allerede afskaffet, 
i hvert Fald er dens egentlige Kærne, de Unges Beken- 
delse for Menigheden af, at de ville fastholde deres 
Daabspagt, bortfalden. Her møder os det Særsyn, at 
medens en. vaagnende Opvækkelse, Pietismen, indførte 
Konfirmationen, saa har Nutidens omstyrtende Opvæk- 
kelse, Methodismen, atter fjernet den. Overalt reises 
den samme Indvending, at naar de Paagældende ikke 
ere sig fuldt bevidste, hvad der sker, saa bør de kirke- 
lige Handlinger bortfalde. At disse Handlinger have 
deres objective Betydning, og at der gennem dem i 
Mangfoldige, der modtage dem, nedlægges et Sædekorn, 
som i Aarenes Løb spirer i det Skjulte og under Livets 
Prøvelser og Modgang bliver dem en fast Støtte — alt 
dette forstaar Opvækkelsen ikke. Ligesaa uforstaaende 
er den overfor de brede Folkemasser og deres Opfat- 
telse af de religiøse Handlinger. Medens Opvækkelsen 
holder Gudsforholdet i dets Alvor fjernet fra Hverdags- 

livets travle Virken, saa holder Folket med langt større 
Ret for, at Gudsforholdet skal gennemtrænge og hellige 
Hverdagslivet, og det kræver, at de nævnte Handlinger 
skulle: lægge et festligt Præg over Familielivet. At der 
herved kan finde Misbrug Sted, kan give Anledning til 
alvorlig Paatale, men ikke til deres Ophævelse; man 
maa her holde sig til det gamle Ord: abusus non tollit 
usum. Og Bevægelsen gaar ustandseligt videre; de samme 
Indvendinger, der reises mod Konfirmationen, kunne 
med maaske endnu større Ret reises imod Barnedaaben. 
Thi hvor kan det Personlighedskrav, som Opvækkelsen 
lægger saa stor Vægt paa, eftervises i det spæde Barn? 
og vil man henvise til Familien og Fadderne, saa vil 
det i mange Tilfælde heller ikke findes der. Paa samme 
Maade vil man fjerne Skriftemaalel fra Altergangen, idet 
heller ikke det stemmer med Personlighedens Krav — 
ja, adskillige Præster have allerede fjernet det og 
indbyde alle Tilstedeværende til at gaa op til Her- 
rens Bord — ganske imod vort Kirkesamfunds Ord- 
ning. Ikke blot de hellige Handlinger, men selve Kirke- 
tjenesten trænges mere og mere tilbage, dens faste Ord- 
ning finder man stiv og trykkende, dens Psalmesang for 
langsom, istedenfor vælger man de frie Møder snart i 
Forsamlingshuse, snart i Skov og Mark, hvor Ordet 
strømmer frit, og der af den forsamlede Mængde synges 
aandelige Sange, hvis bløde vuggende Melodier hensætte 
i blid Rørelse, eller kække Kampsange, der kunne sætte 
i christeligt Krigshumør mod Død og Djævel og Van- 
tro. Saa gaar man hjem med den glade Bevidsthed, 
at man nu har viist sig at være sande christelige Tros- 
helte, hvorefter man atter optager sin Hoverdagsger- 
ning, der menes at være Christentroen uvedkommende. 

Og nu myldre Lægprædikanterne frem, i hvem Aanden 
rører sig frit og ikke er svækket og lammet ved en 
aarelang saakaldet videnskabelig Uddannelse. Bag Læg- 
prædikanterne samle Kvinderne sig: de have faaet Ret 
til at tage theologisk Embedsexamen, og paa dette Grund- 
lag ville de nok forstaa at aabne sig Adgang til Prædike- 
stolen og det kirkelige Embede. 

Men naar saaledes de hellige Handlinger trænges til 
Side, gamle kirkelige Traditioner og Sædvaner, der have 
sat deres Præg paa de skiftende Slægtled i Aarhundre- 
ders lange Aarrækker, falde bort, og den faste Kirke- 
tjeneste paa Søn- og Helligdage maa vige Pladsen for 
frie aandelige Møder, da kan det ikke undre, om store 
Skarer begynde at føle sig fremmed for Kirken. Og her- 
med skrider, hvad man har kaldt Folkets Afchristning, 
frem. Der klages med Føie bitterligt derover, ikke 
mindst af Opvækkelsen, som er blind for, at den selv 
er væsentlig Skyld deri, idet dens ensidige Subjectivisme 
har borttaget de Støtter, der skulle fæstne og værne om 
Folkets christelige Tro. Og saa gaar omsider Søren 
Kierkegaards Profeti i Opfyldelse: den tusindaarige 
danske Folkekirke, af ham kaldet den officielle Kristen- 
dom eller den officielle Løgn, synker sammen og for- 
svinder. 

— Men som man fra den nedgaaende Sol vender sig 
mod den opgaaende, saaledes ogsaa her. Den nye Sol, 
hvis gryende Straaler allerede bryde frem, og som for 
den kommende Slægt skal lyse i al sin Glands, er — 
Frikirken. Hvad der skal forstaas herved, er ikke 
klart, og man vil finde mange Former for den lige fra 
saadanne, som ligge nærved den nuværende Folkekirke, 
indtil saadanne, som ligge i den yderste Horizont, og 

hvis Løsen er: fri Præst, fri Menighed! Det vil sige, 
at Præsten maa ikke være bunden af nogensomhelst 
kirkelig Bekendelse eller kirkelig Ordning, han maa 
have Ret til at tale, lære, forkynde, forvalte Sacramen- 
terne udelukkende efter sin Overbevisning, ligesom til 
den anden Side enhver Menighed maa have Ret til at 
vedtage sin Psalmebog, ordne Gudstjenesten, fastsætte 
eller afskaffe Helligdage, eftersom det passer den bedst. 
Skulde Friheden gjennemføres til sine yderste Konse- 
kventser, maatte enhver af Tilhørerne i Kirken have 
Ret til at vælge og synge de Psalmer, som tykkes ham 
at være de mest passende for Leiligheden, og det maatte 
da blive Organistens Sag i Orgelets Toner at finde pas- 
sende Udtryk for denne Mangestemmighed. Tænker man 
sig denne ubundne Frihed gjennemført for alle Lan- 
dets Præster og Menigheder, da vilde man faa et stort 
Antal Menigheder, men ingen Menighed, ingen Kirke, 
saalidt som en Bunke henkastede Mursten kan faa 
Navn af en Bygning. 

Det Tillokkende ved Frikirken er imidlertid ikke 
denne eller hin Form, i hvilken den kan virkeliggjøres, 
men det er selve Navnet Frikirke eller Ordet Frihed, 
som bringer Hjertet til at banke stærkere og fremkalder 
livsalige Følelser. Og saa udmaler man sig med de 
herligste Farver, hvorledes Troslivet og Kærlighedslivet 
vil udfolde sig i rigeste Fylde i denne fra alle vedtagne 
Former og Ordninger frigjorte Kirke, ja næsten komme 
paa Højde med Livet i den apostoliske Kirke. Vilde 
man nu fra disse lokkende Fatamorgana-Syner stige ned 
paa Jorden og undersøge, hvorledes Livet udfolder sig 
i de for Tiden bestaaende Frikirker, da vilde man gjøre 
den mærkelige Opdagelse, at Præsterne i den danske 

Folkekirke nyde større Aandsfrihed end i hine Fri- 
menigheder, og at der i disse, hvormegen christelig Al- 
vor og Energi der udfoldes i dem, dog ogsaa er megen 
Snæverhjertethed og Smaalighed, og at der i hvert Fald 
endnu er langt tilbage, inden man naaer op til den apo- 
stelige Høide.”) 

Man vil indvende, at den her givne Skildring af 
Nutidens christelige Opvækkelse er meget ensidig, at 
den kun fremdrager Skyggesiderne, men ikke Lyssiderne, 
og ikke tænker paa de Mange, som gjennem den ere 
blevne reiste fra aandelig Søvn og Ligegyldighed til 
varmt christeligt Trosliv. Denne Indvending vilde være 
berettiget, hvis Formaalet her var at give en kirkehi- 
storisk Skildring, men saaledes er det ikke Tilfældet. 
Formaalet er udelukkende praktisk, nemlig at aabne 
Øinene for Nutidens kirkelige Bevægelse og vise, hvor 
store Farer den fører med sig for al bestaaende Sam- 
fundsordning, og hvor stor en Ulykke det vilde være 
for det danske Folk, om Folkekirken, der ved sine 
faste Ordninger og sin Forkyndelse i Aarhundreder har 
samlet Folket til Enhed og værnet det ligesaa vel mod 
religiøse Udskeielser som mod aandløst Fritænkeri og 
Vantro, nu skulde nedbrydes og vige Pladsen for en 
phantastisk Luftbygning, der kalder sig Frikirke, men 
ikke selv veed, hvorledes den vil forme sig, eller hvor- 
hen den vil føre. Ligesaa vist som meget af det, der 


=) En videre Udvikling af Opvækkelsens Stilling er givet i 
Skrifterne: Luther eller Grundtvig? Et Blik paa Nutidens 
danske Kirkeforhold (1898). Halvgrundtvigianismen eller 
Bogstavdyrkelsen (1893). Den lutherske Bekendelse og de 
kirkelige Partier (1899). Moralsk Nedgang og Reisning 
(1909). — Om Folkekirkens Stilling til Statskirke og Frikirke se 
christelig Sædelære (1896), S. 669—681. 

paa det humane Aandsomraade smykker sig med det 
stolte Navn Renaissance, af Historiens Dom vil blive 
stemplet som Dekadence — ligesaa sikkert vil meget af 
det, der nu kaldes christelig Opvækkelse, for en dybere 
Betragtning vise sig at være kirkelig Opløsning. Thi 
hvad kan det hjælpe, at vi synge Lovsange over det 
christelige Trosliv, som rører sig i Danmark mægtigere 
og rigere end nogensinde tidligere (?) — naar Virkelig- 
heden er den, at vi efterhaanden trænges ud i et kirke- 
ligt Uføre af Selvraadighed og Vilkaarlighed, hvor det 
gaar til som i Israels Folk i de Dage, da der ingen 
Konge var, men hver giorde, hvad ham tyktes ret 
(Domm. 17,). Hvad Følgerne bleve af denne »Fri- 
kirke«, kan læses i Dommernes Bog. 

For nu at raade Bod paa den herskende Forvirring 
og paavise Lægemidlet mod den, da maa det allerførst 
blive klart, hvad der er det ledende Princip i Nutidens 
Opvækkelse. Dette er, som paavist, den ensidige og al- 
deles ubegrænsede Subjectivisme, der vil forme Livet 
udelukkende efter sine Krav og sine Idealer uden Hen- 
syn til, hvad Livet selv kræver efter sin indre Væren 
og de deraf følgende Love. Med Erkendelsen deraf vil 
da ogsaa forstaas, hvor Veien skal findes og Værnet 
skal reises mod den truende Opløsning, nemlig i at 
fremdrage Objectet d. e. Livet og Virkeligheden og lade 
disse komme til deres Ret. I den Sammenhæng, hvori 
vi her bevæge os, bliver Objectet den christne Menighed, 
der for os i Historiens Gang har formet sig til et evan- 
gelisk- luthersk Kirkesamfund. Spørgsmaalet bliver da, 
hvad er dette Samfund? og hvad fordrer det? men saa 
kan man ikke, som for Tiden er Tilfældet, nøjes med 
at spørge om Personlighedens Krav, men der maa lige 

saa fuldt spørges om det evangelisk-lutherske Kirke- 
samfunds Krav. 

Hermed komme vi frem til Theologien og Dog- 
matiken, thi det er disse, som skulle give os en fast 
og begrundet Oplysning, og hermed ere vi tillige komne 
ind paa det Omraade, hvorpaa den følgende Fremstil- 
ling skal bevæge sig. 

Idet vi nu fæste Blikket paa Nutidens evangeliske 
Theologi, vil det vise sig, at ogsaa den bærer Tidens 
Aandsmærke, den ensidige og ubegrænsede Subjectiv- 
isme. Føreren for det nye Gjennembrud er Schleier- 
jectivisme ud til dens yderste Konsekventser, saaledes 
gjennemfører Schleiermacher Subjectivismens Princip for 
den moderne Theologis Vedkommende. Schleiermachers 
store Fortjeneste er, at han overfor Samtidens Opfat- 
telse af Christendommen som en Lære, en Kundskabs- 
mængle, der ligesom al anden Kundskab kan tilegnes 
i Erkendelsen, og den heraf følgende opløsende Kritik 
hævdede, at Christendommen ikke er Kundskab, men 
Liv og som saadant en bestaaende Virkelighed, noget 
Selvoplevet, der har sin Forvisning i sig selv. Sand 
Christendom skal derfor ikke søges i gamle Oldtidsskrif- 
ter og svundne Tiders Lære, men i vor egen Bevidst- 
hed, vore indre Oplevelser og Troserfaringer, som ud- 
gaa fra vort personlige Samliv med Gud og Jesus Chri- 
stus i Troen. Denne Aandsvirkelighed vil for den 
Christne, som oplever den, være hævet over al menne- 
skelig Forstand og derfor uafhængig af dens Domme. 
Som Livet selv overalt er det første, det umiddelbart 
værende og frembringende, medens Videnskaben først 
kommer i anden Række som erkendende og begribende, 

saaledes er ogsaa den christelig gjenfødte Bevidsthed det 
første, det bærende, som det bliver Theologiens, særlig 
Dogmatikens Opgave at undersøge og derefter at frem- 
stille i begrebsmæssig og systematisk ordnet Sammen- 
hæng. Det var herved lykkedes Schleiermacher at paa- 
vise et levende indre Enhedspunkt og dermed en indre 
Sammenhæng i den christelige Troslære i Modsætning 
til den splittede og usammenhængende Masse af løs- 
revne Skriftsteder og lærde Citater, hvori Samtiden havde 
opløst den. Intet Under, at denne nye livsfriske Be- 
handling blev greben med Begeistring af de mere frem- 
ragende Theologer, og da derefter den store christelige 
Opvækkelse brød frem, maatte denne og Schleierma- 
chers Theologi snart finde og gjensidig støtte hin- 
anden. 

Men overfor de vundne Fordele viste det sig dog 
efterhaanden, at Manglerne vare maaske endnu større. 
Det var ogsaa her den ensidig gjennemførte Subjectiv- 
isme, der griber Sindet ved sin Friskhed og Inderlighed, 
men mangler et fast Støttepunkt, et sikkert Grundlag, 
og derfor lidt efter lidt glider ud i Usikkerhed og Ube- 
stemthed og tilsidst ender i den store Tomhed. Havde 
Schleiermacher sikret den christelige Trosbevidsthed 
og Theologi i dens faste og uangribelige Borg, saa 
havde han til den anden Side draget snævre Grænser 
for den. Thi Alt, hvad der ligger udenfor den christe- 
lige Selvybevidsthed d. e. al Objectivitet, al philosophisk 
Tænken og med den al Metaphysik skal udvises af Dog- 
matiken som den uvedkommende. Gud er efter Schleier- 
macher den uendelige Væren og absolut Causalitet til 
al endelig Væren, men derved ophøiet over al menne- 
skelig Tænken, der kun kan være begrænset. Vi kunne 

derfor kun udtale os om Gud i Billeder og Symboler, 
der nærmest høre hjemme i den christelige Opbyggelse 
og Psalmesang. Guds Aabenbaring indskrænkes til en 
indre Kundgjørelse, medens den ydre Aabenbarings- 
historie paa lignende Maade omsættes til en Række 
symbolske Udtryk for, hvad den Christne oplever i sit 
Indre. Saaledes er Schleiermacher bleven dragen ind i 
en Cirkelbevægelse. Han begynder med en Protest mod 
Forstands-Rationalismen og dens aandløse Theologi, 
men ender i en Følelses-Rationalisme, der vel er mere 
aandfuld og tankerig, men dog bliver ligesaa vaklende 
og usikker som hin, fordi den ligesom hin savner den 
bærende Objectivitet. 

Schleiermachers subjective Theologi har havt afgjø- 
rende Betydning for det nittende Aarhundredes evange- 
liske Dogmatik. Selv om enkelte fremragende Theo- 
loger (Martensen, Dorner, Thomasius o. A.) have søgt 
at drage Objectiviteten stærkere frem, er det dog kun 
delvis lykkedes dem.”) Størst Indflydelse har i nyeste 
Tid A. Ritschl øvet. Han bygger som Schleiermacher 
paa den ”christelige Livserfaring, dog saaledes, at han 
drager Erkendelsen stærkere frem. Dogmerne skulle 
prøves efter den Betydning, som de have før den per- 
sonlige Livsudvikling, de saakaldte Værdidomme. Isteden- 
for den umiddelbare Følelse hos Schleiermacher drages 
her den prøvende Erkenden i Forgrunden, øg Maale- 
stokken bliver den ethiske Characterudvikling: alle Tros- 
sætninger, som fremme denne, have dogmatisk Værd; 
hvor saadant ikke kan paavises, bortfalde de, saaledes 


=) Jvfr. Oversigten over den theologiske Udvikling i >»Dog- 
matikens historiske Forudsætninger« (1905) S. 221—242. 

Trinitetslæren, Læren om Christi Præexistents, hans 
to Naturer, Parusi o. lign. Christi Guddommelighed 
bestaar i hans moralske Fuldkommenhed, hans Ger- 
ning er at stifte Gudsriget her paa Jorden, d. e. Kær- 
lighedens og Sandhedens Rige. I Virkeligheden er det 
den kantiske KRationalisme, hvilken Schleiermacher 
havde bekæmpet, som atter her løfter sit Hoved, men 
søger at hylle sig i et luthersk orthodox Klædebon ved 
at drage Retfærdiggjørelsen og Føorsoningen frem som 
Centraldogmer, hvilke dog omdannes saaledes, at kun 
den ydre Form bliver tilbage. 

Paa dette Grundlag bygger Nutidens saakaldte mo- 
derne Theologi. Her træder Erkendelsesproblemet i 
Forgrunden og fremfører en Række logiske og psycho- 
logiske Problemer, under hvis Drøftelse den fjerner sig 
mere og mere fra det positivt Christelige. Grundlaget, 
hvorpaa her bygges, er de personlige Livserfaringer, og 
…. Personlighedens uindskrænkede Ret til at forkaste al 
Autoritetstro hævdes. I Følge heraf fjernes den konfes 
sionelle Bekendelse som bindende Trældom, Samfundet 
som den Enkelte kan kun bindes af sine egne Erfarin- 
ger, men ikke af nogen fast Læreform. Naar da den 
moderne Theologi opstiller som sin Grundsætning: »Intet 
maa optages i Dogmatiken paa blot udvortes PReerrn 
"da bliver det en grumme mager christelig Dogma- 
tik, som vil resultere heraf. Stoffet vil efterhaanden ind- 
skrænkes til de samme almindelige religiøse Grundtanker, 
som Rationalismen opstillede: Guds Tilværelse, Sjælens 
Udødelighed og Jesus som det sædelige Ideal. Der fin- 
der her en Forvexling Sted af Philosophi og Theologi: 
den første, som bygger paa Selvbevidstheden og Ver- 


densbevidstheden, kan ikke bøie sig for nogen udvortes 
H. Scharling: Dogmatik. 2 

Autoritet, men Theologien, som bygger paa en frelsende 
Aabenbaringshistorie og Vidnesbyrdet herom i den hel- 
lige Skrift, maa bøie sig for den Autoritet, med hvilken 
denne fremtræder i Lighed med al anden Historie. 
Saa tager den moderne Theologi Bibelkritiken i sin 
Tjeneste og opnaar ved dens Hjælp store Resultater. 
Her kan den boltre sig af Hjertens Lyst og give Phan- 
tasien frit Løb. Nu er Bibelkritiken i og for sig betrag- 
tet ingenlunde forkastelig, tværtimod har en prøvende 
Undersøgelse af de bibelske Skrifters Oprindelse altid 
været anerkendt af Kirken. Gjennem en saadan son- 
drede Oldkirken de nytestamentlige kanoniske Skrifter 
ud fra de apokryphe og satte et skarpt Grænseskel 
mellem dem. Ogsaa Luther og Reformatorerne øvede 
saadan Prøvelse, om end kun i ringe Grad, fordi deres 
Tid og deres Kræfter vare optagne af store Opgaver i 
anden Retning. I nyere Tid er paa Bibelkritikens Om- 
raade ydet et stort og betydningsfuldt Arbeide. Men det 
bør ikke overses, at Bibelkritiken, særlig den gammel- 
testamentlige, har overordentlige Vanskeligheder at 
kæmpe med paa Grund af det manglende kritiske Ma- 
teriale. Den bibelske Literatur indtager en aldeles ene- 
staaende Plads i hele Oldtidsliteraturen, og al sammen- 
lignende Kritik er herved umuliggjort. Hvad enten vi 
sætte Mosebøgernes Affattelse til Moses Tid eller til 
Samuels Tid eller i Exilet, blive de med deres strengt 
udtalte Monotheisme lige enestaaende i Samtidens Litera- 
tur. Hvad den moderne Bibelkritik savner paa dette 
Omraade, er videnskabelig Resignation: den svarer 
dristigt paa alle Spørgsmaal og afgjør dem med et 
Magtsprog; jo mindre den her kan vide, med desto 
større Sikkerhed fastslaar den sine Resultater. Med de 

nytestamentlige Skrifter er Bibelkritiken heldigere stillet, 
fordi vi her have en om ikke samtidig, saa dog nær- 
liggende Literatur i de ældste Kirkelæreres og Gno- 
stikernes Skrifter, der frembyde Støttepunkter. Men 
saa gjøres her gældende, at vi have ingen umiddel- 
bare Udtalelser af Jesus, men kun hans Apostles og 
Disciples Meddelelser paa anden Haand, der ikke sjæl- 
dent ere uoverensstemmende. Og nu stilles der Kriti- 
ken den Opgave at udfinde, hvad Jesus virkelig har 
sagt, og at gjengive den oprindelige Form, hvori Parab- 
lerne ere fortalte. Det er nu ligesaa haabløst som at 
finde de Vises Sten, men de kritiske Theologer lade sig 
ikke afskrække, de opstille Theorier og Hypotheser, som 
afløse hverandre ligesom Bølgeslag i en endeløs Række, 
men videre kommer man ikke dermed. 

Nu skal det ikke nægtes, at den moderne Theologi 
kan have sin relative Betydning som Værn mod en 
død og aandløs Orthodoxi og som Hævdelse af Person- 
lighedens Krav, ligeledes ved sin stærke Betoning af det 
Ethiske, men den savner fast Grund at bygge paa, gli- 
der derfor stedse længere bort fra det positiv Christelige 
og ender tilsidst i lutter Tvivl. Naar vi høre om 
evangeliske Præster i Tyskland, som i dyb Alvor for- 
handle, om Jesus af Nazareth overhovedet har existe- 
ret, da maa det vel siges, at Theologien er naaet frem 
til det Punkt, hvor den er bleven lig med Saltet, der 
har mistet sin Kraft og kun duer til at kastes bort 
(Matth. 5,13). 

Saa gaar det den moderne Theologi paa samme 
Vis som den moderne Opvækkelse, trods alt Liv og 
Røre ende de tilsidst i Tomhed. Opvækkelsen nedbry- 
der langsomt Kirken ved Stykke for Stykke at borttage 

de kirkelige Handlinger og Vedtægter og opløser Menig- 
heden i mindre og større Hobe af Individer, der hver 
har sine Særmeninger og Særgudstjeneste, medens alt 
Fællesskab i Bekendelse og Gudstjeneste er ophørt, 
fordi saadant betragtes som en utilbørlig Tyang overfor 
de frie Personligheder. Og den moderne Theologi løber 
tilsidst ud i Sandet og forsvinder i en aandløs Kritik og 
tom Dialektik. Hvor forskellige de end ere og hvor 
ofte de stille sig skarpt overfor hinanden med bitre 
Haansord efter Ordet: Frænde er Frænde værst — saa 
bære de dog det samme Slægtspræg: en ensidig Subjec- 
tivisme. Følgelig lide de begge af den samme Mangel, 
nemlig Savnet af et fast Trosobject, paa hvilket Livet 
og Læren kan bygges. Et saadant gribes ikke umiddel- 
bart hverken i Følelsen eller i Erkendelsen, det gribes 
kun i Troen og fastholdes af Villien; først naar dette 
faste Grundlag er lagt, kan en ransagende og prøvende 
Erkenden begynde, hvis Formaal er at vinde stedse sti- 
gende Klarhed over Bredden og Længden og Høiden 
og Dybden af Guds Naades Evangelium i Christus 
(Eph. 3,18). 

Men her gælder det fremfor Alt at fatte dette Tros- 
object efter dets fulde Omfang og ikke blive staaende 
ved en Forkortning eller Afstumpning deraf. Det 
sker, naar man opfatter Trosobjectet udelukkende som 
Daabsbekendelsen og Sacramenterne (Grundtvig), thi 
herved udrives begge af den store Frelsessammenhæng, 
i hvilken de høre hjemme, hvorved Daabsbekendelsen 
bliver til en Ordformel og en paa denne bygget Bog- 
stavdyrkelse, medens Sakramenterne blive til magiske 
Handlinger. Ikke engang vil det være tilstrækkeligt at 
opstille Jesus som det eneste Trosobject (Opvækkelsens 

ensidige Jesusprædiken — Kierkegaards Paradox), thi 
naar Frelseren isoleres fra den Guds Frelses-Aabenba- 
ring, hvis Fuldendelse han er, da faa vi et blot Navn 
eller en Phantasiskikkelse, der staar fjernt fra Historiens 
Virkelighed, og ligesom den kommer hurtigt som en 
Drøm, saaledes kan den ogsaa svinde hurtigt som en 
Drøm, hvad der maaske hænder ikke saa ganske sjæl- 
dent. Nei Trosobjectet kan ikke være noget ringere eller 
mindre end den Gud, hvilken vi bekende som Gud Fader, 
Søn og Hellig Aand, samt hans Frelses-Aabenbaring efter 
hele dens Omfang overfor Menneskene for at reise dem 
fra Synd og Død til Livets Fylde og evige Salighed. 
Vidnesbyrdet herom have vi i den hellige Skrift og 
Menighedens fortløbende Forkyndelse, bygget paa dette 
Vidnesbyrd og forklaret af den Hellig Aand. Dette Vid- 
nesbyrd er det da, paa hvilket Theologien og Dogma- 
tiken maa opføre sin Lærebygning. Naar der her stedse 
…tales om den personlige Troserfaring, da er dette rigtigt, 
forsaavidt det gælder Frelsen som Helhed: at man er 
en Synder og i sig kender baade Syndens og Dødens 
forfærdelige Magt, og at man i Jesus Christus har vun- 
det Syndernes Forladelse og dermed Opreisning til evigt 
Liv — dette bør ikke være blotte Læresandheder og Kund- 
skabsmeddelelse som saa meget Andet af al vor Viden, 
men maa finde Gjenklang i vort Indre som personlige 
Livssandheder, hvad enten de ere vundne ved Forkyn- 
delse og Belæring af Andre eller ved selvstændig Gransk- 
ning i den hellige Skrift og christelige Opbyggelsesskrif- 
ter. Men anderledes forholder det sig med Enkelt- 
hederne i den af Gud virkede Frelse, de kunne ikke 
umiddelbart erfares, men maa støttes til Skriftens Vid- 
nesbyrd og ville derfor optræde med Autoritetens Myn- 

dighed. Særligt gælder dette om de historiske Kendsger- 
ninger, paa hvilke Frelsen er bygget, og som ere dens 
Forudsætninger, disse maa, som overhovedet al Historie, 
staa for vor Bevidsthed som Realiteter og tros som saa- 
danne, men de ere og vedblive at være, hvad de ere, 
uafhængigt af vort personlige Krav og Omdømme. 
Opgaven, som for Tiden er stillet vort Kirkesamfund, 
bliver da den at komme bort fra den ensidige Subjectiv- 
isme, hvortil den moderne Opvækkelse og Theologi har 
ført os, og i Modsætning til den at gjøre Objectivitetens 
Ret gældende. Vort danske Kirkesamfund kalder sig 
endnu for det evangelisk-lutherske og fastholder de 
lutherske Bekendelsesskrifter, men skal Udviklingen 
fortsættes i samme Retning, hvori den er ført i de sidste 
Aartier, vil snart ikke Andet end Navnet være tilbage. 
Luthers Navn holdes endnu i Ære af vort Folk, men 
se vi nærmere til, er det nok egentlig Luthers Person, 
hans heroiske Trosmod, hans aandelige Livsfriskhed og 
Sundhed, som er Genstand for vor Beundring og Kær- 
lighed — hans Lære kendes kun lidet af Opvækkelsen 
og forstaas endnu mindre. Luther selv foretog den om- 
vendte Vurdering: sit Navn og sin Person tillagde han 
kun ringe Betydning, men derimod lagde han hele Væg- 
ten paa den evangeliske Lære, for hvilken han ikke til- 
lagde sig selv Ære, men udelukkende Guds naaderige 
Førelse, der havde aabnet hans Øine for Kirkens tusind- 
aarige Vildfarelser og viist ham den evige Sandhed i 
Evangeliet. Særkendet for Luther og hans Lære bliver 
da den inderlige Forening af Subjectivitet og Objectivi- 
tet, af en dyb og inderlig Troens Forvisning paa den 
ene Side og paa den anden Side Guds Ord som den 
urokkelige Klippe, hvorpaa hans Tro hvilede fast og 

trygt, og hertil den nøje Sammenknytning mellem 
christelig Tro og moralsk Handlen, saaledes at den 
første ikke, som for Opvækkelsen, bliver staaende i op- 
høijiet Fjernhed fra Hverdagslivets Arbeide og Pligter, 
men tværtimod gjennemtrænger disse til de mindste 
Enkeltheder og derved adler og helliger dem. 

Heri er det, at Luther skal være vort Forbillede og. 
hans Lære vor Veiviser. Vort Løsen bliver dog ikke: 
tilbage til Luther og hans Lære! som det stundom har " 
lydt, thi dette er en Misforstaaelse, som om Opgaven for 
Dogmatiken var at gjengive hans Lære i den Form og 
Skikkelse, hvilken den fik af ham og hans Efterfølgere 
i det sextende og syttende Aarhundrede. Dette kan 
ikke lade sig gjøre, thi som Livet er ogsaa Videnskaben 
i stadig Udvikling, og som Livet stiller nye Opgaver og 
nye Spørgsmaal, saa bliver det Videnskabens Sag at 
løse Opgaverne og besvare Spørgsmaalene. Heraf følger, 
at Videnskaben kan ligesaa lidt som Livet træde i de 
gamle Spor, men maa finde nye Veie. Det gælder 
ligesaa vel om Theologien og Dogmatiken som om al 
anden Videnskab, og hvad der var godt dogmatisk La- 
tin i det sextende og syttende Aarhundrede, vil ikke al- 
tid være det i det tyvende. 

Saa bliver vort Løsen da ikke: Tilbage — men: Op 
til Luther og hans Lære! d. e. op til det høie Stade, 
hvorpaa begge stod, den sande og sunde Ligevægt mel- 
lem Subjectets personlige Krav og Erkendelsen af Ob- 
jectets af disse Krav ganske uafhængige Væren. At ud- 
rede denne sidste bliver Theologiens og indenfor denne 
atter Dogmatikens Opgave, og Objectet maa da blive 
Guds frelsende Aabenbaring og Vidnesbyrdet om den 
i den hellige Skrift. Men dette Object er os ikke umid- 

delbart givet i Skriften, thi saa maatte Opgaven blive, 
som den opfattes af Mange, en bogstavelig Fastholden 
af Skriftens enkelte Ord og en deraf følgende blot og 
bar Udenadslæren, der ikke kan afgive nøgen Næring 
for det søgende og granskende Subject. I det nye Te- 
stament — og paa dette vil for Dogmatikens Vedkom- 
mende Hovedvægten hvile — er Jesu Lære ikke givet 
os i sammenhængende Helhed, men kun i større eller 
mindre Brudstykker, stundom i enkelte løsrevne Udta- 
lelser. De apostoliske Breve ere Leilighedsskrifter og 
som saadanne affattede efter bestemte Forhold og hertil 
knyttede Formaal. Men bag alt dette Fragmentariske 
skjuler sig en gjennemført, sammenhængende Helheds- 
anskuelse, som det er den videnskabelige Theologis Op- 
gave at føre frem. I første Række arbeider her Exegesen, 
der omhyggeligt undersøger alle Enkelthederne; dens 
Opgave er ikke, som den ofte er bleven misforstaaet, at 
finde Bevissteder for Dogmatiken eller give Anvisning paa 
den praktisk opbyggelige Brug af Skriften i Prædikener 
og Taler — Alt dette ligger udenfor Exegesen, hvis Op- 
gave udelukkende er rent objectivt at bestemme, hvad 
Jesus og hans Apostle har forkyndt og lært, uden Hen- 
syn til, hvad videnskabelig eller praktisk Gavn vi kunne 
have deraf. Denne Opgave er af den største Vigtighed, 
thi dens Udbytte bliver det bærende Grundlag for alt 
det Øvrige. Derefter kommer den bibelske Theologi, 
der forener de ved Exegesen vundne Resultater i sam- 
menhængende Lærestykker. Dette er det Oprindelige 
og som saadant det Blivende, til hvilket der atter og 
atter maa vendes tilbage, men det drages ind i Tidens 
og Slægtens historiske Udvikling og antager herigjennem 
nye Former, idet nye Spørgsmaal reises og kræve Be- 

svarelse, hvorved nye Opfattelser gjøre sig gældende. 
Dette Stof bliver det Dogmehistoriens Sag at bearbeide 
og fremstille. Endelig kommer vi til vor egen Tid, 
hvor Udviklingen er i stadig Fremgang, Livet antager 
nye Former, nye Ideer komme frem, og Spørgsmaalet 
bliver, hvorledes vor christelige Tro stiller sig overfor 
alt dette. At besvare disse Spørgsmaal og fremstille vort 
Kirkesamfunds Tro og Lære i et sammenhængende Sy- 
stem bliver Dogmatikens Opgave. Dog skal dette Stof ikke 
fremstilles i forskellige efter hinanden følgende Partier, 
hvad jævnlig sker, men det skal sammenarbeides til en 
Helhed, først derved fremkommer det dogmatiske System. 

Saaledes er den Objectivitet givet, som bliver Gjen- 
stand for Dogmatikens videnskabelige Behandling. Det 
er rigtigt, at det maa optages i den personlige Troser- 
faring og fremstilles i Lyset af den, hvorved det subjec- 
tive Moment kommer frem. Men det kan først komme 
i anden Række, thi det er ikke vor Tro, som virker 
Frelsen, men det er Frelsen, som fremkalder vor Tro, 
og Opgaven her bliver at gjøre Rede for Frelsens rige 
Indholdsfylde. Overhovedet maa der overfor den alt 
for megen Tale om vor subjective Troserfaring erindres 
om, at ganske vist maa al vor Viden og Videnskab ind- 
træde i vor subjective Tænken og Erfaring for at kunne 
blive vor Ejendom, men dens Gjenstand har sin Væren 
og Villen ganske uafhængig af os. Det er ikke vore 
Astronomers Beregninger, der fastsætte Himmellegemer- 
nes Gang — som der engang læstes i en Provinsavis: 
»Maaneformørkelsen indtraf igaar Aftes til den fastsatte 
Tid« — men det er Observationerne af Himmellegemernes 
Bevægelser, der faststiller de astronomiske Tidsbestemmel- 
ser, Det Samme gælder for Theologiens og Dogmatikens 

Vedkommende. Det er ikke disse Videnskaber, der skulle 
fastsætte og ordne Evangeliet, saa lidt som det er Evan- 
geliet, der skal lægges til Rette efter vore Følelser og Tan- 
ker, men det er disse, som skulle rettes efter Evangeliet. 

Theologien og særlig Dogmatiken nyder kun ringe 
Anseelse i vore Dage. Om dem spørges ikke, men 
kun om Opvækkelse og Opbyggelse, og man forstaar 
ikke, at en Opbyggelse, som ikke støtter sig til en 
fast kirkelig Lære, vil være af tvivlsomt Værd og 
svigte, naar Prøvelsens Dage komme. Denne Vild- 
farelse kan under de nuværende Forhold ikke undre os, 
thi er det virkelig saa, at Theologien skal bygges paa vore 
personlige Troserfaringer, saa kan der med Føie spør- 
ges, om dette Studium egentlig er nødvendigt: den For- 
elskede gransker jo ikke i støvede Oldtidsskrifter for af 
disse at lære, hvorledes han skal ordne og regulere sine 
Følelser, men han følger umiddelbart Naturens Tilskyn- 
delse og sin sunde Fornuft, og det Samme maa da 
gælde om den religiøst Grebne i hans Gudsforhold, at 
han kun holder sig til, hvad han umiddelbart oplever 
i sit Indre, men bortviser al Lærddom og prøvende 
Kritik kortsagt al videnskabelig Theologi som noget ham 
Uvedkommende, hvorved den levende Tro svækkes, ja 
maaske slukkes ved de Dynger af Lærddom og Kritik, 
hvorunder man vil begrave den. 

Dog er det saaledes, som i det Foregaaende er paavist, 
at den ensidige Subjectivisme paa alle Aandsomraader, og- 
saa paa det religiøse, ender med at føre ud i Phantasteri 
og tilsidst i den store Tomhed — da er det ogsaa paa høie 
Tid indenfor det religiøse Liv at redde sig fra den Sub- 
jectivismens og Sværmeriets Syndflod, der truer med at 
bortskylle ordnet Menighedsliv, videnskabelig Theologi 

og tilsidst kristelig Tro. Men Redning er kun mulig 
ved at søge hen til den, aandelig talt, Noahs Ark, som 
kommer os i Møde, nemlig Objectiviteten: til den ene 
Side en fast Kirke-Ordning som Udtryk for Menighedens 
aandelige Liv og Virken, formet efter bestemte kirkelige 
Principer — til den anden Side en klar og sikker Theo- 
logi, som bygger paa Evangeliets urokkelige Grund. 
Hvad den første Opgave angaar, da har H. Marten- 
sen givet et kort Udkast til en luthersk Kirke-Ordning i sin 
Levnetsbeskrivelse. Han sætter i denne Landemoderne 
som Kirke-Ordningens Centrum, fordi denne gamle histo- 
riske Institution kan danne et Tilknytningspunkt for den 
nye Ordning. I Landemoderne, der kunne faa en noget an- 
den Skikkelse ved Optagelse af kirkeligsindede Lægmænd, 
have de Sagkyndige Sæde, de Mænd, som have det mest 
fortrolige Kendskab til Menighederne og deres Tarv. 
Over Landemoderne stilles Overkirkeraadet, og un- 
der dem Menighedsraadene; de sidste ville dog kræve 
en Forberedelse og dertil knyttet Udvikling, da de ganske 
vist ogsaa ere en gammel Institution, men som forlængst 
er forsvunden, og derfor vil kræve en Gjenoplivelse. En 
saadan kan ikke ske med eet Slag, men kræver en lang- 
somt fremskridende Modnelse af Menighederne.”) Den 
gamle Biskop, som her taler med stor Varme, har be- 
tragtet sin Udtalelse som sit kirkelige Testamente til den 
danske Menighed, men han lægger ikke Dølgsmaal paa 
sin Frygt for, at det vil blive upaaagtet. Hans Frygt var 
ikke ugrundet. Da man endelig tog Kirkeforfatningen op, 
skete det under Indflydelse af Opvækkelsens Individual- 


æ) H. Martensen: Af mit Levnet. Tredie Afdeling. 1883. 
S. 40—61. 

isme og Tidens politiske Rørelser: Landemoderne, der 
for Martensen havde været et Hovedpunkt, bleve skudte 
til Side, og Menighedsraadene, det endnu ganske uprø- 
vede Led, bleve gjorte til Grundstenen, hvorpaa den nye 
Kirkeforfatning skulde opføres. Det viste sig snart, at 
det nye Kirkehus ikke var bygget paa Klippegrund, men 
paa Sand — Stormen brød løs og stødte mod dette Hus, 
og det faldt, og dets Fald var stort. Kirkeforfatningen 
vil vel atter tages op, men Spørgsmaalet bliver, om 
man paa Ny vil kaste sig ud i et kirkepolitisk Virvar, 
eller om man er bleven klog af Erfaring og vil vende 
tilbage til de gamle prøvede Veie og ad disse naa frem 
til en fast Kirkeordning i evangelisk-luthersk Aand. 

Den anden Opgave, en luthersk Theologi, som bygges 
paa Evangeliets faste Klippegrund, er den, som her er 
stillet for Dogmatikens Vedkommende. De mange herhen 
hørende Spørgsmaal om Dogmatikens Stilling til den hel- 
lige Skrift, til Kirkens Bekendelsesskrifter 0. a. lign. ere 
blevne behandlede i et tidligere Arbeide, som danner 
Indledningen til den følgende Fremstilling, og til hvilket 
her henvises.) 

Vi kunne derfor strax begynde med det fundamen- 
tale Hovedbegreb, det christelige Gudsbegreb, og derfra 
skride videre til Dogmatikens forskellige Afsnit, som 
hvile paa dette Grundlag. 


October 1910. 


") Dogmatikens historiske Forudsætninger, Aaben- 
baring og hellig Skrift (1905). 


DET CHRISTELIGE GUDSBEGREB 


S= i enhver Religion saaledes er ogsaa i Christen- 
dommen Gudsbegrebet det bærende Fundament og 
bestemmende for hele Udviklingen og maa som saadant 
sættes i Spidsen for denne. Det kan dog ikke være Dogma- 
tikens Opgave at give en philosophisk Udvikling af Guds- 
begrebet, om end en saadan kan blive medbestemmende for 
Fremstillingen, men Dogmatiken maa her som overalt bygge 
paa Aabenbaringstroens Vidnesbyrd i den hellige Skrift 
som sit faste Grundlag. Den hellige Skrift giver os imidler- 
tid ikke nogen systematisk Udvikling af Gudsbegrebet, men 
taler aldeles umiddelbart, ofte i Billeder, om Gud, der for- 
udsættes at være den levende, personlige Gud: han taler 
og handler, kundgjør paa mangfoldig Maade sit Væsen og 
sin Villie. Ved Siden heraf findes Skildringer af Guds 
Herlighed og Majestæt i digterisk Stil. Dette Materiale er 
det Dogmatikens Opgave at samle og bearbeide til et syste- 
matisk udviklet og sammenhængende Hele, saaledes at der 
begyndes med de mere abstracte Væsensbestemmelser og 

derfra skrides frem til en fyldigere konkret Opfattelse af Gud 
— som levende og virkende Personlighed. Fremstillingen fal- 
der her af sig selv i to Dele, nemlig først en Udvikling af 
den almen-religiøse Opfattelse af Guds Væsen, som den 
fremtræder for en renere monotheistisk Opfattelse, dernæst 
en Udvikling af det ejendommelig christelige Gudsbegreb, 


32 Det christelige Gudsbegreb. 


som det møder os i Trinitetslæren. Vi faa herved to Af- 
snit, nemlig a) en Fremstilling af Guds Væsen og Egen- 
skaber, b) Treenigheden. 


Å. 
GUDS VÆSEN OG EGENSKABER. 


SML: 
Vor Gudserkendelses Mulighed og Begrænsning. 


Idet der nu skal forsøges en dogmatisk Udvikling af 
det christelige Gudsbegreb, reiser der sig det Spørgsmaal, 
om en saadan overhovedet er mulig, og om Gud kan blive 
Gjenstand for vor begribende Erkenden. En saadan maa 
bestemme og begrænse sit Object saavel udefter overfor 
Omverdenen som indefter i dets indre Væren, men det 
synes at være umuligt, naar vi bestemme Gud som den 
altomfattende Væren, fra hvem alt Liv udgaar, og i hvem 
alt Liv rører sig. Idet Gud opfattes saaledes, vil ethvert 
Forsøg paa at bestemme hans Væsen synes at være en Ind- 
skrænkning og drage ham fra det Absolutes Uendelighed 
ned i Endelighedens begrænsede Væren. Denne Indvending, 
som er reist allerede af Oldtidens Tænkere, møder os i Pan- 
theismen og Mysticismen. Det fastholdes her, at der ingen 
indre Modsætninger kan tænkes i Guddommen, fordi en- 
hver Fastsættelse af saadanne som overhovedet enhver Be- 
stemmelse af Noget i Gud eller om Gud, enhver positiv Be- 
stemmelse om, at Gud er noget, vil medføre en tilsvarende 
negativ, at der er noget andet, som Gud ikke er (omnis 
determinatio est negatio), og derved ophører Gud at være 

den Alværende. Den samme Modsætning vil fremkomme, 
naar vi stille Mennesket som erkendende Subject op over- 
for Gud som Erkendelsens Object, da bliver jo den gud- 
dommelige Væren indskrænket af den menneskelige Væren, 
som staar udenfor den. 

Hele denne Tankegang hviler paa en anden Verdens- 
anskuelse end den christelige. Det er Pantheismen, som 
her møder os med sin Sammensmæltning af Gud og Ver- 
den, hvorefter disse to ikke ere to for sig værende Existentser, 
men den samme Existents, set under forskellige Synspunk- 
ter, saaledes at vi ved Gud forstaa Tilværelsen set under 
Enhedens Synspunkt, ved Verden forstaa Tilværelsen set 
under Mangfoldighedens Synspunkt. Det er Striden mellem 
Pantheismen, der erklærer Begreberne Absolut og Personlig- 
hed for uforenelige, og Theismen, der fastholder, at disse 
to Begreber netop gjensidig kræve hinanden, for at hvert 
af dem kan komme til sin Ret: det Absolute kan kun 
tænkes som vidende og villende Personlighed, og denne sidste 
frigjøres først fra alle Indskrænkninger ved at tænkes som 
absolut. Striden mellem disse to religiøse Verdensanskuelser 
maa imidlertid henvises til Religionsphilosophien og ligger 
udenfor Dogmatikens Omraade. Denne bygger nemlig paa 
Aabenbaringstroen, der kundgjør os Gud som vidende og 
villende Personlighed. Allerede ved at skabe Verden, hvil- 
ken skænkes en stigende Frihed, som dog først i Mennesket 
kommer til fuld og klar Selvbevidsthed, har Gud begræn- 
set sin absolute Viden og Villen og herigjennem frem- 
stillet sig selv som Gjenstand for den menneskelige Tæn- 
ken og Villen. Herved er en i al Fald delvis Erkenden 
af Gud bleven muliggjort, og Spørgsmaalet kan da kun 
blive, hvor langt denne Erkenden strækker sig, og hvor 
Grænserne for dens Indtrængen i Guds Væsens Dyb maa 
sættes. 


Ikke desmindre møder Paastanden om Umuligheden 
H. Scharling: Dogmatik. 3 

af at erkende Guds Væsen og den menneskelige Tankes 
fuldkomne Afmagt til at fremstille Læren om Guds Væsen 
gjennem en Række dogmatiske Begrebsbestemmelser os atter 
i den christne Kirke om end udformet paa anden Maade. 
Det er navnlig Mystiken, som fastholder, at vi komme kun i 
Forhold til Gud ved at sænke os i hans Kærligheds uende- 
lige Dyb, hvor al tænkende og begribende Forsken for- 
svinder i Følelsens Uendelighed. Navnlig overfor Middel- 
alderens abstracte Scholastik med dens strengt logiske Be- 
stemmelser gjøres denne Kærlighedens umiddelbare Griben 
og Grebethed af Gud gældende (Bernhard: non cogitando 
sed amando cognoscitur Deus). I mere reflecteret Førm op- 
tages denne Opfattelse af den nyere Philosophi, fornemme- 
lig af Kant og Schleiermacher. Den første beviser gjennem 
en med stor Skarpsindighed gjennemført Kritik af den 
menneskelige Fornuft, at denne er ude af Stand til at gribe 
og fatte det Absolute, og at ethvert Forsøg paa at frem- 
stille vor Gudserkendelse i faste Begrebsformer opløser sig 
i lutter Sejivmodsigelser. Det eneste Sted, hvor vi træde i 
umiddelbart Forhold til det Absolute, er i det ubetingede 
Pligtkrav, og kun ved at efterkomme dette komme vi i et 
virkeligt Gudsforhold. Det er altsaa i den moralske Villen, 
vi kunne fornemme Gud, medens derimod ethvert Forsøg 
paa at udforme denne umiddelbare Erkenden i begrebs- 
mæssige Former vil strande. Den samme Paastand møde 
vi hos Jacobi og Schleiermacher, som dog begge lægge 
Hovedvægten paa Følelsen. Kun i denne, som selv er 
uendelig og ubegrænset, formaa vi at gribe Gud i hans 
Uendelighed og Ubegrænsethed, medens vor Tænken, der 
tilstræber faste Begrebsformer, og vor Villen, der sætter sig 
bestemte Formaal, netop herved selv er og kun kan være 
begrænset og som Følge heraf er ude af Stand til at fatte 
og begribe Guds Væsen. Kun i Billeder og Symboler for- 
maa vi at udtrykke det Indtryk, som vi modtage af Gud, 

saaledes som det jo rigeligt sker i den opbyggelige Sprog- 
brug, i Prædikener og Psalmer. 

Denne Opfattelse fastholdes af den nyere subjectivistiske 
Theologi, som afviser en begrebsmæssig og systematisk 
Udvikling af Gudsbegrebet og betegner sin Stilling med 
Navnet Agnosticisme. Dette Navn er først fremkommet 
i Midten af det forløbne Aarhundrede i England og brugtes 
oprindelig om Positivismen (Herbert Spencer). Positivismen 
nægter ikke Guds eller det Absolutes Tilværelse, men sætter 
det udenfor al menneskelig Erkenden, hvorfor der intet 
kan udsiges om det, uden netop dette Ene, at det existerer 
som den nødvendige Forudsætning for al den Virkelig- 
hedens Existents, som vor Erfaring kundgjør os. 

Denne Undersøgelse bliver af ren philosophisk Art og 
ligger udenfor Dogmatiken. Men herfra er Navnet Agnosti- 
cisme blevet overført paa det religiøse Omraade, hvor Forud- 
sætningen er Troen paa den eneste sande Gud som vidende 
og villende Væsen. Forholdet til Gud erklæres dog for at 
være udelukkende praktisk: vi skulle tilbede Gud i dybeste 
Ærefrygt, hengive os til ham med fuld Tillid og lade hans 
hellige Villie være øverste Lov for al vor Handlen, men 
det nægtes, at vi kunne have en begrebsmæssig Erkenden 
af Gud eller paa nogen Maade tænke os Gud: vort For- 
hold til Gud er udelukkende Følelses- og Villiesforhold, 
men intet tænkende Erkendelsesforhold. Enhver philo- 
sophisk-metaphysisk eller theologisk-dogmatisk Udvikling 
af Gudsbegrebet afvises derfor. Det er Kant, Jacobi og 
Schleiermacher, som hver paa sin Vis have banet Vej. for 
den religiøse Agnosticisme, der er ført videre ud af Hamil- 
ton og Mansel i England, endelig i nyeste Tid af Ritschl 
og hans Skole. 

"De Bevisgrunde, hvorpaa den religiøse Agnosticisme 
støtter sin Afvisning af en begrebsmæssig Gudserkendelse, 


ere de samme, som ovenfor ere paaviste, nemlig Henvis- 
3% 

ning til Guds Uendelighed og til hans Ubegrænsethed. 
Idet vi ville udtrykke Guds Væsen i bestemte Ordformer, 
begrænse vi det, og idet vi sige, hvad Gud er, udelukke 
vi fra ham Alt, hvad han ikke er, men dermed ophører 
Gud at være den alværende og altomfattende Existents og 
drages ned i Endelighedens begrænsede Tilværelse. Frem- 
deles erklæres, at der i al Tænken er et tænkende Subject 
og et tænkt Object, som staa udenfor hinanden; naar vi 
derfor ville begribe Gud i bestemte Former, stille vi ham 
udenfor os, og atter herved begrænses Guds Tilværelse af 
vor Tænken og vor Existents. I det Hele vil vor Tænken 
og Begriben, som altid er relativ og begrænset af bestemte 
Tankeformer, aldrig kunne fatte Gud, som er det Absolute 
og Ubegrænsede. Vor Tænken er, netop fordi den altid vil 
forme sig i bestemte Udtryk, ude af Stand til at fatte Gud, 
derimod kunne vi nærme os Gud i Følelsen, fordi denne 
er ubestemmelig og selv uendelig, og saaledes bliver Følel- 
sen det Organ, gjennem hvilket vi kunne gribe Gud og 
blive Et med ham, medens det atter er Villien, der fast- 
holder Følelsen og giver den Varighed. Paa denne Vis 
fremkommer den religiøse Tro, der atter gjennem Billeder 
og Symboler søger at give sin i sig dunkle Gudsfornem- 
melse Form og Skikkelse, men den vil samtidig være sig 
bevidst, at dette kun er Billeder, der ikke maa opfattes 
efter deres Ordlyd, men som Stemnings- og Følelsesudtryk. 

Heller ikke den religiøse Agnosticisme kan dog undgaa 
at komme i indre Selvmodsigeise. Naar den nemlig fast- 
holder Guds Personlighed og absolute Fuldkommenhed, 
saa er herved givet Holdepunkter for vor Gudserkendelse, 
ud fra hvilke der kan udledes videre Bestemmelser. Og 
naar vi, som Ågnosticismen kræver, skulle ære og dyrke 
Gud og sætte al vor Lid til ham, saa er her atter Forud- 
sætninger nødvendige, som kunne klares i en videre Be- 
grebsudvikling. Naar det endelig paastaas, at vi ved at 

ville tænke Guds Væsen og udtrykke det i Begrebsbestem- 
melser, nødvendigvis indskrænke det og drage det ned i 
Endeligheden, da er her ikke anden Indskrænkning end 
den, som Gud har paalagt sig selv ved overhovedet at 
skabe en Verden og i denne atter frie Fornuftvæsener. Her 
er det, at den religiøse Agnosticismes Theisme taber Fod- 
fæstet og glider over i Pantheismen, efter hvis Opfattelse 
Guddommen er det store Ubestemmelige, der er uforeneligt 
med enhver fast Tænken eller Begrebsbestemmelse. I Virke- 
ligheden vil da ogsaa den religiøse Agnosticisme med sin 
haardnakkede Benægtelse af enhver tænkende Gudserken- 
delse tilsidst ende i religiøs Ligegyldighed og Tvivlesyge. 
Navnlig vil den være uforenelig med den christne Aaben- 
baringstro, thi denne forkynder os netop, at Gud er traadt 
ud af sit hemmelighedsfulde uigjennemtrængelige Mysterium 
og har kundgjort for Menneskene, hvem han er, og hvad 
han vil. Den Paastand, som oftere fremføres, at Jesus selv 
aldrig udtaler sig i Begreber, men kun i Billeder om Gud 
og de guddommelige Mysterier, er uholdbar, thi allerede 
Bestemmelsen af Gud som Aand (Joh. 4,24: mvedua 0 dÉoc) 
er en Begrebsbestemmelse, og bag Billederne skjuler sig 
faste Begreber og Tanker, som det er Dogmatikens Sag 
at udrede og bestemme. 

Imidlertid vil Agnosticismens Tankegang faa en delvis 
Berettigelse overfor den modsatte Yderlighed, der holder for, 
at vi kunne fuldt og klart gjennemtænke Guds Væsen (saa- 
ledes Oldtidens Gnosticisme, den nyere Tids speculative Ud- 
vikling af Gudsbegrebet og Theosophien). Dette overskrider 
langt Grænserne for den menneskelige Erkenden og fører 
til Phantasteri eller tomme Abstractioner, der svække den 
Ærefrygt, vi altid maa have for Gud, og derved virke ned- 
brydende paa det religiøse Liv. Det fremhæves da ogsaa 
mangfoldige Gange i den hellige Skrift, at vor Gudserken- 
delse aldrig formaar at skue ind i Guds skjulte Dybder, 

som ere uigjennemtrængelige for al menneskelig Tænken 
(Rom. 11,38—385, 1 Kor. 2,11, 1 Tim. 6,300 2 EKO NISSER 
Spørges der da om, hvorledes vi komme til Kundskab 
om Guds Væsen og Villie, da maa der svares, at dette 
sker gjennem hans Åabenbaring, i hvilken han træder de 
søgende Mennesker i Møde. Denne er atter af dobbelt Art, 
dels naturlig og dels overnaturlig. Den første vises i den 
Pragt og Herlighed, som Naturen udfolder (Rom. 1,19—20, 
navnlig i Jobs Bog og Psalmerne), dernæst i Historien og 
den sædelige Verdensorden, endelig i Samvittigheden og 
dens Henvisning til Loven. Denne naturlige Aabenbaring 
er dog ofte dunkel og uklar, ikke mindst paa Grund af 
den med Synden indtraadte Fordunkling og Svækkelse af 
de menneskelige Aandsevner. Den bliver først klar og for- 
staaelig ved Guds overnaturlige Aabenbaring i Jesus Chri- 
stus, der har sin Forberedelse i den gl. testamentlige Pagts- 
historie og faar sin Forklaring ved den Hellig Aands 
Vidnesbyrd i Hjerterne. (Jvfr. Dogmatikens historiske For- 
udsætninger. 1905). Disse to Aabenbaringsformer gribe paa 
mange Maader over i hinanden og kaste derved gjensidigt 
Lys og Forstaaelse over hinanden. Den aabenbarede Guds- 
erkendelse giver Fasthed og Støtte for den naturlige, og 
omvendt vil det aabenbarede Gudsbegreb bekræftes og ud- 


Rom.11,38—35: O Rigdoms Dyb paa Guds Visdom og Kund- 
skab — — Hvo har kendt Herrens Sind eller været hans Raad- 
giver? 

1 Kor. 2,1: Ingen veed det, som er i Gud, uden Guds Aand. 

1 Tim. 6,6: Han, som bor i et Lys, hvortil Ingen kan komme, 
han, som intet Menneske har set eller kan see — jvfr. Joh. 1,18, 
1 Joh. 417132. 

2 Kor. 57: Vi vandre i Tro, ikke i Beskuelse — jvfr. Hebr. 11,7. 


Rom. 1,19—2%: Det, som man kan vide om Gud, er aabenbaret 
for dem (Menneskene), thi Gud har aabenbaret dem det, thi hans 
usynlige Væsen, hans evige Kraft og Guddommelighed skues fra 
Verdens Skabelse og sees af hans Gerninger (jfr. Ap. Gj. 14,1). 

vides ved vor Verdens- og Selverkendelse, der peger tilbage 
påa vort guddommelige Ophav. 

Denne indre Forbindelse har faaet sit theologiske Ud- 
tryk i Læren om de tre saakaldte Veie for Gudserkendelsen. 
Disse ere via causalitatis, der fra Virkningen fører til- 
bage til Aarsagen, altsaa fra det Skabte til Skaberen — 
via eminentiæ, som fra det ufuldkomment Gode i Skab- 
ningen slutter til det fuldkomment Gode i Gud — via nega- 
tionis, der gjennem Benægtelse af Manglerne i Skabnin- 
gen viser tilbage til det fuldkomment Gode i Gud. Man har 
rettet Angreb mod disse »Veie« og drevet Spot med dem, 
som om de skulde føre til rene Uhyrligheder (R. Nielsen), 
men dette beror paa en Misforstaaelse af dem, idet man 
umiddelbart har villet overføre Naturgjenstandenes Udseende 
paa Gud, hvad der kun fører til hedenske Afgudsbilleder 
(mange-hovede og mange-armede Guder). Man har overseet, 
at Forudsætningen for disse Veie er AÅabenbaringens person- 
lige Gudsbegreb, og hvor denne Forudsætning falder bort, 
blive de vildledende. . Anvendte paa rette Maade ville de 
kunne føre til en fyldigere Gudserkendelse, hvorfor de 
kunne faa en meget god Anvendelse ved den praktiske 
Forkyndelse i Prædiken, Opbyggelse og Psalmesang. Vi 
finde dem da ogsaa alle tre hyppig anvendte saavel i 
Psalmerne som i det prophetiske Billedsprog, ligesom og- 
saa Jesus i sine Lignelser og Taler gjør rigelig Brug af 
dem, men selvfølgelig under den nævnte Forudsætning. 

Ad dobbelt Vei, dels gjennem vor Natur- og Verdens- 
erkendelse, dels gjennem Aabenbaringstroen vindes da vor 
Gudserkendelse. Derimod en umiddelbar Erkendelse af 
Gud, saaledes som Sværmere og Mystikere paastaa, gives 
ikke, saadant fører kun til Phantasteri og allehaande Ud- 
skeielser. Naar opvakte Christne tale om saadant, beror 
det paa en Selvskuffelse: Gud kommer os i Møde i Naade- 
midlerne, i hans aabenbarede Ord, og kendes gjennem 

hans Gjerninger (Joh. 1,18, Math. 11,27), hvorfor ogsaa den 
Apostel, som havde rig Erfaring i de himmelske Ting, 
vidner, at vi i dette Jordeliv vandre i Tro, men ikke i 
umiddelbar Skuen (2 Kor. 5,7, jvfr. Rom. 8,24—25, Hebr. 11,1). 
Vor Gudserkendelse er ikke heller af blot theoretisk in- 
tellectuel Art, men fuldt saa meget af praktisk Art (Matth. 
5,s: De Rene af Hjertet skulle se Gud — 1 Joh. 4,16: Gud 
er Kærlighed og erkendes kun i Kærlighed). Den maa 
som ethvert Personlighedsforhold fastholdes i Villien og 
kan først herigjennem seire over Tvivl og Anfægtelser. 
Heraf følger atter, at sand Gudserkendelse aldrig kan være 
en blot død Viden af en Række bestemte Læresætninger, 
men den vil være et indre Liv i os og derfor som alt 
sandt Liv være i stadig Udvikling, efterhaanden som det 
indre Personlighedsliv vinder i ydre og indre Livserfaring. 
Og som den voxende Gudserkendelse giver en stedse større 
Fred overfor de ydre Livsomvexlinger, saaledes vil den 
ogsaa i stedse højere Grad blive ordnende og styrende for 
den sædelige Livsvandel. 

Den aabenbarede Gudserkendelse giver os da et sandt 
og fyldigt Begreb om Gud, som er tilstrækkeligt til at sætte 
os i det rette Gudsforhold samt til derefter at ordne vort 
jordiske Liv og derigjennem vinde Frelse og Salighed — 
men det er ikke en udtømmende Erkendelse af Gud, thi 
som den Uendelige og Alfuldkomne er Gud stillet over 
vor endeligt begrænsede og af Synden fordunklede Viden. 
Ogsaa maa der skelnes mellem at tænke Gud og at fore- 
stille sig Gud. Det første formaae vi, det sidste ikke, som 
vi vel kunne tænke Begrebet Aand, men ikke forestille os et 
saadant Væsen, fordi vi overhovedet ikke kunne forestille 


Joh. 1,18: Ingen har nogensinde seet Gud, den enbaarne Søn 
har kundgjort ham. 

Math. 11,27: Ingen kender Faderen uden Sønnen og den, for 
hvem Sønnen vil aabenbare ham. 

os Noget udenfor Rummets og Tidens Grænser. Ja selv 
indenfor disse kunne vi ikke forestille os, hvad der ligger 
udenfor vor Erfarings Grænser, f. Ex. Solens vældige Ild- 
hav eller blot en Klode af Jordens Størrelse, fordi dens 
Udstrækning ikke vil kunne overskues af vor legemlige 
Lidenhed i Rummet. Derimod er der Intet til Hinder for, 
at vi kunne tænke os saadanne Kloder, fordi vor Tanke 
ikke er begrænset af Tiden og Rummet. Paa samme 
Maade er der Intet til Hinder for, at vi kunne tænke os 
Gud og udforme vore Tanker i begrebsmæssig Form. Vor 
Erkenden af Gud kan derfor i sine Grundbestemmelser 
være sand og rigtig, men ikke adækvat, og derfor kan en 
fremskridende Udvikling og Uddybelse af den finde Sted; 
den er paa en Gang forstaaende Viden og et Troens My- 
sterium overfor Guds Evighedsdyb. Vi kunne vel tænke 
os Gud, men ikke anskue ham, ei heller udtømme hans 
Væsen i en Række Begrebsbestemmelser, og vi maa derfor 
vise Theosophiens og Speculationens Bestræbelser for at 
naa dette Maal tilbage indenfor de rette Grænser, idet vi 
skelne mellem theologia viatorum, med hvilken vi maa nøies 
paa vor jordiske Livsvandring, og theologia beatorum, som 
først vil blive os til Del i en kommende Fuldendelses og 
Saligheds Tilstand (jfr. 1 Kor. 13,12, 1 Joh. 3,2). 

En dybere Undersøgelse af Gudserkendelsen vil føre 
ind paa Erkendelsesproblemet som Helhed, først den 
ideale, dernæst den sandselige Erkenden, kortsagt vor 
hele Verdenserkendelse. En saadan maa dog henvises til 
Philosophien og ligger udenfor Dogmatiken. Det Samme 
gjælder om Drøftelsen af de religiøse Værdidomme (Ritschl) 


1 Kor. 13,12: Nu se vi jo i et Speil, i en Gaade — nu kender 
jeg stykkevis, men da skal jeg erkende, som jeg selv er kendt. 

1 Joh. 3,2: I Elskede, det er endnu ikke aabenbaret, hvad vi 
skulle vorde. Vi vide, at naar det aabenbares, da skulle vi vorde 
ham lige, thi vi skulle se ham, som han er. 

og Værens- eller Erfaringsdomme (Frank). Ogsaa de maa 
henvises til Psychologien og Logiken og vil, naar de, som 
nu hyppigt er Tilfældet, indføres i Dogmatiken for derpaa 
at bygge vor Tro, føre til Tvivlesyge og holdningsløs Kritik, 
der undergraver og tilsidst umuliggjør al christelig Dogma- 
tik. Denne bygger paa Aabenbaringshistorien som sit faste 
Grundlag, hvilket den har tilegnet sig i Troens Forvisning, 
og den vil have Opgaver nok med at gjøre Rede for det i 
denne indeholdte Tankestof og fremstille det i sin indre 
Sammenhæng med størst mulige Klarhed. 


SS: 
Guds Væsen. 


Ved Væsen forstaa vi den inderste Væren, som betin- 
ger hele Existentsen, og som bestandig er den samme under 
alle vexlende ydre Tilsyneladelser, og hvori disse finde 
deres dybeste Forklaring. Paa saadan Vis tale vi om 
Christendommens Væsen, Dydens Væsen, Menneskets Væsen 
og forstaa herved det inderst Tilgrundliggende, søm stedse 
bliver sig selv ligt under alle vexlende Omskiftelser. 
Væsenet udtrykker her det inderste Centrum, ud fra hvilket 
alle de enkelte Livsyttringer tage deres Udspring og mod- 
tage deres ejendommelige Præg. 

Naar vi da tale om Guds Væsen, forstaa vi herved hans 
inderste, skjulte Væsen, som oplader sig og kjendes i al hans 
Virken, og hvori han adskiller sig fra den øvrige Tilværelse. 
— Men nu opstaar det Spørgsmaal: kunne vi paa saadan 
Vis bestemme eller definere Guds Væsen? En saadan De- 
finition vil jo sige, at vi bestemme den Art, hvorunder det 
omhandlede Subject hører, og tillige angive, hvori det 
adskiller sig fra andre ligeartede, som høre under den 
samme Art. Men Gud er jo den absolut Eneste, kan ikke 

henregnes under nogen Art og ikke sammenstilles med 
nogen Ligeartet, fordi en saadan ikke findes. En saadan 
Bestemmelse af Guds Væsen, vil man sige, er i Virkelig- 
heden at neddrage ham i Endeligheden og sætte ham 
under dennes Begrænsning, hvad der er ligesaa krænkende 
for hans uendelige Ophøiethed som saarende for vor dybere 
religiøse Følelse. 

Disse Indvendinger bero dog paa en Misforstaaelse. 
Her er ikke Tale om at sammenstille Gud med andre lige- 
artede Væsener, thi saadanne findes ikke, men kun at 
finde de almindelige Væsensbestemmelser og gjennem disse 
komme til en Forstaaelse af Guds Væsen. Naar vi da 
sammenstille Gud og Verden, komme vi allerførst til den 
Bestemmelse, at de begge ere tilværende, have Existents, 
men strax efter til at sætte den Forskel, at Gud er den 
uskabte Væren, har sit Ophav i sig selv, altsaa absolut Exi- 
stents, medens Verden er den skabte Væren, ikke har sin 
Tilværelses Grund i sig selv, men i Gud, altsaa har afledet, 
relativ Existentsbestemmelse. Hermed ere de allerførste 
mest abstracte Væsensbestemmelser satte, men af dem 
lade atter andre afledede sig finde. Som den, der har 
sin Værens Grund i sig selv, maa Gud være baade vidende 
og villende, med andre Ord absolut Personlighed, og heraf 
lade atter nye Væsensbestemmelser sig udlede. Paa denne 
Vis kunne vi meget vel komme til en Bestemmelse af Guds 
Væsen uden at krænke Guds Majestæt eller saare den 
fromme Følelse. 

De nævnte Indsigelser reise sig fra den skjulte eller 
aabenbare Pantheisme, som identificerer Gud og Verden 
og i det første Navn kun vil finde Udtrykket for Verdens 
Enhed, i det sidste for dens Mangfoldighed. Men hermed 
ere vi komne ind paa et helt andet Omraade, nemlig 
Striden mellem Pantheismen og Theismen, og denne ligger 
udenfor Dogmatiken og maa henvises til Religionsphiloso- 


44 Det christelige Gudsbegreb. 


phien. Den christelige Dogmatik maa her som overalt 
bygge paa Aabenbaringstroen og altsaa gaa ud fra dens 
Gudsbegreb, og det er altsaa dette, i hvilket vi maa søge 
Bestemmelsen af Guds Væsen. 

Imidlertid vil man ogsaa ad ren philøsophisk Vei kunne 
give en Bestemmelse af Guds Væsen, naar man nemlig 
gaar ud fra en theistisk Verdensbetragtning. Denne Vei 
blev allerede betraadt af Oldtidens Philosophi, navnlig 
den senere Platonisme. Den bestemte den guddommelige 
Væren som den udelte ubegrænsede og ubetingede Væren 
i Modsætning til Verden som den delte, begrænsede og 
betingede Væren. Kirkefædrene optoge disse Abstractioner 
og støttedes heri ved deres misvisende Opfattelse af Christen- 
dommen som Verdensflugt og Askese. Dette abstract lo- 
giske Schema af Guds Væsen søgte man at udfylde med 
den christelige Gudsidees Fylde, idet man vilde udlede Ret- 
færdigheden, Helligheden og Kærligheden af hine rent ab- 
stracte Bestemmelser. Senere blev denne Fremgangsmaade 
optaget af Middelalderens Scholastikere. Luther og Refor- 
matorerne polemiserede mod dette kunstige System af 
rent abstracte Bestemmelser og krævede, at man skulde 
bestemme Guds Væsen af hans Aabenbaring, fremfor Alt 
af hans Aabenbaring i Jesus Christus (Joh. 14,9), men ikke 
desmindre faldt Orthodoxismen atter tilbage til hin abstracte 
Dogmatisme og bestemte Guds Væsen som abstract Enhed 
og absolut Transcendents, idet man mente gjennem en 
apriorisk Deduction at kunne udlede de concrete indholds- 
fyldige Væsensbestemmelser udaf de grundlæggende abstract 
formale. Dette gled efterhaanden over i den saakaldte na- 
turlige Theologi og derpaa i Rationalismen med dens meget 
udtyndede Gudsbegreb. | 

For nu at komme til den rette fyldige Bestemmelse 
af Guds Væsen maa vi forlade hine Afveie, der føre bort 
fra Maalet, og følge den Anvisning, som Luther gav, nem- 

lig vende os til Aabenbaringens Vidnesbyrd, som det fore- 
ligger i den hellige Skrift. Denne giver os ikke en syste- 
matisk Udvikling, men holder sig til de umiddelbare 
Kendsgjerninger, og Dogmatikens Opgave maa da blive 
at udlede og sammenstille de Bestemmelser, som findes i 
disse. 

Vi bemærke da først, at Ordene »Guds Væsen« (ovoræ, 
essentia) ikke forekommer i Biblen. Istedenfor bruges Ud- 
trykket »Guds Navn« (Ad, Ovoua). I den antike Oldtid 
tillægges 'der »Navnet« en stor Betydning, i Navnet ligger 
hele Personens eller Tingens Væsensfylde gjemt: nomen est 
omen. I den senere Sagndigtning møder Navnets Betyd- 
ning som Magtfylde os, saaledes i Sagnet om Salomos 
Ring, hvori hans Navn er indgravet, og den, som har denne 
Ring, har dermed faaet Magt over alle Aanderne, ligeledes 
i de nordiske Sagn, at saasnart man veed Troldens Navn 
(d. e. kender hans Væsen), er ogsaa Troldens Magt brudt — 
herfra Sagnet om St. Laurentius og Trolden Finn. Den 
samme Opfattelse gjenfinde vi i Biblen: naar Adam giver 
Dyrene Navne (Gen. 2,19—2), da er hermed sagt, at han 
kender deres Natur og har Magt over dem. At tage Guds 
Navn forfængeligt (Es. 20,7) er at ringeagte eller spotte 
Gud. I n. Test. betyder »i Jesu Navn« (Joh. 16,2) med 
Jesu Magtfylde — at døbes i Jesu Navn d.e. i eller ved 
Daaben at tilegnes Jesus, paa samme Maade at døbes i 
eller til Faderens, Sønnens og den Hellig Aands Navn 
d. e. at tilegnes den treenige frelsende Gud. 

Af de gl. test. Navne ere Elohim og Jehova (Javeh) de 
hyppigst forekommende. Om Etymologien af det første 
hersker der forskellige Meninger; Navnet betyder Almagt 
og den, for hvem man bøier sig i Ærefrygt, det er det 
universelle Navn, hvormed Gud betegnes som den, der har 
skabt Alt og er Hersker over alle Jordens Folkeslag. Navnet 
Jehova eller Javeh betegner Gud som den, der uforandret 

er den samme (2 Mos. 3,14: jeg bliver (vedbliver) at være 
den, som jeg er), hvormed ikke saa meget den meta- 
physiske, som den ethiske Uforanderlighed udtrykkes. 
Jahve er den trofaste Gud, Pagtens og Naadens Gud, og 
med dette Navn kalder han sig som den, der har udvalgt 
Israel og sluttet sin trofaste Pagt med det. Sammensæt- 
ningen af Navnene Elohim Jehova betegner Gud paa een 
Gang som Almagtens og den trofaste Naades og Barm- 
hjærtigheds Gud. Han er som saadan den absolut Ophøiede, 
hvem der skyldes ubetinget Ærefrygt og Tilbedelse. 


Undersøge vi nærmere de Væsensbestemmelser, som 


allerede i gl. Test. tillægges Gud, da møde vi i første 
Række Enheden. Gud er den eneste Gud, der er ingen 
anden Gud end ham. Saaledes lyder det første af de ti 
Bud (2. Mos. 20,3: du skal ikke have andre Guder end mig) 
og det er Israels blivende Trosbekendelse (5. Mos. 6,4: Hør 
Israel, Herren vor Gud er een). I n. Test. møder den samme 
Bekendelse af Guds Enhed os (Joh. 17,3: & mwovoc &lndevoe 
Jews — Gal. 3,20, 1 Tim. 2,5, Jak. 2,19) og ved Siden af 
ham ere alle Afguder Intet (1 Kor. 8,4). Denne strænge 
Monotheisme sætter det skarpe Skel mellem Israel og alle 
Oldtidens Hedningefolk, hos hvilke Polytheismen er her- 
skende. Vel har man meent ogsaa hos disse at kunne 
eftervise en skjult Monotheisme, men denne er famlende 
og uklar og lever i god Forstaaelse med Polytheismen, 
medens Israels Tro paa den eneste Gud er klar og bestemt 
udtalt og staar i skarpeste Modsætning til Polytheismen, 
hvilken den bekæmper paa Liv og Død. Det er da ogsaa 
denne rent og klart udtalte Monotheisme, der i den senere 


forklarede Skikkelse som Christendom bærer Israels Tro 


frem til at blive den universelle Verdensreligion. 

Den næste Væsensbestemmelse er, at Gud er Aand 
(Joh. 4,24: zvetua 0 dec, hvor zwvedu& nævnes først som 
den Hovedbestemmelse, under hvilken Guds Væsen maa 

opfattes; jvfr. 2 Kor. 3,17). Hermed udelukkes al Tanke om 
en materiel Legemlighed i Gud, ligeledes om nogensomhelst 
Indskrænkning af Tiden eller Rummet. Som Aand er Gud 
usandselig og usynlig (&9Qæroc, Rom. 1,20, Kol. 1,5, 1 Tim. 
1,17, Hebr. 11,27). Som Aand er Gud Livet, det evige, abso- 
lute Liv (£orn &jøvsoc), 1 Joh. 5,2), den, som har Livets 
Fylde i sig (Joh. 5,2) og fra hvem alt Liv udgaar. Han 
er den levende Gud (5 Mos. 5,2, Jerem. 10,10), i bestandig 
Virksomhed (Joh. 5,17), idel Handlen (Leibnitz: Deus est 
actus purissimus), der er intet mørkt og intet dødt Punkt 
i ham (1 Joh. 1,5, jvfr. Jak. 1,17: Lysenes Fader). Alt Liv 
har sit Udspring fra ham og rører sig i ham (Ap. Gj. 17,28). 
Som Monotheismen sætter skarpt Skel overfor al Poly- 
theisme, saaledes sætter Bestemmelsen af Gud som Aand 
skarpt Skel baade overfor Oldtidens og Nutidens Pantheisme 
og Naturalisme, der idelig sammenblander Aand og Natur. 
Ikke mindre bestemt afvises herved en speculativ Theosophi, 
der i Gud vil sætte en forklaret Legemlighed (Jakob Båhme, 
Schelling) eller mener, at den tunge Natur, Jordens Bjerge 
og Himmelkloder, ikke kan være frembragt af Aand alene, 
men peger tilbage paa en idealiseret Natur i Gud selv, og 
naar Gud kaldes Lys, maa dette ikke forstaas billedligt, 
men her tænkes paa en virkelig Lysglands af en høiere 
ætherisk Natur, end vi kende (Martensen). Udtrykket 
Guds Natur er misvisende, naar derved skal tænkes paa 
en dunkel, evigt frembringende Naturgrund i Gud, der i 
sin uendelige Livsfylde ikke kan gjennemskues eller gjennem- 


" trænges af Guds Tanker og Villie, men staar ligesom 
" uopløst overfor denne. Hvor aandfuldt saadanne Tanker 
" end fremsættes, ville de i deres konsekvente Gjennemførelse 


føre tilbage til Hedenskabet. Thi dette er den principielle 
Forskel mellem Hedenskab og Christendom, at det første 
altid sammenblander Aand og Natur i sit Gudsbegreb, 
medens Christendommen holder Aand og Natur skarpt ud 

fra hinanden, og i Aanden seer det absolute Ophav til 
Naturen. 

Som nu ÅAanden i Gud med sin Viden gjennemskuer 
sig selv til de inderste Dybder (1 Kor. 2,1), saaledes 
sammenslutter den sig selv i en energisk Villen; den flyder 
ikke ud i taaget Almindelighed, men vil sig selv og veed, 
hvad den vil. Bestemmelsen af Gud som .Lys (1. Joh. 1,5) 
udtrykker baade Guds fuldkomne Viden og hans Villies 
fuldkomne Renhed og Hellighed. Til Guds absolute Imma- 
nents i al Skabningen, der har Liv og Rørelse i ham, 
kommer hans absolute Transcendents i uendelig Ophøiet- 
hed over al Skabningen. I saadan Ophøijiethed som frit 
vidende og frit villende Aand virker Gud i Skabelsen, i 
hvilken Gud aldrig fremstilles som blindt virkende Natur, 
natura naturans, men altid som absolut fri Skabervillie, 
dernæst i Verdensstyrelsen og endelig i hans frelsende og 
forløsende Virksomhed overfor den ved Synden i Mørke 
og Død nedsunkne Menneskehed. 

Med et Udtryk, som er laant fra Nutidens philosophiske 
Sprogbrug, betegne vi denne Guds frie Viden og Villie der- 
med, at han er absolut Personlighed. Efterdi Mennesket 
er et tænkende og villende Væsen, er ogsaa det Personlig- 
hed og kan som saadan tænke og opfatte Gud, hvad der 
ligger aldeles udenfor Dyrets Evner, men det er en skabt 
Personlighed, der ikke har sit Livs Ophav i sig selv og 
altsaa er en begrænset, relativ Personlighed. Gud er der- 
imod som absolut Personlighed ubetinget og uindskrænket 
Væren (2 Mos. 3,4: jeg bliver den, som jeg er) og har sin 
Værens Grund i sig selv, han er causa sui. Guds Absolut- 
hed viser sig indadtil deri, at han er Herre over sit eget 
Væsen og Alt, hvad der udgaar fra ham (modsat Pan- 
theismens blindt virkende Naturmagt), udadtil deri, at der 
intet Væsen eller Gjenstand findes, som ikke i sidste Grund 

skylder ham sin Oprindelse (modsat Polytheismens mange 
Guder, som dele Herredømmet mellem sig). 

De her givne Bestemmelser af Guds Væsen som Aand 
og absolut Personlighed ere af formel Natur og indeholde 
ingensomhelst Trøst eller Beroligelse overfor os, thi der- 
med er Intet sagt om hans Villies Retning overfor os eller 
om, hvilke Planer og Formaal han følger i Verdensstyrel- 
sen. En saadan Trøst og Tillid vinde vi først, naar vi have 
en real Bestemmelse af hans Væsens og Villies Indhold. 


Denne er givet ved Kundgjørelsen om, at Gud efter sit 


inderste Væsen er Kærlighed (1 Joh. 4,8 og 16: & Fzoc 
dyarn &otiv). Kærlighed er Personlighedens Selvmeddelelse, 
hvorefter den oplader og meddeler sig selv til Andre. Den 
fremgaar af Villiens frie Selvbestemmelse og bestemmes ved 
en dyb Følelse af det Værd, som dens Gjenstand har for 
den (jfr. Luk. 15: Lignelserne om det bortkomne Faar og 
den tabte Mønt). Denne Kærlighed vil, hvor den elskede 
Gjenstand er det værd, atter fremkalde Gjenkærlighed. I 
Ordets fulde Betydning kunne blandt de synlige Skabnin- 
ger kun Menneskene blive Gjenstand for Guds Kærlighed ; 


— overfor den fornuftløse og upersonlige Skabning viser Guds 


Kærlighed sig som Godhed, thi et Gensidighedsforhold kan 
her ikke komme istand, da Betingelserne herfor ikke ere 


" tilstede. I de store og ledende Hovedtræk aabenbarer Guds 


" Kærlighed overfor Verden sig i Skabelsen og Forsyns- 
styrelsen, i Forløsning og Frelse. Dog Kærligheden er ikke 


alene Selvymeddelelse, men ogsaa Selvhævdelse, thi forat 


| Jeget skal kunne meddele sig, maa det fornemme og be- 
| vare sit eget Selv, uden dette vil Jeget svømme ud i en 
| ubestemmelig Blødhed og deraf følgende Selvopløsning. 
| Denne Guds Selvhævdelse finder sit Udtryk i hans Hellig- 
"hed og Retfærdighed, som danne den faste Kærne i Guds 


Kærlighed. Sit fyldigste Udtryk finder Guds Kærlighed i 


Jesu Betegnelse af ham som den himmelske Fader (6 mate 
H,. Scharling: Dogmatik. 4 

0 ovedgvroc). Fadernavnet er Udtrykket for den mest uegen- 


nyttige, selvopoffrende Kærlighed, medens fra modsat Side 
Barnenavnet udtrykker den fuldeste Tillid og Fortrolighed. 


Ingen Anden har med saadan Inderlighed og Dybde ud- 
talt, at Gud efter sit inderste Væsens Dyb er Kærlighed, og 
fra Menneskenes Side krævet den mest ubetingede Tillid 
og Hengivelse til Gud som Jesus. Thi vel finde vi ogsaa 
Fadernavnet overført paa Gud i det gamle Testament, men 
her er det hele Israels Folk, det gjælder, og er nærmest 
Udtryk for Guds Styrelse af det; ogsaa hos hedenske Tæn- 
kere (Plato) finde vi Navnet anvendt, men selve Guds- 
begrebet er her saa svævende og ubestemt, at der heller 
ikke til Fadernavnet kan knytte sig nogen bestemt Fore- 
stilling. Det er da ogsaa Christendommen, der har baaret 
Budskabet om Guds Kærlighed ud over den ganske Jord, 
og det var dette Budskab, som bragte Menneskene til at 
løfte de sorgbetyngede Hoveder og de angstfulde Hjerter i 
tillidsfuld Paakaldelse af den himmelske Fader, og som 
var en væsentlig Aarsag til den hurtige Udbredelse, som 
Evangeliet fandt i en Verden, der var ifærd med at opgive 
al Tro og Tillid og ende i haabløs Fortvivlelse.. Endnu 
stedse er dette Hovedindholdet af Evangeliet, og forsaavidt 
det er den videnskabelige Tankes Opgave at give en 
Redegjørelse herfor, kunne vi ogsaa sige, at det Æmne, 
hvorom hele Dogmatiken handler, er Guds Kærlighed, som 
aabenbarer sig i hans Handlinger, hvilken Dogmatiken 
søger at fremstille i en Række Begrebsbestemmelser, der 
skulle saavidt mulig klargjøre os Omfanget og Dybden 
af Guds aldrig hvilende, styrende og forløsende Kær- 
lighed. 


Samle vi det her Udviklede i den kortest mulige Form, 
da kunne vi bestemme Guds Væsen som absolut per- 


sonlig d. e. selvbevidst og selvvillende Aand i fuld- 
"kommen Kærlighed. 


arte 


: 
i 

Hermed kan da jævnføres den Udvikling, som Aposte- 
len Johannes i sit Brev giver af Guds Væsen under den 
tredobbelte Bestemmelse: Gud er Liv, Gud er Lys, Gud 
er Kærlighed. Overfor denne Thesis stilles Antithesen: 
Menneskene ere i Synden, i Mørket og i Døden. Som 
forbindende Led mellem begge stilles Jesus Christus, Guds 
enbaarne Søn, kommen i Kjødet, sandt Menneske, i ham 
er det fuldkomne Liv og Lys og Guds fuldkomne Kærlig- 
hed kommen til Aabenbaring og Frelse for Menneskene; 
hertil knytter sig en Række praktiske Formaninger til 
Læserne om at skye Mørket og Løgnen og vandre i Guds 
Lys og Kærlighed. Disse ledende Tanker fremstilles ikke 
"i dialektisk Udvikling, men i en Række Paralleler af Theses 
"og Antitheses. Brevet lader sig derfor ikke adskille i for- 
'skellige større og mindre Dele med bestemt Angivelse af 
'Capitel og Vers, hvor de begynde og hvor de ende, saaledes 
'som Fortolkerne søge at leddele det. Hele Brevet er en 
sammenhængende Helhed, hvori de samme Tanker atter 
og atter vende tilbage ligesom Bølgeslag. Nærmest kan 
Brevet sammenlignes med et Musikstykke, i hvilket Grund- 
themaet ideligt vender tilbage i stedse nye Variationer. Et 
saadant kan ikke adskilles i forskellige efter hinanden 
|følgende Stykker, men vil opfattes som uforstyrret og 
lusondret Helhed — det samme er Tilfældet med omtalte 
ISkrivelse. I denne Gjentagelse af de samme bærende 
Grundtanker i stedse fornyet Form ligger i Forening med 
Overbevisningens Styrke og Inderlighed den forunderlige 
dragende og betagende Magt, som Johannesbrevet har 


"fover Læseren. 


4+ 

& 3. 
Guds Egenskaber eller Attributer. 


Naar vi med Udtrykket »Væsen« betegne den indre 
centrale Væren efter dens Totalitet, som er bestemmende 
for selve Existentsen, saa betegner vi med Udtrykket 
»Egenskaber« de Fremtrædelsesformer, hvorunder Væsenet 
kundgjør sig i forskellige Retninger og Forhold. Naar 
Væsenet udtrykker Væren efter dens Totalitet, saa udtrykke 
Egenskaberne enkelte Sider af denne. Egenskaberne ere 
derfor ikke noget Nyt, som kommer til foruden Væsenet, 
men de ere Eet med Væsenet, betegne dets Kundgjørelser 
i forskellige Retninger. Mellem Væsen og Egenskaber 
finder derfor et bestandigt Vexelforhold Sted, saa at 
hvad der falder udenfor Væsenet, heller ikke kan betragtes 
som Egenskaber, men maa betragtes som Tilfældigheder, 
Accidentser, saaledes allehaande Mangler som Blindhed, 
Døvhed, midlertidige Forhold som Rigdom, Fattigdom o. 
Lign. Paa den anden Side kunne de totale Væsensbestem- 
melser ikke betragtes som Egenskaber, d. e. f. Ex. ingen 
Egenskab hos Trekanten, at den har tre Sider, thi naar 
denne Bestemmelse tages bort, ophører den at være Tre- 
kant — eller at Træet er et organisk vegetativt Væsen, 
Alt Saadant er indre Bestemmelser, men ikke Egenskaber, 
Egenskaberne ere de Bestemmelser, hvori Væsenet kund- 
gjør sig; Udtrykket »skjulte Egenskaber« er derfor er 
Selvmodsigelse, i hvert Fald maa de være kendte af den 
der taler om dem, og kun skjulte for Andre. Derfor lær« 
vi først de enkelte Egenskaber at kende og slutte fr: 
dem til Væsenet, som ligger til Grund. Omvendt for! 
staar vi først Egenskaberne i samme Grad, som vi kend: 
og forstaa Væsenet. Efterdi alle Egenskaberne udspring 
af det samme Væsen, staa de alle i Forbindelse med hver 
andre, og de enkelte Egenskaber ville ikke kunne forstaa 

isolerede, men kun ved at ses i deres indre Sammen- 
hæng, i hvilken de gjensidigt begrænse og bestemme hver- 
andre. 

Overføre vi dette paa vor Udvikling af det christelige 
Gudsbegreb, da forstaa vi ved Guds Egenskaber eller 
Attributer”) de Fremtrædelsesformer, i hvilke han 
"oplader sit Væsen for os (jvfr. Rom. 1,20). 

Men det Spørgsmaal, som ovenfor reiste sig om Mu- 
ligheden af en sand Erkendelse af Guds Væsen, kommer 
her igjen i Spørgsmaalet, om vi kunne tillægge de saa- 
kaldte guddommelige Egenskaber sand objectiv Væren i 
Gud selv, eller om vi skulle betegne dem som Udtryk for 
vore rent subjective Forestillinger om Guds Væren og 
Virken overfor Verden, hvilke vi ikke kunne betragte som 
Udtryk for Guds objektive Væren. 

Allerede Middelalderens Scholastikere syslede med 
dette Spørgsmaal og delte sig her som paa andre Punkter 
i to Leire: Nominalisterne (Duns Scotus, Occam o. Å.), 
tillagde dem kun en subjektiv Betydning som Udtryk (no- 
mina) for vor Opfattelse af Gud, medens Thomisterne er- 
klærede dem at være Udtryk for en tilsvarende objectiv 
Væren i Gud. De protestantiske Theologer sluttede sig til 
den sidste Opfattelse og holde for, at Egenskaberne have 
"objectiv Realitet i Gud (sunt in deo), men at deres Adskil- 
lelse kun bestaar for vor Tænken. I nyere Tid har 

Schleiermacher gjort sig til Talsmand for den subjective 
Opfattelse: de guddommelige Egenskaber ere kun Ud- 


Rom. 1,%: Guds usynlige Væsen, hans evige Kraft og Gud- 
dommelighed skues fra Verdens Skabelse af og ses af hans Gjer- 
ninger. 

=) De gamle Dogmatikere skelne mellem attributa dei, Guds 
"Egenskaber, prædicata dei; Guds Handlinger (f. Ex. Skabelse, For- 
løsning) og proprietates, Eiendommeligheder ved de trinitariske 
" Hypostaser. 

tryk for de forskellige Relationer, i hvilke den fromme Be- 
vidsthed (den absolute Afhængighedsfølelse) opfatter den 


udd rd aser 4 ae 


guddommelige Væren og Virken overfor Verden, de finder ” 
derfor alle deres Enhed i den guddommelige Causalitet. 


De have dog ingen Interesse for den videnskabelige Tæn- 
ken, men maa henvises til Opbyggelsen, til Psalmer og 
Prædikener og indtage her en berettiget Plads som Udtryk 
for forskellige Modificationer af de fromme Følelser. Ikke 
desmindre skænker Schleiermacher i sin Troslære de gud- 
dommelige Egenskaber en meget udførlig og skarpsindig 
Behandling. 

De Hovedindvendinger, der gjøres gjældende mod at 
tillægge Egenskaberne objectiv Realitet i Gud selv, ere 
dels, at vi derved sønderlemmer Enheden i Guds Væsen 
og opfatter ham som et af forskellige Momenter sammen- 
sat Væsen, dels, at vi derved neddrage ham i Endelig- 
heden og dens Indskrænkning. Ingen af disse Indvendin- 
ger kan der dog tillægges synderlig Vægt. Mod den første 
kan bemærkes, at vi tillægge jo ogsaa Menneskene forskel- 
lige Egenskaber, uden at vi derfor ophæve Enheden i de- 
res Væsen eller opfatte dem som mosaikagtig sammensatte 
Væsener. Mod den anden Indvending kan gjøres gjældende, 
at den hidrører fra en aabenbar eller skjult Pantheisme 
(Spinoza: omnis determinatio est negatio — Schleiermacher) 
eller en Deisme, hvilke begge, hver paa sin Vis, opfatter 
Gud som en abstrakt Uendelighed, der savner al konkret 
Livsfylde og derfor tilsidst ender i Tomhed. Men naar vi, 
som det er udviklet i det Foregaaende, opfatte Gud som 
Aand i absolut Personlighed og Kærlighed, da maa vi og- 
saa være berettigede til at tillægge ham de Egenskaber, 
som med Nødvendighed følge af disse Væsensbestemmelser. 
Og naar det nu ikke er et rationelt Gudsbegreb, som skal 
udvikles, men Aabenbaringens Gudsbegreb, da er det en 
Selvfølge, at vi maa tillægge de guddommelige Egenskaber 

objectiv Realitet, thi netop gennem dem er det, at Gud 
kundgjør sit Væsen og sin Villie for os. 

Men ville vi fastholde dette, maa det dog paa den 
anden Side erindres, at vor Erkendelse af Guds Væsen og 
Egenskaber er underkastet de samme Indskrænkninger 
som al vor Erkenden overhovedet. Vi kunne ikke frigjøre 
os fra Tids- og Rumsanskuelsen og maa derfor ogsaa anvende 
dem paa vor Opfattelse af Gud, uagtet de ikke kunne an- 
vendes paa ham. Vi forestille os Guds Evighed som en 
uendelig Tid, Allestedsnærværelsen som en Væren overalt, 
uagtet Gud som saadan hverken er i Tiden eller Rummet. Paa 
samme Maade kunne vi heller ikke forestille os Guds fuld- 
komne Hellighed og Retfærdighed, fordi vi selv ere i Syn- 
den og Uretfærdigheden. . Fremdeles er vor begribende 
Tænken ikke intuitiv, men discursiv, vi nødes herved til 
at opløse Begrebet i dets enkelte Momenter og tænke dem 
udenfor hinanden eller ved Siden af hinanden, vi kunne 
ikke tænke dem paa een Gang. Men under de samme 
Indskrænkninger lider vor- Verdenserkendelse, uden at den 
derfor bliver urigtig og upaalidelig, idet vort praktiske For- 
hold til Omverdenen ikke forulempes derved. Paa lig- 
nende Vis er ogsaa vor Opfattelse af Guds Egenskaber 
rigtig, om end ikke adækvat, saaledes at vort praktiske 
Gudsforhold og deraf følgende Verdensforhold ikke hindres 
derved. De bestaa i deres Realitet uafhængigt af vore 
vexlende fromme Stemninger og Tanker, og deri ligger paa 
een Gang det alvorligt Advarende og det trøstefuldt Op- 
muntrende i Beskuelsen af dem. 

Spørges der nu, hvorledes vi komme til Erkendelse 
af de guddommelige Egenskaber, da bliver Svaret det 
samme som overfor Erkendelsen af Guds Væsen. Vi lære 
dem at kende dels gjennem den almindelige naturlige 
Aabenbaring, dels gjennem den særlige Aabenbaringshistorie 
ifølge Vidnesbyrdet om denne i den hellige Skrift. Den 

første viser os Guds Gjerninger i Naturen og fra disse 
slutte vi til hans Egenskaber (Rom. 1,20, Ap. Gj. 14,17,17,27), 
den sidste viser os Guds Gjerninger til Menneskenes Frelse 
og derigjennem hans Kærligheds Fylde. Skriftens Frem- 
stilling bliver for os Hovedkilden, men den vil ikke 
umiddelbart kunne være dette, dels fordi den er spredt og 
usammenhængende, stundom i tilsyneladende Modsigelse 
med sig selv (f. Ex. 1 Mos. 6,6 og 4 Mos. 23,19, 1 Sam. 15,29), 
dels fordi den er stærk billedlig og anthropomorphistisk. 
Vilde man tage det bogstaveligt, naar der tales om Guds 
Arm og hans Øie, saa føres man tilbage til den groveste 
hedenske Overtro. Her maa Grundopfattelsen af Guds 
Væsen som Aand blive corrigerende for Bestemmelsen af 
de enkelte Egenskaber. Dernæst maa de enkelte Egen- 
skaber samles i sluttet Helhed, saa at det forstaas, hvor- 
ledes de indbyrdes begrænse og bestemme hverandre. Hvor 
dette undlades, og man nøjes med en blot Sammenstilling 
af de enkelte Egenskaber uden Paavisning af deres dybere 
Forbindelse (saaledes Martensen, H.N. Clausen o. A.), vil 
den indre Livsfylde ikke komme tilstrækkelig frem, Blikket 
for Guds Væsens Enhed, som sammenknytter de forskel- 
lige Egenskaber, tabes, og Interessen svækkes. Heller ikke 
kan Opgaven være den at medtage alle de Egenskaber, der 
nævnes eller omtales i Bibelen, hvad der i mange Tilfælde 
vilde føre til Gjentagelser eller trættende Ensformighed, 
men det gjælder at føre saadanne Egenskaber frem, som 
ere de væsensbestemmende, eller som kunne synes at være 


Rom. 1,%: Guds usynlige Væsen, hans evige Kraft og Gud- 
dommelighed skues fra Verdens Skabelse af og ses af hans Gjer- 
ninger. 

Ap. Gj. 1447: Gud har ikke ladet sig selv uden Vidnesbyrd, 
idet han gjorde os godt og gav os Regn og frugtbare Tider af 
Himlen. 

i Strid med vor Verdenserkendelse og derfor maa blive- 
Gjenstand for særlig Eftertanke. 

Den dogmatiske Opgave vil da blive den at frigjøre 
den bibelske Fremstilling af de guddommelige Egenskaber 
for den billedlige Indklædning og fremstille dem begrebs- 
mæssigt i deres indre Sazmmenhæng, saaledes at derigjennem 
vindes en Totalitets-Opfattelse af Guds Væsen. 

Et Hovedpunkt bliver her at finde det rette Inddelings- 
princip, thi først herved bliver det muligt at faa Orden og 
Sammenhæng, saaledes at de guddommelige Egenskaber 
forstaas som en sluttet Livseenhed, og ikke bliver et 
sammenstykket Mosaikværk. Men de fleste af de opstil- 
lede Inddelinger gjøre ikke Fyldest i saa Henseende. 
Nogle af dem gjøre ingen virkelig Sondring gjældende 
mellem Egenskaberne, saaledes Inddelingen i hvilende (qui- 
escentia) og virksomme (operativa), thi ingen af dem er 
absolut hvilende — eller oprindelige (primitiva) og af- 
ledede (derivata), thi alle Egenskaberne ere afledede af 
Guds Væsen — eller negative og positive, thi ingen af dem 
er absolut negative — eller mellem Guds virkelige Egen- 
skaber (attributa propria) og de billedlige (a. metaphorica 
som Øie, Arm), thi de sidste ere jo slet ikke Egenskaber. 
Andre gjøre i modsat Retning Sondringen gjældende, men 
saa stærkt, at Enheden savnes, saaledes Inddelingen i 
metaphysiske og moralske Egenskaber, hvor Bindeleddet 
mellem begge Arter savnes, og Guds Væsen falder i to Halv- 
dele. Atter andre medføre en Splittelse i Behandlingen, 
saaledes Inddelingen i immanente eller absolute Egen- 
skaber, der udtrykke Guds indre Væsen, og transeunte eller 
relative Egenskaber, der udtrykke Forholdet til Verden, og 
i Henhold hertil udvikles de første i Læren om Gud, 
medens de sidste først komme frem i Læren om Verden. 
Den samme Mislighed viser sig i Schleiermachers Ind- 
deling, der bestemmer de guddommelige Egenskaber i For- 

hold til Synden og Naaden. Han har herved opnaaet et 
organisk Inddelingsprincip, men dettes Virkning tabes 
atter derved, at de herved fremkomne tre Klasser be- 
handles hver paa sit Sted i Dogmatiken. Det samlede 
Indtryk af alle Egenskaber gaar herved tabt og dermed 
ogsaa det Helhedsbillede, som skulde resultere af Frem- 
stillingen. 

Ville vi bevare baade Sondringen og Enheden, maa vi 
gaa tilbage til Fremstillingen af Guds Væsen. Da dette 
er blevet udviklet under et tredobbelt Synspunkt som 
Aand, absolut Personlighed og Kærlighed, inddele vi 
paa Grundlag heraf de guddommelige Egenskaber i Aands- 
Egenskaber, Personligheds-Egenskaber og Kærligheds-Egen- 
skaber. Derved opnaas den tilbørlige Soøndring mellem 
Egenskaberne, medens tillige den samlede Helhedsopfat- 
telse bevares. 

Spørges endelig om Betydningen af dette Lærestykke, 
da maa hertil svares, at derved vindes en rigere og fyl- 
digere Forstaaelse af Guds Væsen til forskellige Sider. 
Opfattelsen af Guds Væsen er bestemmende for den reli- 
giøse Grundopfattelse, og denne vil atter være afgjørende 
for hele Livssynet og Livsførelsen. Maaske endnu større 
er den praktiske Betydning af dette Lærestykke. Det ind- 
gyder os Tillid og Fortrøstning til Guds Naade og hans 
Forsynsstyrelse og foreholder os, hvorledes vi selv skulle 
føre vor christelige Livsvandel (Matth. 5,45—48, Eph. 547, 
1 Pet. I,15—16). Det bør derfor indtage en fremtrædende 
Plads saavel i Religionsundervisningen som i Prædikenen 
og Psalmesangen, hvor det da gjælder om at gjøre Frem- 
stillingen saa levende og indtrængende som mulig. Ratio- 
nalismen forstod dette og lagde særlig, om end ensidig, 
Vægt herpaa, og havde deri et afgjørende Fortrin for Nu- 
tidens Opvækkelse, som skyder dette Lærestykke til Side 
paa Grund af sin ligesaa ensidige Jesusforkyndelse og 

Omvendelsesprædiken, i hvilken den troende Christen kun 
stilles i Forhold til Jesus, og den religiøse Livsopgave 
indskrænkes til at elske Jesus. 


8 4. 
De guddommelige Aands-Attributer. 


Evighed og Allestedsnærværelse. 


Vi tage først i Betragtning de rent abstracte Egenskaber 
for derfra efterhaanden at gaa over til de mere konkrete, 
som først give os den fulde Forstaaelse af Guds Væsen. 

Den første Væsensbestemmelse af Gud er, at han er 
absolut Aand, og af denne følger, at han er absolut op- 
høiet over de Indskrænkninger, som Tid og Rum sætte for 
det menneskelige Liv. 

Denne Guds absolute Ophøiethed over Tiden og de 
Grænser, som den sætter, betegne vi med Benævnelsen 
Evighed. Hermed udtales negativt, at Guds Væren ikke 
er underkastet nogensomhelst Tidsbestemmelse, den er, som 
det siges, uden Begyndelse og uden Ende — positivt ud- 
tales hermed, at Gud sætter Tiden. Medens med den første 
Bestemmelse udtales, at Tiden ingen Betydning har over- 
for Gud i hans Forhold til sig selv, udtrykker den anden 
Bestemmelse, at den har Betydning for ham i Forhold til 
den af ham skabte Verden. 

Guds Evighed udtales mangfoldige Steder i den hellige 
Skrift. I det gl. Test.s billedrige Sprog udtrykkes den ved 
at modsættes alle de jordiske Tings Forgængelighed; den 
sammenstilles med Bjergene og med Stjernerne, som for 
den menneskelige Betragtning er det tilsyneladende Ufor- 
gængelige og Uforanderlige, men som dog er forsvindende 
i Sammenligning med Guds Evighed; Saaledes i Ps. 90 

(før Bjergene dannedes 0. s. v.), Ps. 102,26—28 (Himlene ældes 
som en Klædning og omskiftes som et Klædebon). Ogsaa 
udtales det ligefrem, saaledes i 1 Mos. 21,33, Es. 40,28, eller 
som det hedder, Herren er den første og den sidste (Es. 41,4). 
Paa samme Maade i ny Testamente: Gud er evig (&/øvroc, 
Rom. 16,2) den første og den sidste, Alpha og Omega 
(Apok. 1,8), for hvem tusind Aar ere som een Dag (2 Pet. 3,8 
efter Ps. 90,4). 

For os er der den Vanskelighed ved at bestemme Guds 
Evighed, at vore Forestillinger ere bundne indenfor Tidens 
Ramme og ikke kunne frigjøre sig herfra. Tiden udtryk- 
ker ikke et positivt Indhold, men kun en Form, det Forud- 
gaaende og Efterfølgende i en uafbrudt Succession. Derfor 
kunne vi kun forestille os Evigheden som den uophørlige 
Tidsrække eller den Tid, som er uden Begyndelse og Ende, 
men denne Forestilling falder jo atter tilbage under Tidens 
Form. Vi bruge da ofte Tiden som Udtryk for de Kræfter, 
som bevæge sig i Tiden og indbyrdes modarbeide og til- 
intetgjøre hinanden ved Slid og Ælde, idet Modstands- 
kraften herved stadig forringes og tilsidst ganske ophører. 
Saaledes tale vi om Tiden, som fortærer Alt, men Tiden 
fortærer i Virkelighed Intet, eftersom den kun er en Form 
for vore Anskuelser og Forestillinger. En tilnærmelsesvis 
Forstaaen af Evigheden have vi i Sproget og i Erindrin- 
gen. Det første udformer vore Forestillinger om Gjen- 
standene i Ord og Benævnelser, der vedvare, naar selve 
Gjenstandene ikke existere mere, og den sidste opbevarer 
dem under Tidernes Omskiften. Herved fremkommer Efter- : 
mælet og Historien, der kalder det Svundne til nyt Liv, 
hvorfor vi ogsaa tale om et evigt Eftermæle o. lign., uagtet 
der i Virkeligheden kun er Tale om Erindringer, som be- 


1 Mos. 21,33: Abraham paakaldte i Herrens, den evige Guds 
Navn. 
Es. 40,28: Evig Gud er Herren, Jordens Grænsers Skaber. 


Det christelige Gudsbegreb. 61 


vares i meget lange Tider, men for hvilke der dog tilsidst 
er sat en Grænse, som for alt Andet, der fremkommer i 
Timeligheden. Men at vi ikke kunne forestille os Evig- 
heden, udelukker ikke, at vi jo kunne tænke os den som 
et abstract Begreb, som en absolut Væren, frigjort for alle 
Tidsbestemmelser. 

Denne Guds Upaavirkelighed af Tiden og alle de 
Kræfter, som røre sig i Tiden, finder sit nærmere Udtryk 
i hans Uforanderlighed. Han er den, som han er 
(2 Mos. 3,14) d. e. vedbliver at være den, som han er, han 
forandres ikke (Mal. 3,6) og der er ikke Skygge af Om- 
skiftelse i ham (Jak. 1,17). Han sammenlignes derfor med 
den urokkelige Klippe og den faste Borg, mod hvilken alle 
Fjendens Angreb prelle af (Jes. 26,4 og oftere). Medens 
Menneskene som alt organisk -Liv paa Jorden udvikler sig 
fra en ringe Begyndelse i stadig Fremgang og Væxt, saa er 
alt saadant udelukket fra Gud, han er i alle Evigheder 
den samme, Livets absolute Fylde. Al Tale om indre Ud- 
vikling i Gud, Pantheismens vordende Gud, der udvikler 
sig i og med Verden, maa her afvises. 

Dog gjælder denne Uforanderlighed kun Guds indre 
Væsen i sit Forhold til ham selv, hans ethiske Væren 
som den Hellige og absolut Gode, han er ikke som Menne- 
skene, der ere hurtigt omskiftelige i deres Tanker og Følel- 
ser (4 Mos. 23,19). Men naar han stilles overfor den Verden, 
som han har skabt, bliver Forholdet et andet, da staar 
han ikke i urokkelig Kulde og Ligegyldighed overfor den, 
men han føler med den og for den, lider med den og 
glædes over den, elsker den og vredes over den; med et 
stærkt anthropomorphistisk Udtryk siges det endog, at det 


Mal. 3,6: Jeg Herren forandres ikke. 

4 Mos. 23,10: Gud er ikke et Menneske, at han skulde lyve, et 
Adams Barn, at han skulde angre Noget, jvfr. 1 Sam. 15,» (Sa- 
muels Straffetale til Saul). 

paa Grund af Menneskenes tiltagende Ondskab angrer ham, 
at han har skabt dem (1 Mos. 6,6). Den ældre Orthodoxi 
gik for vidt, naar den stundom bestemte Guds Uforander- 
lighed med en saadan Ensidighed, at der i Virkeligheden 
fremkom et krystalliseret Gudsbegreb. Den samme En- 
sidighed møder os, naar man ud fra Guds Uforanderlig- 
hed har villet nægte Verdens Skabelse i Tiden, Christi 
Menneskeblivelse eller Bønnens Virkning, fordi Alt dette 
maa medføre Forandringer i Guds Væsen. Ogsaa her 
drives Uforanderlighedens Begreb langt ud over de rette 
Grænser. Gud er ikke Taushedens og Dødens Uforanderlig- 
héd, men han er Liv og Aabenbaring, Historiens Gud, der 
styrer og leder Menneskenes Færden ikke som villieløse 
Maskiner, men som den, der lever i dem, føler med dem 
og handler for dem og i Alt dette er i bestandig indre 
Bevægelse. Med Guds Uforanderlighed ville vi derfor kun 
udtrykke dette, at der i ham ikke er Væxt eller Aftagen, 
Frémgang eller Tilbagegang, stærkere eller svagere Liv, 
men han har i sig Livets absolute og dermed evige Fylde. 

Som den uforanderlige er Gud tillige den evigt levende 
(Apok. 10,6) og den udødelige, ja ikke alene dette, men 
han er den eneste i Sandhed udødelige (1 Tim. 6,16: & udvoc 
Zyov ddavaoiav), thi alle andre udødelige Væsener, baade 
Mennesker og Engle, ere det ikke i Kraft af deres egen 
Villie, men i Kraft af Guds Villie, som skænker dem 
Udødelighed. É 

Guds absolute Ophøiethed over Rummet og dets Græn- 
ser finder sit Udtryk i hans Allestedsnærværelse. Gud 
er levende og virkende paa ethvert Punkt, men saaledes, 
at han tillige er uendelig ophøiet over enhver begrænset 
Væren — han er paa een Gang baade immanent i Verden 
og transcendent over den, hvorved baade Deismen afvises, 
der kun vil erkende Guds virkende Kraft i Verden, medens 
han selv er i uendelig Fjernhed fra den, og Pantheismen, 

som fastholder Guds Iboen i Verden, men kun kan tænke 
ham som Eet med Verden, men ikke kan tillægge ham 
nogen selvstændig Væren uafhængig af Verden. 

I Skriften fremstilles Guds Allestedsnærværelse i kon- 
kret Form under en Række levende Billeder. Han er baade 
i det Nære og i det Fjerne (Jerem. 23,23), baade i Himlen 
og paa Jorden (Es. 66,1, Ap. Gj. 7,4). Ingen kan fly for 
ham, hvor langt man end vil søge ud i Verdensrummet 
(Ps. 139,8—10), alt Levende lever og rører sig kun i ham 
(Ap. Gj. 17,28). Naar der enkelte Steder tales om Gud, som 
boer i Himlen (Ps. 2,4, Matth. 6,9), da maa heri kun ses 
billedlige Udtryk for Guds uendelige Ophøiethed, hvad der 
vil ses af andre Steder, hvor det udtrykkelig siges, at den 
ganske Verden kan ikke rumme Gud (5 Mos. 4,39, Ap. Gj. 
7,49, 1 Kong. 8,27). 

Positivt udtrykker Allestedsnærværelsen, at Gud, som 
har skabt den ganske Verden, ogsaa har skabt Rummet, 
hvori den udfolder sig, samt at han, fordi han selv lever 
i og med sin Verden, ogsaa lever i Rummet. Spørgs- 
maalet, om Rummet har real Existents eller kun er en 
subjectiv Forestillingsform, ligger, ligesom det samme 
Spørgsmaal om Tidens reale eller blot imaginære Existents, 
udenfor Dogmatiken og maa henvises til Philosophien. 


Jerem. 23,23: Er jeg kun en Gud nær hos og ikke en Gud 
fra det Fjerne? Fylder jeg ikke Himlen og Jorden? varsler 
Herren. 

Es. 661: Himlen er min Throne og Jorden min Fodskammel, 
siger Herren. 

Ps. 139,8—10: Farer jeg op til Himlen, da er du der; reder 
jeg mit Leie i Underverdenen, se, da er du der! Tog jeg Morgen- 
rødens Vinger og boede ved det yderste Hav, da skulde ogsaa der 
din højre Haand føre mig. 

1Kong. 8,2: Himienes Himle kunne ikke rumme dig (Salomos 
Bøn ved Templets Indvielse). 

5 Mos.4,32: Herren er Gud i Himlen foroven og paa Jorden 
forneden, og der er ingen mere. 

Negativt udtrykker Allestedsnærværelsen, at Gud er hævet 
over enhver rumlig eller stedlig Bestemmelse eller Begræns- 


ning i Modsætning til Hedenskabets stærkt begrænsede 


Lokalguder. 

Men er Guds Væren end overalt, er den dog ikke paa 
samme Maade overalt. Den er anderledes i de levende end 
i de livløse Skabninger, atter anderledes i de frie Fornuft- 
væsener, Mennesker og Engle, end i de ufrie Naturvæsener, 


Dyr og Planter, og atter forskellig i de frie Fornuftvæsener, 


som ere ham lydige, og i dem, som ere ham ulydige og 
trodse ham. Vi kunne med Henblik paa det forskellige 
Maal, hvori hans Skabninger kunne rumme ham, skelne 


mellem Guds Magtnærværelse i Universet (Ap. Gj. 17,2), ” 


hans Naadenærværelse i de fromme Troende, som gjøre 


| 


& 


hans Villie (Joh. 14,23) og hans fulde Herlighed-Nærværelse " 


blandt de himmelske Hærskarer. 


De samme Vanskeligheder, som møde os ved Forestil- | 
lingen om Guds Evighed, møde os overfor hans ÅAllesteds- 


nærværelse. Vi ere mest tilbøielige til at tænke os den 
expansiv, som udbredende sig i hele Verdensrummet og 
fyldende det. Saaledes Pantheismen, der tænker sig Gud 
som eet med og uadskillelig fra Verden. Men herved drages 
Gud ned i Endeligheden og opfattes som en delelig Stør- 
relse. En Parallel, som dog kun giver os en svag ÅAnelse, 
have vi i Sjælens Forhold til Legemet, men da ogsaa dette 
er os dunkelt og gaadefuldt, hjælper det os ikke stort til 
en dybere Forstaaelse. 


Som Guds Uforanderlighed slutter sig til Evigheden, 


saaledes hans Umaalelighed (immensitas) til Allesteds- 
nærværelsen. Hermed udtrykkes, at der er ingen Grænser 
for Guds Væren andre end dem, som han selv sætter ved 
at skabe Verden og frie Fornuftvæsener. Dog maa denne 
Egenskab ikke tages i ydre Forstand, thi da fremkommer 
den samme materialistiske Vildfarelse, som ovenfor er be- 

rørt. Den maa forstaas indefter om det uendelige Dyb af 
Livsfylde, som er i Gud, og som ingen menneskelig Tanke 
formaar at gjennemtrænge eller udgrunde, men kun Guds 
egen Aand evner det (Rom. 11,33, 1 Kor. 2,10—11). 

De her nævnte Egenskaber danne den metaphysiske 
Grund i Guds Væren. De ere de mest abstracte, give os 
for sig betragtede hverken Trøst eller Glæde, men de ere 
nødvendige Fundamentalbestemmelser i vort Gudsbegreb 
og danne Betingelsen for alle de andre Egenskaber, thi 
hvad vilde Guds Retfærdighed og Kærlighed blive, om 
man borttog Evighedens og Allestedsnærværelsens faste 
Grund fra dem? De ville i saa Fald være indskrænkede 
til et bestemt Rum og en bestemt Tid, og om man end 
gjorde Rummet aldrig saa stort og udstrakte Tiden til al- 
drig saa lange Tidsrækker — der vilde dog være Steder 
og Kloder i Verdensrummet, hvor Guds Retfærdighed var 
magtesløs, og der vilde komme en Tid, da Guds Kærlighed 
var ophørt. 

Til Erkendelse af Guddommens Evighed og Allesteds- 
nærværelse naaer ogsaa Pantheismen. Men videre frem 
naaer den ikke: den standser ved Betragtningen af Gud 
som den altid virkende og overalt frembringende Natur- 
kraft, der aabenbarer sig i bestandigt vexlende Skikkelser, 
men er blind og formaalsløs; nogen Erkenden af sig selv 
har den ikke ligesaa lidt som noget Formaal for sin 
rastløst frembringende Virksomhed. 


8 5. 
De guddommelige Personligheds-Attributer. 
Alvidenhed og Almagt. 


Væsensbestemmelsen Aand i Gud maa nærmere be- 


stemmes ved, at Gud er personlig Aand og som saadan 
H. Scharling; Dogmatik. 5 

vidende og villende. Da han er absolut Personlighed, maa 
hans Viden og Villen være ubegrænset, hvorfor vi tillægge 
ham Alvidenhed og Almagt. Begge fremkalde i og for sig 
betragtede ingen Vanskeligheder, men saadanne fremkomme, 
naar de stilles overfor den af Gud skabte Verden og navn- 


lig overfor de frie Fornuftvæsener, idet disse Egenskaber 


synes at umuliggjøre al Frihed. 

Guds Alvidenhed udtrykker Enheden af hans Viden 
og hans Væren. Den danner heri en Modsætning til vor 
egen Viden, der i mange Stykker falder udenfor vor Væren, 
medens der omvendt i vor Væren er mange dunkle Punkter 
og uløste Gaader for os selv. Men for Gud er der ingen 
dunkle Punkter og ingen uløste Gaader hverken i ham 
selv eller i den af ham skabte Verden. Han gjennemskuer 
ikke blot sin egen Væren, men ogsaa alt det Skabte, der 
har sin Værens Grund i ham. 

I Skriften fremstilles Guds Alvidenhed under Billedet 
af Lyset, der gjennemtrænger Alt, og for hvilket Intet er 
i det Dunkle eller Skjulte (1 Joh. 1,5, Joh. Ev. 1,8—9). Intet 
er skjult for ham, alle Ting ligge udbredte for hans Øine 
(Hebr. 4,13), han kender alle Ting (1 Joh. 3,2%). Han ser 
og kender Menneskenes Færd, de Ondes saa vel som de 
Godes, hver Enkelt følger han og kender selv hans skjul- 
teste Veie (Ps. 139,1—3). Hvad der er skjult for alle Andre, 
de hemmeligste Tanker kender han, han er den fuld- 
komne Hjertekender, za9d0soyrø0orye (Ap. Gj. 1,24, 15,8 — 
jvfr. 1 Kong. 8,39)... Og som Gud kender alle sine Skab- 
ninger indtil Hjertets skjulteste Lønkammer, saaledes ken- 
der han ogsaa sig selv, i hans egen uendelige Livsfylde er 
der for ham Intet, som skjuler sig, ingen dunkel Natur- 


1 Joh. 1,5: Gud er Lys og i ham er intet Mørke. 


1Kong. 8,89 (Salomos Bøn): Du alene kender alle Menneskenes 
Børns Hjerter. 

magt, som hans Viden ikke kan gjennemtrænge, men Alt 
ligger i Selverkendelsens klare Lys for ham (1 Kor. 2,10—i1). 

Om Guds Erkendelsesmaade kunne vi kun tilnærmelses- 
vis danne os en Forestilling ved at slutte fra vor egen Er- 
kendelse og borttage de Hindringer, som stille sig i Veien 
for den (via eminentiæ et negationis, se ovenfor S. 39). 
Medens vor Erkenden er stykkevis og discursiv, idet vi 
kun kunne tænke Tingene ved at opløse dem i deres Enkelt- 
heder, saa er Guds Erkenden altomfattende og intuitiv, 
han gjennemskuer Alt samtidigt, og medens vor Viden 
stadig trues af delvis eller fuldkommen Glemsel, hvorfor 
vi idelig maa samle .den paa Ny og kun med Anstræn- 
gelse kunne bevare den, saa er Guds Viden simultan og 
stadig nærværende for bam. Hans Alvidenhed er her nøie 
sammenknyttet med Allestedsnærværelsen: han veed og 
kjender Alt og Alle, fordi han lever og er i Alt og Alle. 
Men da Guds Væren ikke blot er immanent i Verden, 
men ogsaa transcendent overfor den, maa der ved Siden 
af den iboende Viden ogsaa tillægges ham en Alt over- 
skuende Viden. Da vor Erkenden for en meget væsentlig 
Del er betinget af vore Sandsefornemmelser, men saadanne 
ikke kunne tillægges Gud, maa vi i dette Punkt tænke os 
Guds Viden væsentlig forskellig fra vor. Naar vi alligevel 
taler om, at Gud seer os og hører vore Bønner, da er 
dette selvfølgelig billedlige Udtryk, ligesom naar Guds Al- 
videnhed af Kunsten forestilles som et Øie. 

Med Hensyn til Omfanget af Guds Alvidenhed bliver 
Spørgsmaalet, hvorvidt den ogsaa gjælder det Mulige og 
Fremtidige. Dogmatikerne skelne her mellem Guds nød- 
vendige Viden (scientia necessaria) d. e. hans Viden af det 
Værende, som ikke kan være anderledes, nemlig hans egen 
Væren og de evige, mathematiske og logiske Fornuftlove, 
Guds frie Viden (scientia libera) d. e. hans Viden af det 


Værende, som ogsaa kunde tænkes ikke at være, nemlig 
BE 

den ganske Verden, fordi Gud ogsaa kunde have ladet den 
være uskabt, og endelig Guds betingede Viden (scientia 
media s. conditionata) d. e. hans Viden af det Mulige, 
som under visse Betingelser kan blive virkeligt. Den sidste 
hævdedes af de lutherske Theologer imod de Reformertes 
Prædestinationslære, medens de sidste forkastede den, idet 
de satte Guds Forudvidenhed som Et med hans Forud- 
bestemmelse. 

Hovedinteressen knytter sig her til Spørgsmaalet om 
den guddommelige Forudvidenheds Forhold til den men- 
neskelige Frihed. Det synes, at vi her staa overfor et 
enten—eller: kender Gud Alt, hvad der i Fremtiden vil 
ske, indtil de mindste Enkeltheder, da bliver der ingen 
Plads for den menneskelige Frihed, og omvendt fastholdes 
den sidste, da bliver den guddommelige Forudvidenhed i 
høj Grad begrænset. Man har søgt at formidle mellem 
begge ved at antage, at Gud i det Store og Hele veed, 
hvad der vil ske, men at derimod Enkelthederne, som ere 
afhængige af Menneskets Valgfrihed, staa for hans Viden 
kun som forskellige Muligheder (Martensens Dogmatik 
& 116). Hertil kan bemærkes, at en saadan Forudviden 
ogsaa findes hos Menneskene, idet Valgfriheden jo paa 
mange Punkter er indskrænket ved Menneskets Natur- 
bestemmelse og foregaaende Charakteerudvikling, hvorved 
der er givet Mulighed ogsaa for en blot menneskelig Forud- 
videnhed, saaledes som vi see det hos geniale Statsmænd 
og Feltherrer, som med stor Sikkerhed kunne forudsee de 
kommende Begivenheder og ordne deres Handlen derefter. 
I uendelig højere Grad maa dette være Tilfældet med den 
guddommelige Viden, som retter sin Forsynsstyrelse der- 
efter saavel for de Enkeltes som for Slægternes og Folke- 
slagenes Livsførelse. Imidlertid maa her dog erindres, at 
hvor begrænset og i mange Tilfælde forsvindende lille 
Valgfriheden bliver, saa er der alligevel altid et Punkt, 

hvor den gjør sig gjældende. Trods al genial Forudseen- 
hed vil det dog blive umuligt at beregne Menneskenes 
kommende Handlinger med samme mathematiske Sikker- 
hed som den, hvormed Astronomerne beregne de kommende 
Sol- og Maaneformørkelser. Her bliver altid et dunkelt 
Punkt i Læren om Guds Alvidenhed, som ikke vil kunne 
klares, og tilsidst maa vi indskrænke os til at sige, at har 
Gud skabt frie Fornuftvæsener, da maa han ogsaa have 
indskrænket sin Alvidenhed overfor dem paa lignende 
Maade, som han har begrænset sin Almagt. 

I den hellige Skrift findes ingen Vanskeligheder over- 
for dette Problem, den hævder den guddommelige Forud- 
videnhed uden nogensomhelst Indskrænkning, saaledes i 
1 Sam. 23,1 flg. (da David er forfulgt af Saul og er flygtet 
til den lille By Kegila, aabenbarer Gud ham, baade hvad 
Saul og hvad Mændene i Kegila ville gjøre), 2 Kong. 8,12—13 
(Propheten Elisa forudsiger Hasael, hvormange Ulykker 
han vil bringe over Israels Folk). Samme Opfattelse i 
n. Test.: Jesus veed, at Peter vil fornægte ham, og at 
Judas vil forraade ham (Matth. 26,34, Joh. 13,x). Her som 
oftere gjøres udelukkende den religiøse Betragtning gjæl- 
dende, ifølge hvilken Gud ordner Alt og følgelig ogsaa veed 
Alt, hvad der vil ske — til den psychologiske Betragt- 
ning tages intet Hensyn paa disse og lignende Steder. Her 
maa dog ogsaa erindres om de stærke Anthropomorphismer, 
hvor der tillægges Gud Anger over, hvad han har gjort, 
som om han ikke forud havde kendt Følgerne deraf (saa- 
ledes i 1 Mos. 6,6, 1 Sam. 15,11). At dette ikke skal tages 
bogstaveligt, men fremgaar af den naive Fortællingsmaade 
i de anførte Skrifter, vil ses af corrigerende Steder, saaledes 
ved det sidstanførte Sted V. 29, hvor det udtrykkelig siges, 
| at Gud ikke angrer Noget, saaledes som Menneskene gjøre. 
Resultatet af disse Overveielser bliver, at Guds Alviden- 
| hed maa ses baade under Tidens og under Evighedens 

Synspunkt. Som den, der lever i og med den Verden, 
han har skabt forat gjøre den delagtig i sin uendelige Livs- 
fylde efter det Maal, hvori hver enkelt af hans Skabninger 
kan modtage den, viser hans Alvidenhed sig i Tiden som 
Erindring, Samviden og Forudvidenhed — og som den, 
der i sig lever i Evighedens uendelige Ophøiethed over 
Tidens Omskiftelser, overskuer hans Alvidenhed det Forud- 
gangne, Nærværende og Tilkommende i et Evighedens alt 
samlende Nu. Om en saadan dobbelt Form for Guds Er- 
kenden kunne vi kun have en dunkel Anelse, der støtter 
sig til de iøvrigt meget svage Paralleler i vort eget Bevidst- 
hedsliv. Men hvad ovenfor (S. 41) er sagt, at vi kunne 
have en rigtig, men ikke adæqvat Opfattelse af Guds Væsen, 
gjælder ogsaa om de enkelte Egenskaber, hvori det frem- 
træder. 

Som Alvidenheden udtrykker Enheden af Guds Viden og 
hans Væren, saaledes udtrykker AÅlmagten Enheden af Guds 
Villen og hans Væren. Almagten udtrykker Guds Værens 
Begrundelse i hans Villie og dens Overensstemmelse med 
hans Villie. Gud har sit Væsens Ophav i sig selv, han er 
causa sui, og der tilkommer ham aseitas i Modsætning til 
alt andet Existerende, der har sin Værens Ophav i Gud. 
Han er dernæst første og blivende Ophav til alt Værende, 
absolut Causalitet, hvis Væren er ubetinget og uafhængig 
af alt Værende. Almagten udtrykker den guddommelige 
Villies absolute Frihed, som for hans Viden saaledes er der 
ogsaa for hans Villen og hans Kunnen ingen andre Græn- 
ser end dem, som han selv sætter. 

Som Alvidenheden træder ogsaa Almagten stærkt frem 
i gl. Test. Han benævnes El Schadai (1 Mos. 17,1, 2 Mos. 
6,3); i Skabelseshistorien (1 Mos Kap. 1 og 2) skildres den 
i majestætisk Ophøijiethed, jvfr. Ps. 33,9. Han hersker i 


Ps. 33,,: Han talede, og det skete; han bød, og det stod der. 

uindskrænket Villen over alt Værende, Intet er underligt 
eller umuligt for ham (1 Mos. 18,14, Jerem. 32,17), han her- 
sker i uindskrænket Vælde baade i Himlen og paa Jorden 
(Ps. 135,6). I Psalmerne og særligt i Jobs Bog fremstilles 
Guds Almagt over de stærkeste Naturmagter i en Række 
storartede og malende Billeder, ligesom Almagten selv frem- 
stilles under Billedet af Guds stærke Arm, hans højre Haand 
for derigjennem at give den religiøse Phantasi en livful- 
dere Anskuen. Disse Billeder ere da ogsaa gaaet over til 
os og have faaet en blivende Plads i Nutidens Forkyn- 
delse og Lovprisning af Almagten. — Ogsaa i ny Test. 
fremhæves jævnlig Almagten (xv9r0s mavrtoxedrwg 2 Kor. 6,18, 
Joh. Aab. 1,8), Gud er Kongernes Konge og Herrernes Herre 
(1 Tim. 6,15), han har Magt til at kalde det Ikke-Værende 
til at være (Rom. 4,17). Dette fremhæves da ogsaa i den 
kirkelige Daabsbekendelses første Artikel: jeg tror paa Gud 
Fader almægtige etc. 

Naar Almagten populært udtrykkes ved, at Gud kan 
alt, hvad han vil — da trænger dette dog til nærmere 
Forklaring og Begrænsning. Den guddommelige Almagt 
maa ikke opfattes som en blindt virkende, i alle Maader 
ubehersket og ubegrænset Naturmagt. Almagten har 'sin 
Begrænsning overfor Guds eget Væsen, overfor den af ham 
skabte Verden, .endelig overfor den menneskelige Frihed. 
Gud kan ikke ophæve sin egen Væren eller ophæve de 
mathematiske eller logiske Love eller overhovedet gjøre 
det absølut Meningsløse, fordi han derved vilde komme i 
Strid med sin egen Væren og Villen. Af samme Grund kan 
han heller ikke erklære Løgn for Sandhed eller Retfærdig- 


1 Mos. 1874 (Herren spørger efter at have bebudet den 
9%aarige Sarah en Søn): Skulde nogen Ting være underlig for 


Herren ? 
Ps. 135,6: Herren gjør Alt, hvad ham behager i Himlen og 


paa Jorden, i Havene og alle Afgrunde. 

hed for Uretfærdighed eller overhovedet gjøre eller forkynde 


Noget, som er uretfærdigt eller usandt, fordi han derved 
vilde fornægte sin egen Væren (voluntas necessaria). 

Overfor Verden er Spørgsmaalet reist, om Gud kan 
gjøre mere end det, som han i Virkeligheden gjør, eller om 
hans Villen og dermed ogsaa hans Kunnen er udtømt i 
den nærværende Virkelighed. Man har paastaaet det Sidste 
(saaledes Schleiermacher: den guddommelige Causalitet er 
fuldkommen fremstillet i den nuværende Verden). Herved 
kommer man dog ind i Pantheismens Verdensopfattelse, 
ifølge hvilken den nuværende Verden er det fuldkomne 
Udtryk for den guddommelige Villen og Virken, hvorved 
Tanken om en fuldkommen Verden, »en ny Himmel og 
Jord« er udelukket. Herimod kan med Rette fra Theismens 
Standpunkt opstilles den modsatte Paastand, at Gud gjør 
Intet i denne Verden saa godt og herligt, uden at han jo kan 
gjøre det endnu bedre og endnu herligere, om han saa vil 
(voluntas libera). Begge Paastande blive imidlertid staaende 
ved en abstract Verdensopfattelse og ere derfor ufyldest- 
gjørende. Vil man derimod opfatte Verden, som den i 
Virkeligheden er, og betragte den under Udviklingens og 
Frihedens Synspunkt, da falder den guddommelige Villen 
og Virken sammen, thi Gud vil paa intet Punkt i Udvik- 
lingen gjøre Andet eller Mere, end der kan forenes med 
de forhaandenværende Vilkaar og Skabningens relative Selv- 
stændighed. Gud lader ikke Kornet modnes i Vinterkulden, 
saa lidt som han lader stegte Duer flyve ind i Munden 
paa den Hungrige, fordi Saadant vilde være i absolut 
Strid med de Vilkaar, hvorunder han har sat sin Skab- 
ning. Kun hvor en høiere Verdensorden skal fremmes, 
kan det Underfulde eller Miraklet komme frem, men herom 
er talt andensteds. ”) 


£) Jvfr. Dogmatikens historiske Forudsætninger. 1905. 85: Mi- 
raklerne. 

Hvad endelig Almagtens Stilling til de skabte Fornuft- 
væseners frie Villie angaar, da maa her samme Betragt- 
ning gjøres gjældende som overfor Alvidenheden, at den 
nemlig ligesom denne er begrænset og betinget ved Skab- 
ningens Frihed og deraf følgende Selvstændighed (voluntas 
conditionata). Dog kan heri kun ses en Forringelse af den 
guddommelige Almagt, naar denne opfattes isoleret for sig 
uden Hensyn til Guds høiere Villen, som fremtræder i 
hans Kærlighed (saaledes i Islam — i Calvins ubetingede 
Prædestinationslære). Tages denne med i Betragtningen, vil 
det forstaas, at Guds Almagt kundgjør sig langt herligere 
ved at skabe frit villende Væsener, som han trods deres 
Egenraadighed og Forvildelser ved sin Visdom og Kærlig- 
hed fører ad mange Omveie henimod det af ham satte 
Fuldendelses og Saligheds Maal, end ved at skabe blindt 
lydende Væsener, der kun følge hans Villie, fordi de ikke 
kunne Andet. Gud hersker ikke som en Despot, der byder 
over villieløse Slaver, der hverken forstaa eller elske ham, 
men han styrer som en Fader, der med Omsigt og Kærlig- 
hed opdrager sine Børn til at forstaa ham og i fuld Tillid 
og Hengivenhed følge ham og slutte sig til ham. 

Alvidenheden og Almagten hæve os vel op over Pan- 

"theismens blinde og ufri Naturmagt, men Trøst og Tillid 
kunne disse Egenskaber ikke indgyde os, saalænge vi Intet 
vide om, hvorledes Gud er sindet mod os, og hvilke For- 
"maal han har for vor Livsførelse. Herom oplyses vi først 
"ved at faa Øiet opladt for Guds inderste Væsen, saaledes 
| som han har kundgjort det i sin Aabenbaring, nemlig som 
| en uendelig Kærlighedsfylde. Og først i og med denne faa 
| hans Alvidenhed og Almagt Betydning for os, idet de dels 
afskrække os fra Selvraadighed og Ulydighed mod Guds 
Villie, dels skænke os ubetinget Tillid i alle vore Livs- 
førelser, saavel de lykkelige som de smertefulde, og lære 
os i den himmelske Fader at se ham, som baade kender 

vore inderste Længsler og dybeste Savn og har Magt til 
at afhjælpe dem, naar vi i tillidsfuld Hengivenhed slutte " 
os til ham og følge hans Villie. 


I 
2 


SE: 
Den guddommelige Kærligheds Attributer. 


Godhed og Visdom, Hellighed og Retfærdighed, Barm- 
hjertighed og Naade. 


De ÅAttributer eller Egenskaber, gjennem hvilke den 
guddommelige Kærlighed udfolder sig, have for os den 
allerstørste Betydning, dels fordi vi først gjennem dem læ- 
rer Guds sande Væsen at kende, dels fordi det Forhold, 
hvori vi stiller os til dem, bliver afgjørende for vor time- 
lige og evige Velfærd, altsaa for hele vor Tilværelse. Og- 
saa kunne vi lettere fatte dem, fordi vi selv ere skabte i 
deres Billed med dyb Trang og Længsel efter en fuldelig 
Opnaaelse af dem og med stigende Utilfredshed og indre 
Uro, jo længere vi fjerner os fra dem. Alligevel kunne vi 
heller ikke fuldt gjennemtænke disse Egenskaber paa 
Grund af den os iboende Syndighed, thi til en fuld For- 
staaelse kræves fuld Ligeartethed, og en saadan fattes her. 
Imidlertid vil dog selv en saadan mere eller mindre klar 
Forstaaelse af disse Egenskaber formaa at skænke os en 
indre Fred og Salighed, som intet Andet i Verden formaar 
at skænke os. Det er da ogsaa disse Egenskaber, som 
hyppigst omtales i den hellige Skrift, thi først i dem 
aabenbarer Gud sit inderste Væsen. Af det store Antal, ; 
som her møder os, udtage vi kun nogle enkelte Egenskaber, 
som blive de væsensbestemmende, medens de andre uden 
Vanskelighed indordnes under og forstaas gennem dem. 

| Overfor den ganske Skabning fra det Mindste til det 
" Største viser Guds Kærlighed sig som Godhed. Den be- 
"staar deri, at Gud vil alle sine Skabningers Bedste og vil 
skænke dem alle det størst mulige Velvære. Den adskiller 
sig fra Kærligheden deri, at den udvises mod alle Skab- 
ninger, ogsaa de fornuftløse og bevidstløse, medens Kær- 
"ligheden, som kræver en vis Ligeartethed og Ligesindet- 
"hed, kun kan vises mod dem, som ere »skabte i Guds 
"Billed«, de frie Fornuftvæsener. Godheden tilsigter derfor 
nærmest det materielle Velvære, medens Kærligheden har 
højere Evigheds-Formaal. 

Guds Godhed viser sig saavel mød Menneskene som 
"mod hele Naturen lige ned til det mindste Kryb. Den 
"prises høit i det gamle Testamente og udmales ofte i 
"Psalmerne. Gud er den rige og store Vært, som bespiser 
alt Levende, hvorfor alle, baade Umælende og Mælende, 
"se op til ham og vente deres Føde af ham (Ps. 145,15—1). 
Navnlig Ps. 103 og 104 opruller et stort Naturmaleri for 
"0s, hvor Gud vander Jorden, forat Græs og Urter kunne 
"spire frem til Føde for Dyrene, og lader Kilder vælde 
"frem for at slukke deres Tørst, medens han giver Brødet 
"til Menneskene og Vin til at glæde deres Hjerter. Alle 
"opfordres derfor til at smage Herrens Gaver og kende, 
"hvor god han er (Ps. 34,9). Disse Toner klinge igjen i ny 
Testamente, hvor Jesus viser hen til ham, der føder Him- 
lens Fugle og klæder Markens Blomster i den rigeste 
"Pragt (Matth. 6,2% flg.), og som vogter selv de fattige 
"Spurve (Matth. 10,29), medens han i sin Godheds uende- 
lige Fylde lader Solen skinne for Alle og den frugtbar- 
'gjørende Regn falde for Alle uden Undtagelse, baade Onde 
"og Gode, Troende og Vantro (Matth. 5,4). Paa samme 
"Maade viser Apostelen Paulus hen til Gud, som giver Regn 
| og frugtbare Tider og fylder vore Hjerter med Glæde (Ap. 
Gj.14,17). Denne Guds Godhed og Mildhed (x0%067d7yG sov, 

Rom. 2,4, 1 Pet. 2,3) viser sig dog i allerhøjeste Grad mod 
Menneskene, som staa øverst blandt de jordiske Skabnin- 
ger (Matth. 10,31: I ere bedre end mange Spurve), og der- 
for i højere Grad end nogen anden kunne forstaa og 
rumme Guds Godheds Fylde. 

Saaledes udgaar fra Guds Godhed en uendelig Strøm 
af overvættes Fylde og Liv, som gjennemstrømmer hele 
Tilværelsen. Som Gud selv er Liv, saaledes vil han ogsaa 
gjøre hver enkelt Skabning delagtig i sin Livsfylde, alt 
efter det Maal, hvori den er istand til at rumme det. Og 
hvor der er Liv, som uhindret faar Lov at udvikle sig, 
der er ogsaa Livsnydelse og Lyksalighed. Ethvert levende 
Væsen er skabt med Åttraa og Begær efter Livsnydelse og 
efter at tilfredsstille denne Attraa i samme Grad, som Mid-! 
lerne ere tilstede. Ligesom Guds Almagt har fremkaldt 
Livet og nedlagt Begæret efter Livsnydelse i hver af hans 
Skabninger fra de høieste indtil de ringeste, saaledes sør- 
ger hans Godhed for, at disse Midler ere tilstede og den 
derved betingede Livsglæde fremkaldes. 

Imidlertid vil en umiddelbar Betragtning af Naturen og 
Menneskelivet overfor alt det Gode og Skønne, som begge 
udfolde, vise os meget Ondt og Hæsligt, og overfor den 
rige Livsnydelse vise os meget Savn, Smerte og Sorg ind- 
til Fortvivlelse, og istedenfor Livsglæden vise os Tomhed 
og Livslede. Spørgsmaalet opstaar da, hvorledes alt dette 
lader sig forene med Guds Godhed, især da det om ikke 
for Naturens saa for Menneskenes Vedkommende ofte stiller 
sig saaledes, at Tomheden og Livsleden overveier Livsglæ- 
den. En ren umiddelbar Betragtning af Naturen og Men- 
neskelivet, der kun bliver staaende ved Enkelthederne, vil 
ikke kunne besvare dette Spørgsmaal og vil ende i Lige- 
gyldighed eller i Pessimisme. Først en baade omfattende 
og dybt gaaende Betragtning, der ikke fortaber sig i En- 
keltheder, men søger at overskue hele Livstotaliteten, vil 

kunne give Svar herpaa. Dette vil dog først kunne ske, 
naar man, som ovenfor bemærket, betragter Tilværelsen 
ikke som færdig og afsluttet, men under Synspunktet 
af en fremskridende Udvikling og Frihedsrørelse med et 
Fremtidsmaal, mod hvilket begge føres frem af en høiere 
guddommelig Villie. Uden dette Synspunkt vil Tilværelsen 
vise sig for os som en formaalsløs Kamp, hvor den Stær- 
kere æder den Svagere, en bellum omnium contra omnes. 
Først hvor en Helhedsanskuelse er vunden, vil Naturen 
fremstille sig for os som en Magtudfoldelse, i hvilken 
Kræfterne røre sig i Strid mod hverandre, for at der her- 
igennem kan lægges Grundlaget for et frit Personligheder- 
nes Rige. I Naturen gælder kun den Stærkeres Ret, i Per- 
sonlighedernes Rige skal Kærligheden være den styrende, 
men forat dette kan ske, maa der være grundlagt et Mag- 
tens og Styrkens Rige, paa Grundlag af hvilket Kærlig- 
hedens Rige skal opføres. Dette kan først ske i de frie 
Personligheders Samfund, i hvilket ikke raader en| knu- 
gende Naturlov, men Aandens frie Lov. Men hvor saadan 
Frihed er tilstede, kan der ogsaa handles mod Loven, her- 
ved fremkommer Synden, der har Strid og Tvedragt, 
Svækkelse og Sygdom med hele den Hærskare af legem- 
lige og sjælelige Lidelser i Følge, som tilsidst ender med 
Døden. Saaledes fremkommer det physiske og moralske 
Onde i Tilværelsen, men herved ophæves Guds Godhed 
ikke, kun at den nu søger helt andre Veie, som for os 
kunne være usynlige og uforstaaelige, hvorfor Forvisningen 
om den maa fastholdes i Troen. 

Herved føres vi fra Guds Godhed til hans Visdom. 
"Denne er Enheden af Guds Godhed og hans Alvidenhed. 
Medens den sidste udtrykker den theoretiske Erkenden, ud- 
kker Visdommen den praktiske Handlen. Et saadant 
nøje Kendskab baade til sin Genstand og til den rette 
Maade at hjælpe den paa er nødvendig for Godheden, at 

den ikke skal forfeile sit Maal og gjøre Skade. Ved den 
menneskelige Godhed er dette altfor ofte Tilfældet, saa at 
den paa Grund af sin Kortsynethed og manglende Kund- 
skab virker Fortræd og Ulykke, hvor den vilde yde Hjælp 
og afhjælpe Nøden. For den guddommelige Godhed kan 
sligt ikke hændes, fordi den uadskillelig forbindes med 
den rette Viden. Derfor styrer og ordner Guds Visdom 
Alt paa bedste Maade saavel i Naturen som i Menneske- 
livet og her baade i den Enkeltes Livsførelse og i Slægter- 
nes og Folkeslagenes Historie. Som saadan prises den 
i gl. Test. Ved sin Visdom har Gud ordnet Jordkredsen 
og udspændt Himlen (Jerem. 10,72 jvfr. 51,15), utallige 
ere hans Gerninger, men alle ere de udførte med Visdom 
(Ps. 104,24, Job 12,13). Paa samme Maade kundgjør Her- 
ren sin Visdom i hans underfulde Styrelse af Israels Folk. 
Især fra Salomons Tid, da Reflectionen over Livet gjør 
sig stærkere gjældende, fremhæves Guds Visdom, saaledes 
i Ordsprogene. I en endnu senere Tid, da den gl. test. 
Kanon er afsluttet, møder os i Apokryferne den høieste 
Lovprisning af Visdommen, som næsten hæves til Hypo- 
stase i Gud, saaledes i Jesu Sirachs Søns Bog (se især 
Cap. 24) og i Visdommens Bog. 

Ogsaa i ny Test. lovprises Guds Visdom, fornemme- 
lig som den aabenbarer sig i Frelsen ved Jesus Chri- 
stus (Rom. 11,33 flig.). Gud kaldes den ene Vise (6 udvoc 
00poc, Rom. 16,27, 1 Tim. 1,17), hvis Visdom gaar ad 
mangfoldige Veie (sj 7704vrtotzt0oc copte, Eph. 3,10). Over: 
for Beundringen og Taknemligheden for denne vidunder 
lige Aabenbaring af Guds styrende Visdom blegne de gl 


Ps. 104,4: Herre, hvormange ere dine Gerninger, du gjord 
dem alle viselig. 

Job 12,13: Hos Herren er Visdom og Vælde, ham hører Raa: 
og Forstand til. 

test. rige Naturskildringer og træde derfor tilbage i ny 
Test. 

Den populære Definition af Guds Visdom, at han væl- 
ger de bedste Midler til de bedste Formaal, er klar og 
forstandig nok og forsaavidt praktisk anvendelig. Men for 
en dyberegaaende Betragtning vil den være altfor anthro- 
pomorphistisk, idet Gud tænkes ligesom et Menneske at 
staa udenfor de forskellige Midler og Formaal og efter en 
omhyggelig Overveielse at vrage og vælge. Men hvad der 
sælder om den guddommelige Alvidenhed, at den paa en- 
gang er iboende Gjenstandene og ophøjet over dem, en 
immanent og transcendent Viden, gælder ogsaa om Vis- 
dommen. Den staar ikke udenfor Naturen, men kundgjør 
sig her som en iboende Teleologi, der hos os kun kan 
fremkalde den dybeste Beundring. Jo mere vi udforske 
Naturen i dens skjulte Enkeltheder, desto stærkere paa- 
trænger denne vise Hensigtsmæssighed sig os, der i mange 
Tilfælde ikke gælder Samtiden, men først en senere Frem- 
tid, saaledes f. Ex. Fosterdannelsen. Selv saadanne Na- 
turforskere, der ikke kunne eller ikke ville erkende Tilvæ- 
relsen af en personlig Gud, bøje sig dog i Ærefrygt for 
denne Naturens vidunderlige Intelligents, uden at se den 
Selymodsigelse, hvori de hilde sig ved at antage Mulig- 
heden af Tanker uden et tænkende Subject. Blive vi ikke 
staaende ved Enkeltheder, men betragte Naturen som Hel- 
hed, da betages vi endnu mere af Beundring og Glæde 
ved Skuet af den Harmoni, Skønhed og Majestæt, som 
den udfolder paa saa mangfoldig Maade, og hvori den viser 
sig som en Afglands af Guds Godhed og Visdom. End 
Større kundgjør Guds Visdom sig i Historien, hvor den 
overfor Menneskenes frie Villie ad skjulte Veie og lange 
Omveie dog tilsidst gjennemfører sine Planer, fremfor Alt 
i Menneskeslægtens Frelse fra Synd og Død ved Forløs- 
ningen i Jesus Christus. Som Alt dette sker aandeligt, vil 


80 Det christelige Gudsbegreb. 


det ikke kunne eftervises ad ydre sandselig Vei, men ku 
gjennem en dybere aandelig Skuen, der ender i den 
giøse Tro. 

Som Godheden ved at forenes med den guddommeli 
Viden bliver Visdom, saaledes bliver den ved at forene 
med den guddommelige Villie Hellighed. Denne er Ué 
tryk for Guds Selvbevarelse åg derfor en nødvendig Betin 
gelse for hans Kærlighed. Som al Kærlighed er Personli 
hedens Selvmeddelelse, saaledes kræver den et Selv 
sin Forudsætning og vil uden det kun blive Svaghed o 
Selvopgivelse og dermed ophøre baade at virke og 2 
være. Åt Gud er hellig, vil da sige, at det Gode er iboend 
Gud, og at han intet Andet vil end det Gode. Derfo 
støder han alt Ondt fra sig og vil intet Samfund hav 
hverken med det Onde eller de Onde, om han end ikk 
strax unddrager dem sin Hjælp, men giver dem Tid 
Omvendelse, hvor saadan endnu er mulig. 

Hellig (2%p, &yioc) betyder ren, ubesmittet, fri for 2 
Smuds, dernæst fri for al aandelig Urenhed og Synd. De 
bruges om Israels Folk, som skal afholde sig fra all 
urene Synder, for ikke selv at blive uren ved dem ( 
Mos. 11,43), dernæst fri for al Afgudsdyrkelse og Usædelig 
hed. Dette sker med Henvisning til Gud, som selv €e 
hellig (3 Mos. 11,4, 19,2). Gud er den absolut God 
(Matth. 19,17), fordi det Gode er i ham, ikke som afledet 
men i evig Oprindelighed, derfor kan der ikke tænke! 
noget Ondt i ham eller blot den fjerneste Tilbøielighed 
det Onde (Jak. 1,17). Han lovsynges af Englene som der 
Hellige (Es. 6,3), kaldes Israels Hellige (oftere høs Esaias 
i Modsætning til Hedningeguderne, der trods al deres Mag 


3 Mos. 11,4: Jeg Herren er Eders Gud, og I skal hellig 
Eder og blive hellige, thi jeg er hellig, og I maa ikke besmi 
Eder med det [urene] Kryb, som rører sig paa Jorden. 

og Vælde ere underkastede de menneskelige Lidenskaber 
og besmittede med Urenhed. Helligheden udtrykker for 
Gud det absolut Afsluttede, der er hverken Fremgang eller 
Formindskelse deri, han er derfor den Fuldkomne. Pan- 
theismens Tale om den vordende Gud, en Gud, der udvik- 
ler sig i og med Verden, er hermed bestemt afvist. Som 
den fuldkommen Hellige (7é4£40c) prises Gud til Efterligning 
af Menneskene (Matth. 5,48), og fremstilles under Billedet 
af Lyset (7o pwøc), i hvilket der intet Mørke er, end ikke 
den svageste Skygge (1 Joh. 1,5, Jak. 1,17). De Christne 
formanes til gennem et helligt Liv at fremstille sig for Gud 
som hans hellige Præsteskab (1 Pet. 2,5) og hans hellige 
Folk (smsteds. V. 9). 

Det Gode maa dog ikke opfattes som en Lov, der 
staar over Gud, og under hvilken han maa bøijie sig. Det 
Gode er Et med Guds Væsen og uadskilleligt fra hans 


" Villie; derfor kan man hverken sige, at Gud vil Noget, 


fordi det er godt (Thomas Aquinas: Deus vult quia bonum 
est), efterdi Gud dermed vil underordnes det Gode — ei 
heller, at Noget er godt, fordi Gud vil det (Duns Scotus: 
bonum est, quia Deus vult), fordi det Gode herved bliver til 
en Vilkaarlighed af Gud, men begge Sætninger maa sam- 
menstilles til Enhed forat udtrykke, at Guds Villie og det 
Gode ere uadskillelige. Det Gode er ikke en Lov udenfor 
Gud, men Gud er det Gode og derfor sig selv en Lov. 
Positivt er Guds Hellighed Ophav til alt Godt, den kund- 
gjør sig i Sædeloven og i Samvittighedens dømmende 
Magt — negativt er den en Fjernelse af alt Syndigt og 
dermed ogsaa af alle Syndere fra ham, med dem vil Gud 
intet Samfund have (Ps. 5,5—7). Herved bliver Helligheden 
en Skranke baade for Guds Almagt og for hans Kærlighed. 
For den første, som allerede ovenfor paavist, derved, at 
den måa tænkes saaledes, at Gud kun kan gjøre, hvad 


der er i Overensstemmelse med hans eget Væsen, altsaa 
H. Scharling: Dogmatik. 6 

kun, hvad der er helligt, viist og godt, medens Kærlighe- 
den indskrænkes derved, at den kun kan øves mod saa- 
danne frie Fornuftvæsener, der ere hellige som Gud selv, 
de andre ville bortstødes (jvfr. Luk. 5,8). Den Modsigelse, 
som herved opstaar mellem Guds Hellighed og hans Kær- 
lighed, finder først sin Løsning ved Forsoningen ved Jesus 
Christus, til hvilken der her maa henvises. 

Overfor den af Gud styrede og skabte Verden kund- 
gjør Helligheden sig som Retfærdighed, hvilken forsaa- 
vidt kan betragtes som den udadvendte Hellighed.  Ret- 
færdigheden er da den. Egenskab hos Gud, ifølge hvilken 
han hævder og opretholder sine Love gjennem Belønnin- 
ger og Straffe og giver Enhver, hvad der tilkommer ham 
efter hans Livsvandel (suum cuique). | 

I gl. Test. omtales Retfærdigheden saare hyppigt, 
men den opfattes paa mere udvortes Vis under Billedet af 
Dommeren, der sætter Ret og Skel mellem Menneskene 
(1 Mos. 18,25, Ps. 7,9, 9,5, Præd. 12,14). Et ejendommeligt 
Præg faar den ved at begrundes i hans Almagt, saaledes i 
Jobs Bog, hvor Job henvises til hans egen AÅfmagt i Mod- 
sætning til Guds Almagt, og deraf skal lade sig overbevise 
om, at han har Uret og Gud har Ret. Samme Tanke" 
findes udtalt i Rom. 3,5—6. Det levende Indtryk af Guds 
dømmende Retfærdighed fremkalder stærke Anthropomor- 
phismer, saaledes naar der tales om Guds Vrede og Hævn, 
hvorved udtrykkes Guds Reaktion mod Synden (2 Mos. 
20,5, 32,10: Guds Hævn optændes mod Israel paa Grund 
af deres Dyrkelse af Guldkalven). I det Hele tænkte Is- 
raeliterne Guds retfærdige Domme mere som umiddelbare 
Handlinger af Gud i Skikkelse af uventede Straffedomme 
end som udøvede gjennem den ordnede Verdensstyrelse. 
Dette skærpedes end mere ved den svage Udødelighedstro, 
der maatte tænke sig Guds retfærdige Domme fuldbyrdede 
indenfor Jordelivet, hvad der var det store Kors for den 

fromme Israelit, som ikke altid kunde finde fuld Overens- 
stemmelse mellem Menneskets Livsvandel og hans Livs- 
skæbne og derfor kæmpede haardt forat bevare Troen paa, 
at denne Overensstemmelse virkelig var tilstede, selv om 
han ikke kunde eftervise den (saaledes i Jobs Bog og flere 
af Psalmerne). 

Disse Indskrænkninger i den jødiske Opfattelse af Guds 
Retfærdighed borttages i ny Test. Den Ulykke, som rammer 
den Enkelte eller Slægten maa ikke altid betragtes som 
Straf for skjulte eller aabenbare Synder, men kan ogsaa 
være et Tegn paa Guds opdragende Naade (Luk. 13,2 flg.: 
de myrdede Galilæer — Joh. 9,2 flg.: den Blindfødte — 
pvirstJak: 1 flg "Rom. 5,3 flg. Hebr. 12,5 flg. Joh. Aab. 
3,19). Idet Christus aabner Blikket for en hinsides Ver- 
den, udvides Skuepladsen for Guds retfærdige Domme, 
og først i den store Verdensdom ville de aabenbares fuldt 
ud over Ålle og for Alle (Matth. 25,41—46, 2 Kor. 5,10, 
Rom. 2,6 flg.). 

Guds Retfærdighed kan ikke kundgjøres overfor Na- 
turen, thi her er ingen sædelig Frihed og altsaa heller in- 
tet Strafansvar eller Optugtelse. I Naturen kan der kun 
tales om Guds ordnende Visdom, der gjennem indbyrdes 
Kamp og Strid, stundom gjennem svære Omvæltninger som 
"Jordskælv, Oversvømmelser o. lign. sætter Alt paa sin 
rette Plads. Men om en dømmende Retfærdighed kan der 
først være Tale blandt frie Fornuftvæsener, altsaa blandt 
"Menneskene. Den viser sig her dels som lovgivende, dels 
"som belønnende og straffende i Forhold til den Lydighed, 
"som vises overfor hans Love. Dog maa dette ikke opfat- 
(tes paa udvortes Vis ved at henføres til de enkelte Tjil- 
(fælde af indtrædende Lykke og Ulykke, men den er til- 
'stede i Styrelsen saavel af de Enkeltes som af Samfunde- 


nes og Folkeslagenes Skæbner som en moralsk Verdens- 
6= 

orden, der dog ikke er upersonlig (Fichte), men styres af 

Guds almægtige og alvise Villie. Stundom fremtræder den 

pludselig og med vældig Kraft i de store verdenshisioriske 

Begivenheder, men oftest virker den i det Skjulte og op- 

lader sig først lidt efter lidt for den opmærksomme Be- 

tragtning. Stundom kommer den først sent, og det kan i” 
lange Tider synes, som om den var ganske borte, som om 
Uretfærdigheden eller det blinde Tilfælde alene var raa 
dende, men Dommen kommer dog og rammer desto sik- i 
rere og nedbryder Alt, hvad der i Trods har stillet sig. 
op imod den. Paa den anden Side viser den guddomme 
lige Retfærdighed sig som den stille Magt, der bringer” 
Fred og Lykke og Velsignelse der, hvor der virkes og. 
handles i Lydighed mod Guds Villie. Men da saavel den 
lønnende som den straffende Retfærdighed først i det Hin- 
sides faar sin fulde Aabenbaring i Herlighed, kunne vi 
ikke dømme Menneskene efter deres ydre Livsvilkaar, men 
maa overlade Dommen til ham, der som den Alvidende 
og Hellige ene kan fælde en retfærdig Dom. 

Som bibelske Attributer til Guds Hellighed og Retfær- 
dighed nævnes hans Sandhed, Sanddruhed og Tro- 
fasthed. Sandheden udtrykker Guds objective Væren, 
han er sand i og for sig (2Aydwwoc, Joh. 17,3, 1 Joh. 5,20, 
1 Thess. 1.9) i Modsætning til Afguderne, der kun ere 
Skin og Bedrag, fremkaldt ved Menneskenes Overtro, men 
i sig selv Intet (1 Kor. 8,4). Gud er derimod den levende 
Gud, Livet selv, fordi han er Sandhed, ligesom han om- 
vendt er det absolute Liv, fordi han er den absolute Sand- 
hed, thi disse to ere uadskillelige (Jerem. 10,10: Gud Her-- 
ren er Sandhed, han er levende Gud og evig Konge). 
Sanddruhed og Trofasthed udtrykke Guds subjective Væ-- 
ren eller hans Sandhed i Forhold til Verden: Sanddru- 
heden viser sig i al hans Aabenbaring, den er fuldt ud at 

lide paa i alle Maader (Rom. 3,4), thi Gud er uden Løgn 
(6 æwWevdn)c &éoc, Tit. 1,2, jvfr. 4 Mos. 23,19)... Guds Tro- 
fasthed viser sig i, at han holder sine Løfter (1 Kor. 1,9 
riotog 0 deg — 1 Kor. 10,13); fremfor Alt gælder dette 
om hans store og rige Forjættelser om Frelse, der alle ere 
blevne opfyldte i Christus (2 Kor. 1,2: i ham ere Guds 
Forjættelser Ja og Amen). 

Herigennem aabnes vort Blik for en videre Opfattelse 
af Guds Retfærdighed. Denne kan ikke fyldestgjøres ved, 
at den ydre Ret opretholdes, thi hvor dette sker uden et 
tilsvarende Sindelag, fremkommer kun Hykleri og et tomt 
Skin. Forat Retten skal opretholdes og Guds Retfærdig- 
hed fyldestgjøres, maa ogsaa den indre Ret opretholdes, 
og dette sker kun derved, at Mennesket tager sin onde og 
trodsige Villie tilbage i Angeren og Omvendelsen, hvorved 
Muligheden aabnes for en Gjenoprettelse af den indre Ret, 
og nu kan først den ydre Ret i Forhold til Omverdenen 
bringes i Orden. Det sidste Formaal for Guds Retfærdig- 
hed ligger derfor ikke i de haarde Straffe, som han sen- 
der over Menneskene, men deri, at han gjennem Straffen 
leder Synderen til Omvendelse (Ezech. 18,23, 1 Tim. 2,4). 
Her træder den guddommelige Visdom tll Retfærdigheden 
og udfinder de skjulte Veie, ad hvilke Retfærdighedens- 
sidste Maal kan naas, at gjenoprette baade den indre og 
den ydre Ret; Guds Retfærdighed er da ikke alene straf- 
fende overfor Menneskenes Uretfærdighed, men ogsaa op- 
dragende og optugtende (Hebr. 12,5—10). 


Rom. 3,4: Gud maa være sanddru, om ogsaa hvert Menneske 
er Løgner. 

4 Mos. 23,19: Gud er ikke et Menneske. at han skulde lyve 
— skulde han sige og ikke gjøre det? tale og ikke stad- 
fæste det? 

Ezech. 18,23: Skulde jeg vel have Lyst til Synderens Død, 
varsler Gud Herren, mon ikke til, at| han omvender sig fra sine 
Veie, at han kan leve? 

Igjennem denne Optugtelse af det syndige Menneske 
lyse to nye Attributer frem, gjennem hvilke Guds Kærlig- 
hed aabenbarer sig, nemlig Barmhjertighed og Naade. 
Den første er Guds Godhed overfor den lidende Skabning 
og strækker sig ligesom Godheden over den ganske Skab- 
ning, forsaavidt denne har sjæleligt Liv og Fornemmelse 
af Lyst eller Ulyst. Gud er ikke uforstaaende eller føles- 
løs overfor det Tryk, hvorunder Skabningen sukker, og al 
den Nød, som heraf følger; han lider med Skabningen og 
har Medlidenhed med den og sender Hjælp, hvor saadan 
kan sendes (Matth. 10,2). Men størst viser dog Guds 
Barmhjertighed  (oæzciguoi, omiådyyve, &Xe0oc) sig overfor 
Menneskene, idet han forbarmer sig over al den Jammer 
og Elendighed, som Synden har bragt over dem. Den 
viser sig her som Langmodighed (uaz0oodvuia) og Taal- 
modighed (&voyr%), idet han ikke strax udsender sine 
Straffedomme over Menneskene, men venter og giver dem 
Tid til Omvendelse (Luk. 18,1—7: Lignelsen om den uret- 
færdige Dommer — Rom. 2,4, 2 Pet. 3,» — Propheten 
Jonas). Sit Høidepunkt naaer Barmhjertigheden og Lang- 
modigheden i den guddommelige Naade (ycgesc), som Gud 
viser mod Saadanne, som ikke have fortjent den (Rom. 
11,6)... Denne Guds Barmhjertighed og Naade er herligst 
aabenbaret i Jesus Christus, naar han græder over Menne- 
skenes Sorg og Elendighed (Joh. 11,35, Luk. 19,41) og er 
rede til at helbrede de Syge og tilsige Syndernes Forladelse 
for dem, der søge ham (Matth. 9,5—7). 

Alle de guddommelige Egenskaber samle sig tilsidst i 


Rom. 2,4: Foragter Du Guds Godheds og Taalmodigheds og 
Langmodigheds Rigdom og veed ikke, at Guds Godhed leder dig 
til Omvendelse? 

2 Pet. 3,: Herren har Langmodighed med os, idet han ikke 
vil, at Nogen skal fortabes, men at Alle skulle komme til Om- 
vendelse. 

Kærligheden, der er det fælles Udgangspunkt og Brænd- 
punkt for dem og den indre Afslutning. Guds Kærlighed 
er evig, allestedsnærværende, almægtig o. s. fr. — Kærlig- 
heden er Guds Væsen, alle Egenskaberne ere kun dens 
Udfoldelse i forskjellige Retninger. Den er den indre vir- 
kende Kraft i Gud og som saadan i bestandig Virksomhed, 
al Uvirksomhed er udelukket fra Gud, han er stedsevarende 
Activitet i Kærlighed. I Kraft af Kærligheden blive alle 
Guds Egenskaber meddelende og givende overfor hans 
Skabning efter det Maal, hvori den kan rumme dem, frem- 
for Alt hans Retfærdighed og Hellighed overfor de frie 
Fornuftvæsener. 

I gl. Test. fattes Guds Kærlighed endnu ikke efter 
dens fulde Omfang og Dybde, den fremtræder her mere 
" som en Egenskab ved Siden af de andre Egenskaber, som 
Godhed og Barmhjertighed (2 Mos. 34,6, Ps. 103,8), den 
opfattes som et momentant Samfundsliv med Gud i Salig- 
hedsfylde (Ps. 73,2), men ikke som et blivende guddom- 
meligt Evighedsliv, hvilket staar i Forbindelse med den 
svage og ubestemte Udødelighedstro. Guds Væsen sættes 
derfor mere i hans Retfærdighed og Hellighed, han er den 
retfærdige Dommer, der indenfor Jordlivets Grænser giver 
Enhver, hvad der tilkommer ham; ved Siden heraf viser 
han sin Miskundhed og Godhed mod dem, som frygte ham 
og lyde hans Bud, ved i rigt Maal at tildele dem de ydre 
Livsgoder. Men denne hans Godhed og Naade er da og- 
saa indskrænket til Israels Folk, hvilket han har udvaigt 
af sin Magtfylde; Hedningefolkene ere udelukkede derfra, 
de ere under Vreden og Dommen, kun glimtvis bryder det 


2 Mos. 34,6: Herrens Herlighed gik forbi Moses og raabte: 
Herren er en barmhjertig og naadig Gud, langmodig og af stor 
Kærlighed og Sandhed. 

Ps. 103,8: Barmhjertig og naadig er Herren, langmodig og 
rig paa Kærlighed. 

frem hos Propheterne, at Guds frelsende Naade ogsaa skal 
udstrækkes til dem. 

I ny Test. træder Kærligheden frem søm Væsensbestem- 
melse (se ovenfor S. 49). Den høiner sig over alle Egen- 
skaberne, der aabenbare Guds Væsen i forskellige Retninger, 
men endnu ikke hans Væsens Fylde: Gud er ikke Almagt eller 
Hellighed, thi disse udtrykke endnu ikke hans Væsens Fylde, 
men han er Kærlighed (& 48c dydnn éøriv, 1 Joh. 4,8), og 
denne finder sit Udtryk i Benævnelsen »den himmelske 
Fader«. Denne guddommelige Faderkærlighed er hverken 
begrænset af Rummet eller Tiden; den er udstrakt til og 
omfatter alle Jordens Folkeslag og vil, naar Tidens Fylde 
er kommen, drage dem alle ind under sin frelsende Naade. 
Og paa samme Maade overskrider den det korte Jordeliv 
og gaar over i et evigt og saligt Samfundsliv med Gud, 
hvorved den bliver Bærer af en fast Udødelighedstro 
(Matth. 22,32). Den giver dagligt Brød og alle Livets gode 
Gaver, men viser sig dog høiest i Meddelelsen af den Hellig 
Aand (Luk. 11,73) og i Guds Iboen i Mennesket (Joh. 
14,23). 

Men størst viser Guds Kærlighed sig i Forsoningen og 
det dertil knyttede Forløserværk (Joh. 3,16). Det er Be- 
vidstheden herom, som fremkalder de mægtige Glædes- 
udbrud i den unge christne Menighed (1 Kor. 1,47—, 2,9; 
Ap. G. 4,4 flg.), og de samme glade Toner i Bøn og 
Takkesang lyde endnu stedse i de Troendes Forsam- 
ling. 

Fylden af Guds Egenskaber fremtræder i hans Her- 
lighed og Majestæt, %132, dd£a, hvilken i gl. Test. viser 
sig i Theophanierne og de profetiske Syner (Es. 6,1—53, 
Ezech. 1,26—28, jvfr. Joh. Aab. 4), men er saa stor, at intet 
Menneske kan skue den fuldt ud (2 Mos. 33,1s flig., Domm. 
6,%2, 13,22 jvfr. 2 Mos. 34,33: Moses maa lægge et Slør 
over sit Ansigt — jvfr. 1 Tim. 6,15). I denne Guds Her- 

lighed er da ogsaa den fuldendte Skønhed og Harmoni 
(Ps. 50,2, 104,2), medens den indefter er Salighed, d. e. 
Fornemmelsen af den evige og ubegrænsede Livsfylde, som 
er i ham (1 Tim. 1,14, 6,75: & uwæxdgrocg &e0c). Denne Sa- 
lighed er ikke en. passiv Hvile, men uafbrudt Virken (Joh. 
5,17) og netop derfor Salighed, i Gud er ingen døde Punk- 
ter og ingen Tomhed, men Alt i ham er Liv, Virken, Kær- 
lighed. Den indre Salighed udelukker ikke Guds Sorg og 
Vrede over Verdens Synd og Frafald, da Gud til samme 


- Tid skuer den kommende Herlighed, som han gjennem 


sin Frelse har beredt Alskabningen og derigjennem for- 
nemmer Salighedens .Glæde. Paa lignende Maade kan 
den troende Christen i det Udvortes føle hele denne 
Verdens Pinagtighed og dog i sit Hjerte have Fred og 
Glæde over Frelsens store Forjættelser, som ere blevne 
ham til Del. 

Guds salige Liv i Kærlighedens Fylde fremtræder dog 
ikke blot udefter overfor den Verden, som han skaber for 
at gjøre den delagtig i sin Livsfylde, men ogsaa indefter i 
hans indre Selvadskillelse og det deraf følgende trinitariske 
Liv, Herved komme vi til det Grunddogme, som sætter 
afgjørende Skel mellem Christendøommen og de andre mo- 
notheistiske Religioner, og som rettelig forstaaet bliver det 
bærende Grundlag for den christelige Tro. 


Ps. 50,2: Fra Zion straaler Herren i fuldkommen Skønhed. 

Ps. 1041: Min Gud, Du er saare stor, Højhed og Herlighed 
har Du iført dig. 

Joh. 5,717: Jesus svarede: Min Fader arbeider indtil nu, ogsaa 
jeg arheider. 

Bi 


TREENIGHEDEN. 


Til den foregaaende Udvikling af Guds Væsen og Egen- 
skaber vil ogsaa en rationel Tænken kunne naa frem, idet 
den gaar ud fra en omfattende Verdensbetragtning og den 
menneskelige Selvbevidsthed. Men Aabenbaringen bliver 
ikke staaende herved, den fører os dybere ind i Guds- 
erkendelsen, idet den kundgjør os, at Guds Enhed udfol- 
der sig i indre Særexistentser, hvilke benævnes Fader, Søn 
og Hellig Aand, som atter forenes i det guddommelige Væ- 
sens Enhed. Kirkelæren betegner denne indre Samværen 
i Gud af 3 Væsensexistentser med Navnet Treenigheden 
eller Trefoldigheden. En Tilknytning til denne Lære er 
allerede givet i den foregaaende Bestemmelse af Guds Væ- 
sen som Kærlighed, thi denne kræver et Object, som ikke 
alene findes udenfor Gud, thi i saa Fald vilde Gud ikke 
være sig selv nok, men det findes fra Evighed af i Gud 
selv: med andre Ord, den guddommelige Kærlighed kræver 
en Selvobjectivering i Gud af Gud selv, som ikke finder 
Sted i Tiden, men udenfor al Tid. Imidlertid er og bliver 
denne Lære et Trosmysterium, der, om det end dunkelt 
kan anes af den tænkende Fornuft, dog maa gribes og 
fastholdes af Troen, thi i det guddommelige Væsens indre 
Dybder formaar ingen menneskelig Tanke at trænge ind. 
Ogsaa maa her erindres om, at den hellige Skrift aldrig 
fremsætter denne Lære i en abstract theoretisk og isoleret 
Udvikling, men altid sætter den i nøjeste Forhold til Guds 
Menneskeblivelse i Christus, saaledes at den danner den 
nødvendige Forudsætning herfor. Men da nu Inkarnationen 
er Centrum ikke blot i Christologien, men i hele Dogma- 


i 
| 

tiken, saa bliver Troen paa den treenige Gud ikke alene 
Forudsætning. for Dogmatiken, men ogsaa det bærende 
Grundlag for den. 

Som saadan har den christne Kirke ogsaa fra sin 
Begyndelse betragtet denne Lære, og derfor til enhver Tid 
stillet den i Spidsen for sin Bekendelse. Denne Bekendelse 
af Troen paa Gud Fader, Søn og Hellig Aand er da ogsaa 
trods al anden Splittelse Enhedsmærket, hvorom de store 
Kirkesamfund i Christenheden have samlet sig i Modsæt- 
ning til andre Religioner, som lære en abstract Monothe- 
isme, Jødedom og Islam. Kun enkelte sekteriske Rørelser 
i Christenheden nægte.denne Lære og udskille sig derved 
fra den store christelige Fælleskirke. 

Ikke desmindre er denne Lære vedblivende Gjenstand for 
skarpe Angreb, som hidrøre fra en mere eller mindre over- 
fladisk Opfattelse. Dette er Tilfældet med den meget populære 
Indsigelse, at Tre kan umuligt være En, ligesaa lidt som 
En kan være Tre. Det overses her, at de nævnte Tal 
ikke gælde det samme, men forskellige Subjekter. Kirken 
har altid fastholdt, at her ikke er Tale om tre Guder, men 
kun om een Gud. Treheden gaar paa Særexistentserne, 


" Enheden paa Væsenet. Ligesaa urigtig er Paastanden om, 


at Læren om den treenige Gud slet ikke hører med til den 
oprindelige Christendom, men først senere er bragt ind i 
Kirkens Lære, og at den skyldes den græske Tænkning, 
særligt den alexandrinske Theologi og dens spidsfindige 
Åbstractioner. Heri er det Sande, at den skarpe dogma- 
tiske Udformning af Treenigheden skyldes den græske 


" Speculation, men denne har paa ingen Maade selv reist Pro- 


blemet. Den behandler her et Stof, som den forefandt, og 


' som var givet med Christi egen og senere med hans Apostles 


Forkyndelse. Endelig tage Angrebene deres Udspring fra 
en isoleret og derfor aldeles abstract Opfattelse af Tre- 
enighedslæren — en Feil, hvori de christne Theologer i 

dens dogmatiske Udvikling ligesaa ofte gjøre sig skyldige. 
Man udskiller nemlig denne Lære fra dens Plads i Aaben- 
baringshistorien, opstiller den som et isoleret Lærestykke 
og behandler den som et dogmatisk Regnestykke. Men 
Udgangspunktet for Treenighedslæren er i den hellige Skrift" 
ikke en abstract dogmatisk Udvikling af Gudsbegrebet, men | 
Troen paa Christus som den levende Guds Søn, Menneske- 
slægtens Frelser og Forsoner. Denne Læres Antagelse eller 
Forkastelse vil tilsidst afhænge af Svaret paa det gamle" 
Spørgsmaal: hvad tykkes Eder om Christus? (Matth, 22,42). 
Betragtes Christus som. et stort og udmærket Menneske, et 
religiøst Geni, men dog kun et Menneske, da bliver Tre-” 
enighedslæren meningsløs og maa som saadan forkastes — 
bliver Svaret derimod: han er Gud selv, kommen i et 
Menneskes Skikkelse (Joh. 1,14: & Adyoc cdgE åyévero), da. 
vil Tanken tvinges ind paa de Veie, som Kirken har søgt 
fra sin tørste Begyndelse, og som er anvist af Christus 
selv i Daabsbekendelsen (Matth. 28). Og man vil da og-… 
saa forstaa, at ligesaa heftige og voldsomme Angrebene 
paa denne Lære er, ligesaa fast holder den christne Kirke 
vedblivende paa den, fordi den i den ser Grundlaget 
for hele sin Tro, der sætter Skillemærket til den ene 
Side overfor Hedenskabets brogede og forvirrede Polythe- 
isme, til den anden Side overfor Jødedommens og Islams 
abstracte Monotheisme. Formedelst denne sin grundlæg- 
gende Betydning maa Treenighedslæren afhandles i Dog- 
matikens Begyndelse og ikke, som Andre mene, afslutte 
den (H. N. Clausen). Mellem Treenighedslæren og Chri- 
stologien finder et Vexelforhold Sted, idet de gjensidig be- 
tinge og forudsætte hinanden. Som da Treenighedslæren 
viser fremad mod Christologien, saaledes peger denne atter 
tilbage mod hin; først begge i Forening danne et sammen- 
hængende Hele. 

Da vi her finde os udenfor al umiddelbar Erfaring, 

maa vi først søge til Aabenbaringens Vidnesbyrd i den 
hellige Skrift og paavise Grundlinierne, som her ere dragne, 
derefter fremsætte de skarpt affattede formale Bestemmel- 
ser, som Kirkelæren har uddannet, og endelig prøve de 
Forsøg, som man baade i Oldtid og Nutid har gjort paa 
ad den dybere Tænknings Vei at trænge ind i Tros- 
mysteriet. 


SEE 
Skriftens Grundlæggelse af Trinitets-Dogmet. 


I den hellige Skrift findes ingen bestemt udformet 
Lære om Treenigheden, ikke engang Navnet (fj teéæc, tri- 
nitas) forekommer. Apostlene og deres nærmeste Disciple 
vare saa betagne af det umiddelbare Indtryk, som Jesu 
personlige Optræden, hans Tale og underfulde Gerninger, 
hans Død og Opstandelse havde gjort paa dem, at de in- 
gen Trang følte til en dybere Udgransken, men toge det 
som Kendsgerninger, der maatte tilegnes i og gjennem 
Tro. For dem var der ingen Grund til at optage det som 
et theologisk Problem, der skulde løses; de fastholdt det 
som en Aabenbarings Kundgjørelse, der maa fastholdes i 
ærefrygisfuld Tro. Men Grundlinierne finde vi dragne 
med Fasthed, og dem skulle vi opsøge. 

I de nytestamentlige Skrifter omtales en indre Selv- 
adskillelse i Gud, der fremstilles under Navnene Fader, 
Søn og Hellig Aand. At der hermed ikke menes forskel- 
lige Aabenbaringsformer, hvori Gud træder frem fer Men- 
neskene, sees allerede af Navnene, thi om end det første 
og tredie kunde forstaas saaledes, saa vilde det andet 
Navn blive uforstaaeligt og derved for os Mennesker me- 
ningsløst. En dybere Indtrængen vil da ogsaa vise os, at 
der hermed betegnes tre Særexistentser i Gud selv, som 

dog alle sammenholdes i Væsenets Enhed. Som Udgangs- 
punkt nævne vi Daabsbekendelsen, som Jesus paalægger 
sine Disciple den (Matth. 28,19). Vi bemærke her først 
den fuldkomne Ligestilling af Faderen, Sønnen og den 
Hellig Aand, som udelukker et Underordningsforhold af 
den ene under den anden, medens Navnet (7o évoue) ud- 
trykker den fulde Væsensenhed mellem dem (jvfr. hvad 
ovenfor S. 45 er bemærket om dette Udtryk). Videre frem- 
hæves Jesu Udtalelser i Joh. 14,16, 14,2 og 15,2&, hvor der 
tales om Aanden, hvilken Faderen vil sende i Søn- 


nens (Jesu) Navn. Hertil kan endnu føjes Fortællingen 


om Jesu Daab (Matth. 3,16—17), hvor der tales om Faderen, 
som har Velbehag i Sønnen, og AÅanden, som kommer 
over ham. Da her udtrykkelig tales om en Samvirken 
mellem disse tre, kan der ikke tænkes paa En og Samme, 
der nævnes med tre Navne, eller som aabenbarer sig paa 
tre Maader. 

Af de apostoliske Breve kunne vi som Hovedsteder, 
hvor alle Tre nævnes i noget forskellig Orden, men i 
uadskillelig Enhed, fremføre følgende Udtalelser, hvor dog 
istedetfor Sønnen sættes dennes Navn Jesus Christus som 
den, i hvem Sønnen har aabenbaret sig: 2. Kor. 13,13 
(den saakaldte apostoliske Velsignelse), 1 Kor. 12,4 flg, 
(Aanden er den samme — Herren er den samme — Gud 
er den samme) 1 Pet. 1,2 (Gud Faders Forudbestemmelse 
— Aandens Helliggjørelse — Jesu Christi Renselse). 


Vi gaa derefter over til at betragte de enkelte Navne 
hver for sig og i deres Stilling til de andre. 


Faderen. 
Navnet Fader (0 x&a7nQ) bruges i dobbelt Betydning, 
dels om hele den treenige Gud (saaledes i Bønnen Fader 
vor), dels inden for denne som Benævnelse før den første 

Særexistents eller Hypostase, der stilles overfor Sønnen 
og Aanden. I sidste Betydning tage vi Navnet her. 

Faderen skilles udtrykkeligt fra Sønnen og Aanden, 
som begge udgaa fra ham (Joh. 14,2 og 15,2%, Gal. 4,6). 
Som Faderen er guddommelig Væren fra Evighed, saaledes 
ogsaa Sønnen og Aanden. Alle tre ere Existentser for sig, 
men dog i uadskillelig Enhed. 


Sønnen. 

Overfor Faderen stilles Sønnen (ø vioc) som selvstæn- 
dig værende og dog Et med ham. Han er ikke skabt, 
men født af Faderen fra Evighed (Ap. G. 13,33, Hebr. 1,5 
med Henvisning til Ps. 2,7). Ved Udtrykket »født« 
Gevvndeic) betegnes en substantiel Livsmeddelelse af ren 
aandelig Natur med Udelukkelse af al kreaturlig Medvirk- 
ning, han kaldes derfor den førstefødte (a9wrotozoc, Kol. 
1,15), den enbaarne (wovoyerc, Joh. 1,13) og dermed væsens- 


" forskellig fra al Skabningen, han er iboende Gud (Joh. 


1,18: øv &ic tov xz0kmov Tod maTte06c) og som saadan til fra 
Evighed (Joh. 1,1, Phill. 2,6). Han er Guds Billed i eminent 


' Betydning (&/zøv Tod $sov dogærtov, Kol. 1,15), i hvem hele 


den guddommelige Herligheds Fylde straaler frem (&rxrav- 
yaoua Tic 00&nc dsov, Hebr. 1,3). Han er derfor i fuld- 
kommen Enhed med Faderen, Et i Tænken og Erkenden 
(Matth. 11,27), Et i Villen og Magt (Joh. 10,30), Et i Liv 
og Virken (Joh. 5,17, 5,26 og 14,23), begge, Fader og Søn, 
forenede i hele den guddommelige Kærligheds levende 
Fylde (Joh. 10,38, 14,11: & zærne åv åuot zdymd év TØ martoi 
— videre udført i Joh. Kap. 17). Sønnen er fra Evighed 
ligesom Faderen (Joh. 1,1, Phill. 2,6 — jvfr. Logoslæren i 
Joh. Ev. 1 og Benævnelsen »den Første og den Sidste — 
Alpha og Omega«, Joh. Aabenb.). 


Gal. 46: Eftersom I ere Sønner. har Gud udsendt sin Søns 
Aand i Eders Hjerter, i hvilken Il raabe: Abba, Fader! 

Aanden. 


Overfor Faderen og Sønnen og ligestillet med de 
nævnes Aanden (7o 7mwvevua), nærmere bestemt som de 
Hellig Aand (7o avedua æytov). Saavel den neutrale Be 
stemmelse som den flertydige Benævnelse »Aand« have 
bragt Mange til den Opfattelse, at her kun er Tale om en 
Kraft, som udgaar fra Gud, om en usynlig Virkning i' 
Hjerterne. I og for sig ligger der ikke mere i Navnet 
Aand, men den Maade, hvorpaa den omtales i Skriften, 
vil vise os, at der ogsaa her er Tale om en selvstændig 
virkende Særexistents' i Gud i Lighed med Faderen og 
Sønnen. Den omtales som vidende (Ap. G. 5,3: Ananias 
lyver mod den Hellig Aand), følende (Eph. 4,30: bedrøver 
ikke den Hellig Aand) og villende (Ap. G. 15,28: den Helli 
Aands og vor Beslutning) — altsaa som en selvstændig. 
virkende Personlighed (Ap. G. 13,27—1: Aanden taler og ud 
sender Apostle). Ligeledes bemærke vi, at i Jesu Taler i 
Joh. Evangeliet omtales Aanden med masculin Bestem 
melse (14,16: &AAog mapdxAntos — 14,26, 15,26: åxeivoc)… 
Aanden er alvidende som Gud (1 Kor. 2,10), taler gjennem 
Propheterne (1 Pet. 1,11), veileder Menigheden (Ap. G. 10 sl 
uddeler sine Naadegaver (1 Kor. 12,7—1). 

Aanden er ligesom Faderen og Sønnen til fra Evighedi 
og i al Evighed; om den bruges Udtrykket »udgaar« 
Qxrtogevetai) fra Faderen og Sønnen (Joh. 14,2, 15,26, 
jvfr. Ap. G. 2,83). I Daabsbekendelsen, med hvilken Jesus 
udsender sine Disciple, jævnstilles Faderen, Sønnen og 
Aanden (Matth. 28,19), hvoraf følger, at de ere lige i gud- 
dommelig Væren, Magtfylde og Herlighed. 


Samle vi nu de mange spredte Udtalelser under Et, 
komme vi til følgende Resultat: den hellige Skrift lærer os 
Gud at kende som Fader, Søn og Hellig Aand, hvormed 
ikke blot betegnes forskellige Aabenbaringsmaader, men 

virkelige Særexistentser i Gud, der ere hverandre lige i 
evig Væren, guddommelig Magt og Livsfylde. Alle tre ere 
forbundne i uadskillelig Enhed, tilsammen eet Guddoms- 
væsen. Medens de indefter udfolde det rigeste Kærligheds- 
liv i fuldeste Salighedsfølelse, udfolde de den samme Kær- 
lighed udefter i den Verden, som de skabe af fri Magt- 
fuldkommenhed og lede mod et Evighedsmaal. De sam- 
virke her i uadskillelig Enhed, dog saaledes, at Faderen 
fortrinsvis skaber og styrer Verden, Sønnen forløser og 
frelser den, Aanden oplyser og helliggjør den. Det maa 
endvidere vel mærkes, at ligesom den hellige Skrift ikke 
nærmere udvikler denne Lære i skarpe dogmatiske Be- 
stemmelser, men kun i almindelige Omrids, saaledes frem- 
stiller Skriften den heller ikke theoretisk som et abstract 
Theologumenon, men praktisk i nøie Tilknytning til den 
guddommelige Frelsesvirksomhed, for hvilken den danner 
den nødvendige Forudsætning. ) 
Eftersom denne Lære indtager en central Stilling i det 
ny Testamente, kan der spørges, om den ogsaa forekom- 
mer i det gamle. I Kraft af den ordrette Inspirationslære 
gave de gammelorthodoxe Theologer et ubetinget bekræf- 
tende Svar herpaa, idet de holdt det gamle Testament for 
ligesaa vel dicteret af Gud som det nye. De beraabte sig 
paa en Række enkelte Skriftsteder, hvor snart Pluralisfor- 
men bruges om Gud (Navnet Elohim — Gen. 1,2: lader 
os skabe — Gen. 3: Adam er bleven som En af os), snart 
Talen er om en indre Adskillelse i Gud (Gen. 19,%, Ps. 
33,6), snart endelig Tredobbeltheden bruges (4 Mos. 6,24—26: 
den aronitiske Velsignelse — Es. 6,3 (Trisagion i Sera- 
phernes Lovsang). I alle disse Steder anvendes dog dels 


| Gen. 19,4: Herren lod regne Ild og Svovl fra Herren. 

Ps. 33,6: Himlen er skabt ved Guds Ord og al dens Hær 
ved hans Munds Aande. 

| H. Scharling: Dogmatik. 7 

en urigtig, dels en vilkaarlig Exegese, idet rhetoriske og 
billedlige Taleformer forstaas efter den bogstavelige Ordlyd. 

Gl. Test. indeholder ingen ligefrem Udtalelse om Tre- 
enigheden, men vel kan der paavises visse Ideer, der 
staa som Antydning og Forberedelse af Dogmet, som først 
faar den fulde Fremstilling i ny Test. Gjennem disse 
Ideer ledes Tanken hen paa en indre Sondring i Gud, 
over hvilken endnu Mysteriets tætte Slør hvilede, som 
først paa et senere Trin skal borttages. Vi henvise her 
til Herrens Engel, som fremtræder i de gl. test. Theo- 
phanier snart som en af Gud udsendt Engel og snart 
som Gud selv.”) Denne Herrens Engel gaar i Mal. 3,71 
over i Messiasforestillingen, og her møde vi atter den 
samme Dobbelthed, idet Messias snart omtales som den 
udsendte og salvede Konge og Frelser, snart som Gud selv. 
I de senere Skrifter møde vi Visdommen, der personi- 
ficeres og optræder talende (Job 28,12—23, Sal. Ordspr. Cap. 8, 
i de apokryfe Bøger Visdommens Bog), hvorved der dannes 
en Overgang til den johanneiske Logoslære i ny Test. 
Endelig tales om Aanden som virkende ved Skabelsen 
(Gen. 1,2, Ps. 33,6) og inspirerende (4 Mos. 24,2 Bileam, 
1 Sam. 10,6 Saul, 16,13 David), særligt Propheterne. Dog 
maa mærkes, at hverken Messias eller Visdommen eller 
Aanden omtales som særskilte Hypostaser eller Personer i 
Gud, men kun som Aabenbaringer af Gud. 

Resultatet bliver da for gl. Test.'-s Vedkommende, at 
Treenighedslæren som saadan er ukendt her, men vel fin- 
der en saadan Forberedelse af den Sted, at Spirerne til 
den kunne kendes, naar Lyset fra ny Test. falder over 
dem. Derfor henviser saavel Jesus til gl. test. Udtalelser 
(i Matth. 22,48 til Ps. 110,, — i Luk. 4,18 til Es. 61,1) somi 


=) Jvfr. den videre Fremstilling i »Dogmatikens historiske 
Forudsætninger« & 3: Theophanierne. | 

Apostlene (Ps. 2,7 anføres i Ap. Gj. 13,33 og Hebr. 1,5 — 
Ps. 110,1 i Ap. Gj. 2,3: — Joel 3,1 i Ap. Gj. 2,16). At Tre- 
enighedslæren ikke træder klarere frem i gl. Test., men 
indskrænkes til dunkle Antydninger, hænger sammen med 
hele Aabenbarings-Økonomien. Paa dette tidlige og i mange 
Henseender kun lidet udviklede Standpunkt vilde denne 
Lære i klar og bestemt Form have ført til hedensk Poly- 
theisme, hvortil Israels Folk i sin tidligere Periode kun 
viste altfor stor Tilbøielighed. Ogsaa hviler hele denne 
Lære paa Guds Aabenbaring i Christus, Logos” Incarnation, 
og har i denne sin historiske Forudsætning, uden hvilken 
den ikke vil kunne forstaas. Men netop gjennem denne 
Forudsætning sætter Trinitetslæren absolut Skillemærke 
mellem den christelige Tro og de andre monotheistiske 
Religioner, saa vist som hele den christne Kirke endnu 
den Dag idag fastholder Troen paa og Bekendelsen af 
Gud Fader, Søn og Hellig Aand som sin fundamentale 
Tro og Lære. 


8 8. 


Kirkelige dogmatiske Bestemmelser. 


Saalænge Apostlene levede, føltes ingen Trang til en 
fastere Udvikling af Treenighedslæren. Det umiddelbare 
Indtryk af Jesu Person, af hans Tale og Undergerninger, 
tilsidst hans Opstandelse og Himmelfart var saa overvæl- 
dende (jvfr. 1 Joh. 1,1—3), at en dybere gaaende dogmatisk 
Reflection maatte udeblive. Men efter Apostlenes Bortgang 
maatte en saadan paatrænge sig og kræve en Løsning. 
Det faste Grundlag for Læren var givet i Daabsbekendelsen 
med de tre Navne, Fader, Søn og Hellig Aand (Matth. 28,19), 


men nu fremstiller Spørgsmaalet sig, hvorledes disse skulle 
7% 

forstaas, og i hvilket Forhold de maa tænkes til hinanden. 
Lidt efter lidt udviklede sig heraf heftige dogmatiske Kampe, 
som førtes med en Lidenskabelighed og Voldsomhed, der 
ikke kan forsvares, men undskyldes med den overordentlige 


Betydning, som Besvarelsen af det reiste Spørgsmaal vil have | 


for hele den christelige Tro og Bekendelse, idet det staar i 
allernøieste Forhold til Opfattelsen af Christi Person og tillige 


giver Svar paa det idelig tilbage vendende Spørgsmaal: »hvad 
tykkes Eder om Christus? hvis Søn er han?« (Matth. 22,42). 
I mere end tre Aarhundreder rasede disse Kampe, men 


da komme de ogsaa til Afslutning med de økumeniske 


Symboler, i hvilke Kirken har fastsat sin Grundopfattelse. | 
Medens det ældste Daabssymbol i sine forskellige Former, 


og som det i Hovedtrækkene er bevaret til vore Dage, kun 
fastholder de bibelske Navne, Fader, Søn og Hellig Aand, 
giver det nicænske og det saakaldte athanasianske Symbol 
en Række skarpt udformede dogmatiske Bestemmelser. 
Hvad det først gjaldt om, var at udvikle Enheden saaledes, 
at den ikke udelukkede Treheden, og dernæst Treheden 
saaledes, at den ikke ophævede Enheden. Det gjaldt her 
ved Siden af den bibelske Betegnelse Fader, Søn og Hellig 
Aand, at finde en Fællesbetegnelse for disse tre Sær- 
existentser, hvilken Skriften ikke giver. Efter nogen Vaklen 
blev Navnet Hypostase (Vzrdoræørc) eller Person (persona) 
det almindelige for Særexistentserne, medens Enheden be- 
tegnedes som Guddom (4.077) eller Væsen (ovoøræ, substantia). 
Det maa derefter bemærkes, at ved »Væsen« ikke maa tænkes 
paa en begrebsmæssig Abstraction, men paa den guddomme- 
lige Livsfylde i sin uendelige Rigdom og Herlighed. Med 
Ordet Person skal udtrykkes en For-sig-væren eller Sær- 


existents"), som dog ikke maa hævdes saa stærkt, at det 


=) Conf. Aug. art I: Et nomine personæ utuntur, ut significet 
non partem aut qualitatem in alio, sed quod proprie subsistit. 

indre guddommelige Samliv og Samvirken derved ude- 
lukkes. 

Herefter opstilles nu følgende dogmatiske Hovedbestem- 
melser: 

I det ene udelte Guddomsvæsen ere tre Særexistentser 
eller Personer i uadskillelig indre Livsenhed.  Treheden 
udtrykker altsaa ikke en Delthed i Gud: Gud er ikke tre- 
dobbelt (triplex) men trefoldig eller treenig (trinus)%). 

Hver af de tre Hypostaser har det hele Guddomsvæsen 
i sig, de ere derfor absolut lige (coæquales) i guddomme- 
ligt Væsen, Magt og Herlighed=). Som Følge heraf til- 
lægges der alle tre Hypostaser sam me Guddomsvæsen 
(ouoovoia) i Modsætning til Årianernes Lære om et for- 
skelligt Væsen (érsgovøræ) og Semiarianernes Lære om et 
lignende Væsen (oworovøra) for de tre Personer. 

De tre Hypostaser kunne vel i Tanken og Begrebet, 
men ikke i Virkeligheden skilles fra hinanden. Efter Skrif- 
tens Anvisning benævnes de Fader, Søn og Hellig Aand, 
og disse tre ere uadskillelige: Faderen kan ikke være uden 
Sønnen, Sønnen ikke uden Faderen og Åanden ikke uden 

"dem begge. Imellem dem finder der inderlig Samværen og 
Samvirken Sted, en gjensidig Gjennemtrængthed (immeatio, 
TEQLYDONOILG , jvfr. Joh. 17,2), der bliver Udtryk for det 
højeste personlige Aandens Samliv, hvilket vi overhovedet 
kunne tænke os. 

Ved Siden af denne fulde Enhed findes dog ogsaa visse 
"Forskelligheder i de tre Hypostasers indre Forhold, der 
"kendemærker dem saavel i deres Virken indefter som i 
E… Virken udefter. Idet vi give den første, altsaa det 


' 
| 
i 
, 


| =) Non tres dii, sed unus est deus, non tres domini, sed unus 
est dominus. (Symb. Athan.). 
| 2z) Patris et Filii et Spiritus Sancti una est divinitas, æqualis 
” sloria et coæterna majestas. Qualis Pater, talis Filius, talis Spiri- 
|ftus Sanctus. (Symbol. Athan.). 


' 


| 

indre guddommelige Samliv, som det er i al Evighed, 
Navn af immanent Trinitet, hvormed vi betegne den gud- 
dommelige Iboen af de tre Hypostaser i hinanden, og kalde 
den anden, den guddommelige Samvirken i Tiden overfor 
Verden, økonomisk Trinitet, hvormed vi betegne den 
guddommelige Husholdning eller Verdensstyrelse — saa 
kunne vi, støttende os til Skriftens Vidnesbyrd, indenfor 
begge opstille følgende særlige Kendemærker overfor de 
enkelte Personer: 


Immanent Trinitet. 
(Todrmoc VædgEEnc). 

I denne betragtes Guds iboende, immanente Væren 
og dens Bevægelser. Som indre Kendemærker, der ere 
Udtryk for de indre Handlinger i Guddommen, uafhængige 
af Tid og Rum (opera ad intra), opstilles her: 

1) Faderen føder Sønnen (Ps. 2,7, Acta 13,33, Hebr. 1,5 
— Sønnen kaldes derfor den enhbaarne d. e. efter sit Væsen 
enestaaende, & uovoyevnc, eller & zz9wt0toz0c, den førstefødte). 
Denne Fødsel er en Evighedsact af ren aandelig Art; Søn- 
nen er derfor hverken skabt eller frembragt i Tiden, men 
er til fra Evighed og i Evighed.”)y 

2) Faderen og Sønnen udsende Aanden (Joh. 14,26, 
15,2, 16,14). 

3) Aanden udgaar fra Faderen og Sønnen (Joh. 15,26). 
Disse forskellige Handlinger kunne vel i Begrebet adskilles, 
saaledes at den første tænkes før den anden og begge før 
den tredie, men ikke i Virkeligheden, thi de ere alle 
Evighedsacter, i hvilke der ikke kan tales om noget før, 
nu eller efter, thi de ere alle lige evige.) Heller ikke er 


| 
=) Symb. Nicænum: (credo in) filium Dei unigenitum, ex patre 
natum ante omnia sæcula, Deum de Deo, lumen de lumine, geni- 
tum non factum, consubstantialem Patri. 
==) Symb. Athan.: In hac Trinitati nihil prius aut posterius, 
nihil majus aut minus. 

Sønnens Fødsel eller Aandens Udgang at betragte som en 
Overgang fra Ikke-Væren til Væren, men en evig Væsens- 
meddelelse (communicatio essentiæ æterna). Endvidere maa 
Sønnens Fødsel og Aandens Udgang ikke betragtes som 
blot passive, thi de ere ligesaa fuldt active, derfor er deres 
Person ikke blot Object, men ligesaa meget handlende 
Subject. 

Den ved de nævnte Handlinger fremkaldte Ulighed 
angaar derfor ikke Guds Væsen, men kun den forskellige 
Orden mellem Personerne, hvilken vi betegne som første, 
anden og tredie Person i Henhold til Matth. 28,19. Faderen 
er den førstnævnte, fordi han er den begyndelsesløse Be- 
gyndelse (d&0x% &vaeyoc), medens Sønnen og Aanden have 
deres Princip i ham.  Forsaavidt er Faderen den over- 
ordnede, dog udtrykkes hermed ingen Subordination, thi 
de ere alle tre lige evige, kun at Faderen har den logiske 
Prioritet. Denne Betegnelse bør derfor ikke ombyttes, hvad 
der kun vil fremkalde Forvirring i vor Opfattelse. 

De senere Dogmatikere have ikke ladet sig nøje med 
de i de økumeniske Symboler paa Grundlag af den hellige 
Skrift opstillede Bestemmelser, men udføre dem videre i et 
logisk Schema med en Række Distinctioner og Subdivisioner. 
Disse frembyde dog udelukkende formal logisk, men ingen- 
somhelst real dogmatisk Interesse, fordi de opstille Ord 
og Navne, med hvilke vi ikke kunne forbinde nogensom- 
helst Tanke. Saadanne Benævnelser som filiatio og spiratio 
ere blotte Ord, med hvilke vi ikke kunne forbinde noget 
Begreb, og som derfor heller ikke give Bidrag til en nær- 
mere Bestemmelse af det mysteriøse Dogme. De oven- 
nævnte trinitariske Former for den immanente Trinitet, 
der støtte sig til Skriftens Udtalelser, ere kun dogmatisk 
formede Udtryk for disse, den bærende Grundtanke for 
det indre evige og uendelige Kærlighedsliv i Gud, som be- 
staar uafhængigt af Verden fra Evighed og i al Evighed. 

I Modsætning hertil udfolder Guds Kærlighed til den É; 


skabte Verden sig som u 


Økonomisk Trinitet. 
(To07rog drroz0lvWwewc). 


id 


I denne udfolder Guds skabende og frelsende Virksom- 
hed sig i Aabenbarings-Økonomien — heraf Navnet. Her 
gjør den frie Subordination af den anden Person under 
den første sig gjældende indtil den yderste Spænding, men 
Væsenets Enhed bevares dog. For hver af de tre Hypo- 
staser opstilles her ydre Kendemærker (notæ externæ), der 
bestaa i de udadvendte Handlinger overfor Verden (opera 
ad extra), hvilke udfolde sig i den fremskridende Aaben- 
barings- og Frelseshistorie. Disse Handlinger ordnes da 
saaledes, at 


1) Skabelse, Opholdelse og Forsynsstyrelse tillægges 
Faderen, 

2) Forsoning og Forløsning tillægges Sønnen, 

3) Helliggiørelse, den indre Frelsestilegnelse og Fuld- 
kommengjørelse tillægges Aanden. 


Dog tilskrives hver af disse Handlinger kun fortrins- 
vis hver af Personerne, idet disse iøvrigt alle tre ere sam- 
virkende og have Del i de paagjældende Handlinger: saa- 
ledes er Sønnen medvirkende ved Verdens Skabelse (Joh. 1,3, 
Kol. 1,16) og deltager i dens Opholdelse (Hebr. 1,3) — Faderen 
benævnes Frelser (1 Tim. 2,3,4,10, Tit. 1,3,3,4) og han hellig- 
gjør Menneskene (Joh. 17,7) — Aanden er endelig med- 
virkende ved Skabelsen (Gen. 1,2, Ps. 104,30) og ved de 
Dødes Opstandelse (Rom. 1,4, 8,11). 


Joh. 1,3: Alle Ting ere blevne ved Ordet (Logos), og uden det 
er ikke een Ting bleven til af det, som er. 

Kol. 1,5: Ved ham (Sønnen) ere alle Ting skabte, de i Him- 
len og paa Jorden, de synlige og de usynlige. 

Disse Guds Kærlighedshandlinger overfor Verden (opera 
ad extra) tage deres Udspring fra Guds evige indre Kær- 
lighedsliv (opera ad intra) og pege tilbage paa dette. Som 
Faderen føder Sønnen fra Evighed, saaledes skaber han 
Verden i Tiden; som Faderen og Sønnen forene sig i Aan- 
den, saaledes er det Sønnen, som gjennem Forsoning og 
Forløsning, og Åanden, som gjennem Oplysning og Hellig- 
gjørelse fører den fra Gud affaldne Menneskehed tilbage til 
Faderen og Sønnen i Aandens Enhed, saaledes at Alle blive 
Et, som Faderen og Sønnen og Aanden ere Et i Kærlig- 
lighedens Enhed (Joh. 17,21—23). 

De kirkelige trinitariske Bestemmelser have i nyere 
Tid været Gjenstand for stærke Angreb. Man erklærer, at 
de ere tomme Ord, som ikke give den ringeste AÅandsføde 
end sige Opbyggelse, og at de derfor helst maa bortfalde 
som en forældet Lære, der for os ikke længer har Betyd- 
ning. Dette er nu for saa vidt rigtigt, som de ere mere 
negativt afvisende end positivt opbyggende. Men Kirken 

"har selv altid erkendt, at disse Formler kun ere et ab- 
stract Skyggerids, som er meget langt fra at give et 
"adækvat og fyldigt Udtryk for Treenighedslæren. Deres 
nærmeste Formaal er at afværge Vildfarelser, som kunne 
"blive faretruende for hele den christelige Trosopfattelse og 
"berøve den dens Eiendommelighed. De have forsaavidt en 
hypothetisk Nødvendighed : hvis saadanne Vildfarelser frem- 
komme, da skulle de afvises. De trinitariske Bestemmelsers 
Formaal er derfor ikke at berige og udfylde vor Erken- 
delse, men at afgrænse og nærmere bestemme den”). De 
kunne sammenlignes med Sømærkerne, som opstilles i 
snævre og grundede Farvande, og om hvilke det ligeledes 
kan siges, at de ikke bringe Skibene et eneste Slag fremad, 


2) Jvfr. Augustin: Dictum est »tres personæ«, non ut illud 
diceretur, sed ne taceretur. (De trinitate VI, 10). 

det er dog heller ikke derfor, de ere opreiste, men for at 
vise, hvad Vei Seiladsen skal gaa for at undgaa skjulte 
Grunde og blinde Skær. Om hine Bestemmelser end ved 
første Øiekast se fremmede ud og synes ingen Grund at 
have i Skriftens Lære, da vil en grundigere Prøvelse vise, 
at de hvile paa de samme bærende Grundtanker som Skrif- 
tens Udtalelser, men kun ere en skarpere dogmatisk Ud- 
formning af dem, som er bleven nødvendig for Kirken for 
at sikre den mod en Usikkerhed og Famlen, der tilsidst 
vilde føre til dens Opløsning. Man kan beklage den Liden- 
skabelighed og Voldsomhed, hvormed de trinitariske Lære- 
kampe bleve førte i Kirkens tredie og fjerde Aarhundred, 
men man bør derfor ikke tabe Blikket for, at disse Kampe 
endte med et Resultat, der var af den største Betydning, 
fordi det i klare Begrebsbestemmelser udformede det christe- 
lige Hoveddogme, Troen paa den treenige Gud. Heller ikke 
er Meningen den, at den enkelte Christne skal kende og 
fastholde disse formale dogmatiske Bestemmelser, men hvo 
som kender dem og forkaster dem, han forkaster eller i 
hvert Fald forvansker Treenighedslæren. Dette er Menin- 
gen af de haardt angrebne Begyndelsesord i Symbolum 
Athanasianum: Quicunque vult salvus esse, ante omnia 
opus et, ut teneat catholicam fidem. Naar man vil for- 
staa disse Ord ikke efter en juridisk Bogstavfortolkning, 
men efter en theologisk Aandsopfattelse, vil man indsee, 
at Meningen heraf er: »Hvo som vil fastholde den rette 
katholske (almenkirkelige) Tro, bør vide, at denne Tro 
er etc.«. Overhovedet maa det erindres, at dette Symbols: 
antithetiske rhytmiske Form giver det et stærkt lyrisk 
Sving, og at det i lange Tider blev sunget ved Messen i; 
Romerkirken. Det er en begeistret Hymne til Ære for 
Treenigheden, udarbeidet i stræng dogmatisk Form. Luther: 
udgav det i Aaret 1538 sammen med den ambrosianske 
Lovsang og priste det oftere i meget stærke Ord, om han 


Det christelige Gudsbegreb. 107 


end havde nogen Betænkelighed ved de mange ubibelske 
Ord, men han indrømmer dog, at disse kunde være nød- 
vendige for at afværge farlige Vranglærdomme, og han tager 
intet Anstød af Begyndelses- og Slutningsordene. 

Medens Reformatorerne og den efterfølgende Orthodoxi 
fastholdt den gamle Kirkes Opfattelse af Treenigheden i den 
Skikkelse, hvori den er udtalt i de økumeniske Symboler, 
saa vil den nyere subjectivistiske Theologi (Schleiermacher 
— H. N. Clausen — Ritschl) kun yde den en delvis Til- 


" slutning. Den vil nemlig kun fastholde den økonomiske 


Trinitetslære, hvori den finder de guddommelige Aaben- 


" baringsformer udtalt, men forkaster den immanente Tri- 


nitetslære, i hvilken den ser en Metaphysik, som ligger 
udenfor Theologien. Det er imidlertid klart, at den øko- 
nomiske Trinitetslære har sin nødvendige Forudsætning 


"1 den immanente, og at den uden denne opløser sig i 


tomme Ord, ligesom ogsaa den sidstnævnte, som ovenfor 
paavist, er vel grundet i den hellige Skrift. Overhovedet 


" bliver denne moderne Opfattelse af Trinitetslæren staaende 


paa Halvveien, og conseqvent gjennemtænkt vil den føre 
over i Unitarismen og Socianismen, om den end ikke retter 
saa voldsomme Angreb mod Kirkelæren som den sidste. 
Unitarismen kommer ved sin udprægede sædelig-religiøse 
Verdensopfattelse Christendommen nær, men maa dog ved 
sin stærke Benægtelse af de christelige Hoveddogmer i 


: Trinitetslæren og Christologien siges at staa udenfor den 


———…——— 


" ehristne Menigheds Tro og Bekendelse. 


S59 
Forsøg paa en speculativ Behandling. 


Hvor stor Betydning de kirkelige trinitariske Bestem- 


| melser end have ved at begrænse Dogmet og afværge Vild- 

farelser, saa kunne de dog ikke fyldestgjøre en dybere 
Erkendelsestrang, der, om den end ikke kræver en fuld. 
Forstaaelse af Mysteriet, hvad der strider mod dettes Natur, 
dog ønsker at komme det nærmere ved en Forklaring,” 
som kan gjøre det mere anskueligt. Saadanne Forsøg ere 
da ogsaa blevne gjorte til alle Tider; de ere af forskellig 
Art og forskelligt Værd. Først kan her nævnes Analo- 
gier, hvilke man har søgt indenfor Naturlivet i en Trehed, 
som dog samtidig er en Enhed. Man har henvist til Træet, 
som bestaar af Rod, Stamme og den løvrige Krone — 
Vandløbet, der bestaar af Kilden, Bækken, Floden — eller 
til Lyset, som paa een Gang er Ild, Glands og Varme. 
Disse Forsøg ere dog af en barnlig naiv Natur paa samme 
Maade, som naar man mener at kunne paavise Korset 
overalt i Naturen, i Fuglen med udbredte Vinger, Træet 
med udløbende Grene o. lign., og gaa uden om Hoved- 
vanskeligheden, nemlig at paavise tre hinanden fuldkommen 
lige Særexistentser, der tilsammen danne en uadskillelig 
Enhed. Det Samme gjælder om Lighederne med det men- 
neskelige Sjæleliv (Augustin: Hukommelse, Forstand, Villie) 
eller Aandsliv (Magt =—= Faderen — Verden — Sønnen — 
Kærlighed = Aanden), thi ogsaa her glide de Punkter bort, 
hvorpaa det væsentlig kommer an. 

Større Betydning have de forskellige speculative For- 
søg, som baade i ældre og nyere Tid ere gjorte ved en 
Fordybelse i det personlige Aandsliv og ved heri at finde 
tilsvarende Paralleler til den guddommelige Treenighed. 
Man gaar her ud fra Selvtænkningen og Selvbevidstheden 
(Augustin — senere Melanchton): Gud tænker sig selv, er 
sig sin hele uendelige Livsfylde bevidst og udtaler den i 
Ordet (0 46yoc, Joh. 1,1 flig.) paa samme Maade, som Menne- 
sket selvobjectiverer sig selv tilligemed hele Bevidstheds- 
Indholdet. Men medens Mennesket kun formaar at anskue 
sig i et blot Tankebilled, i et formelt Begreb, saa bliver 

det i Gud til en real Virkelighed, der har samme uende- 
lige Livsfylde som Gud selv. Paa denne Vis bliver Guds 
Selvobjectivering til real Virkelighed i Logos eller Sønnen. 
Faderen skuer sig selv i Sønnen, der er ham fuldkommen 
lig, men for at denne Lighed skal være fuldkommen, kan 
den ikke blot som hos Mennesket være tænkt, men maa 
have samme reale Existents som Faderen selv har. En 
lignende Selvobjectivering af Faderen og Sønnen finder 
Sted i AÅanden, og saaledes ere vi her ad Tankens Vei 
naaede frem til de tre Personer i Gud, som ere hinanden 
fuldkommen lige og dog uadskillelige i Guddomsvæsenets 
Enhed. Men heller ikke her er man kommen ud over 
Hovedvanskeligheden, at paavise Nødvendigheden af, at 
Guds Selvobjectivering ikke som i Mennesket bliver et blot 
Tankebilled, men naaer frem til en selvstændig Virkelig- 
hed, og endnu mindre forstaas det, hvorledes den tredie 
"Særexistents eller Hypostase bliver til. Heller ikke er dette 
lykkedes den nyere philosopkiske Speculation, der med 
"Forkærlighed har behandlet Trinitetsdogmet og villet vise, 
at dette er den bærende Grundtanke ikke blot i al Tænken, 
men overhovedet i hele Tilværelsen, saaledes Schelling med 
"sin Potentslære efter Jakob Bohmes Anvisning, og endelig 
'Hegel, der i Trinitetsdogmet finder Principet for Ideens 
"logiske Proces. Men netop den Sidste viser klart, hvor 
"langt man ad denne Vei kommer bort fra det bibelsk- 
kirkelige Dogme, thi medens dette fastholder tre reale 
Existentser i Guddomsvæsenets Enhed, opløser Hegel Dog- 
met i en logisk Tankeproces, som foregaar i al tænkende 
Begriben, men hvor Virkelighedens Realitetsbestemmelse er 
bortfalden. Denne manglende Realitetsbestemmelse finde vi 
|'sanske vist i den theosophiske Speculation hos Jakob Båhme 
i de tre Principer (det strænge og haarde Ildprincip, det 
bløde og milde Lysprincip, endelig det forklarede Legemlig- 
[hedens Princip), i Schellings Potentser, der i en fremskri- 

dende Proces gjennem de hedenske Religioners Gudesystemer 
naaer frem til fuld Virkelighed i den christelige Treenig- 
heds Hypostaser, endelig i Frants Baaders Ternarer (den 
immanente Ternar: Natur, Visdom, Væsenhed, og den ema- 
nente Ternar: Fader, Søn og Hellig Aand). Navnlig har 
Schelling med stor Kraft paavist, at vi i de hedenske My- 
thologier ingenlunde maa see rent menneskelige Digtninge 
og Philosophemer, men at der her møder os objective 
Realiteter, der med tvingende Magt hersker over Bevidst- 
hederne. Men hvor meget aandfuldt og interessant vi end 
kunne finde i disse theosophiske Speculationer, saa ken- 
des det dog snart, at det er en ganske anden Aand, som 
møder os her end i den bibelske og kirkelige Lære om 
Treenigheden. Som denne af Hegel er bleven omsat til en 
abstract logisk Tankeproces, er den hos de nævnte Theo- 
sopher bleven omsat til en aandelig Naturproces, der ud- 
males med en storartet digterisk Phantasi, som gjennem 
en Sammenblanding af Natur og Aand bevæger sig paa et 
pantheistisk Gudsbegrebs Omraade.”) 

Skal det paa nogen Maade lykkes os at skue blot lidet 
ind i Treenighedens hellige Mysterium, saa kan dette 
hverken ske gjennem logiske eller physiske Betragtninger, 
men kun gjennem Beskuelse af Personlighedens ethiske 
Væsen, der atter fører os ind til en dybere Forstaaelse 
af Guds Væsen. Dette have vi ovenfor bestemt som absolut 
personligt, d. e. selvbevidst og selvvillende Aand, i fuldkom- 
men Kærlighed. Hermed er den Vei vist os, ad hvilken 
Tanken maa bevæge sig frem. 

Som fri selvbevidst anskuer Personligheden sig selv 
og sit eget Bevidstheds-Indhold. Medens Mennesket kun 
delvis naaer en saadan Erkendelse og i mange Maader er" 
en Gaade for sig selv, kan dette ikke være Tilfældet med 

| 


£) Jvfr. Forf.s Jakob Béhmes Theosophi. 1879. S. 116 flg. 

Gud som den fuldkomne Personlighed: hos ham er intet 
Uklart eller Gaadefuldt i hans eget Indre, men i Kraft af 
sin Alvidenhed gjennemskuer han sit eget Væsens Dybder 
(1 Kor. 2,10: Guds Aand ransager Alt, ogsaa Guds Dybder). 
Hans eget guddommelige Jeg objectiverer sig for ham i et 
idealt Speilbilled, der er i fuldkommen Lighed med ham 
selv, kun at det er tænkt, men ikke har real Existents. 
Men Gud er ikke blot vidende, han er ogsaa villende Aand, 
og hans Villies Indhold er Kærlighed. Denne maa vi atter 
bestemme som Personlighedens fuldkomne Selvhengivelse, 
hvormed den ganske oplader sig for en Anden. Men for 
at dette kan ske, maa der være en anden Existents til, for 
hvem den kan oplade sig og meddele hele sit Væsens rige 
Fylde. Dette kan ikke blive Verden; thi den kan som skabt 
og udfoldende sig i Tidens og Rummets Former aldrig 
blive Guds Lige; ogsaa vilde den i saa Fald blive nødven- 
dig for Gud som udfyldende hans Existents, hvilket vilde 
stride mod den guddommelige Absoluthed og føre over mod 
Pantheismen. Heller ikke kan det være en anden Gud, thi 
ogsaa dette vilde stride mod Guds absolute Væren, som 
overhovedet to absolute guddommelige Existentser staaende 
"overfor hinanden ikke kunne tænkes, fordi de gjensidig 
owille begrænse og delvis ophæve hinanden. Altsaa maa Gud 
"for at finde et Object, der er ham fuldkommen lig og fuld- 
"kommen værdig og til Gjengæld kan elske ham med en 
"ligesaa guddommelig Kærlighedsfylde, ikke skabe, men føde 
'en Gud af sig selv: Deus de deo, lumen de lumine. Dette 
(er Sønnen, født fra Evighed af, derfor den førstefødte og 
den enbaarne. I Sønnen afspeiler Faderens Herlighed sig 
HE 1ætyaoue tig 00&nc, Hebr. 1,3) og han er Faderens ud- 
trykte Billed (yagæztn0 Tis væaooreo£wc).) Men Sønnen er 
ikke blot Guds ideale Selvbevidsthed, thi som saadan vilde 
han alene have en tænkt, ingen real Virkelighed. Denne 
'sidste modtager han af Guds Villie: Gud vil sig selv som 


| 
i 


| 

Gjenstand for sin egen Kærlighed, dog ikke som et tænkt 

Billed, der kun kan elskes, men ikke elske, men som en 

real personlig Existents, der kan elske Gud, som han selv 

er elsket af Gud. Mellem disse tvende, Faderen og Sønnen, 

finder en gensidig Beskuen og Samvirken Sted samt en heraf 

følgende uendelig Glæde og Salighed. De have Alt fælles 

i guddommelig Kærlighed ved en indbyrdes syn 0Lc, 

immeatio, d. e. indre Gjennemtrængthed og Iboen af bind 
anden. 

Men i al Kærlighed er der et Tredie, som sammen-" 
knytter, et fælles Liv, en fælles Aand, hvor de mødes og. 
forstaa hinanden, Paa phantastisk Vis anskues dette som 
en Genius eller Guddom, der forener de tvende Elskende. Paa 
mere real Maade møder det os i Venskabet, i Ægteskabet, 
overhovedet i al gjensidig personlig Tilslutning som en fælles” 
Virken, fælles Interesser, der ved Siden af det rent person 
lige Velbehag bliver det sammenknyttende Baand. Paa 
lignende Maade maa der i de to ovennævnte Hypostaser 
være et Tredie, som sammenknytter dem i Kærlighedens fulde. 
Enhed. Dette kan ikke være Verden, thi i saa Fald vilde. 
denne blive indoptaget i Gud og paa pantheistisk Vis være” 
et nødvendigt Moment i den guddommelige Væren. Dette 
Tredie maa da være Indbegrebet af hele den guddomme- 
lige Livsfylde og Herlighed, hvor de to Hypostaser mødes 
og samvirke. Men atter her bliver det ikke en tænkt 
Idealitet, et Mulighedernes Rige, som anskues, men ved 
den evige Guddomsvillie bliver det et tænkende og villende" 
Væsen i Lighed med Faderen og Sønnen, en Hypostase," 
hvilken benævnes Aanden med Tilnavnet Hellig, fordi 
den er Et med Guds eget Væsen og derved adskiller sig 
fra Alt, hvad der i Verden kaldes Aand. | 

Forholdet mellem disse Tre bliver ikke en Efterfølgen 
i Tiden, men en evig Samtidighed: Faderen er ikke til før 
Sønnen, har ikke havt Existents før Sønnen, og Sønnen” 

ikke før Aanden, men Faderen føder Sønnen fra Evighed 
og i Evighed, og paa samme Vis udgaar Aanden i Evighed 
fra Faderen og Sønnen. Saaledes brænder den guddomme- 
lige Kærlighed i Gud selv som en tredobbelt Lue, hvori 
dens fulde guddommelige Herlighed aabenbarer sig. Alle 
tre Personer virke i Fællesskab, deres for hinanden er 
tillige i hinanden. Denne indre Kærlighed i Gud selv 
bliver da et Forbilled for al Kærlighed i Verden, som atter 
er en Åfspeiling af den og tager sit Udspring fra den (jvfr. 
Eph. 3,145) "). Saaledes bæres den ganske Tilværelse af 
Kærligheden, men i denne er tilsidst altid noget, som und- 
drager sig vor Tænkning og for os bliver et Mysterium. 
Treenigheden bliver da i sin evige for sig klare og gjennem- 
skuede Væren for os et Mysterium. 

Hvor dybsindig og tiltalende denne Udvikling end er, 
tør det dog ikke nægtes, at det svage Punkt i den bliver 
den tredie Person, thi den indre Nødvendighed af denne 
kan ikke gjøres indlysende med tilstrækkelig Klarhed. 
Men det maa ogsaa fastholdes, at vi ikke grunde Treenig- 
hedslæren paa philosophiske og theologiske Speculationer, 
men paa Christi og Apostlenes Lære, som den er os over- 

"leveret i den hellige Skrift. Det var ikke paa Philosophemer, 
"at den gamle Kirke byggede Trinitetsdogmet i Modsætning 
til Arianernes og Sabellianernes misvisende Lære, men det 
var paa omhyggelig og skarpsindig Exegese. Naar en 
"speculativ Theologi mener at kunne hævde dette Dogmes 
' Sandhed alene i Kraft af sin egen Tænkning”), da er dette 
et Overgreb, som maa afvises. I Virkeligheden støtter man 


=) Eph. 3,4—15: Jeg bøjer mine Knæ for Faderen, efter hvem 
alFaderlighed (zero, egl. Slægt — det græske Ordspil er uover- 
sætteligt) i Himlen og paa Jorden har Navn. 

£%) Saaledes Martensen: »Om den christelige Dogmatik ikke 
havde udviklet Treenighedslæren, maatte Ethiken postulere den.« 
| (Ethik I, S. 98). 


H. Scharling: Dogmatik. 8 

ikke den kirkelige Lære hermed, men svækker den, idet 
man søger at støtte den paa Lignelser og Billeder eller paa 
Beviser, som kun have halv Sandhed. Paa den anden 
Side vil det ogsaa være vildledende, om man vil opstille 
dette Dogme som for os aldeles ubegribeligt, thi i saa Fald 
falder det sammen med det Meningsløse og det Urimelige 
og bliver Gjenstand ikke for en levende Tro i dyb og inder- 
lig Tilslutning, men for en død Erkenden, der forholder 
sig passivt ligegyldig overfor det. Vi blive derfor staaende 
overfor Trosmysteriet, der vel ikke oplader sig for os i 
Erkendelsens fulde Klarhed, men dog kan blive Gjenstand 
for en anelsesfuld Forstaaen, der i dyb Ærefrygt bøier sig 
for denne Troens inderste Helligdom (jvfr. Rom. 11,33—86). 

Trinitetsdogmets Betydning for Dogmatiken viser sig 
negativt deri, at det afviser en abstract Monotheisme (nyere 
Jødedom og Islam), der holder Gud i saadan Afstand fra 
Verden og Livets Fylde, at Tanken om ham opløser sig i 
Tomhed, og dennes Modsætning, Pantheismen, der sammen- 
blander Gud og Verden og derved drager Gud ned i Ende- 
ligheden og dens Omskiftelser. Paa positiv Maade viser 
det sin Betydning for Dogmatiken derved, at det danner 
Forudsætningen for Christologien og dennes inderste Kærne, 
Forsoning og Frelse. I samme Grad, som Treenighedslæren 
svækkes eller endog heelt opgives (Unitarismen), vil Dogma- 
tiken miste sit ejendommelig christelige Præg og udvandes 
til en flad Rationalisme. 

Den overveiende Betydning, som Kirken tillægger denn 
Lære, viser sig ved den fremragende Plads, den har faaet i 
Gudstjenesten. Denne skal indledes med en Indgangspsalme, 
der er en Lovprisning af den treenige Gud, og afslutte 
med en af Kirken foreskreven Bøn, der atter er en Beken-f 
delse af og Taksigelse til den guddommelige Treenighed 
dens Majestæt. Dette er ganske vist blevet ændret af de 
nyere Opvækkelse, som paa høist ensidig Maade drage 

den anden Person frem og vil omdanne Christendommen 
til en Jesusdyrkelse paa samme Maade, som Rationalismen 
ensidig drog den første Person frem og vilde omdanne 
Christendommen til en Abrahamstro. Begge Dele ere i Strid 
med Jesu Udtalelser, idet han ligesaa vel som han kræver 
samme Ære for sig som for Faderen (Joh. 5,23), saaledes ogsaa 
advarer imod at tro paa ham uden at tro paa Faderen (Joh. 
12,44) og derigjennem ville ære ham uden at ære Faderen. 
Begge disse Vildfarelser, hvoraf den ene peger mod Jøde- 
dommen, den anden mod Hedenskabet (man tænke f. Ex. 
paa den indiske Krischnadyrkelse), afviser Kirken ved at 
fastholde den paa bibelsk Grund udformede Treenigheds- 
lære, i hvilken alle tre Hypostaser ere hinanden lige i gud- 
dommelig Magtfylde og Majestæt og derfor skulle blive 
Gjenstand for den samme Tro og Tilbedelse. 
Vanskeligheden ved at fatte denne Lære ligger tilsidst 
i vor Uformuenhed til ikke blot at tænke, hvad vi vel 
formaa, men at forestille os rene Aandsexistentser. Vi 
kunne overhovedet ikke forestille os noget uden i Tidens 
og Rummets Former, og disse skulle netop fjernes her 
(jvfr. ovenfor S. 64). Blandt de tre Hypostaser have vi 
lettest ved at tænke Faderen, fordi han objectiverer sig for 
os i den Verden, som han skaber (jvfr. Rom. 1,20), og 
Sønnen, fordi han objectiverer sig for os i Jesus Christus 
(Joh. 1,14), men derimod have vi størst Vanskelighed ved 
at forestille os den Hellig Aand, fordi den ikke objectiverer 
sig for os i nogen synlig eller sandselig Skikkelse, men 
giver sig Vidnesbyrd i vor egen Aand og bliver Eet med 
denne (Rom. 8,16), saa at vi ikke formaa at stille os den 


Joh. 5,2: Alle skulle ære Sønnen, ligesom de ære Faderen. 
Den, som ikke ærer Sønnen, ærer ikke Faderen, som udsendte 
ham. 

Joh. 12,4: Jesus sagde: den som tror paa mig, tror ikke paa 
mig, men paa ham, som sendte mig. 

8: 

for Øie, men her maa støtte vor egen Erfaring til Christi 
og hans Apostles Udtalelser. 

Efter den Betydning, som denne Lære har for vor 
christelige Tro, vil den ogsaa blive grundlæggende for 
Dogmatiken, saaledes at den efter Udviklingen af det 


gendanne 


christelige Gudsbegreb tages til Inddeling for det videre 


Lærestof, som skal behandles. Dette vil herefter falde i 
tre store Hovedgrupper, hvortil Eschatologien sluiter sig med 
sit Fjernsyn imod Evigheden. Imidlertid er det her ikke 
nok at blive staaende ved Læren om Faderen, Sønnen og 
den Hellig Aand (saaledes Martensen, H. N. Clausen o. AÅ.), 
thi hvad der kan siges om disses Væsen, er jo allerede 


givet i Udviklingen af Gudsbegrebet. Men hvad der her | 


bliver Gjenstand for dogmatisk Lære-Udvikling, er ikke 
deres Væren, men deres Virken, som lægger sig for Dagen 
i deres Gerninger. Det er det Eiendommelige for den 


christelige Aabenbaringstro, at den ikke blot viser os Gud 


i hvilende Majestæt og Herlighed, men kundgjør os ham 
som en virkende og handlende Gud. Melanchtons Ord: 
Christum cognoscere hoc est beneficia ejus cognoscere — lade sig 
ligesaa fuldt anvende paa de to andre Hypostaser. Denne 
trinitariske Virksomhed viser sig for os som skabende, 
frelsende og livsmeddelende, og knyttes fortrinsvis til hver 
af de tre Hypostaser, hvorefter vi faa en Fremstilling af Fa- 
derens Gerninger, Sønnens Gerninger og den Hel- 
lig Aands Gerninger, saaledes at Skabelse og Forsyns- 
styrelse falde i den første Gruppe, Frelse og Forløsning i 
den anden, Oplysning og Helliggjørelse i den tredie. Hertil 
føjes saa Eschatologien som Slutningsafsnit, der fører os 
fra den nærværende Verdensorden over i den tilkommende, 
som unddrager sig al vor tænkende og begribende Erkenden, 
men fastholdes af vor christelige Tro og Haab paa Grund- 
lag af Guds Aabenbaring. 


FADERENS GERNINGER 


EN guddommelige Treenighed bliver ikke hvilende i 
D sig selv for at nyde sin egen absolute Livsfylde, men 
den oplader sig og frembringer en Tilværelse uden for sig 
forat gjøre den delagtig i sin Livsfylde, sin Glæde og Sa- 
lighed. Denne Tilværelse kalde vi Verden og indfatte 
under dette Navn alt Existerende, som ikke er Gud. Ver- 
den fremgaar ikke af nogen indre Mangel i Gud, som om 
han følte Tomhed i sig selv og Længsel efter Noget, der 
kunde udfylde denne Tomhed — ei heller af en overstrøm- 
mende Overflod i Guddommen, som om denne ikke læn- 
ger kunde magte sig selv (Emanationslæren), thi i begge 
Tilfælde vilde Gud være afhængig af Verden, hvad der er 
stridende mod hans absolute Væren. Verden kaldes til Live 
af Guds fri Villie, af hans alvise og almægtige Kærlighed. 
Efterat Gud har skabt Verden, overlader han den derfor 
heller ikke til sig selv som et lunefuldt Spil af Kræfternes 
fri Rørelser, men han giver den vedvarende Liv og Be- 
staaen, d. v. s. han opholder den, og han leder og styrer 
den henimod det af ham satte Fremtidsmaal. 

Uagtet efter Skriftens Vidnesbyrd alle tre Hypostaser 
i Guddommen ere medvirkende og medbestemmende ved 
Verdens Skabelse, Opholdelse og Styrelse, tillægges 
dog hele denne Virksomhed og Alt, hvad der forefalder 

deri, Gud Fader, og kan derfor samles under Benævnelsen: 
Faderens Gerninger. Disse blive da at kalde Tilværel- 
sen til Live og bevare den samt føre den frem mod et 
Fremtidsmaal. Eftersom Verdensudviklingen foregaar i 
Frihed og heraf følgende delvis Selvstændighed, er derved 
Muligheden given for et Frafald, og dette er blevet til 
Virkelighed i Synden, hvis Oprindelse og vidtrækkende 
Følger her maa drages ind under Betragtningen ligesom 
fra modsat Side Guds Raadslutning til Menneskenes 
Frelse. Indenfor denne Ramme vil da Læren om Fade- 
rens Gerninger bevæge sig. 

Stoffet vil her naturligt falde i to Hovedstykker: Læren 
om den ganske Verden, dens Tilbliven og fortsatte Bestaaen, 
Alt betragtet i Forhold til Gud: Kosmologi — og derefter 
Læren om Mennesket som den ypperste af de Skabninger, 
der staa indenfor vor Erfaringskreds, og som saadan for- 
trinsvis bliver Genstand for Guds frelsende Virksomhed — 
Anthropologi. 


KOSMOLOGI. 


Til den skabte Verden staar Gud i et dobbelt Forhold: 
han er den uendeligt Ophøiede, der overskuer og gjennem- 
skuer Alt og styrer Alt efter sin almægtige Villie, hvilket i 
Skriften billedligt udtrykkes ved, at hans Throne er i 
Himlen, medens Jorden med alt sit mylrende Liv og den 
Vælde og Kraft, som det udfolder, kun er hans Fødskam- 
mel (Es. 66,1 jvfr. 5 Mos. 4,38) — dette er Guds Transcen- 


Es. 667: Saa siger Herren: Himlen er min Throne og Jor- 
den mine Fødders Fodskammel. 


5 Mos. 4,9: Herren er Gud i Himlen oventil og paa Jorden 
nedentil. 

dens. Men han er ogsaa den, som er tilstede i Alt, lever 
i Alt, virker i Alt, saa at alt Tilværende lever og rører sig 
i ham (Ap. G. 17,2) — dette er Guds Immanens. Medens 
Deismen ensidigt fastholder den første Betragtning og Pan- 
theismen ligesaa ensidigt den anden, saa fastholder den 
Christelige Theisme begge Opfattelser (Eph. 4,6: & $eoc åri 
mavtæv xat Owd TT&VvTæv xat év 7TXOLv). 

Den ganske Verden er ikke et blot Skin (Indernes 
Maja — Philosophen Fichtes »Nicht Ich«), men har Reali- 
tet; heller ikke er den fuldfærdig ved sin første Fremkomst, 
men anlagt paa en fremskridende Udvikling, i relativ Selv- 
stændighed og Frihed, der i den lavere Naturskabning er 
ubevidst tilstede, men i Mennesket kommer til fuld Be- 

"widsthed og derfor medfører et personligt Ansvar overfor 
"Gud. Atter her træffe vi Modsætningen til Pantheismen, 
oder ganske fornægter Friheden og i Alt kun vil se en 
"blindt virkende Naturkraft, og Deismen, der i Friheden 
| ser en ubunden Vilkaarlighed, medens den christelige 
| Theisme i den menneskelige Frihed erkender baade Vil- 
| kaarligheden og Nødvendigheden som bestemmende Mo- 
| menter. Det Samme gælder om den dogmatiske Udvikling 
"af Guds Forhold til Verden, medens det overfor begge 
| disse Problemer maa erkendes, at der kun er givet os en 
| delvis Forstaaen af dem, og at vor Tanke tilsidst standser 
| overfor et uløseligt Problem. Men den religiøse Hoved- 
| interesse er her ikke i den theoretiske Viden, men i den 
"praktiske Livsførelse, der vil faa en forskellig Retning, 


|eftersom denne eller hin Opfattelse gjøres gældende. 

Skabelsen. 


At skabe er at frembringe ved sin blotte Villie uden 
nogetsomhelst udenfor liggende Hjælpemiddel. Ordet kan 
i sin fulde Betydning kun bruges om Gud, men bruges i 
overført Betydning om Mennesker (Kunstneren skaber et 
Kunstværk — Feltherren skaber en Hær o. lign.), nærmest 
hvor Talen er om en overordentlig genial Virksomhed i 
Modsætning til den sædvanemæssige Handlen, der bevæger 
sig indenfor de alment gældende Love og Regler. i 

At Gud skaber Verden, vil da sige, at han ved sin 
almægtige Villies blotte Causalitet sætter .en Tilværelse i 
relativ Selvstændighed udenfor sin egen Væren. F ormaalet 
herfor er, at Gud vil gjøre denne af ham skabte Tilvæ- 
relse, Verden eller Alskabningen, delagtig i sin egen Livs- 
fylde og i den aabenbare sin Herlighed. 

I Bibelen er dette Grundlæren om Guds Virken; den 
fremsættes i den allerførste Linie paa den allerførste Side 
og gjentages baade i gamle og ny Test. mangfoldige Gange, 
snart ligefrem, snart i Billeder (Es. 45,12, Ps. 104, Joh. 1,3, 
Ap. G. 17,24, Rom. 4,17, 11,36, Hebr. 2,10, Kol. 1,16 0. flere)l 
Den christne Kirke har optaget dette i det første Led i 
Daabsbekendelsen og gjentaget det i de senere Beken- 
delser.) 

I Verdensskabelsen som i Opholdelsen og Styrelsen 
ere alle tre Hypostaser virkende; dog saaledes, at Faderen 
er den først virkende, primus motor. Faderen skaber Ver- 
den ved (drx) Sønnen i (ér) Aanden. Sønnen er Verdens 


8 10. 


=) Daabsbekendelsen: Jeg tror paa Gud Fader, Himlens og 
Jordens almægtige Skaber. 

Symbolum Nicænum: credo in unum deum, patrem omnipoten- 
tem, factorem coeli et terræ, visibilium omnium et invisibilium. 

Conf. Aug. art. I: — — Deus, creator et conservator omnium 
rerum visibilium et invisibilium. 

evige Urbillede og Princip, hvori Gud skuer Verden (Joh. 
1,1, Kol. 1,16, Hebr. 1,2), Aanden er det levendegjørende 
og fuldendende Princip (1 Mos. 1,2, Job 33,4, Ps. 33,6). Be- 
tragtet som Helhedsvirken henføres Skabelsen til Faderen 
og kaldes hans Gerning. 

Naar det hedder, at Gud skaber Verden af Intet (ex 
nihilo 2 Makk. 7,28 jvfr. Rom. 4,17), da udelukkes hermed 
Tanken om en evig Materie, af hvilken Gud har formet 
Verden, som det udtales i den hedenske Lære om Demi- 
urgen, der af en uformet Materie (&409pog 024) har dannet 
Verden. Herimod har man indvendt, at af Intet bliver 
Intet (ex nihilo nihil fit), og at man istedenfor Intet skal 
sætte de ideale Muligheder eller en aandelig Materie (Mar- 
tensen)), men dette er en Misforstaaelse. Ordet »af Intet« 
betegner ikke noget Stof, hvoraf Gud danner Verden, men 
"dermed skal kun udsiges, at den guddommelige Villies Al- 
magt er eneste virkende Aarsag til Verdens Skabelse. 
Videre kunne vi ikke komme; om Verdens Forhold til 
Guds indre Væsen kan intet Andet udsiges, end at den er 
et Afbilled af dette. Enhver Tale om, at Gud har skabt 
"Verden af sin overmaterielle Natur vil ingen Forstaaelse 
give, men føre os ind i Pantheismens og Hedenskabets 
' Sammenblanding af Gud og Verden. 
| Verden betegnes i det bibelske Sprog som Himmel og 
hora (1 Mos. 1,1, Matth. 5,18), saaledes set fra det umid- 


|: 
| 


Kol. 1,16: Alle Ting ere skabte ved ham (Sønnen) og til ham. 


! Hebr. 1,,: — — ved ham (Sønnen) har Gud og frembragt 
' Verden. 
f 1 Mos. 1,2: Guds Aand svævede over Vandene. 


i Job 33,4: Guds Aand har gjort mig. og den Almægtiges Aand 
| skal lade mig leve. 


S. 92, hvor der tales om en overnaturlig Materie, hvoraf Him- 
KE ikloderne og de store Havmasser maa være dannede — lige- 
[ledes i hans Skrift om Jakob Bøhme. 


| 


£ Martensens Dogmatik & 61 — endnu stærkere i Ethiken I 

delbart sandselige Standpunkt: Mennesket staaende paa 
Jorden og seende op mod den tilsyneladende faste Him- 
melhvælving — Alt, der ligger mellem disse, er Verden. I 
ny Test. bruges Udtrykkene xz00u0c, ztiorc, Tå mædvra; det 
første af disse betyder Smykke, Orden, og betegner chri- 
stelig forstaaet Verden som det synlige Billed af Guds 
Herlighed. Verden omfatter alt Tilværende, baade det 
Synlige og det Usynlige, som har sin Oprindelse fra 
Gud.) Den udfolder sig i Rummet og i Tiden, som ere 
de tvende Anskuelsesformer, gjennem hvilke vi opfatte 
Verden til Forskel fra Gud, der i sin Allestedsnærværelse 
og Evighed er ophøjet over al Rums- og Tidsbestem- 
melse. 

Rummet, der udtrykker Tingenes samtidige Væren 
udenfor hinanden, udfolder sig for os som det Ubegræn- 
sede og Uendelige; vi kunne ikke tænke os en Grænse for 
det eller Noget værende udenfor Rummet, thi det vilde 
kun medføre en ny Rumsbestemmelse. Paa samme Maade 
udtrykker Tiden det efter hinanden følgende, det Succes- 
sive, og heller ikke her kunne vi tænke os nogen Grænse, 
thi forud for eller efter enhver saadan kunne vi kun tænke 
os en ny Tid. Spørgsmaalet, om vi her have at gjøre 
med rent subjective Anskuelsesformer (Kant) eller objec- 
tive Realiteter, ligger udenfor Dogmatiken og kan heller 
ikke siges at have nogen umiddelbar religiøs Interesse. 
lkke desmindre har Spørgsmaalet ikke saameget om Rum- 
mets som om Tidens Uendelighed stadig sysselsat Theo- 
logerne, fordi hermed staar et andet Spørgsmaal i Forbin- 
delse, nemlig om Verdens Evighed. 

Ved at fastsætte Paastanden om en evig Verdensska- 
belse (Origenes, Schleiermacher) staar man Fare for at 


") Symb. Nic.: credo in deum omnipotentem, factorem coeli 
et lerræ, visibilium omnium et invisibilium. 

glide over i Pantheismen eller at gjøre Gud afhængig af 
Verden, som om han ikke kunde existere uden denne. 
"Den bibelske Opfattelse gaar da ogsaa bestemt imod denne 
Mening. Det jævnligt forekommende Udtryk »før Verdens 
Grundlæggelse« (7906 xzarafBolic x0omov, Joh. 17,24, 1 Pet. 
1,2%, Eph. 1,4) ligesom Ordene »I Begyndelsen« (1 Mos. 1,1) 
udtrykke bestemt, at der er en Begyndelse af Tiden, 
og at den altsaa ikke kan have været til fra Evighed. 


'De Indvendinger, som ere reiste herimod ud fra Læren 
om Guds Uforanderlighed, hans Uvirksomhed før Ver- 
"dens Skabelse og Nødvendigheden af en Verden som 
Gjenstand for hans evige Kærlighed, hvile alle paa 
Misforstaaelser. Guds Uforanderlighed skal ikke opfattes 
som en stillestaaende, krystalliseret, død Uforanderlighed 
(se ovenfor S. 62), og de to andre Paastande gjendrives 
ved Trinitetslæren, der i Forholdet mellem de tre Hypo- 
staser finder Udtryk for Guds evigt handlende og virk- 
somme Kærlighedsliv. Paa Grundlag af Skriftlæren maa 
det derfor fastholdes, at Verden er skabt ikke i Tiden, 
men med Tiden, d. e. Tiden blev til sammen med Verden. 
ette finder da ogsaa sin Bekræftelse ved, at Tiden som 
alt Endeligt, der rører sig i den, ogsaa selv maa have en 
egyndelse. 

| Paa den anden Side gaar det heller ikke an at be- 
Tagte Tid og Evighed som absolute Modsætninger, saa- 
l'ledes at Evigheden gaar forud for Tiden og atter følger 
kfter Tiden, maar denne er ophørt, thi derved vilde Evig- 
lleden falde ind under Tidsbestemmelsen og selv blive til 
Lid. Tiden som saadan udtrykker det før hinanden og 
fter hinanden Værende, altsaa Successionen af de en- 
kelte Momenter i deres Rækkefølge. Den bliver herved 
Jdtryk for det Stykkevise, Fremskridende og Vordende, 
or Udviklingen — Evigheden derimod er Udtryk for Hel- 
eden, det Fuldendte, det Værende. Men netop som det 

Indhold — uden den vil Tiden blive Tomhed, det rene 
Intet; Fornemmelsen heraf knytter sig for os til den rene 
Tidsbestemmelse som saadan og virker trykkende og æng= 
stende paa os. Paa denne Vis strækker Evigheden sig 
ind i Tiden og faar sit ideale Udtryk i Videnskab og 
Kunst, i Erindringen, sit reale Udtryk i Kærligheden, frem= 
for alt i Kærligheden til Gud (før &iøvroc, Joh. 17,3 jvfr. 
1 Joh. 3,14). For den christelige Betragtning bliver Evig- 
AE ikke blot tilkommende, men nærværende, og der- 
med aabner sig Muligheden for, at vi ved Døden gaar 
over i Evigheden, medens Verden, bortset fra Synden o | 
dens dødbringende Følger, bliver i Tidens Udvikling en 
successiv og stykkevis Fremstilling af den Herlighed, som 
i simultan Fuldendthed og Evighed er i Gud. 
Som Verden har en Begyndelse i Tiden, vil den og- 
saa have en Ende i Tiden. Den nuværende Verden, 
Himmel og Jord med Alt, hvad deri er, skal forgaa. 
Men dette betyder ikke, at der efter den skal kom 
en ny Verden under samme Tilværelseskaar og efter den 
atter en ny, og saaledes en uendelig Række af Verdener, 
som afløse hinanden (Buddhismen, Stoicismen, den mo- 
derne Positivisme), thi her bliver intet Evighedsmaal 
for Udviklingen, men kun en slet Uendelighed, der i 
sin inderste Grund er Tomhed. 1 christelig Forstané 
medfører Verdens Undergang Indtrædelsen af en hel i 
Verdensorden, hvor Livsfylden, der i den nuværende Ver: 
den kun fremtræder i det Spredte og Stykkevise under 
mangehaande Tryk, skal udfolde sig i sin fulde mer | 
og Salighed. É 
] 1 Mos. Cap. 1 og 2 have vi en udførlig Skildring 
af, hvorledes Skabelsen er foregaaet. Der foreligger her t 
indbyrdes noget forskellige Fortællinger. I den ene skil 
dres Skabelsen i opadstigende Række, indtil den afslutti 


Værende bliver Evigheden det, som giver Tiden Fylde se 

med Mennesket — i den anden er Mennesket skabt før 
Planter og Dyr; fremdeles skabes i den første Beretning 
Mand og Kvinde paa een Gang, i den anden er Man- 
den skabt først, og Kvinden dannes senere ud af ham. 
Disse Forskelligheder ere dog temmelig uvæsentlige og 
kunne forklares af, at hver af Fortællingerne følger sit 
Formaal: den første Beretning fortæller om Universets og 
særlig Jordens Skabelse, den andens Hovedinteresse er at 
fortælle Mandens og Kvindens Skabelse og det deraf føl- 
gende indbyrdes Forhold mellem dem. Men begge For- 
tællinger tilsigte det samme, nemlig at meddele, at 
den ganske Verden er fremkaldt ved den ene almægtige 
Guds skabende Villie, fremdeles, at der i Skabningen er 
en bestemt Ordning, endelig, at efter denne Ordning staar 
Mennesket øverst og er bestemt til at indtage en førende 
Herskerstilling blandt Jordens øvrige Skabninger. Ved 
disse ledende Grundtanker, ved sin simple Klarhed og sit 
ophøjede Præg danner den bibelske Skabelsesfortælling en 
slaaende Modsætning til den øvrige Oldtids Fortællinger og 
Myther om Verdens Tilblivelse. Alle disse ere saa fulde 
af Uklarhed og Forvirring, Taabeligheder og Barnagtig- 
heder, at de ingen Sammenligning taale med de bibelske 
Fortællinger. Man har i nyere Tid søgt at forklare disses 
Oprindelse ved at henvise til de babyloniske Myther, der 
ere optegnede paa Lertavler, den saakaldte chaldæiske 
Genesis, saaledes at disse skulde være blevne rensede 
for deres Polytheisme og bragte i en simplere og klarere 
Form af Israels Propheter. Dette er grebet ganske ud af 
Luften og har ingen Støtte i Oidtidsliteraturen, thi der 
lader sig ikke paavise noget Tilfælde af en saadan Ren- 
"selsesproces, hvorved de polytheistiske Myther ere blevne 
"omdannede til en ren og klar Monotheisme. De enkelte 
Lighedspunkter, der findes med Hensyn til Skabelsens 
"Ordning, Udtryk som Afgrunden, Øde og Tomhed, Mørket, 


| 
| 

Vandene, hvilke ogsaa findes i de hedenske Mythedannel-” 
ser, kunne snarere lede Tanken hen paa en fælles Kilde, 
og denne maa da muligvis søges i Menneskeslægtens ældste 
hellige Traditioner, der af Babylonerne ere blevne forvan- 
skede ved en grov Polytheisme, indenfor Israel derimod 
bevarede i den oprindelige Renhed. Hvorledes disse Slæg-… 
tens ældste hellige Traditioner oprindelig ere fremkomne, 
ved en umiddelbar Aabenbaring gjennem en Theophani 
overfor de første Forældre eller ved en indre Vision eller 
ved en af Guds Aand ledet dybere Eftertænken, derom 
kunne vi Intet sige med Bestemthed, men kun opstille" 
Formodninger af overveiende subjectiv Art. Heller ikke 
lader der sig udtale nogetsomhelst Bestemt om, paa hvil- 
ken Tid eller af hvem disse Fortællinger ere blevne ned- 
skrevne, thi enten man vil henføre dem til Moses” eller 
Samuels eller Salomos eller Propheternes Tid, staa de 
ved deres rene Monotheisme i lige uforklarlig Modsætning 
til den samtidige hedenske Kulturverdens Opfattelse af de 
samme Problemer. Derfor lader det sig heller ikke retfær- 
diggjøre, hvad oftere er sket, at kalde den bibelske For- 
tælling en Mythe eller et Philosophem, thi den bærer et 
helt andet Præg end Oldtidens Mythedigtning og Philoso- 
phemer over Verdens Oprindelse. 

Om det Forhold, hvori det bibelske Skabelsessystem 
staar til Nutidens videnskabelige Erkenden, gjør en dob- 
belt Opfattelse sig gældende, idet der fra den ene Side 
søges eftervist en fuldkommen Overensstemmelse mellem 
Geologiens Lære om Jordens Udviklingsperioder og den 
bibelske Fortælling, medens der fra den anden Side paa- 
staas, at den bibelske Fortælling er i skrigende Modsæt- 
ning til vor Tids Verdensopfattelse. Ingen af disse Opfat-" 
telser er holdbar. Mod den første maa indvendes, at den 
kun ved en skruet Fortolkning kan faa Geologiens viden- 
skabelige Resultater passet ind i Biblens simple Fortælling, 

mod den anden, at den ganske overser de Grænser, der 
ere satte for den menneskelige Viden, og at særlig Livets 
første Oprindelse og dermed Verdens Tilblivelse er og al- 
tid vil være en uløselig Gaade for al menneskelig Tænken 
og Videnskab. Det gælder her at fæste Blikket paa, hvad 
Biblen giver, og hvad Naturvidenskaben tilstræber. Den 
første giver os Grundtrækkene af en religiøs-sædelig Ver- 
densopfattelse i størst mulige Simpelhed og Klarhed, den 
sidste undersøger omhyggeligt de foreliggende Kendsgernin- 
ger og søger deraf at udlede de følgerigtige Slutninger saa 
langt, som den menneskelige Tanke evner at række. Hver 
arbejder paa sit Omraade, de udelukke derfor ikke hinan- 
den, men kunne heller ikke komme i fuld Overensstem- 
melse med hinanden. Biblen giver os den væsentlige d. e. 
den ideale religiøse Sandhed, men har ingen Interesse af 
de rent empiriske Sandheder som Udviklingsperioder, Lev- 
ninger af Forverdenens Planter og Dyr o. lign. Med disse 
arbeider derimod Naturvidenskaben og søger at indordne 
dem i en omfattende videnskabelig Sammenhæng. Biblen 
skildrer os Verdens første absolute Tilblivelse ved en 
umiddelbar guddommelig Skaberact (creatio prima), Na- 
turvidenskaben vil udfinde Udviklingen af de ved Ska- 
belsen satte Naturkræfter i deres relativt selvstændige 
Virken og de herved fremkomne nye Dannelser (creatio 
secunda), men har Intet at sige om de bagved liggende 
"høiere styrende Kræfter, hvilket den maa overlade til Phi- 
Josophien eller den religiøse Tro. Biblen viser os Verdens 
(første Ophav, nemlig Guds almægtige og alvise Skaber- 
"virken, men ikke den senere Udvikling gennem mange Åar- 
tusinder — Naturvidenskaben, særlig Geologien, viser os 
(denne Udvikling i dens forskellige Perioder, men er ude 
af Stand til at vise os det første Ophav — med andre 
Ord: Biblen viser os det Absolute, Naturvidenskaben det 
|Relative. Det er derfor en fuldstændig Misforstaaelse af 
H. Scharling: Dogmatik. 9 

Forholdet, naar det Krav stundom fremsættes, at man i 
istedenfor den bibelske Skabelseshistorie skal have en vi- x 
denskabelig Skabelseshistorie i fuld Overensstemmelse med 
Nutidens Oplysning. Hvad Videnskaben her formaar at 
give, er kun Hypotheser af ren subjectiv Art og en Række 
derpaa byggede løse Phantasibilleder, som ganske med 
Urette faa Navn af videnskabelige Resultater. 

Den Opgave, som her paahviler Dogmatiken, er, næst- 
efter at gjøre Rede for dens Forhold til Naturvidenskaben, 
at udpege og fastholde de bærende religiøse Grundtanker” 
i den bibelske Skabelseshistorie, hvori dens Hovedformaal 
ligger. Disse maa da bestemmes som følgende: Verden er” 
frembragt af en personlig almægtig Skabervillie — Menne-7 
sket er Skabningens Formaal, mod hvilket hele Naturen 
higer frem ved sin indre Teleologi — Verden er skabt op- 
rindelig god d. e. svarende til sit Formaal. Om denne 
religiøs-sædelige Kærne af Skabelseshistorien, der er uan= 
gribelig af Naturvidenskaben, fordi den ligger ganske uden= 
for dens Omraade, er da den billedlige Indklædning lagt, 
som giver Fortællingen Liv og Varme. Mest omstridt er 
her de sex Skabelsesdage, hvilke man under Fastholdelse” 
af Verbal-Inspirationen har villet fastholde som sex Døgn, 
hver paa fire og tyve Timer. Denne haandfaste bogstaver 
lige Fortolkning stemmer dog ikke med selve Fremstillin= 
gens friere Blik. Allerede den Omstændighed, at Solen, 
efter hvis tilsyneladende Omløb paa Himlen Dagen dyd 
først skabtes paa den fjerde Dag, taler herimod, og end 
mere den bibelske Betragtning, for hvilke Tusinder af Aar 
i Guds Øine kun er et forsvindende Nu, og omvendt (Ps. 


90,4 jvfr. 2 Pet. 3,8). Der er derfor Intet til Hinder for at 
Ce å 
Ps. 90..: Tusinde Aar ere i dine (Guds) Øine som den Dag 
igaar, naar den er forsvunden, og som en Nattevagt. 
2 Pet. 3,8: Een Dag er for Herren som tusinde Aar, og tu 
Ste Aar som een Dag. 


eN SERENE Eg 

betragte Skabelsesdagene som billedlige Udtryk for lange 
Tidsperioder. Den samme billedlige Symbolik kommer 
igjen ved andre Enkeltheder, f. Ex. Kvindens Skabelse, 
hvormed udtrykkes det inderlige Kærlighedsforhold mellem 
Mand og Kvinde, der faar sit fulde Udtryk i Ægteskabet 
— Dyrenes Navngivelse o. lign. Paa en saadan høiere 
Opfattelse peger selve Fortællingen hen ved de to forskel- 
lige Former, hvori den foreligger. En skarp Grænse mel- 
lem Symbolik og Virkelighed lader sig her ikke drage, 
men maa overlades til den Enkeltes subjective Skøn. Ved 
Siden af den religiøse Grundbetragtning faar Fortællingen 
sit Værd ved sin simple Klarhed og ophøjede Majestæt, 
der ikke vil kunne erstattes ved nogen anden Fremstilling. 
Ogsaa maa det erindres, at som Livets Oprindelse over- 
hovedet er ogsaa Verdens Skabelse et ufatteligt Mysterium, 
der ligger udover al menneskelig Erkenden, og derfor ikke 
kan fremstilles paa ligefrem bogstavelig Maade. 

Naar den bibelske Fortælling slutter med, at Alt var 
saare godt (1 Mos. 1,31), da skal her ikke tænkes paa en 
absolut, men paa en relativ Fuldkommenhed d. e. Alt 
svarende til sit Formaal. Verden er ikke skabt til en 
uforanderlig Væren, men til en fremskridende Udvik- 
ling, som for Menneskets Vedkommende bliver i og til 
Frihed. Den Tanke, at Gud mellem alle tænkelige Ver- 
dener i sin Visdom netop har valgt den bedste (Leibnitz), 
er forsaavidt urigtig, som Gud her tænkes altfor meget i 
Skikkelse af et Menneske, der staar udenfor de forskellige 
Planer og overveier dem, medens Gud maa tænkes iboende 
sin Plan og altsaa ikke være udenfor den, men i den. 
Men der er den Sandhed i de anførte Ord, at Verden ikke 
maa betragtes som en færdig Maskine, der er bragt i Or- 
den for alle kommende Tider, men som en levende Exi- 

tents, der er bestemt til Fremskridt og Udvikling, som i 


den højeste Skabning, Mennesket, er henstillet til et frit 
9 

Valg. Ved dette er Muligheden givet for et Frafald fra 
Gud og al den Elendighed, som et saadant vil føre med 
sig, men ogsaa Betingelsen for at naa et høiere Livstrin 
og derved en større Salighedsfylde, end den blotte Natur- 
existents vil kunne opnaa ved sin rent umiddelbare Leven 
i Øieblikket. Betragtet under Teleologiens Synspunkt maa" 
Verden paa hvert givet Punkt af sin Udvikling siges at 
være netop det, som den skal være, og derfor, bortset fra” 
Synden og dens Følger, siges at være »saare god«, som? 
det hedder i den bibelske Fortælling. Selve Udviklingen 
som saadan kan da heller ikke siges at være en Mangel" 
eller Ufuldkommenhed, saa lidt som et Barn kan kaldes! 
et ufuldkomment eller mangelfuldt Menneske, men den er" 
en nødvendig Betingelse, forat en saa meget rigere Livsfylde 
kan opnaas. 

Hvorfor har Gud da skabt Verden? hvad er For 
maalet for Tilværelsen? Herpaa er svaret: Gud har skabt 
Verden for at kundgjøre sin Majestæt og Herlighed og 
derefter lovprises af den tilbedende Skabning (Calvin) 
Dette Svar er dog ikke fuldt tilfredsstillende, thi derved 
vilde Gud have skabt Verden for sin egen Skyld, altsa2 
af en skjult Egoisme. Fra anden Side er svaret: Verden 
er skabt, for at Menneskene og de højere Aander skull 
blive salige. Men heller ikke dette Svar er tilfredsstillende. 
thi derved bliver Gud et Middel for Skabningen, hvorvet 
hans Majestæt forringes. Begge Synsmaader maa da fo 
enes, og der maa siges, at Verden er skabt til Guds Ær: 
(in gloriam dei: 1 Kor. 10,31, Eph. 1,6, 12, 14 &æc Ermæwvol 
d0Enc æ&vTov) og til Menneskenes Salighed (in salutem ho 
minum, 1 Tim. 2,4), men saaledes, at disse to Formaal 
ikke staa udenfor hinanden, men ere i og med hinanden 
Naar vi ovenfor have bestemt Guds Væsen som Kærlig 
hed, da maa ogsaa denne være bestemmende for Verden 
Tilblivelse. Gud har villet frembringe et Kærlighede i: 

Rige ogsaa udenfor sin indre trinitariske Kærlighedsfylde, 
og dertil skabt et Samfund af frie Personligheder med Na- 
turen som bærende Grundlag for deres jordiske Liv og 
Virken. Dette er Guds Rige, der paa Jorden er i sin Ud- 
vikling og først i det Hinsides vil naa sin Fuldendelse. I 
denne vil paa een Gang Guds fulde Herlighed aabenbare 
sig og Menneskene blive salige ved Delagtigheden deri. 
Det drivende og ledende Motiv hertil er Guds Kærlighed: 
finis ultimus mundi est manifestatio gloriæ dei et salus ho- 
minum; causa impulsiva est caritas dei. 


Sele 
Opholdelse og Forsynsstyrelse. 


Efterat Gud har skabt Verden, overlader han den ikke 
til sig selv som en færdig og afsluttet Maskine eller Uhr- 
værk, der bevæger sig efter afmaalte mekaniske Love 
(Deisme), men han lever i og med den, meddeler den af 
sit Liv og sin Kraft og fører den frem mod det af ham 
satte Evighedsmaal. Vi betegner denne Virksomhed ved 
Navnet 7790vor«, providentia, der egentlig ikke er bibelsk,f) 
da det er for abstract til at udtrykke Skriftens fyldige og 
levende Opfattelse af Gud, men selve Begrebet af Guds For- 
syn er hyppigt forekommende i Skriften og skildres baade 
i gl. og ny Test. under vexlende Billeder. 

Ved Navnet Forsyn betegner vi Guds styrende Om- 
sorg for Verden med Viden og Villiesfrihed (modsat Pan- 
theismens ubevidste og lovbundne Naturrørelse). Vi kunne 
betragte den under tre forskellige Synspunkter som Op- 


=) Ordet forekommer i Ap. G. 24,8 og Rom. 1374 om den 
menneskelige Forsorg. I Visdommens Bog Cap. 14, og 17,2 
bruges det om det guddommelige Forsyn. 

holdelse (conservatio) eller Verdens Bevarelse, Samvirken 


(concursus), Verdens relativt selvstændige Livsrørelse og 
Virksomhed, og Styrelse (gubernatio), Verdens Ledelse 
mod de af Gud satte Formaal. Dog maa disse ikke be- 
tragtes som følgende efter hinanden eller fra hinanden 
skilte Handlinger, thi de er uafladeligt i og med hinanden, 
men herved udtrykkes kun vor Opfattelse af den guddom- 
melige Forsynsstyrelse for at komme til en mere indtræn- 
gende og fyldigere Forstaaelse af den. Naar vi ved Ska- 
belsen udtrykke Guds frembringende absolute Causalitet, 
saa udtrykker Opholdelsen og Styrelsen, at Skabningen nu 
er vaagnet til Liv og deraf følgende delvis Selvvirken. 
Biblen udtrykker dette med, at Gud hvilede (1 Mos. 2,1), 
en stærk AÅnthropomorphisme, der selvfølgelig ikke kan 
tages bogstaveligt, men skal sige, at den skabte Naturorden 
nu er afsluttet. 

Opholdelsen (conservatio) udtrykker ikke blot nega- 
tivt, at Gud holder de forstyrrende og hæmmende Kræfter 
tilbage cg iøvrigt overlader Verden til dens egen Selv- 
virken i Kraft af de i den nedlagte Kræfter (Deister og 
Årminianere), men ogsaa og fortrinsvis det Positive, at 
Gud bevarer det Frembragte og skænker det Liv og Villie- 
kraft (Ap. G. 17,25: drdove ador Con)v zat mvonv), idet han 
er i det og lever i det. 

Dette udtrykkes paa mangfoldige Steder i Biblen og 
er i det Hele dens blivende Grundbetragtning. Udførlige 
Skildringer haves navnlig i Psalmerne (Ps. 103 og 104, Ps. 
147,8—9), i ny Test. i Bjergprædikenen, hvor der henvises 
til Gud, som klæder Markens Blomster, føder Himlens 


Fugle og end mere har Omsorg for Menneskene (Matth.… 


6,25—30 jvfr. Matth. 10,29—31), ligeledes Apostlenes Taler (Ap. 
G. 14,17, 17,25—29) og Breve. 

Naar man har villet betegne Opholdelsen som en fort- 
sat Skabelse, creatio continuata, og henvist til Frembrin- 

gelsen af nye Dyrearter og Naturformer eller til de enkelte 
Menneskesjæles Fremkomst (Martensen, Dorner), da kan 
dette i og for sig være rigtigt nok, men Begreberne Ska- 
belse og Opholdelse holdes hermed ikke med tilstrækkelig 
Skarphed ud fra hinanden. Ved Skabelsen forstaa vi 
nemlig en Frembringen uden alle Forudsætninger og Be- 
tingelser, medens i de nævnte Exempler den bestaaende 
Naturorden er tilstede som nødvendig Forudsætning og 
Betingelse for det Nye, som frembringes. Ogsaa vil ved 
denne Sammenblanding af Skabelse og Opholdelse Tanken 
føres til Akosmisme, idet den synlige Existents mister selv- 
stændig Bestaaen og bliver et Skin, der idelig frembringes 
paa Ny ved en creatio continuata. 

Opholdelsen gælder saavel Stoffet eller Materien som 
.de det iboende Kræfter og de Love, hvorefter disse virke 
og udforme sig. Disse Love, Naturlovene, ere ligesom 
Skabningen satte af Gud, have altsaa virkelig Existents, 
men saaledes, at Gud lever og virker i dem som i al 
Skabningen (1 Mos. 1,14, 22, 28, 8,22, Ps. 104,13 og oftere). 
Gjenstand for Guds Opholdelse er saavel den ganske Ver- 
den som Enkeltvæsenerne og Enkelttingene indtil de aller- 
ringeste, Spurvene (Matth. 10,28), Blomsterne paa Marken 
(Matth. 6,28), ja endog de enkelte Haar paa Hovedet 
(Matth. 10,30, Ap. G. 27,34), men fremfor alt Menneskene 
fputrtdet anførte Sileder, 1 Pet. 5,7). 

Men Opholdelsen vedvarer kun indenfor en vis af 
Gud bestemt Tidsgrænse. Naar denne er naaet, drager 
Gud sin opholdende Kraft tilbage og dermed indtræder 
Opløsning af alle de enkelte Dele eller Døden. Dette gæl- 
der ikke alene de enkelte Skabninger, men ogsaa Slægterne, 
Arterne (de uddøde Dyrearter), der ogsaa kun opholdes og 
bestaar indenfor en bestemt Tid. For hele Naturens Ved- 


1 Pet. 5,7: Kaster al Eders Sorg paa Gud, thi han har Om- 
sorg for Eder. 

kommende er dette en Følge af Endeligheden, der kræver 
Begrænsning, for Mennesket, som ikke blot er endelig Na- 
tur, men ogsaa evig Aand, bliver Døden Overgang til en 
højere Tilværelsesform. Og hvad der gælder om alle de 
synlige Skabninger, gælder ogsaa for hele den synlige og 
sanselige Verden: ogsaa den bæres kun indenfor en be- 
stemt Tid af Guds opholdende Naade, da vil ogsaa den 
ophøre og give Plads for en høiere Tilværelsesorden. 

Skabningen er dog ikke blot passiv modtagende over- 
for Gud, men den er ogsaa virkende i relativ Selvstændig- 
hed. Heller ikke her er den uden Gud, men i stadig For- 
ening med ham. . Herved gaar Guds Opholdelse af Skab- 
ningen over til at blive hans Samvirken (concursus) med 
Skabningen.”) Denne ikke alene lever og rører sig i Gud 
(Ap. G. 17,28), men virker og arbeider sammen med Gud 
(Phill. 2,12—13, 1 Kor. 12,6). 

Denne guddommelige Samvirken bliver da at forstaa 
saaledes, at Gud virker som absolut Causalitet, som først- 
virkende Aarsag (causa primaria) d. e. som den, der giver 
Liv og Kraft, medens hans Skabninger virke som relativ 
Causalitet, som Åarsager i anden Række (causæ secundariæ). 
Denne Samvirken mellem Gud og hans Skabning maa dog 
ikke opfattes paa udvortes Vis, som naar to Kræfter sam- 
virke paa mekanisk Vis, saaledes at hver virker for sig 
(f. Ex. to Heste, der tilsammen trække en Vogn), men 
Guds Virken er en iboende Virken, saa at begges Samvir- 
ken bliver en udelelig Act. Og det Samme gælder om 


=) Flere Dogmatikere ville ikke opstille concursus som særligt 
Led i Forsynsstyrelsen, men henføre den enten under Opholdel- 
sen eller Styrelsen. Det kan forsaavidt være rigtigt, som den i 
Virkeligheden er uadskillelig fra disse tvende, men her er Talen 
om en Begrebsbestemmelse, der medfører en klarere Forstaaelse 
af Skabningens relative Selvstændighed overfor Gud og danner 
et nødvendigt Mellemled for vor Forstaaelse af Opholdelsen og 
Styrelsen. 

Naiurkræfterne: Gud virker ikke ved Siden af dem eller 
udenfor dem, men i og ved dem. I Havets Brusen, Il- 
dens knittrende Flammer, de store Himmelkloders rote- 
rende Bevægelser, i Alt dette er Gud medvirkende. Hvor- 
ledes dette gaar til, derom kunne vi ikke have nogen be- 
gribende Viden, vi bevæge os derfor skiftevis i to forskel- 
lige Tankerækker. Den fromme Betragtning har Ret, naar 
den holder for, at Gud sender Regn eller Tørke efter sin 
Villie, og ikke mindre Ret har den physiske Betragtning, 
der søger ÅAarsagen hertil i de vexlende Veir- og Vindfor- 
hold. Men den ene Betragtning maa ikke udelukke den 
anden; vi nødes her til at føre et dobbelt Sprog, fordi vi 
bevæge os i en dobbelt Tankegang overfor et Mysterium, 
som er uløseligt for den menneskelige Tanke. 

Guds Samvirken med hans Skabninger er forskellig 
efter deres forskellige Natur; den er anderledes i de le- 
vende end i de livløse, anderledes i de frie end i de ufrie, 
og blandt de første anderledes i de gode end i de onde 
Handlinger. Overfor de sidste gælder, at Gud er kun 
samvirkende med Hensyn til Kraften, men ikke med Hen- 
syn til Overtrædelsen (ad effectum, sed non ad defectum — 
ad materiale, sed non ad formale actionis). 

I den guddommelige Samvirken med Mennesket ind- 
" tager Spørgsmaalet om Livsvarigheden (ferminus vitæ) en 
ejendommelig Plads. Her maa begge Factorer, baade den 
guddommelige og menneskelige, tages i Betragtning. Den 
første træder frem i den Levedygtighed, som er givet En- 
hver ved Fødselen, og som kan være bestemt ved Arvelig- 
hed og Slægtsforhold (Job 14,5, Ps. 139,16). Ogsaa kan 


Job 145: Menneskets Dage ere bestemte, hans Maaneders 
Tal er sat hos dig. Du har sat hans beskikkede Tid, at han ikke 
overgaar den. 

Ps. 139716: Alle mine Dage vare opskrevne i din Bog og be- 
stemte, før en af dem blev til. 

den fremtræde ved overordentlige Leiligheder, saaledes ved 
store Naturulykker, Jordskælv, Oversvømmelser, hærgende 
Sygdomme, eller ved Skibbrud, i Krigen (Soldaterne sige, at 
hver rammende Kugle bærer Navnet paa den, som den skal 
træffe). Men her kan dog ogsaa den menneskelige Factor 
gjøre sig gældende, saaledes naar Mennesket ved egen 
Uforsigtighed eller Dumdristighed paadrager sig Døden, 
eller naar det giver sig Naturmagten i Vold uden tilstræk- 
keligt Kendskab til den (ved letsindig Seilads, Bjergbestig- 
ninger 0. lign.).  Livsvarigheden vil da være bestemt 
ikke alene ved Guds Villie, men ogsaa ved Menneskets 
forstandige eller uforstandige Brug af de Kræfter, som Gud 
har givet det. Endelig vil Menneskets hele Livsvandel 
være et afgjørende Moment ved Bestemmelsen af dens Va- 
righed, dels fremmende ved et arbeidsomt og retskaffent 
Liv, dels hæmmende ved et uordentligt Liv uden Selyvtugt 
(SI. Ordspr. 10,27, 1 Kong. 3,4). Det "kan "da "siges; at 
Gud veed i Kraft af sin Forudvidenhed det enkelte Men- 
neskes Livsvarighed, men han bestemmer den ikke ab- 
solut uden Hensyn til Menneskets Brug af de Kræfter, 
som ere givne det, men hypothetisk i Henhold dertil 
(2 Mos. 20,12: Opfyldelsen af det fjerde Bud loves et langt 
Liv jvfr. Eph. 6,2 flg., Es. 38,1—5: Herren lægger femten 
Aar til Kong Ezechias' Liv paa Grund af hans Fromhed). 
Disse Betragtninger gælde dog kun i ren Almindelig- 
hed, overfor det enkelte Tilfælde vil det som oftest 
ikke kunne afgjøres, om der her foreligger en Guds Til- 
skikkelse eller menneskelig Skyld (Joh. 9,1 flg. den Blind- 
fødte). 


Sal. Ordsprog 10.x: Herrens Frygt skal formere Dagene, 
men de Ugudeliges Aar skulle forkortes. 

1 Kong. 3,4: Herren siger til Salomo: hvis Du vandrer 
paa mine Veie og holder mine Bud, saa vil jeg forlænge dine 
Dage. 

Idet Gud opholder Verden og samvirker med den, 
fører han den tillige mod et bestemt Maal. Dette sker 
ved hans Forsynsstyrelse (gubernatio), hvilken vi ofte i 
snævrere - Forstand kalde Forsynet. Den bestaar deri, at 
Gud leder saa vel de enkelte Skabninger som Alskabnin- 
gen frem mod det af ham satte Maal. Dette kan ikke 
naas med eet Slag, fordi det kræver Kræfternes frie Ud- 
vikling, og den sker ikke paa det Uvisse og Tilfældige 
(Materialisme, Darwinisme), men ledes mod et bestemt 
Maal gjennem uoverskuelig lange Tidsperioder. Dette 
Maal, som Gud har havt for Øie fra Verdens Grundlæg- 
gelse (790 zata$olnc z00u0v, Eph. 1,4) er Gudsrigets Virke- 
liggjørelse ved de frie Personiigheders Samfund i Gud, der 
kundgjør sig som et Sandhedens og Kærlighedens Rige paa 
Grundlag af den skabte Naturorden. 

Som Alt i Verden falder ind under Guds Opholdelse 
og Medvirken, saaledes ogsaa under hans Forsynsstyrelse. 
Den strækker sig til de ringeste Skabninger (Matth. 10,29: 
Spurvene) og drager Alt ind under sin Forsorg (providen- 
tia generalis), dog saaledes, at de højere staaende Fornuft- 
væsener ogsaa i højere Grad staa under Guds særlige Le- 
delse (providentia specialis, Matth. 6,2, 10,31) og blandt 
disse atter fortrinsvis de, som i troende Lydighed følge 
hans Villie (Luk. 18,7, Rom. 8,28). Disse antager han sig 
i ganske særlig Grad (providentia specialissima) og fører 
dem gjennem vexlende ydre og indre Oplevelser frem mod 
deres evige Salighedsmaal. 

Men idet Guds Forsynsstyrelse fører og drager Skab- 
ningerne, lader han dem dog røre sig i Frihed efter deres 
Kræfter. Dette gælder allerede overfor Naturen, saaledes 
overfor Elementerne (Vinden blæser, hvorhen den vil, 
Joh. 3,8), der røre sig i al deres Kraftfylde, og ligeledes 
overfor Planter og Dyr, der hver følger sin Natur og 
dens Love i al deres Levevis og Ernæring. Herved frem- 

kommer det tilsyneladende Hensigtsløse (Regnen falder i 
Havet), ja stundom Fornuftstridige i Naturordenen (Græs- 
hoppesværmen, som fortærer al Plantevæxt, — giftige 
Planter og Dyr). Men uden dette vilde Naturen blive en 
død Mekanisme, hvor Alt stivnede i en lovbunden Kry- 
stallisation. 

I endnu højere Grad kommer den frie Livsrørelse 
frem i de højere staaende Fornuftvæsener, Menneskene. 
Her indtræder Hændelsen og Tilfældet. Man har fra 
et misforstaaet religiøst Standpunkt villet nægte disses Til- 
stedeværelse og paastaaet, at for den sande Troende er 
der hverken Hændelse eller Tilfælde, men Alt er en Guds 
Styrelse. Herved nægter man Skabningen den Frihed 
til at leve sit eget Liv, som Gud har givet den. Om der 
foreligger et Tilfælde eller en Styrelse, vil bero paa Udfal- 
det. Fordi jeg paa en Reise træffer sammen med et Men- 
neske, som jeg følges en eller to Dage sammen med, men 
senere aldrig hverken ser eller hører noget til ham, da 
kan dette kaldes en Hændelse eller et Tilfælde. Men faar 
dette Møde en afgjørende Betydning for hele det senere 
Liv enten ved at aabne et nyt Livssyn eller ved at give 
det en anden Retning, da har jeg Ret til at betragte det 
som en Guds Styrelse. Kun hvor man tager Hændelse og 
Tilfælde ikke i relativ, men absolut Forstand som de ene- 
raadende Magter i Tilværelsen, da maa dette afvises som 
utilbørlig og vantro Tale. Det Samme gælder om Udtryk- 
ket Skæbne. Ogsaa dette har sin relative Berettigelse, 
naar det tages om ydre Livsforhold, hvorover Mennesket 
ikke er Herre (f. Ex. uforskyldt Fattigdom, arvelig Syge- 
lighed, medfødte Mangler o. lign.), men maa afvises som 
uchristelig Tale, hvor det angaar hele Livsførelsen. 

Hovedspørgsmaalet ved Guds Forsynsstyrelse bliver 
dens Stilling til det Onde i Tilværelsen. Der maa her 
skelnes mellem det Onde i Naturen, det physiske Onde, 

og det Onde i Menneskesamfundet, det moralske Onde. 
Det første maa forklares af den ovenfor omtalte relative 
Selvstændighed, uden hvilken Naturen vilde ophøre at 
være en magtfuld Realitet og opløses til et tomt Skin. 
Men hertil maa endvidere gjøres gældende den opdragende 
Betydning, som Naturen ved sin uhæmmede Magt har 
overfor Menneskene. Mennesket føres herved til Efter- 
tanke og Åarvaagenhed overfor Naturen, det maa lære 
dens Kræfter at kende og de Love, hvorefter de virke; 
først ved et nøie Kendskab hertil og ved Paapassenhed 
kan det herske over Naturen (naturæ obediendo imperamus). 
Saaledes indøves Mennesket ved sit Forhold til Naturen i 
Lydighed, dertil i Haardførhed og Mod — overfor en Na- 
tur, der i alle Maader føjede og læmpede sig efter Menne- 
skets Villie, vilde det hensynke i Blødagtighed og Feig- 
hed. De store Naturulykker, der paa een Gang bringe 
Ulykke og Død over Tusinder af Mennesker, kunne paa 
samme Maade erkendes dels at være Guds Straffedomme, 
" dels at være Optugtelses- og Vækkelsesmidler overfor en 
Slægt, der hendøser Livet i religiøs Ligegyldighed og sæde- 
lig Slappelse, uden at denne Betragtning kan gjennemføres 
i de enkelte Tilfælde. Paa samme Maade som Gud i Hi- 
storien griber styrende ind paa enkelte afgjørende Punkter, 
men lader det Øvrige udvikle sig af sig selv, dog under 
hans Medvirken — saaledes kan han ogsaa indgribe i Na- 
turen og bringe den til at udføre hans Villie, idet han dog 
lader den virke efter de iboende Love (f. Ex. Napoleons 
Ruslandstog og den strænge Vinter 1812). Saaledes kan 
Gud indgribe baade i Naturløbet og i Historiens Gang, og 
hvor dette sker paa en i Øine faldende Maade, tale vi an- 
thropomorphistisk om Guds Finger eller hans Haand. 
Den delvise Frihed, som er tilstaaet den ubevidste 
Natur til at udfolde de den iboende Kræfter, uden at Gud 
griber umiddelbart ind i den, er i endnu høijiere Grad til- 

staaet de bevidste og villende Fornuftvæsener, Menneskene. 
Her indtræder derfor det Onde i en højere og mere inten- 
siv Skikkelse som det bevidste og villede Onde eller som 
det moralske Onde. I dette optræder Menneskets Tanke 
og Villie ulydig og trodsende, ligefrem oprørsk mod Gud, 
men derfor slaar Gud det ikke øieblikkelig ned. Paa for- 
skellig Vis forholder Gud sig overfor det: snart tilladende, 
idet han ligesom træder tilbage og lader det frit udfolde 
sig og gaa sine egne Veie (Ap. G. 14,16, Rom. 1, flg.), for 
at det kan vise sig i al sin Vederstyggelighed, snart be- 
grænsende det, idet han sætter en vis Grænse for det, 
som det ikke maa overskride (saaledes overfor Satan, der 
vil plage og friste den fromme Job, jvfr. 1 Kor. 10,13), 
snart hæmmende og standsende, hvor det har naaet sit 
fulde Maal. Men disse forskellige Maader, hvorpaa Gud 
forholder sig overfor det Onde, maa ikke holdes for delvis 
Afmagt og Svaghed, saaledes som vi træffe det hos Menne- 
sker, der kun formaa at sætte en Del af deres Planer 
igjennem og iøvrigt maa læmpe sig efter Forholdene, thi 
Gud sætter altid sin Villie igjennem, om end ofte ad lange 
Omveie. Som overfor den skabte Verden i Almindelighed 
saaledes i Særdeleshed overfor de frie Fornuftvæsener møde 
vi en Selvindskrænkning af Gud, uden hvilken Verden 
vilde opløse sig til et tomt Skin uden al sand Virkelighed. 
Men under denne Selvindskrænkning forholder Gud sig 
stedse styrende, idet han indordner det Onde i sin Ver- 
densplan.  Saavel overfor det physiske som overfor det 
moralske Onde i dets mangfoldige afskrækkende Skikkelser 
staar Guds lige saa mangfoldige Visdom (1z04vrærotzikoc copia, 
Eph. 3,10), der forstaar at vende det Onde saaledes, at det 


Ap. G. 14,46: Gud har i de forbigangne Tider ladet Hednin- 
gene gaa deres egne Veie. 

1 Kor. 10,13: Gud vil gjøre baade Prøven og dens Udgang 
saaledes, at I den kunne bestaa. 

tilsidst maa blive til det Gode (Josephs Historie — 1 Mos. 
50,20). Set under dette Synspunkt bliver Guds Verdens- 
styrelse en vedvarende Reaction mod det Onde, saaledes 
at dette for den fromme Betragtning vil vise sig som det, 
der tilsidst maa være til Gode for dem, som elske Gud 
(Rom. 8,28). Størst og herligst aabenbares Guds Forsyns- 
styrelse i Frelsen ved Jesus Christus, som derfor i særlig 
Forstand kaldes Guds Naades Husholdning (oæzovouie 7øc 
y&erroc Tod &E0v, Eph. 3,2 jvfr. 1,9—10). I denne forholder 
Gud sig tilladende overfor Jødernes Ondskab, men tillige 
styrende til Menneskenes Frelse. Herved opstaar en Ana- 
logi til Josephs Historie, dog saaledes, at medens det i 
denne gælder en enkelt Slægf og et enkelt Folk, gælder 
det hist hele Verdens Frelse. 

Ved Læren om Forsynsstyrelsen afvises alle Livsanskuel- 
ser, som enten nægte en guddommelig Styrelse eller den 
menneskelige Villies Frihed. Til den første Række høre 
de, som holde for, at enten en blind Skæbne (Fatalismen) 
eller et blindt Tilfælde (Casualismen) leder Tilværelsen — 
til den anden Række de, som nægte Menneskets Valgfri- 
hed (Determinismen) eller Verdens og Naturens Realitet 
(Akosmisme, Occasionalisme). Disse Anskuelsers Uhold- 
barhed kan ikke saameget theoretisk bevises som praktisk 
paavises, idet de nemlig svække Handlekraften, fremkalde 
moralsk og religiøs Ligegyldighed, og hvor de gjennem- 
føres i deres fulde Alvor, bringe Menneskene til Mismod 
og Fortvivlelse.. Omvendt indeholder den christelige For- 
synstro den stærkeste Opfordring til kraftig indgribende 
Handlen og glad Virksomhed, idet den paa en Gang væk- 
ker Pligtfølelsen og giver fortrøstningsfuld Tillid til den 
højere Styrelse, der vil yde guddommelig Medhjælp til 
menneskelig Selvhjælp. 


1 Mos. 50,%: I tænkte ondt mod mig, men Gud tænkte det 
til det Gode for at holde meget Folk i Live. 

Heller ikke for den christelige Forsynstro kan der 
gives noget afgjørende objectivt videnskabeligt Bevis, fordi ” 
vore Tanker ikke række saa langt frem og ikke kunne 
komme videre end til Postulater og Hypotheser. Ogsaa 
her bliver Beviset derfor af subjectiv praktisk Art ved den” 
sædelige Styrke og frimodige Glæde, som en levende For- 
synstro giver. En blot theoretisk Førsynslære kan vel 
gjennemføres i de store Hovedlinier, men standser ved de” 
mange enkelte Tilfælde, som ikke kunne forklares, og ved 
Erkendelsen af, at det kun er en saa overvejende ringe 
Del af Universet, som falder indenfor vor Erkenden. 

Dog Forsynstroens Betydning ligger heller ikke paa det 
videnskabelige, men paa det praktiske Livsomraade ved 
den Fasthed, som den giver Charakteren og dens Handle- 
kraft, forbunden med dyb Ydmyghed og levende Guds- 
frygt i Erkendelsen af, at i al vor Handlen er det ikke 
vor egen Dygtighed, men Guds medvirkende Naade, hvem 
Æren og Takken skyldes. Saaledes bliver den religiøse 
Forsynstro ligesom den moralske Friheds- og Ansvars- 
følelse af overveiende subjectiv praktisk Art og vil derfor 
kun kunne deles og forstaas af Ligesindede. Begge staa i 
nøjeste Sammenhæng med hinanden, og deres Sandhed vil 
derfor tilsidst kun forstaas og godkendes gjennem den per- 
sonlige Livserfaring. Efterhaanden som denne voxer og 
beriges ved ydre og indre Oplevelser, vil ogsaa Forsyns- 
troen vinde i Dybde og Fasthed og lægge Tillid og For- 
trøstning over Livsførelsen. | 


8.12. 
Englene. 


Den hellige Skrift slutter sin Fortælling om Verdens 
Skabelse med Mennesket som det Væsen, i hvilket den 


| 

synlige og af os kendte Naturorden har fundet sin Afslut- 
ning. Men Skriften lader os i forskellige Meddelelser 
glimtvis skue ind i en højere Aandeverden af fri Fornuft- 
væsener ligesom Menneskene, men langt større og mægti- 
gere AÅander. Om deres Skabelse meddeles os Intet, heller 
ikke, om den har fundet Sted før eller efter Menneskets, 
dog maa det første antages at være Tilfældet, da de om- 
tales umiddelbart efter Menneskets Skabelse (Fristeren ved 
Syndefaldet i Gen. 3 Cap.), ligesom de ogsaa nævnes som 
de, der have overværet Jordens Skabelse og jublet over 
den (Job 38,7). 

Hele denne højere Aandeverden ligger imidlertid ganske 
udenfor vor Erfarings Kreds, og vi ere her derfor udeluk- 
kende henviste til de bibelske Udsagn om den og lægge 
dem til Grund for Fremstillingen. Disse ere imidlertid faa 
og spredte og frembyde den Vanskelighed, at de ofte ere 
symbolske og billedlige Udtryk for Guds styrende og hjæl- 
pende Magt. Imidlertid kan der ingen Tvivl være om, at 
saa vel det gamle som det ny Testamente omtale Til- 
stedeværelsen af saadanne højere Aander, og at baade 
Jesus og hans Apostle have udtalt sig i samme Ret- 
ning. Det maa da blive Fortolkningens Opgave at prøve 
og undersøge de enkelte Steder og saa vidt muligt af- 
gjøre, om der føres billedlig Tale, eller om der fremføres 
Realiteter. 

Det bibelske Navn for disse højere Aander er 3X%%%, 
&yyekoc, hvilket betyder Sendebud, og herved udtrykkes 
deres Mellemstilling mellem Gud og Menneskene som de, 
der dels bringe Budskab fra Gud til Verden, dels udføre 
hans Villie. Men denne Benævnelse bruges ogsaa i videre 
Forstand baade om Naturkræfterne, hvilke Gud tager i 


Job 38,7: Hvem lagde Jordens Hjørnesten, medens alle Guds 
Børn jublede? 
H. Scharling: Dogmatik. 10 

sin Tjeneste (Ps. 104,4, 148,8), og om Mennesker, som han 
udsender for at forkynde hans Villie (Mal. 2,7 om Præsten, 
3,1, om Propheten, jvfr. Luk. 7,27 om Johannes Døberen). 
Men dernæst bruges det i snævrere Forstand om høiere 
ulegemlige Aander, som tjene Gud (Hebr. 1,14: 4erroveyize 
avevuarta). Disse Aander ere frie Fornuftvæsener ligesom 
Menneskene, men ere dem overlegne i Kundskab og Magt 
(2 Pet. 2,1: &Zyyekor Boyvi zai dvvauer meiCovec Ovreg — 2 
Thess. 1,7: &yyeLor dvveuewc ”Incod jvfr. 2 Sam. 14,2) og 
udrette derfor, hvad Menneskene ikke formaa (Matth. 28,2: 
Herrens Engel har væltet Stenen fra Jesu Grav — Ap. &. 
12,7: Engelen sprænger Peters Lænker). Den nærmere Be- 
skrivelse af dem gaar mere i negativ Retning (via nega- 
tionis). De have intet sandseligt, heller ikke noget æthe- 
risk Legeme, men ere rene Aander (avevuere, Hebr. 1,1, 
Eph. 6,12), kønsløse og formere sig derfor heller ikke 
som Menneskene (Matth. 22,30) og kunne heller ikke dø 
(Luk. 20,36). De kunne i Engle-Aabenbarelser svarende til 
Theophanierne antage et menneskeligt Legeme eller et 
Lyslegeme (Matth. 28,3: Engelens Udseende var som et 
Lyn). I de prophetiske Syner sees de som symboliserede 
Naturkræfter, saaledes Cheruberne i Ezechiels Syn (Ezechiel 
1,23 flg,) og i Johannes” Syn (Aab. 4,6 flg.), Serapherne i 
Esaias' Syn (6,2 sexvingede Skikkelser). Den billedlige 
Fremstilling af Englene i den christne Kunst støtter sig 
dog ikke til de bibelske Skildringer, men er fremkommen 


Ps. 104,4: Herren gjør Vindene til sine Engle, lynende Ild til 
sin Tjener. 

Ps. 148,3: Lover Herren, Sne og Hagel og Storm, som ud- 
rette hans Ord. 

Mal. 2,7: Præstens Læber skal bevare Kundskab, og Loven 
søger man af hans Mund, thi han er Herren Almægtiges Sende- 
bud (Engel). 

2 Sam. 14,%: Kvinden fra Tekoah siger til David: min Herre 
er viis som en Guds Engel til at forstaa Alt paa Jorden. 

"under Paavirkning at den classiske Kunsts vingede 


" Genier. 

Englene ere hverken bundne af Rummet eller Tiden 
"og staa ogsaa her over Menneskene. Dog ere de ikke 
" allestedsnærværende som Gud, men have en begrænset 
Allestedsnærværelse (ubietas definita), idet de kunne bevæge 
sig med en utænkelig Hurtighed og i Lighed med den 
" menneskelige Tanke paa et Øieblik være, hvor de ville 
være. Heller ikke kunne de hindres af Noget i deres 
" Fremadilen. De gaa gjennem lukkede Døre (Ap. G. 12,7: 
Engelen i Apostelen Peters Fængsel). Tiden har ingen 
Magt over dem, de fremstilles derfor i evig Ungdom og 
"ere udødelige (Luk. 20,36), men ligesom de ikke ere alle- 
| stedsnærværende som Gud, saaledes ere de heller ikke 
|evige, thi de ere ligesom Menneskene hans Skabninger og 


"som saadanne frembragte i Tiden, hvorfor de heller ikke 
blive Genstand for Tilbedelse (jvfr. Joh. Aab. 22,9). Naar 
"deres Hjem siges at være i Himlen, da skal herved ikke 
"tænkes paa den astronomiske Himmel eller Stjernerne eller 
overhovedet noget bestemt Sted, men paa den ethiske 
Himmel, der hvor Alt er Hellighed og Salighed, i Lighed 
med Udtrykket »vor Fader i Himlen«. Hermed betegnes, 
at de altid ere og føle sig i Samfund med Gud, hvilket 
billedligt fremstilles ved, at de staa foran hans Aasyn 
(Luk. 1,195, Matth. 18,10) og omgive hans Throne som 
en utallig Hær (1 Kong. 22,19) og istemme Lovsange for 
ham (jvfr. de prophetiske Syner hos Esaias og Ezechiel 
'og de apokalyptiske Syner i Joh. Aab.). 

|) Englenes Antal angives til tusinde og titusinde Gange 


1 Kong. 2219: Propheten Micha siger til Kong Achab: Jeg 
saa Herren sidde paa sin Throne, og hele Himlens Hærskare 
stod om ham ved hans høire og venstre Side. 
10= 


sd. 


meta 

titusinde (5 Mos. 33,2, Dan. 7,0 — jvfr. Matth. 26,537 
Luk. 2,13, Hebr. 12,22, Joh. Aab. 5,11), "da deteretligesadg 
utallige som hans øvrige Skabninger. De danne et ordnet 
Samfund med Over- og Underklasser, hver med sine Eien- 
dommeligheder, hvilket udtrykkes i Navnene, som de fire 
Overengle have (Gabriel, Raphael, Uriel og Michael), lige- 
ledes i Benævnelserne Cheruber og Serapher. Der omtales 
i Lighed med Menneskeverdenens Samfund Throner, Her- 
skaber, Fyrstendømmer og Magter (Kol. 1,16, Eph. 1,2, 
3,10, Rom. 8,38, 1 Pet. 3,22»). Nogen nærmere Beskrivelse 
af disse forskellige Samfundsordener gives ikke, og følge- 
lig kan heller Intet udsiges derom. Men der er hermed 
antydet, at i hin højere Aandeverden findes samme Livets 
uendelige Mangfoldighed med Hensyn til indre Fylde og 
Aandsrigdom, som vi finde i Menneskeverdenen og hele 
den øvrige Skabning, i Modsætning til en Opfattelse, som 
ser Livets højeste Maal i en død Ensformighed, hvor alle 
Livsyttringer skulle vise sig i samme Maal og paa samme 
Maade, påa det at den ene Skabning ikke skal faa mere 
end den anden (jvfr. Matth. 20,15: er dit Øje ondt, fordi 
jeg er god?). Men i den gode Engleverden ere Alle gjen- 
nemtrængte af den samme Kærlighed, og den udelukker al 
Misundelse og Skinsyge, hvorfor ogsaa alle uden Hensyn 
til de forskellige Trin, hvorpaa de staa, ere gjennem- 
trængte af den høieste Salighed, som de efter deres for- 
skellige Livs- og Aandsfylde kunne rumme. 

De store Engleskarers Syssel og Virksomhed kan sam- 
menfattes under to Hovedgrupper: de medvirke ved Guds 
Aabenbaring og tjene til dens Forherligelse, og de optræde 


5 Mos. 33,,: Herren kommer fra Sinai, han skinner fra Se-ir 
han skrider frem med titusind Hellige. 

Dan. 7,10: Prophetens Syn af Herren i Ildsluer — tusinc 
Titusinder tjente ham og titusinde Titusinder støde for hans 
Aasyn. 

som særlige Redskaber for Guds Forsynsstyrelse. Deres 
Virksomhed falder dels i Himlen, dels paa Jorden. Hist 
staa de for Guds Aasyn, love og prise ham (Es. 6,3, Ps. 
103,20—22, Job 38,7, Luk. 2,13) og fremtræde som Himmel- 
choret i Spidsen for hele Tilværelsens Lovsang (Ps. 148, 
Joh. Aab. 7,11), de lovprise ogsaa Sønnen (Phill. 2,47—1, 
Hebr. 1,6), særligt hans store Frelsesværk, hvilket de kun 
kunne ane inden dets Udførelse (1 Pet. 1,12, 1 Tim. 3,16), 
medens de glæde sig over dets Virkeliggjørelse (Luk. 15,10). 
Paa Jorden fremtræde de i de store Frelses-Epoker overfor 
Menneskene som Forkyndere af Guds Villie og Raadslut- 
ning, saaledes overfor Patriarcherne, ved Lovgivningen paa 
Sinai (5 Mos. 33,2 jvfr. Ap. G. 7,53, Gal. 3,19), ligeledes 
ved Christi Fødsel, hans Opstandelse og Himmelfart, ende- 
lig ved Verdens Ende og den store Dommedag, hvormed 
den jordiske Tilværelse afsluttes. Dernæst fremtræde de 
som Vogtere og Beskærmere af de Fromme og styrkende 
dem i deres aandelige Kampe, saaledes Loth overfor de 
ugudelige Sodomiter (1 Mos. 19,16 flig.), Daniel i Løvegruben 


(6,22) og hans tre Venner i den glødende Ovn (3,25 og 28), 


Jesu Apostle (Ap. G. 5,19, 10,3, 12,7) og overfor Jesus selv 
(Matth. 4,1, Luk. 22,43). Derimod kan det blive et Spørgs- 
maal, naar der tales om særlige Skytsengle for den En- 
kelte (Matth. 18,10, Joh. 1,52), om det her muligt skal for- 
staas som et billedligt Udtryk for Guds vedvarende og 
sikkre Forsynsstyrelse. Der tales nemlig aldrig om nogen 


" saadan stadig og blivende Virksomhed af Englene i Lighed 


ae ren ERR me ERR REDE 


med Guds Forsynsstyrelse, de fremtræde altid glimtvis 
overfor Menneskene og trække sig derefter atter tilbage til 
deres himmelske Hjem. Ogsaa viser deres Virksomhed 


Matth. 18,10: Deres (de Smaas) Engle i Himlen se altid min 
Faders Ansigt, som er i Himlen. 

Joh. 1,5: I skulle fra nu af se Himlen aabnet og Guds Engle 
stige op og ned over Menneskesønnen. 

sig i det Udvortes som Beskærmelse overfor truende Fa- 
rer, derimod tales der ikke om en indre Indflydelse paa 
Menneskets Villie, hvilken tilskrives Guds hellige Aand. 
Dog er en saadan ikke helt udelukket, men kunde maaske 
tænkes ved store Fristelser og Anfægtelser (jvfr. Jesus i 
Gethsemane Have); i hvert Fald vilde dog en saadan ligge 
ganske udenfor vor Bevidsthed. 

Man har opkastet det Spørgsmaal, om Englene eller 
Menneskene staa højest i Skabningsrækken, og har for 
den sidste Opfattelse beraabt sig paa 1 Kor. 6,3 (de Hel- 
lige skulle dømme Englene), Hebr. 1,714 (Englene ere 
tjenende Aander til Hjælp for Menneskene) og 2,16 (Jesus 
antager sig ikke Engle, men Mennesker). Dog bevise disse 
Steder ikke Noget, da Sammenhængen fører Tanken i an- 
dre Retninger. Snarere kunde anføres, at Christus ikke 
antager Engleskikkelse, men bliver Menneske, og de store 
Forjættelser, som ere knyttede hertil overfor Menneskene. 
Rettest bliver vel Spørgsmaalet at besvare saaledes, at i 
den nuværende Tilstand ere Englene efter Skriftens Udta- 
lelser højere og mægtigere Væsener end Menneskene, men 
i den kommende Herlighed ville begge staa lige som for- 
skellige Aabenbaringer af den guddommelige Skaberfylde. 
Englene staa ypperst som rent aandelige Væsener, men de 
have fra Begyndelsen den Fuldkommenhed, som Menne- 
skene først naa efter en lang Udvikling, dog netop gjennem 
denne opnaa de den rige Livserfaring, som Englene ikke 
besidde. 

Ved den dogmatiske Behandling som ved Undervis- 
ningen maa Englelæren holdes indenfor de Grænser, hvori 
Skriften holder den, og det maa vel erindres, at denne 
ikke giver nogen egentlig Lære om Englene. Phantastiske 
Overdrivelser og høit flyvende Speculationer maa ligesaa 
vel undgaas som en altfor massiv og haandfast Behand- 
ling. De første finde vi i Gnostikernes Lære om Æonræk- 

kerne, der udstrømme fra Guddomsdybet og ere en Sam- 
mensmeltning af den bibelske Englelære med den plato- 
niske Idelære — den sidste i Middelalderens Scholastik 
og det syttende Aarhundredes Orthodoxisme, der fremstille 
Læren om Englene i et fast udformet logisk Schema, i 
hvilket mange underlige Spørgsmaal om Englenes Natur 
og Virksomhed ere besvarede med en Sikkerhed, som om 
de havde havt Englene staaende foran sig til umiddelbar 
Iagttagelse. Ligeledes maa der agtes paa, at Læren om 
Englene ikke udvikles paa en saadan Maade, at den griber 
forstyrrende ind i Læren om Forsynsstyrelsen og Forso- 
ningen. Heri gjør Romerkirken sig skyldig, idet den lærer, 
at de beskytte Menneskene mod allehaande Farer og ere 
deres Forbedere hos Gud, hvorfor de bør være Gjenstand 
for ubetinget Ærefrygt og Tilbedelse, ligesom der feires 
særlige Fester til deres Ære (St. Michaelsfest). Vel skel- 
nes der mellem 4æreewæa, Dyrkelse, som kun maa vises 
overfor Gud, og 7z9006xvrnorc, Hyldest, som skal ydes Eng- 
lene, men denne fine Adskillelse kan selvfølgelig ikke over- 
holdes i Virkeligheden og heller ikke forstaas af Folket, 
der paakalder Englene ligesom Helgenerne som deres Skyts- 
aander i alskens Nød og Fare. 

Mod alle disse Overdrivelser har den evangeliske Kirke 
taget til Gjenmæle og særligt imod Engledyrkelsen med Paa- 
beraabelse af Kol. 2,18, Joh. Aab. 19,10, 22,9. Derimod hen- 
vises der til, at Gud kan udsende sine Engle til Hjælp for 
de Fromme, og at disse derfor kunne bede Gud om at 
sende sine gode Engle til Hjælp for os, saaledes i Mor- 
gen- og Aftenbønnen i Luthers lille Katechismus. 

I modsat Retning helt bort fra den bibelske Lære om 


Kol. 218: Lader Ingen tage Seirsprisen fra Eder, som finder 
Behag i Ydmygelse og Engles Dyrkelse. 

Joh. Aab. 19,10 og 22,9: Engelen afværger Tilbedelse og byder 
kun at tilbede Gud. 

Englene bevæger Rationalismen sig og den nyere subjective 
Theologi. Hin vil i Jesus og Apostlenes Udtalelser om 
Englene kun se en Læmpelse, Accomodation, efter de jø- 
diske Folkeforestillinger, og denne har ingen Brug for 
Englene, fordi den ikke finder nogen Tilknytning for dem 
i den fromme Bevidsthed. Da vi ere uden” al per- 
sonlig Erfaring af Englene, saa kunne de, siges der, 
ingen Plads faa i den christelige Troslære, men maa 
henvises til Kunstens og Poesiens Verden, hvor der vil 
være rig Anvendelse for dem (Schleiermacher, H. N. Clau- 
sen, Kaftan o. A.). Overfor denne kategoriske Afvisning 
af Englelæren kan dog med Rette mindes om, at der er 
flere Hemmeligheder mellem Himmel og Jord, end vore 
Philosopher og Theologer drømme om. Martensen vil 
under Indflydelse af sin theosophiske Speculation opfatte 
Englene som havende en Mellemtilværelse mellem Person- 
lighed og Personification i Lighed med Folkeaander og 
mythiske Guddomme. Det er dog vanskeligt at forbinde 
nogen klar Opfattelse med en saadan Mellemstilling. 

Det maa indrømmes, at Læren om Englene ikke har 
nogen umiddelbar Tilknytning i vor Bevidsthed, og at den 
heller ikke fremviser nogen organisk Sammenhæng med 
det øvrige christelige Trosliv. Dette er imidlertid ingen 
Grund til at forkaste den, thi vor christelige Trosbevidst- 
hed danner ligesaa lidt som vor Verdensbevidsthed en fast 
sluttet Sammenhæng, hvor hver enkelt Forestilling eller 
Begreb kan faa sin bestemte Plads anvist og indsættes 
nagelfast. Læren om Englene skal ikke behandles fra et 
dogmatisk, men fra et historisk Synspunkt. De ere virk- 
somme Led i Aabenbaringshistorien og maa betragtes i 


Samklang med Mirakler og Prophetier som Kundgjørelse 


af en højere Verdensorden, der ligger ganske udenfor vor 


umiddelbare sandselige Erfaring, men hvor vort sande 


Hjem er, og som derfor er Gjenstand for vor dybe Hjem- 

længsel. Om Englelærens praktiske Betydning vil der 
kunne siges i Almindelighed, at den trøster og beroliger os 
ved at vise hen til højere gode og mægtige Aander som 
Medbjælpere ved Guds Forsynsstyrelse, og dernæst giver os 
et herligt Syn udover Universet op imod Fremtidens store 
Forjættelser. Da den hellige Skrift, som er vor eneste 
Kilde til Kundskab om Engleverdenen, ikke udtaler sig 
nærmere herom og heller ikke har udformet sine Udtalel- 


"ser til en bestemt Lære, maa det overlades til den En- 


keltes frie Valg, om han tænker sig stillet under Guds 
umiddelbare Forsynsstyrelse eller tænker sig den for- 
midlet ved Engle og særlige Skytsaander. Dog maa der i 
sidste Tilfælde gives Agt, at man med Skriftens Advarsler 
for Øie (Kol. 2,18, Joh. Aab. 19,10, 22,9) vogter sig for 
phantastisk Overtro, der endog kan føre til hedensk Af- 
gudsdyrkelse ved at trænge Troen paa Guds særlige For- 
synsstyrelse tilbage og derved dyrke Skabningen fremfor 
Skaberen (Rom. 1,25). 


8 13. 
Mørkets Aander og Djævelen. 


Foruden det glimtvise Indblik, som den hellige Skrift 
giver os i en høiere straalende Aandeverden, fuld af Magt, 
Hellighed og Salighed, lader den os ogsaa skue ind i en 
højere Aandeverden af modsat Natur, hvor Alt er Mørke, 
Had og Usalighed. Dette er de onde og urene Aander 


Kol. 2,18: Apostelen advarer mod Saadanne, »som finde Be- 
hag i Engles Dyrkelse, indladende sig paa Ting, som de ikke 
have set«. 

Joh. Aab. 19,10: Engelen advarer Johannes mod at tilbede 


| sig og henviser ham til at tilbede Gud. 

(avevuare 7rovnge dxzddagta, Matth. 12,48 flig., Mark. 2,11, 
Luk. 7,%, Ap. G. 19,12), Mørkets Herskere og Magter (Eph. 
6,12, Kol. 1,13). De kaldes jævnligt Dæmonerne, of dæi- 
movec — et Navn, der i classisk Græsk bruges om Guderne 
(jvfr. Sokrates Dæmon), i n. Test om Afguderne (Ap. G. 
17,2, 1 Kor. 10,20), og derfra gaar det over til at betegne 
de onde Aander, fordi det antages, at det var saadanne, 
som forlokkede Hedningene til en falsk Tilbedelse med 
Fornægtelse af den eneste sande Gud. 

De have det samme metaphysiske Væsen og Egen- 
skaber som Englene, ere immaterielle Åander og som Følge 
deraf ikke bundne til Tid eller Sted. De ere overnaturlige 
Væsener med stor Kraft og Klogskab (Eph. 6,1—2, 2 Thes. 
2,9, 2 Kor. 2,11, 11,14, Joh. Aab. 13,2) og en deraf følgende 
Majestæt (Juda V. 9). De have klart Erkendelsen af Gud, 
men med Frygt og Bæven (Jak. 2,19); det Samme gælder 
overfor Christus (Matth. 8,29), fordi de kende den Dom, 
som udgaar fra ham. De ere fulde af Had og Trøds mod 
Gud, søge overalt at modarbeide hans Planer, at vende 
hans Velsignelse til Forbandelse og ved allehaande snedige 
Paafund at lokke Menneskene til Vantro og Frafald. I 
denne bestandige Kamp og Trods mod Guds Villie søge 
de deres indre Sammenhold og deres Livs Indhold. De 
ere derfor hjemfaldne til en evig Fordømmelse (Matth. 25,41, 
Juda V. 6, 2 Pet. 2,4, Joh. Aab. 20,10), hvilken ikke skal 
betragtes som en ydre Dom, men som en Dom, der frem- 
gaar af deres eget onde Sind. Men idet de stille sig fjendt- 
lig overfor det Gode, miste de ogsaa Livets indre Fylde og 
sande Glæde, der ene findes og vindes i Samfund med 
det Gode. Deres indre Væsen er derfor Tomhed og Usa- 
lighed, hvilket udtrykkes ved, at deres Bolig er paa de 
øde Steder (Matth. 12,43), hvad ikke kan tages stedligt, 
thi som ulegemlige Aander ere de ikke bundne til noget 

Sted, men symbolsk om den indre Tomhed, hvori de leve 
og færdes. 

Ligesom Englene ere ogsaa Mørkets Aander i stort 
Antal og danne ligesom disse et Rige, der er organiseret 
som forskellige Magter og Myndigheder (doyai, åEovorær, 
dvvapnerc, Eph. 6,12, Kol. 2,15), hvis Ondskab stiger i samme 
Grad, som deres Magt stiger (Matth. 12,25). Det indbyrdes 
Sammenhold fæstnes ved den fælles Trods mod Gud og 
den fælles Kamp mod hans Riges Fremme. 

Alle disse onde Aander ere ikke skabte saaledes, hvad 
der vilde være i Strid med Guds Hellighed; de have været 
skabte som gode og hellige Engle i Herlighed, men Skrif- 
ten hentyder til et Fald, der blev begaaet med fri Villie, 
idet de ikke bevarede deres Høihed (Juda V. 6), hvorfor 
Gud nedstyrtede dem i Afgrunden og i Mørkets Huler 
(2 Pet. 2,4). Dette Fald har ligesom deres Skabelse fundet 
Sted før Menneskenes Skabelse. Hvori dette Fald bestod, 
og hvad der fremkaldte det, derom giver Skriften os ingen 
Oplysning. Man har gættet paa Hovmod med Henvisning 
til 2 Thess. 2,4, hvor Talen dog er om Antichristen, og 
dette have de store christelige Epikere Milton, Klopstock 
o. ÅA. benyttet, men nogen bestemt Udtalelse herom giver 
Skriften ikke. 

De samme Indvendinger, som ere gjorte mod Engle- 
læren, ere ogsaa reiste mod Dæmonologien, idet man og- 
saa her har villet se en Accomodation efter den jødiske 
Folketro (Rationalismen) eller et symbolsk Udtryk for det 
Ondes Magt over Menneskene. Hvad ovenfor er gjort gæl- 
dende mod disse Indvendinger, gælder ogsaa her: Skriftens 
Vidnesbyrd gaar utvivlsomt ud paa, at disse Væsener have 
personlig Existents, og fordi de ligge udenfor vor umiddel- 
bare Erfaring, kan deraf ikke sluttes, at de overhovedet 
ikke existere. Større Betydning har den Indvending, at 
det kan ikke forstaas, at Aander, der ere skabte i Fuld- 

kommenhed og Hellighed, kunne falde i saa stor Elendig- 
hed og Ondskab. Hertil vil imidlertid kunne svares, at 
jo højere man staar, des dybere falder man, og at Syn- 
dens første Begyndelse, Overgangen fra det Gode til det 
Onde, altid er os et Mysterium, ogsaa for Menneskets Ved- 
kommende, uden at dette dog berettiger os til at paastaa, 
at Saadant ikke kan have fundet Sted. Slutningen ab esse 
ad posse, fra Væren til Mulighed, har ogsaa sin Gyldig- 
hed her. 

I Spidsen for denne store Skare af høie og mægtige, 


i Ondskab og aandeligt Mørke nedsunkne Aander staar 


en overmægtig ond Aand, om hvem de alle samle sig som 
deres Hersker og Konge paa samme Maade, som Englene 
samle sig om den treenige Gud for at lovprise hans Hel- 
lighed og Almagt samt udføre hans Bud. Navnet paa 
denne Mørkets Fyrste er Djævelen (6 dr48040c, Bagvad- 
skeren) eller Satan (72, Modstanderen). Det første Navn 
betegner ham som Løgneren, der fordreier og fornægter 
Sandheden (Joh. 8,4), det sidste som den, der overalt 


modstaar Gud og søger at hindre hans Planers Udførelse. 


Hans Mazgtstilling betegnes ved Udtrykkene: denne Verdens | 


Fyrste (& &oyæv Tod x0cuov tovtov, Joh. 12,31, 14,30, 16,11), 
denne Verdens Gud (0 EG Tod &imøvoc tovtov, 2 Kor. 4,4). 


Hans Stilling som den forlokkende Magt, der søger at 


bringe Menneskene til Frafald fra Gud og derved styrte 
dem i Elendighed, betegnes med Navnet Fristeren (6 784- 
odCwv, Matth. 4,3, 1 Thess. 3,5). Leilighedsvis kaldes han 
ogsaa Beelzebul (Matth. 12,24) og Belial (2 Kor. 6,15). Der- 
imod er Navnet Lucifer af en langt senere Oprindelse; det 
er fremkommet i Middelalderen ved en urigtig Fortolkning 


Joh. 8,4: Han (Djævelen) var en Manddraber fra Begyndel- 


sen og staar ikke i Sandheden; thi Sandhed er ikke i ham. Naar ” 


han taler Løgn, taler han af sit eget, thi han er en Løgner og 
Løgnens Fader. i 

af Es. 14,12: »Hvorledes faldt Du ned fra Himlen, Du 
Morgenstjerne (Vulgata — Lucifer), Morgenrødens Søn?« 

Som alle de andre Mørkets Aander har ogsaa Djæve- 
len været i Højhed og Hellighed, men er nedstyrtet derfra 
ved et Syndefald. Hvori dette har bestaaet, om i Trods, 
Hovmod eller hvad andet, derom meddeler Skriften Intet. 
Men han er nu i en uafbrudt Oprørsstilling mod Gud og 
søger overalt at forstyrre hans Rige. Hans Magt er paa 
Grund af Menneskenes Syndighed overordentlig stor saavel 
i det Aandelige som i det Legemlige. Hver uomvendt 
Synder er i hans Magt, derfor hans Træl, ja hans Barn 
(Joh. 8,44, 1 Joh. 3,10: TéXxva tov dra80Xov), fangede i hans 
Garn (2 Tim. 2,%) med Hjertet opfyldt af ham (Ap. G. 5,3: 
Ånanias — Joh. 13,2 og »: Judas), han søger efter Bytte 
som den brølende Løve (1 Pet. 5,8). Herfra strækker hans 
Magt sig over Naturen, hvor han volder Ulykker, Sygdom 
(Luk. 13,16, 1 Kor. 5,5), tilsidst Døden (Joh. 8,4, Hebr. 
2,14)... Men ved Christus er Djævelens Magt brudt: han er 
nedstyrtet fra sin Herskerthrone (Luk. 10,18, Joh. 12,31, 
16,11), afvæbnet ved den Stærkere (Matth. 12,29) og gjort 
magtesløs (Hebr. 2,14). Alligevel fortsætter han sin Virk- 
somhed, han er stadig »Modstanderen« af Guds Rige og 
søger snart ved Magt, snart ved List at fange Menneskene 
i sine Garn og bringe dem i timelig og evig Elendighed. 
Skøndt hans og hans Riges Magt er brudt, ere dog han 
og hans Hjælpere, Mørkets Aander, ingen ufarlige Mod- 
standere; derfor opfordres de Troende til stadig at være 
paa deres Post overfor denne ligesaa snedige som stærke 
Modstander (1 Pet. 5,8—9) og til at iføre sig Troens fulde 
Rustning forat kunne gaa seirrig ud af Kampen (Eph. 6,12—7, 
2RKor" 67, 104). 

Denne Djævelens dobbelte Stilling overfor Guds Ver- 
densstyrelse snart som den beseirede og magtesløse, snart 
som den endnu farlige og kampdygtige Modstander ud- 


158 Faderens Gerninger. 


trykkes billedligt ved hans forskellige Opholdssteder. Vil 
man tage disse i bogstavelig lokal Betydning, blive de 
lutter uforligelige Modsigelser; først ved den billedlige For- 
staaelse kommer der indre Sammenhæng mellem dem. 
Naar han da siges at være i Himlen (Job 1, Joh. Aab. 
12,7), da antydes dermed, at han trods al Snedighed og 
Magt staar under Guds himmelske Styrelse — naar han 
og alle Mørkets Aander siges at ligge bundne i Afgrunden 
(Juda V. 6, 2 Pet. 2,4), da betyder dette, at hans og deres 
Magt er principielt brudt, og naar det atter hedder, at han 
færdes i Menneskenes umiddelbare Nærhed (1 Pet. 5,8), da 
siges hermed, at Djævelen endnu trods sit dybe Fald kan 
være en farlig Modstander paa Grund af den menneskelige 
Svaghed, og at man derfor altid maa være paa Vagt over- 
for ham. Og naar det endelig hedder, at han færdes i 
Luften (Eph. 2,2), i Ørkenen (Matth. 4,1), da udtrykkes 
dermed det Tomme og Øde i hans Virksomhed, fordi den 
i sin inderste Grund kun er fornægtendé og nedbrydende 
overfor det Gode, som er Guds Villie og Virken. 

Det gl. Test. er meget tilbageholdende i sine Udtalel- 
ser om Djævelen og Mørkets Aander. Den Første optræ- 
der som den, der forlokker Stamforældrene til Ulydighed 
mod Gud og derved bringer Fordømmelse og Død over 
hele Slægten, men nævnes ikke ved sit rette Navn (Slan- 
gen — derimod Joh. 8,4, Joh. Aab. 12,9, 20,2). Om For- 
staaelsen af Asasel (3 Mos. 16,8 flg.) er Fortolkningen tvivl- 
raadig. Derimod i Jobs Bog og i Zach. 3,1—5 fremtræder 
Satan som de Frommes Anklager (jvfr. Luk. 22,31 og Joh. 
Aab. 12,10: vore Brødres Anklager). I 1 Sam. 16,14 tales 
om »en ond Aand, sendt til Saul fra Gud« — ligesom det 
i 1 Krønn. 21,1 fortælles, at Satan frister David til at 
tælle Folket, medens det 2 Sam. 24,1 fortælles, at Gud op- 
ægger David dertil. Begge Fortællinger kunne dog forenes 
derved, at det ligesom i 1 Sam. 16,14 er Gud, der lader 

Satan friste David, idet Satan trods al sin Snedighed staar 
under Guds Verdensstyrelse. Endvidere omtales onde 
Markaander (5 Mos. 32,117, LXX: dæmovia) og Skovtrolde 
(Es. 13,2). At træde i Forbindelse med disse onde Aan- 
der og bruge deres Hjælp var Affald fra Herren, derfor 
betragtedes al Trolddom som den højeste Synd næstefter 
Afgudsdyrkelse (5 Mos. 18,10), og hver som udøver den, skal 
udryddes af Folket (3 Mos. 20,6). Den Tilbageholdenhed, 
som gl. Test. viser overfor Læren om Djævelen og Mør- 
kets AÅander, skyldes den strænge Monotheisme, thi for et 
saa sandseligt Folk som Israel, der villigt lod sig friste til 
Afgudsdyrkelse, vilde en nærmere Indgaaen paa Djævle- 
læren være yderst farlig og fremkalde lignende phantasti- 
ske Udskeielser som dem, vi senere møde i den christne 
Middelalder, uden at der kunde ydes tilstrækkelig Modvægt 
mod den. 

Anderledes stiller Sagen sig i ny Test., hvor en saa- 
dan Modvægt er bragt tilveie i Evangeliets Forkyndelse og 
Menighedens Stiftelse. Her træder derfor denne Lære langt 
stærkere i Forgrunden og i en rigere Udvikling, som ses 
af de ovenfor anførte Udtalelser, dog ere Grundtrækkene 
de samme: de onde Aander som fristende overnaturlige 
Væsener, der pønse paa ved Løgn og Bedrag at bringe 
Menneskene bort fra Gud og styrte dem i timelig Fordær- 
velse og evig Fortabelse. 

De Indvendinger, som ere blevne reiste mod Dæmo- 
nologien, ere i særlig Grad blevne reiste mod Djævlelæren. 
Man har heri snart villet se en Accommodation af Jesus 
overfor den jødiske Folketro, snart gjort gældende, at et 
absolut ondt Væsen vilde savne et Enhedspunkt og derfor 

ære en Selvopløsning. Her overses imidlertid, at Enheds- 
unktet ligger i den onde Villie, der concentrerer sig i sig 
elv og samler alle de rige Evner om dette Centrum. 
Hvad Accomodationen angaar, da bliver den utænkelig 

É 
overfor en saa grov Overtro, naar man ser den Nabethedi 
og Hensynsløshed, hvørmed Jesus træder i Kamp mod 
andre jødiske Folkeforestillinger, f. Ex. Sabbatens pin-" 
agtige Overholdelse. Det kan indrømmes, at enkelte af 
Jesu Udtalelser om Djævelens Magt kunne være billedlige 
(f. Ex. Luk. 10,13), men de fleste kunne kun forstaas om 
et personligt ondt Væsen. Ganske vist ligger et saadant 
absolut ondt Væsens med samt hans Tjeneres Existents 
ganske udenfor vor umiddelbare personlige Erfaring, men 
dette gælder jo om hele den hinsides Tilværelse, uden at 
vi derfor have Ret til at benægte den. Heller ikke ligger 
et saadant ondt Væsens Virksomhed og Gerninger ganske 
udenfor vor Erfaring. Tværtimod finde vi Gerninger af en 
saadan Art, at det bliver vanskeligt at forklare dem ud af 
en blot menneskelig Villen: en pludselig Grebethed af det 
Onde, en Grusomhed og Umenneskelighed, der stundom 
griber om sig i flere Slægter som en aandelig Pestilents. 
Vel kunne vi herfra alene ikke slutte os til et absolut 
ondt Væsens Existents, men vi kunne finde Bekræftelse 
paa en saadan, om hvilken vi paa anden Maade have 
faaet Kundskab. 

Men som ved Englelæren maa der ogsaa ved Dæmo- 
nologien og her endnu mere gives Agt paa, at den ikke 
føres ud over de Grænser, indenfor hvilke den er holdt 
i den hellige Skrift. Historien viser os noksom forfærde-= 
lige Exempler paa, til hvilke Vildfarelser og oprørende 
Grusomheder saadan Overskridelse har givet Anledning, 
ikke blot en dum og sindsforvirrende Overtro, men ogsaa 
en heraf følgende Praxis, der som Hexeprocesser og Trol- 
deri hærgede Europa i et Par Aarhundreder lig en aande; 
lig Smitsot og bragte over Tusinder og atter Tusinder 
Ulykkelige legemlige og aandelige Mishandlinger og en for: 
færdelig Død. 

Paa den anden Side kan Læren om Djævelen ikke be- 
nyttes til Speculationer, der skulle give os et dybere Indblik i 
Tilværelsens skjulte Hemmeligheder. Ligesaa lidt kunne vi 
fastsætte Noget om Djævelens Forhold til Naturen: at han 
kan benytte den i sin Tjeneste og fremkalde Sygdom og 
andre Ulykker, vil i Henhold til Skriftens Udtalelser (Luk. 
13,16, 1 Kor. 5,5, 1 Tim. 1,%) ikke kunne nægtes, men 
atter maa det bestemt fastholdes, at vi Intet vide og Intet 
kunne vide om, naar og i hvilken Grad saadant kan finde 
Sted. Noget lignende gælder om Dæmonbesættelserne i ny 
Test., hvilke nærmest maa betragtes i Lighed med Mirak- 
lerne som noget Eiendommeligt for hin Gjennembruddets 
Tid, da baade Himlens og Afgrundens Kræfter rørtes i en 
Dybde og et Omfang, som nu ikke længer kendes. Man 
har derfor ikke Ret, naar man har villet hævde, at slige 
Djævlebesættelser, ved hvilke den Besatte taber sin egen 
Personlighed og bliver et villieløst Redskab for den onde 
Aand, kunne endnu finde Sted; en saadan Opfattelse vil 
" føre til farlige Misligheder. Djævlebesættelser finde ligesaa 
"lidt Sted som Mirakler i vore Dage; istedenfor begge er 
" traadt Kirkens ordnede Virksomhed gjennem Ordet og Sa- 
| cramenterne, med hvilke den beseirer Mørkets Magter og 

fremmer Helliggjørelsen. En anden Sag er, at Djævelen 
endnu kan friste og lokke til Synd og Vantro, og at der- 
for den Christne altid maa være paa Vagt overfor Årve- 
fjenden og Modstanderen af Guds Riges Fremme, men Er- 
kendelsen heraf fører ikke til Selvopgivelse, men tværtimod 
til personlig Selvhævdelse. 

I Modsætning til hine phantastiske Overdrivelser og 
Udskeielser, der til Tider have medført saa store Ulykker, 
har Kirken i sin Lære og Bekendelse holdt sig indenfor 
den bibelske Læres Grænser og indskrænket sig til at fast- 


holde Læren om Djævelens og de onde Aanders person- 
H. Scharling: Dogmatik. 11 

lige Existents og evige Fortabelse) uden at ville udgranske 
disse Dybets Hemmeligheder. 

Den dogmatiske Betydning af Dæmonologien er væ- 
sentlig den samme som af Englelæren, nemlig at give os 
Indblik i en hinsides Tilværelse, der i Aandens Kraft og 
Rigdom langt overgaar den Tilværelse, hvori vi færdes, og 
som iøvrigt er skjult for vore Øine. Men naar Englelæren 
fører os i Høiden til fuldendt Hellighed og himmelsk Sa- 
lighed, saa fører Dæmonologien os i Afgrundens Dybder 
for at vise os Ondskabens Fuldkommelse i Løgn, Had og 
indre Usalighed — i begge Retninger vises os til en Ad- 
varsel det Evighedsmaal, hvortil vi selv stævne frem, og 
som afhænger af vort eget Valg, alt eftersom vi gribe Guds 
frelsende Naade eller forhærde os imod den i Hoymod og 
Trods. Endvidere har Læren om Djævelen den dogma- 
tiske Betydning, at den kundgjør os, at de nys skabte 
Mennesker ikke i selvbevidst Trods og absolut ond Villie 
have valgt Ulydighed og det deraf følgende Affald fra Gud, 
men at de ere blevne forlokkede dertil og bedragne af en 
ond Aand, som i snedig Klogskab og aandelig Magt var 
dem langt overlegen. Hermed er paa den anden Side 
givet Mulighed for, at de gennem Anger og Omvendelse 
atter kunne vinde Opreisning fra det dybe Fald og 
Frelse. 

Den praktiske Betydning af Læren bliver den, at den 
skærper Øiet for lokkende Fristelser og formaner til Aar- 
vaagenhed ved Tanken om, at vi ikke blot have Kamp 
mod Kød og Blod, men ogsaa mod hele Ondskabens aan- 
delige Hær (Eph. 6,12), medens der paa den anden Side 
skænkes Trøst og Mod ved Forvisningen om, at om vi 


=) Conf. Aug. art. 17: Christas — — — condemnabit impios 
homines ac diabolos, ut sine fine crucientur. — Årt. 19: causa pec- 
cati est voluntas malorum, videlicet diaboli et impiorum, quæ aver- 
tit se a Deo. 

holde os nær til Gud, vil Djævelen fly (Jak. 4,7), fordi 
hans Magt i Virkeligheden er brudt. Imidlertid maa det 
fastholdes, at som Englelæren, saaledes hører heller ikke 
Djævlelæren til de centrale Dogmer, begges Plads bliver i 
Periferien. Begge maa holdes indenfor Rammen af den 
bibelske Lære med dens mere ubestemte Antydninger og 
taale derfor hverken at fæstnes i en Række faste dogma- 
tiske Begreber eller at gjøres til Genstand for dybsindige 
Speculationer, der i Djævelen vil se et kosmisk Princip, 
som ikke selv er Personlighed, men stræber at vinde Per- 
sonlighed i Mennesket (Schelling 

Som Resultat fastholde vi da, at Djævelen er efter 
Skriftens Lære baade virkelig og virkende Person, der af 
al Evne og Magt modstaar Guds Villie og Guds Riges 
Fremme, og som paa Grund af Menneskenes Skrøbelighed 
kan blive en farlig Fjende for dem, medens hans Magt 
dog er brudt i Principet ved Christi Aabenbaring og hans 
Riges Stiftelse. Læren om Djævelen og Mørkets Aander 
skal derfor i den christelige Dogmatik ligesom i Prædiken 
og Undervisning indtage den samme tilbagetrukne Stilling 
som i den hellige Skrift, saaledes at alle metaphysiske 
Speculationer ligesom Phantasiens Streiftog ind over Til- 
værelsens dunkle Natside undgaas, thi alt Saadant vil kun 
mere eller mindre forvanske og fordunkle den sunde 


Martensen). 


Lære. 


ANTHROPOLOGI. 


Tilværelsen viser os, for saa vidt den falder indenfor 
vor Erkendelses Omraade, en sammenhængende Helhed 
og Organisation i en Udviklingsrække af stigende Selv- 


stændighed og Frihed, der naaer sit Høidepunkt i Menne- 
11 

sket. I dette samler al Skabningens Fylde sig i slut- 
tet Centralisation, hvorved det bliver et Speilbilled af 
hele Verden (Mikrokosme). Den ydre Uendelighed om- 
sættes af Mennesket i indre Uendelighed: Stjernehimlen, 
der med sine vældige Kloder strækker sig i det for os 
uendelige og ufattelige Verdensrum, faar sit Modstykke i 
Menneskets Gudsbevidsthed og Samvittighed med sin lige- 
saa uendelige indre Dybde. Og saaledes sker det, at et 
Menneske, der set i Rummet er et forsvindende Punkt, 
alligevel staar højere end alle disse Sole, Fixstjerner og Pla- 
neter tilsammen, fordi Mennesket i sin Tanke og Villie har 
Livets indre Uendelighed, medens alle hine Himmelkloder 
som saadanne ere uden Tanke og uden Aandsindhold. 
Paa Spørgsmaalet, om der ogsaa paa dem findes høiere For- 
nuftvæsener, formaar hverken vor Viden eller vor religiøse 
Tro at |give Svar. Alt, hvad Astronomerne lærer os om 
dem, er en ren formel Viden, som kun angiver os deres 
Størrelse og deres Bevægelser, men Intetsomhelst formaar 
at meddele os om det Liv, som muligvis rører sig paa 
dem. 

Paa denne Vis sker det, at Jorden saavel for vor 
Viden som for vor religiøse Tro bliver Tilværelsens aande- 
lige Centrum, til hvilken al vor Erkendelse er knyttet, og 
hvorom den kredser. Alle Paastande om, at det er ufor- 
eneligt med Videnskabens Resultater, ere brøstholdne, efterdi 
Videnskabens Resultater, bortset fra den ovennævnte rent 
formelle Viden, absolut intet meddeler os om Livet paa 
andre Kloder, eller om der overhovedet findes noget Liv 
udenfor de rent elementære Naturkræfter, som her ere i 
Virksomhed. I Virkeligheden fremgaar hine Paastande af 
en pantheistisk Naturalisme, der sammenblander Gud og 
Verden, Aand og Natur og derfor aldrig kommer udover 
sine uklare Drømmerier og løse Phantasterier. Vor reale 
Viden og Erfaring er knyttet til Jorden og den Aandens 

Verden, som her kommer til Aabenbaring i og gjennem 
Mennesket. Ganske vist er Jorden ikke mere, hvad den 
var for en tidligere Tids mere begrænsede Opfattelse, Ver- 
dens rumlige Centrum, men derfor ophører den ikke for 
os at være dens aandelige Centrum. 

Og paa Jorden bliver atter Mennesket den høiest 
staaende Skabning, til hvilken hele den øvrige Natur 
stræber hen, og i hvilken den finder sit Formaal. Hvor- 
ledes denne stigende Udvikling fra de laveste Natur- 
former gaar for sig, ligger udenfor den religiøse Inter- 
esse og udenfor Dogmatiken og maa henvises til Philo- 
sophien. Christendommen betragter Tilværelsen ikke fra 
Naturens, men fra Aandens Standpunkt; set herfra faar 
Mennesket en central Stilling i Tilværelsen, og det Afgjø- 
rende bliver her Menneskets Forhold til Gud og atter 
Guds Forhold til Mennesket. De Hovedpunkter, som Dog- 
matiken her faar at behandle, er først Menneskets oprinde- 
lige Tilstand, som det udgik fra Skaberens Almagt, der- 
næst det dybe Fald, hvori det ved sin Ulydighed og Selv- 
raadighed har bragt sig selv, samt endelig Guds Raadslut- 
ning til Gjenopreisning derfra. 


8 14. 
Menneskets oprindelige Tilstand. 


Den bibelske Fortælling afslutter Skabelsesværket med 
| Menneskets Fremkomst og tildeler det en Herskerstilling 
| over hele den øvrige Natur. Den betones endydermere 
| derved, at medens Jorden frembringer Planter og Dyr, 
" Havet utallige Fisk ved et Magtbud af Gud, saa virker 
| Gud umiddelbart ved Menneskets Skabelse. Dettes eien- 
dommelige Natur bestemmes endvidere ved, at det er 

skabt i Guds Billed. Da det tillige fortælles, at Menne- 
sket er dannet af Jord, som de andre levende Skabninger 
paa Jorden, saa er herved angivet Menneskets dobbelte 
Natur, dels jordisk, sandselig, dels aandelig. 

En nærmere Forklaring af, hvad Gudsbilledet er, 
fremgaar af Sammenhængen. Det maa nemlig være det i 
Mennesket, hvori det adskiller sig fra den øvrige levende 
Natur, nemlig at det er et tænkende og talende Væsen 
med Valgfrihed mellem Godt og Ondt. Herved er Menne- 
skets formale Personlighed bestemt i Lighed med Gud som 
vidende og villende Aand. Men til denne formale Bestem- 
melse kommer endvidere den reale Bestemmelse, at Menne- 
sket er skabt godt med en oprindelig Kærlighed til det 
Gode og deraf følgende Tilbøielighed til at gjøre Guds 
Villie.. Den formale og reale Side af Gudsbilledet maa 
dog ikke holdes ude fra hinanden, som Romerkirken for- 
staar det, at Gud nemlig først havde skabt Mennesket med 
Fornuft og fri Villie, Guds Billed (imago dei), og derefter 
tilføjet Retfærdighed og Hellighed, Guds Lignelse (similitudo 
dei — donum gratiæ superadditum). Denne udvortes me- 
kaniske Opfattelse finder ingen Tilslutning i Skriften, hvor 
begge Udtryk ere enstydige (jvfr. Gen. 5,1, hvor det kun 
hedder, at Adam var skabt i Guds Lignelse) og er frem- 
kommen af Romerkirkens udvortes Synds- og Helligheds- 
begreb. Til den modsatte Yderlighed er den protestantiske 
Orthodoxisme kommen, naar den opfatter det medfødte 
Guds Billed som en det førstskabte Menneskepar iboende 
fuldkommen Hellighed og Retfærdighed. Ikke alene bliver 
herved det paafølgende Syndefald uforklarligt, men ogsaa 
er en senere Livsudvikling afskaaren, og Menneskene staa 
allerede ved Maalet i Livets første Begyndelse. 

Gudsbilledet maa vi da forstaa som et potentielt An- 
læg, en Mennesket iboende oprindelig Lyst og Tilbøielig- 
hed til det Gode, hvilken vi nærmere kunne bestemme som 

en medskabt Kærlighed til Gud og Mennesker paa lignende 
Maade, som .det endnu glimtvis kan ses hos Børn. Men 
denne Kærlighed, der oprindelig er en Naturgave fra Gud, 
skulde personligt tilegnes og sædeligt styrkes gjennem den 
senere Livsudvikling, hvor den gjennem Valgfrihedens Prø- 
velse bliver Menneskets aandelige Eie.”) De først skabte 
Mennesker staa i et oprindeligt Livssamfund med Gud, det 
Gode er tilstede i dem som Realitet, men endnu i sin første 
Begyndelse, der skal voxe og befæstes gjennem den senere 
Udvikling. Dette er det medskabte naturlige Guds Billed 
og Lignelse (imago et similitido dei naturalis et concreata), der 
er ligesaa langt fra en fuldkommen Hellighed, som det i 
modsat Retning er fra en sædelig Indifferentisme, hvorefter 
Mennesket fra først af skulde staa paa et aandeligt Nul- 
punkt og som Følge deraf med samme Lethed kunde vælge 
det Onde som det Gode (Socinianere og AÅrminianere). Det 
Gode er ikke noget, som først senere bringes ind i Men- 
nesket, hvor vi atter møde den samme udvortes mekaniske 
Opfattelse som i Romerkirkens Lære om Gudsbilledet, men 
det er fra først af tilstede i Mennesket som productiv 
Livsfylde, dog endnu kun som spirende Anlæg i Lighed 
med Menneskets øvrige aandelige Evner og Tilbøielig- 
heder. 

Men skal det oprindelige Gudsbilled bekræftes og per- 
sonligt tilegnes gennem Valgfriheden, saa er paa den an- 
den Side ogsaa den Mulighed tilstede, at det kan mistes 
(est accidentalis et amissibilis) d. e. kan svækkes og fordær- 
ves, saa det bliver ukendeligt. Hvorvidt denne Fordærvelse 


=) »I saadan fri og glad Kærlighed vare de første Mennesker 
skabte, først Kærlighed til Gud som Livets Ophav, alle gode Ga- 
vers Giver og Indbegrebet af al Fuldkommenhed, dernæst Kærlig- 
hed til Næsten, i hvem Gudsbilledet aabenbares, endelig Kærlig- 
hed til Naturen og alle Omgivelser som den af Gud satte Ord- 
ning.« (Christelig Sædelære, S. 119). 

kan gaa, vil først blive Genstand for en senere Undersø- 
gelse, idet vi her bliver staaende ved det nyskabte Men- 
neskes oprindelige Tilstand. 

Til Aandens Frihed og Glæde i det første Menneske- 
par svarede Legemets Sundhed og Styrke. Naturdrifterne 
stode i Harmoni med hverandre indbyrdes og underordnede 
sig villigt Aanden (æqguale temperamentum qualitatum cor- 
poris, Apol. Conf. pag. 53). Det var en fuldstændig 
zalozayudte, Aands og Legems Harmoni, hvorfor ogsaa 
Slægtens Stamforældre i deres aandslegemlige Skønhed og 
Styrke har været et Yndlingsæmne for den christelige 
Maler- og Billedhuggerkunst. De phantastiske Overdrivel- 
ser, vi møde hos Theosopherne, af Adam i Edens Have 
som værende af en himmelsk Materie med himmelsk Blod 
i sine Aarer o. lign. (Jakob Bøhme) finde intet Medhold i 
Skriftens simple og klare Beskrivelse, ifølge hvilken de 
første Forældres Natur var ganske af samme legemlig- 
sandselige Årt som vor, selvfølgelig uden den Sygdom og 
Svækkelse, som er en Følge af den senere indtraadte Syn- 
dighed. De vare vel ikke udødelige (jvfr. 1 Mos. 3,22), 
men dog vilde Døden for dem ikke have været af den 
skrækindjagende Art ved en voldsom Adskillelse mellem 
Sjæl og Legem, som den først siden blev, men istedenfor 
denne kunde være indtraadt en Forklarelse eller Forvand- 
ling af Legemligheden som Overgang til en høiere Tilvæ- 
relse (jvfr. 1 Kor. 15,51).5) 

Til denne Sjælens og Legemets Harmoni svarer de 
ydre Naturomgivelser, hvilke Skriften betegner som Edens 
Have. Dette Sted er ikke et overjordisk Sted, som mange 
Kirkefædre holde for, heller ikke en Digtning eller en 


£) Mærk Adskillelsen: 
posse non mori (Adam før Syndefaldet), 
non posse mori (Sjælene efter Døden og de salige Aander), 
non posse non mori: alle Mennesker efter Syndefaldet. 

Mythe, der skal fremstille den ubevidste Barndoms Uskyld 
og Lykke, som nyere Tænkere holde for (Kant, Hegel), 
men et bestemt Sted paa Jorden, muligvis i Høiasiens 
Bjergdale, hvor de gunstigste Betingelser for Slægtens Ud- 
vikling findes, og til hvilke Slægtens ældste Traditioner 
pege hen. Ligeledes maa de phantastiske Overdrivelser 
afvises, hvortil Folkedigtningen og senere Kunsten har 
hengivet sig, og som er blevne støttede af Kirken ved en 
Forvexling med det kommende Messiasrige, idet man har 
overført Skildringen i Es. Cap. 11 og lignende Prophetier 
om Fremtiden paa det oprindelige Paradis eller Edens Have 
og deraf draget Slutninger om Naturtilstanden, hvortil 
Skriftens simple Fremstilling ingen Anledning giver. Denne 
indskrænker sig til Meddelelsen om, at det var en yndig 
Have, hvortil gives nogle stedlige Angivelser. Hertil kan 
føjies det Herredømme over Naturen, som var forjættet ved 
Skabelsen, og som ikke maa forstaas om Gudsbilledet 
(Socinianerne), men om den naturlige Følge af Gudsbille- 
det og de Herskerevner over den omgivende Natur, som 
ligger i det. Naar det endvidere fortælles, at »Gud satte 
Mennesket i Edens Have til at dyrke den og bevare den«, 
da er hermed Tanken om et ørkesløst Nydelsesliv afvist, 
og derimod udtalt, at som Gud selv er idel Virksomhed, 
saaledes er ogsaa Mennesket bestemt til et virksomt hand- 
lende Liv (jvfr. Joh. Ev. 5,7). Men Arbeidet i Edens 
Have var ikke, hvad det siden blev til, et byrdefuldt og 
møisommeligt Arbeide, men et lykkeligt og frit Arbeide 
under Guds rige Velsignelse. 

Paa denne sidste og ikke paa de ydre Naturforhold 
"ligger Hovedvægten ved det paradisiske Liv, hvormed 
"Menneskeslægtens Liv begynder ifølge Bibelens Beretning. 


Joh. 54: Jesus siger: min Fader arbeider indtil nu, ogsaa 


jeg vil arbeide. 

Livet i Gud, inderlig Taknemlighed mod ham over Til- 
værelsens Glæde, fuld Fortrøstning til hans Førelse i For- 
ening med det indbyrdes Kærlighedsliv, Følelsen af legem- 
lig Sundhed og Styrke uden Frygt for den endnu ukendte 
Død samt Nydelsen af de skønne og rige Naturomgivel- 
ser — i Ålt dette har Paradisets Lykke for de nyskabte 
Mennesker bestaaet, men Ålt dette bevæger sig indenfor den 
samme Ramme, indenfor hvilken Menneskelivet og Natur- 
livet føres den Dag idag.”) 

Som et Hovedtræk i Beretningen maa endnu nævnes, 
at der oprindelig kun er skabt eet Menneskepar (1 Mos. 
1,27—28, jvfr. Matth. 19,4, Ap. G. 17,2, Rom. 5,2, 1 Kor. 
15, fig.). Paastanden om flere oprindelige Menneskepar, 
de saakaldte Præadamiter=) eller Coadamiter, hviler paa 
en urigtig Skriftfortolkning og gjendrives ved Fortællingen 
selv (1 Mos. 2,5: der var intet Menneske til at dyrke Jor- 
den — 3,2: Eva er alle Levendes Moder). Naturviden- 
skabeligt er der intet til Hinder derfor, de forskellige Ra- 
cer tilhøre alle den samme Art og kunne forsaavidt meget 
vel nedstamme fra eet oprindeligt Par. Hovedinteressen 
ligger her imidlertid ikke paa det naturvidenskabelige eller 
historiske Omraade, men paa det religiøs-dogmatiske Om- 
raade. Heraf følger nemlig Menneskeslægtens organiske 
Enhed og den heraf følgende almindelige Broderkærlighed 
(Ap. G. 17,2%4—2%), endvidere Arvesyndens og Dødens Almin- 
delighed (Rom. 5,12 flg.) samt endelig Christi Stilling som 


=) Cfr. Apol. Conf. p. 53: ifaque justitia originalis habitura 
erat non solum ægquale temperamentum qualitatum corporis sed 
etiam hæc dona, notitiam dei certiorem, timorem dei, fiduciam dei 
aut certe rectitudinem et vim ista efficiendi. 

=z) Peyrerius (f 1655) udlagde de to første Capitler saaledes, 
at det første fortalte om Menneskenes Skabelse før Adam (Præ- 
adamiter), det andet Capitel derimod om Adam, der blev Stam- 
fader til Jøderne. Et Hovedbevis mente han at finde i 474 (Kains 
Frygt for, at Enhver, som møder ham, vil dræbe ham). 

den anden Ådam, Slægtens aandelige Hoved, der bringer 
Frelse og evigt Liv, hvor den første Stamfader bragte 
Synd og Død (Rom. 5,75 flig., 1 Kor. 15,47 flg.). 

Den nyere subjective Theologi vil i den paradisiske 
Tilstand i Edens Have ikke se en virkelig historisk Til- 
stand, men en symbolsk Beskrivelse af de blivende Grund- 
forhold i den menneskelige Natur (Schleiermacher) eller at 
det christelige Livsideal, som fra Fremtiden er henlagt til 
Fortiden (Ritschl), hvoraf følger, at den ingen Betydning 
har for Dogmatiken. Denne Opfattelse hidrører fra den 
nævnte Retnings Mangel paa historisk Virkelighedssands og 
dens deraf følgende Tilbøielighed til at udlede Alt af den 
christelige Bevidsthed, og hvor dette ikke kan gjennemføres, 
uden Videre lade det bortfalde. I Modsætning hertil maa 
gjøres gældende, at naar den paradisiske Tilstand frigjøres 
for en senere Tids phantastiske Overdrivelser, som intet 
Medhold have i den enfoldige bibelske Fortælling, er der 
intet til Hinder for dens historiske Virkelighed. Dens dog- 
matiske Betydning er da ogsaa af betydelig Rækkevidde, 
idet den danner Forudsætningen for Syndens Indkomst i 
Verden, der uden denne Fortælling vil staa som en uløse- 
lig Gaade eller ogsaa føre til den Antagelse, at Synden er 
grundet i den menneskelige Natur (saaledes Schleiermacher, 
der forklarer Synden af den sandselige Naturs tidligere 
Udvikling i Mennesket og deraf følgende Overvægt over 
dets aandelige Natur), men hermed ophører Synden at 


"være Synd og bliver en Naturbestemmelse. 


172 Faderens Gerninger. 


S715: 
Syndefaldet. 


Den oprindelige Uskyldsstand maa bekræftes gjennem 
et Valg, først herved bliver den personlig tilegnet og Men- 
nesket gjennem en længere Udvikling sædeligt frit. Frihed 
kan ikke skabes, den maa erhverves, hvad der kun kan 
ske gjennem et Valg. Først i et saadant kan Mennesket be- 
stemme sig for eller imod Gud. Det er Gudsforholdet, Menne- 
skets Villie til at underordne sin Villie under Guds Villie, 
der skal prøves, thi Gud er Indbegrebet af al Godhed og 
alt Godt. Idet Mennesket vælger Gud, vælger det dermed 
det Gode, medens et Valg i modsat Retning. er at vælge 
det Onde. Prøven, som skal gjennemgaas, bliver en Ly- 
dighedsprøve, og hertil kræves et bestemt udvortes Bud, 
ikke et almindeligt sædeligt Pligtbud, hvor der altsaa kan 
tvistes om Budet er opfyldt eller ikke, men et besiemt 
Bud, hvortil Villien i den paafølgende Handling svarer sit 
Ja eller sit Nei. Paa denne Maade prøver Forældrene 
deres Børns Lydighed, og ifølge det rent umiddelbare og 
ureflecterede Barneforhold, hvori de første Mennesker staa 
til Gud, bliver Prøven her af samme Årt. 

Fortællingen om denne Prøve og dens Udfald have vi 
i 1 Mos. 2 og 3. Medens Skabelsen ligger udenfor al Hi- 
storie og dermed ogsaa udenfor al menneskelig Erindring, 
saa falder Syndefaldet indenfor Historien og dermed ogsaa 
indenfor den menneskelige Erindring, hvorved i hvert Fald 
Muligheden for dens Bevaring gjennem Tradition er givet. 
Men den radikale Kritik holder for, at Fortællingen om 
Syndefaldet ligesaa vel som om Skabelsen er en Mythe af” 
hedensk Oprindelse, der af den senere Reflection er bleven 
frigjort for den polytheistiske Indklædning og renset til en 
bestemt udpræget Monotheisme. Der maa herimod gjøres 
gældende, ligesom overfor Fortællingen om Skabelsen (se 


ære, 

ovenfor S. 127), at Religionshistorien ikke kender noget 
Exempel paa en saadan Proces, som vel ogsaa er ret 
utænkelig paa Grund af den særlig i Israel stærke Mod- 
sætning mellem Monotheisme og Polytheisme. Men hertil 
kommer, at medens vi finde adskillige hedenske Myther 
om Skabelsen, finde vi ingen saadan om et første Synde- 
fald, hvoraf følger, at Fortællingen kan ikke være en Mythe 
af hedensk Oprindelse og senere omdannet i monotheistisk 
Retning indenfor Israel. 

Idet vi derfor fastholde den bibelske Fortælling som 
saadan, bliver det næste Spørgsmaal, om den skal forstaas 
som virkelig Historie eller som symbolsk Indklædning af 
et Philosophem over Syndens og det Ondes Oprindelse. 
Den sidste Opfattelse gjør Rationalismen gældende og vil 
i Fortællingen om Syndefaldet se en Skildring af den 
Maade, hvorpaa den syndige Lyst kommer op i hvert en- 
kelt Menneske, eller af den umiddelbare Bevidstheds Over- 
gang til den reflecterende Selvbevidsthed. Dette er imid- 
lertid stridende mod Fortællingens eget Formaal, der ikke 
tilsigter nogen psychologisk Forklaring af almene Phæno- 
mener i det menneskelige Sjæleliv, men hvis Formaal er 
at fortælle Aarsagen til alt det Onde, som er indkommet 
i Verden. Det er nemlig i Strid med den foregaaende 
Fortælling om Skabelsen, som ender med, at alt det Skabte 
var saare godt. Saadant stemmer ikke med Erfaringen, 
der viser os overmaade meget Ondt og Pinagtigt i Verden. 
Fortællingen vil vise, at dette er først senere kommet ind 
i Verden og skyldes en fremmed Magis Indgriben, dernæst 
Mennesket selv. 

Fortællingen maa derfor fastholdes som en virkelig 
Begivenhed. Dog, da overnaturlige Magter gribe ind her, 
kan den ikke jævnstilles med andre historiske Begiven- 

eder, men faar et fra disse forskelligt Præg, der fremtræ- 
er i en symbolsk Fremstilling af flere Enkeltheder, som 


174 Faderens Gerninger. 


pege udover sig selv imod en dybere Baggrund. Allerede 
Navnene paa de to Træer vise i denne Retning: det ene 
lærer at skelne mellem Godt og Ondt, eftersom de vise 
Lydighed eller Ulydighed mod Forbudet — det andet, 
hvilket de ikke lære at kende, bliver Symbol paa det evige 
Liv i Gud. Heller ikke Straffetruslen, at de skulde dø 
samme Dag, som de overtraadte det givne Bud, kan tages 
bogstaveligt, thi det gaar jo ikke i Opfyldelse. Vanske- 
ligst bliver Slangen at forstaa, der i Fortællingen optræder 
som en virkelig Slange, men dog taler som et Menneske. 
I ny Test. erklæres den ligefrem at være Djævelen (Joh. 
Aab. 12,9, 20,28—3: jvfr.: Joh. Ev. 84 Jobs] ER 
herom siges Intet i selve Fortællingen. Denne maa da 
forstaas saaledes, at Slangen bliver det symbolske Udtryk 
for den træske onde Aand, som vil styrte Menneskene i 
Ulykke, men som af sky Ærefrygt ikke nævnes. 

Vi fastholde den bibelske Fortælling om Syndefal- 
det som en historisk Begivenhed i Slægtens Begyndelse, 
der har grebet forstyrrende og ødelæggende ind i hele dens 
senere Levnetsløb, bragt al mulig Jammer og Elendighed 
over den, som tilsidst kulminerer i Døden. De enkelte 
Træk kunne dog ikke fastholdes i deres bogstavelige Ord- 
lyd, men maa tages som billedlige og symbolske Udtryk 
for den højere Magt, der holdes skjult bag Begivenheden. 
Den foreliggende Form maa bevares, idet vi ere ude ar 
Stand til at give den en anden Skikkelse. Det gælder 
særligt Børneundervisningen, medens det maa forbeholdes 
de voxne og aandeligt myndige Christne at tage en friere 
Stilling overfor Fortællingens Enkeltheder. 

Vi betragte da Fortællingen om Fristelsen ligesom 
Skabelsesberetningen som hørende til Menneskeslægtens 


=) Saaledes allerede i Visdommens Bog 2.4: Ved Djævelens 
Avind er Døden indkommen i Verden — medens Paulus i 2 Kor. 
11,3 skriver: Slangen fristede Eva. 

ældste hellige Traditioner, der ere blevne opbevarede i 
Abrahams Slægt og derfra gaaede over til Israels Folk. 
"Om Tiden, naar de ere blevne nedskrevne og bragte i 
deres nuværende Form, kunne vi intet vide. Alle Forsøg 
"paa at fastsætte deres Affattelsestid strande paa deres ab- 
solute Uensartethed med alle andre Oldtidsfortællinger om 
"Verdens og Menneskeslægtens første Begyndelse (jvfr. oven- 
"for S. 128). 
Nogen psychologisk Forklaring af Syndefaldet giver 
Skriften os ikke, heller ikke af Motivet dertil, den for- 
"tæller kun Kendsgerningerne. Af disse fremgaar, at Syn- 
"den er vakt ved Tvivlen (3,1: har Gud virkelig sagt?), der- 
"efter følger Selvraadighed og sandselig Lyst. Nogen læn- 
"gere Forberedelse og Udvikling, som lidt efter lidt har 
fremkaldt Ulydigheden, antyder Fortællingen ikke, den 
"fremstiller den nærmest som et pludseligt Fald. Det vir- 
"kende Motiv kan hverken bestemmes som Hovmod (Kirke- 
fædrene) eller som Vantro (lutherske Dogmatikere), om 
end Saadant kan have været medvirkende, men det egent- 
lige Motiv maa vel siges at have været Egenraadighed og 
Selviskhed, der fremkalder først Tvivl og dernæst Ulydig- 
hed mod det guddommelige Bud. Valgfriheden, der er 
medbestemmende Moment i Friheden, gjør sig her ensidigt 
gældende og vil være enebestemmende. Ganske vist bliver 
det uforklarligt, at Stamforældrene, som vare skabte i 
Guds Billed med Kærlighed til det Gode, pludselig kunde 
affalde og gjøre det Onde; dette er et Mysterium, men i 
Virkeligheden intet andet end det, som møder os i selve 
Valgfriheden, hvis Tilværelse vi maa erkende, men ikke 
formaa at gjennemtænke.”) 


z) Medens romerske Theologer forklare Syndefaldet ved, at 
Gud borttager donum superadditum gratiæ, nemlig justitia origi- 
"nalis, hvorved Mennesket, ganske overladt til sig selv, bliver et 


Syndefaldets Følger bleve skæbnesvangre baade ind- 
efter og udefter, ikke blot for Budets Overtrædere, men 
for hele Menneskeslægten. Indefter viser dette sig i Guds-" 
forholdet: den barnlige Tro og Tillid er borte, de søge 
angstfulde at komme bort fra Gud (3,8: skjule sig i Haven” 
for Gud Herrens Aasyn). Det Samme gjentager sig i deres” 
indbyrdes Forhold, ogsaa her er Tilliden og Kærligheden i 
om ikke helt forsvundne saa dog i høi Grad svækkede, ; 
de skyde Skylden paa hinanden (3,12). Ligeledes er det 
harmoniske Forhold mellem Aand og Natur blevet forstyr-" 
ret: Aanden blues over Naturen (3,7: de saa, at de vare 
nøgne) og særlig over de Lemmer, i hvilke det sandselige 
Naturliv rører sig kraftigst (de dække sig med Figenblade).- 
Den oprindelige Uskyld og Kærlighed er borte, Gudsbille-" 
det er svækket. Men i Fortællingen ligger ogsaa dette, 
at de have ikke helt løsrevet sig fra Gud, sætte sig ikke 
op imod ham som de frafaldne Engle i Trods og Hov-" 
mod. I Erkendelsen af deres Brøde og den deraf føl- 
gende Anger over, hvad de have gjort, ligger ogsaa dette," 
at det Onde har endnu ikke vundet Magt over dem; 
som det er kommet udenfra, staar det endnu overfor dem” 
som en fremmed Magt, og heri ligger Mulighed for” 
Lægedom og Frelse, hvad der finder sit Udtryk i Forjæt-" 
telsen', der ér knyttet til Straffen. Men Straffen kan ikke 
udeblive, den ligger i selve Ulydigheden mod Gud og” 
dens nødvendige Følger. Det oprindelige Kærligheds- og 
Ligelighedsforhold mellem Mand og Kvinde (2,18, 23) er 
blevet forrykket: Manden vil nu vise sig som den physisk 
og aandelig stærkere og gjøre denne sin Overmagt gæl-… 
dende (3,16: herske over Kvinden). Og som Menneskene i 

let Bytte for Fristeren, udtaler Conf. Aug. sig forsigtigere ved at 
søge Aarsagen i Menneskets Villie, som uden Guds Hjælp vender 
sig bort fra Gud (art. 19: voluntas, quæ non adjuvante deo avertit 
se a deo). ; 

…Ulydighed har vendt sig bort fra Gud, saaledes vil atter 
Naturen i Ulydighed vende sig bort fra Menneskene. Herre- 
dømmet over den maa gjenvindes ved haardt og strængt 
Arbeide, som kun giver ringe Frugt (3,17—18). Som Guds- 
billedet er forvansket, saaledes er ogsaa det af Gudsbilledet 
følgende uforstyrrede Herredømme gaaet tabt, Livets mange- 
haande Plager og Bekymringer vælte ind over Menneskene: 
de uddrives af Edens Have, som med stræng Englevagt 
lukkes for dem (3,%). Denne Uddrivelse kan, om man vil, 
forstaas bogstaveligt og lokalt, men der er Intet til Hinder 
for, at den, som andre Træk i Fortællingen, forstaas sym- 
bølsk: Menneskene ere ved egen Skyld drevne ud af den 
oprindelige Tilstand i Uskyld, Sjælefred og indre Livshar- 
moni og bleve prisgivne for Livets haarde Kamp og strænge 
Arbeide. 

Men er selve Naturen bleven en anden efter Synde- 
faldet? Er Storm og Uveir først komne op efter dette? har 
der ingen glubende Rovdyr og giftigt Kryb, ingen Oversvøm- 
melse og Jordskælv været før Syndefaldet? herom siges intet 
i Fortællingen, og der er ingensomhelst Grund til at antage 
Saadant. Med Undtagelse af Fortællingen om Slangen, der 
som ovenfor viist kun kan forstaas symbolsk om en høiere 
fristende og forlokkende Magt, meddeler den hellige Skrift 
Intet om en directe Forandring af Naturen, lige saa lidt 
som den taler om en directe Forandring af Menneskets 
physiske Natur. Den bibelske Fortælling taler kun om, 
at Menneskets Forhold til Naturen er blevet et andet, og 
det har atter indirecte medført Forandringer i Naturen, 
ogsaa i Menneskets egen Natur paa Grund af den nøie 
indre Forbindelse mellem Aand og Natur. Herved frem- 
kommer Livets store Plager: alskens Sygdomme, ÅAlder- 
dommens Svækkelse, den smertefulde Fødsel. Endvidere 
har Menneskenes Haardhed mod Naturen og Grusomhed 
mod Dyrene berøvet disse deres Tillid til dem, hele den 


H. Scharling: Dogmatik. 12 

levende Natur er under et knugende Tryk fra Menneskenes 
Side og sukker ubevidst efter Forløsning, ligesom disse 
længes bevidst efter den (Rom. 8,19—20). 

Alle Livets Onder naa deres Høidepunkter i Døden, 
som er Syndens egentliga Straf (Rom. 6,23: Syndens Sold 
er Døden jvfr. Rom. 5,12 flg.). At der ved Døden ikke 
udelukkende skal tænkes paa den legemlige Død, ses klart 
af 1 Mos. 2,17, thi Stamforældrene døde jo ikke den samme 
Dag, de overtraadte Forbuddet, men opnaaede tværtimod 
en meget høi Alder. Men Døden er først og fremmest 
Løsrivelse og Skilsmisse fra Gud, som er det absolute Liv, 
altsaa aandelig Død (mors spirituatis), dernæst indre Uro 
og Splidagtighed, i hvilke Kræfterne vende sig mod hin- 
anden, hvad der tilsidst fører til Opløsning og legemlig 
Død (mors corporalis), og endelig, hvor ikke Lægedom og 
Frelse indtræder, den evige Død (mors æterna). I denne 
bibelske Forstand begyndte Døden allerede at yttre sig, 
saasnart Syndefaldet havde fundet Sted, og i denne For- 
stand begynder Døden for det enkelte Menneske længe, før 
det egentlige Dødsøieblik indtræder, ja den kan vel siges 
at svæve over hans Hoved som et truende Damoklessværd 
hele Livet igjennem, hvor den atter og atter mælder sig 
snart som Sygdom og Smerte, snart som Svækkelse og 
Afkræftelse, snart som indre Tomhed og Træthed, ofte 
med en egen Følelse af Uhygge og Skræk. Saaledes bliver 
Døden (0 $dcvartoc) i Bibelens Sprog den absolute Modsæt- 
ning til Livet (sj Con), og ligesom dette er Eet med Sand- 
hed og Retfærdighed, Glæde og Salighed, saaledes fører 
Synden Døden med sig i uundgaaelig Følge (sj &uaeria 
ærtoxver Idvatov, Jakob 1,15) som Tomhed, Pine og indre 
Usalighed. Men i denne Forstand kender kun Mennesket 
Døden, thi for Dyret er Døden som Dødsangsten kun et . 
forbifarende Nu uden blivende Varighed. Derfor kan det 
med Rette siges, at Døden kom ind i Verden ved Menne- 

sket (Rom. 5,12), thi her tænkes ved Døden ikke paa en 
blot physisk Act, men paa Døden i sin hele omfattende 
aandslegemlige Betydning. Den Indvending, som man fra 
Naturvidenskabens og særligt Geologiens Side har ment at 
kunne rette mod Paulus' Ord i Rom. 5,12, falder derfor 
bort, thi den Død, hvorom her er Tale, er ukendt for 
Dyrene, og disse falde derfor her udenfor Betragtningen 
som overalt, hvor der er Tale om Guds Lov og Aaben- 
baring, der er rettet til Menneskene, men ikke til Dyrene, 
fordi disse ganske mangle den hertil fornødne Forstaaelse 
og Fatteevne (jvfr. 1 Kor. 9,9—10). 

Den dogmatiske Betydning af Biblens Fortælling om 
Syndefaldet bliver da den, at Mennesket, der oprindelig 
var skabt godt med Fornuft og fri Villie, med Kærlighed 
til Gud og Lyst til at gjøre Guds Villie, skabt i Guds Bil- 
led og Lignelse, er affaldet herfra, forlokket og forført af 
et højere ondt Væsen, og derved hjemfalden til Ulyksalig- 
hed og Død. Men heri ligger paa den anden Side Mulig- 
hed for Frelse, idet Synden ikke er bleven substantiel, men 
staar som en fremmed Magt over Mennesket, der inderligt 
ønsker at afkaste dette tyngende Aag, men ikke formaar 
det. Derfor er Forjættelsen om en kommende Frelse (3,1: 
Kvindens Sæd, der skal knuse Slangens Hoved) knyttet 
umiddelbart til Syndefaldet. Saaledes bliver Synd og 
Naade, Lov og Evangelium, evig Død og evigt Liv de 
store Modsætninger, hvorom den christelige Aabenbarings- 
tro og paa dennes Grundlag Dogmatiken bevæger sig. 

5,26: 
Arvesynden. 


Efterat Syndefaldet havde fundet Sted, kunde det ikke 
atter tages tilbage, dets Følger kunde ikke udeblive. Til- 
liden til Gud var borte, den indbyrdes Kærlighed stærkt 
rystet, den udelte Livsglæde havde veget Pladsen for Angst 
og Uro. Villien og hele Aandslivet havde faaet en foran- 
dret Retning og maatte skride frem efter denne i stigende 
Fordærvelse. 

Men ikke nok hermed maatte hele den ændrede Til- 
stand, som finder sit Udtryk i Synden og i Døden, for- 
plantes fra Stamfædrene til deres Efterkommere og derved 
til hele den øvrige Slægt. Herved bliver Synden Arve- 
synd (peccatum originale: baade den oprindelige Synd og 
den Synd, hvoraf al anden har sin Oprindelse")). At Syn- 
den paa denne Maade kan nedarves, stadfæstes af Erfarin- 
gen, der viser, hvorledes baade sygelige og syndige Til- 
stande, baade Lyder og Laster kunne nedarves gjennem 
flere Slægter ligesom omvendt ogsaa visse gode Egenskaber 
og Dyder, ja baade Lyder og Dyder kunne blive charak- 
teristiske for visse Familier. Ikke mindre stadfæstes Syn- 
dens Almindelighed, fra alle Lande og til alle Tider gjen- 
lyde Klagerne over, at Menneskene ere ikke saa gode, som 
de burde være, og at det er umuligt at finde et fuldkom- 
mant retfærdigt og viist Menneske. 

Forat forklare dette Phænomen har man opstillet en 
tidligere Tilstand, hvori Menneskene have været inden den 
nuværende — den saakaldte Præexistentstheori. Denne 
phantastiske Lære forkynder, at Sjælene før Fødselen have 
været i en tidligere ideal Tilstand, hvori de have syndet 


£) Dogmatikerne skelne mellem p. 0. originans for Adam og 
p. 0. originatum for alle hans Efterkommere. 

og til Straf herfor ere blevne nedsænkede i den nuværende 
materielle Verden, hvor de gjennem Livets Gjenvordigheder 
optugtes og renses til atter at kunne vende tilbage til den 
overjordiske Lysverden, hvorfra de ere komne.) Hele 
denne Lære, der baade i Oldtid og Nutid, blandt Philo- 
sopher og Theologer har fundet ivrige Talsmænd, har dog 
intet Tilknytningspunkt i Erfaringen, da vi Intetsomhelst 
mindes om en saadan tidligere Tilstand eller nogen i en 
saadan begaaet Synd, og den er i Strid med den uom- 
tvistelige Lighed, som baade sjæleligt og legemligt gjør sig 
gældende mellem Forældre og Børn endog gjennem flere 
Slægtled, ligesom den ogsaa opløser saavel de enkelte 
Slægter som hele Menneskeslægten i lutter atomistiske In- 
divider. I Modsætning til denne Lære har man opstillet 
to andre Theorier, Traducianismen og Creatianismen. Den 
første fæster Blikket paa Arveligheden og særligt AÅrvesyn- 
den, hvilken den forklarer deraf, at baade Sjæl og Legem 
forplantes eller overføres fra Forældre til Børn (Tertullian, 
tildels Augustin og de lutherske Dogmatikere). Creatian- 
ismen hævder derimod, at kun Legemet frembringes ved 
den naturlige Fødsel, medens hver Menneskesjæl er en 
umiddelbar Skabelse af Gud (Middelålderens Scholastikere 
og endnu stedse de romerske Theologer til Forsvar for Se- 
mipelagianismen). Ved sin ensidige Gjennemførelse sætter 
denne Theori en fuldstændig Dualisme mellem Sjæl og 
Legem, opløser al organisk Forbindelse i Slægten og kan 
endelig ikke forklare ÅAarsagen til, at Alle uden Undtagelse 
blive Syndere. Begge de nævnte Theorier maa da forenes 
saaledes, at Traducianismen fastholdes, men med et crea- 
tiansk Moment, saaledes at en Nyskabelse finder Sted af 
hver Menneskesjæl, uden at dog herved udelukkes Ned- 
arvningen af sjælelige og legemlige Eiendommeligheder. 


==) Nærmere herom se Christelig Sædelære 8& 14. 

Hvorledes dette sker, er et for os ufatteligt Mysterium, men 
det samme er Tilfældet med al Livets første Oprindelse. 

Som nu Syndens Almindelighed og dens Udstrækning 
til alle Mennesker er en af Alle anerkendt Erfaringssæt- 
ning, saaledes udtales den mangfoldige Gange i den hellige 
Skrift. Blandt de mange Steder kunne fremhæves 1 Mos. 
8,2, 1 Kong. 8,46, Ps. 143,2 og den udførlige Skildring i 
Ps. 14, Job 14,4, Sal. Ordspr. 20,9. Hertil kommer end- 
videre selve Offertjenesten samt Omskærelsen, som begge 
hvile paa Forudsætningen af den almindelige Syndighed. 
De samme Klager over Syndens og Uretfærdighedens Al- 
mindelighed møder os i n. T., saaledes Matth. 7,1, Luk. 
13,1—5, Rom. 3,23, 1 Joh. 1,10, 5,198..: Herimod strider ikke, 
at Christus stundom taler om Retfærdige (Mark. 2,77, Luk. 
15,7), da det er sagt hypothetisk, muligvis stærkt ironisk 
om Pharisæernes rent udvortes Retfærdighed, eller ogsaa 
(Matth. 10,41, 13,17, 23,29: Propheter og Retfærdige) tales 
der om de ved Troen retfærdiggjorte, altsaa de, som have 
modtaget Syndernes Forladelse. 

Endvidere læres, at denne almindelige Syndighed er 
hos hvert enkelt Menneske tilstede allerede fra Fødselen af, 
altsaa medfødt (1 Mos. 8,2, Ps. 51,7, Job 14,4 — Joh. 3,6, 
Eph. 2,3), og den føres da tilbage til Slægtens Stamfader, 
Adam (Rom. 5,12 fig., 1 Kor. 15,49). Men om den nær- 
mere Forbindelse mellem Adams Synd og Slægtens Synd 
udtales der Intet, Betragtningen bliver staaende ved Syn- 


1 Kong. 8,46 (Salomos Bøn): Naar de synde mod Dig — thi 
der er intet Menneske, at han jo synder mod Dig. 

Ps. 143,2: Gaa ikke i Rette med din Tjener, thi for dit Aasyn 
er ingen Levende retfærdig. 

Job 144: Kan der komme en Ren af en Uren? Ikke en 
Eneste. 

Sal. Ordspr. 20,: Hvo kan sige: jeg har vogtet mit Hjerte 
jeg er ren for Synd? 

dens Almindelighed og intensive Styrke. Selv i Rom. 5,12 
flg. udtales kun, at først syndede Adam og bragte derved 
Synden ind i Verden, og derefter syndede alle hans Efter- 
kommere og døde ligeledes, fordi de syndede Alle. De to 
Led Adams Synd og alle Efterkommernes Synd opstilles 
overfor hinanden, men om Forbindelsen mellem de to Led 
udtaler Apostelen sig ikke. Han opstiller ligesom i 1 Kor. 
15,45—49 Slægtens to Stamfædre, Adam og Christus, overfor 
hinanden og derefter de to Udviklingsrækker: 


Ådam Christus 
| | 
Synd Tro 
| | 
Død Liv. 


Synden, hvori alle gjøre sig skyldige, er Forbindelsesleddet 
mellem Adam og Døden, som Troen er det mellem Chri- 
stus og Livet, men videre udvikles Tanken ikke, thi der 
siges Intet om Forholdet mellem Adams Synd og Efter- 
kommernes Synd. Imidlertid maa det erindres, at selv 
om der paa dette enkelte Sted ikke tales om en bestemt 
Nedarvning af Synden, saa udtales den dog bestemt i 
andre Skriftsteder, saaledes Ps. 51,5: Jeg er født i Misger- 
ning, min Moder undfangede mig i Synd — Job 14,4: Kan 
der komme en Ren af en Uren? Ikke En! — Joh. Ev. 36; 
Hvad der er født af Kjød, er Kjød — Eph. 2,3: Vi ere af 
Naturen Vredens Børn. Naar denne Tanke føres tilbage 
til Stamforældrene, da standser den tilsidst ved, at disses 
Synd nedarves paa alle Efterkommerne. 

Årvesynden er da tilstede i hvert Menneske lige fra 
Fødselen af som den syge Spire i Aandslivet. Efterhaan- 
den som dette udvikler sig fra den første ubevidste Til- 
stand, begynder ogsaa Arvesynden at yttre sig. Den frem- 

træder paa dobbelt Vis, dels negativt som Mangel af den 
oprindelige Retfærdighed (carentia justitiæ originalis), dels 
positivt som uordentlig Begær (concupiscentia, jvfr. Conf. 
Aug. art 2). I første Henseende kan mærkes, at det op- 
rindelige Tillids- og Kærlighedsforhold til Gud er borte, 
Menneskene fødes uden Bevidsthed om Gud (&9£04, Eph. 
2,12), og paa Grund af denne deres Uvidenhed fremmed- 
gjorte for Livet i Gud (Eph. 4,18). Vel er endnu Driften 
mod Gud og Længslen efter Gud tilstede, men den gjør sig - 
kun gældende som indre Uro og famler om i Blinde. Po- 
sitivt gjør Arvesynden sig gældende som uordentlig Begær, 
i hvilket de sandselige Drifter tilrive sig Herredømmet over 
den aandelige Sands, dernæst som Egenkærlighed og 
Selvraadighed, der søger at tilrive sig Alt, hvad der 
vækker dens Attraa. Ogsaa her gjøre bedre Drifter sig 
gældende, Sands for Ret og Retfærdighed, Lyst til at med- 
dele og hjælpe Andre, men det er dog kun glimtvis og 
vil hurtigt tvinges tilbage, om der ikke gjennem Opdragelse 
og Tugt reises Modstand mod de medfødte onde Drifter og 
Tilbøieligheder. 

Alt dette er, uden Hensyn til om Mennesket gjør det 
frivilligt eller ikke, i og for sig Synd (Conf. Aug. art 2: 
vere est peccatum), fordi det er Overtrædelse af Loven, og 
al saadan er Synd (1 Joh. 3,4: sj cuagtia éotiv 7 avouie). 
Det benægtes af Romerkirken, der i Tilslutning til sin 
udvortes dualistiske Opfattelse af det oprindelige Gudsbil- 
led og af Syndefaldet (se ovenfor S. 166) lærer, at Årve- 
synden ikke er nogen virkelig positiv Synd, men kun en 
Svækkelse, en Mangel, altsaa noget blot Negativt. Den 
Retfærdighedens Krone, som var skænket Adam, og hvori 
Gudligheden (similitudo dei) bestod, er nemlig affalden ved 
Syndefaldet; tilbage bliver Gudsbilledet (imago dei) d. e. 
Fornuft og fri Villie. Og hermed fødes alle hans Efter- 

kommere, saaledes at de vel mangle den oprindelige Ret- 
færdighed og have Begær, men det er kun en Svæk- 
kelse, der fører til Synd, ikke i og for sig Synd (Trid. 
conc. sessio V, 5). Til den modsatte Yderlighed ere altfor 
ivrige lutherske Theloger komne, der i deres Iver forat 
udmale Arvesynden i al dens Skrækkelighed erklærede den 
for en saadan Bundfordærvelse af den menneskelige Natur, 
at den var bleven Substants i Mennesket, saaledes at Guds- 
billedet ved Syndefaldet var blevet forvandlet til Satans 
Billed (Flacius). Vel blev denne Lære forkastet af Con- 
cordieformlen i den første Artikel, men senere har Pie- 
tismen og navnlig Methodismen og i dens Fodspor den 
nyere Opvækkelse oftere i Forkyndelse og Undervisning 
gjort sig skyldig i lignende Overdrivelser, saa at de i deres 
Trosiver skælde Tilhørerne ud for i aandelig Forstand at 
være Svin og Stude. Dette medfører den Fare, at der in- 
gen Plads bliver for den syndige Udvikling, saaledes at 
Mennesket fra først af staar som en fuldmoden Synder, 
hvilket atter fører til sædelig Letsindighed og Indifferents, 
idet man mener, at man godt kan tillade sig adskillige 
baade mindre og større Synder, da Fordærvelsen fra 
første Færd allerede er saa stor, at den ikke kan blive 
større. Overfor disse Phantasterier maa det fastholdes, at 
Mennesket er ved Syndefaldet og Arvesynden hverken ble- 
vet et Dyr eller en Djævel, men det er en falden Stor- 
hed, som trods det dybe Fald endnu bærer Adelspræget 
overfor den øvrige Natur. Gudsbilledet er vel forvansket, 
men ikke gaaet tabt, det oprindelige Herredømme over 
Naturen er mistet og maa nu møisommeligt gjennem 
Kamp og Anstrengelse atter vindes tilbage, ligeledes har 


Trid. conc. sessio V, 5: Hanc concupiscentiam S. S$, decla- 
rat non peccatum appellari, quod vere et proprie in renatis pec- 
catum sit, sed quia ex peccato est et ad peccatum inclinatl. 

den indre Fred og stille Livslykke i Samfundet med Gud 
veget Pladsen for Uro og indre Splidagtighed samt util- 
fredsstillet Higen og Søgen efter den bortkomne Gud og 


den forsvundne Livsglæde. Men alt dette er paa den an- 
den Side ligesaa mange Tilknytningspunkter for Guds frel- 


sende Naade, som her tager fat og begynder Gienopreis- 
ningen efter det dybe Fald. 


SEE 
Slægtskyld og Selvskyld. 


Synden er tilstede i Mennesket allerede fra Fødselen 


af som Årvesynd, peccatum originale. Herom overtyder 


Erfaringen os tilstrækkelig: i samme Grad som Bevidst- 
hedslivet vaagner og de første Villiesrørelser give sig til- 
kende, viser sig ogsaa de første Spor af det stridige egen- 
kærlige Sind. Vel tale vi om de uskyldige Børn, men 
det er kun i relativ Forstand i Modsætning til den se- 
nere fuldt udviklede onde Villie. At disse første endnu 
ubevidste Rørelser af det forvendte Sind ere syndige, vil 
ikke kunne nægtes, thi al Synd er Brud paa Loven (&gvo- 
mia, 1 Joh. 3,4) og som saadan hjemfalden til Straf (jvfr. 
Luk. 12,48: ogsaa den Tjener, som handler imod sin Her- 
res Villie, fordi han ikke kender den, skal have Straf), 


men kan den ogsaa tilregnes som virkelig Skyld? De 


ældre Theologer svarede bekræftende herpaa, idet de hen- 
viste til Stamfaderen Adam, i og med hvem alle hans Ef- 
terkommere havde syndet. Saaledes allerede Augustin med 
Paaberaabelse af Rom. 5,12 efter Vulgatas Oversættelse: 


(Adam) in quo omnes peccaverunt, hvilket Sted han udlagde | 
saaledes, at alle de ufødte Slægter havde været tilstede in 

umbo Adami og saaledes havde begaaet Syndefaldet sam- 
men med ham. Bortset fra den urigtige Oversættelse 7) 
sætter Paulus paa det anførte Sted ikke nogen umiddelbar 
Forbindelse mellem Adams Synd og hans Efterkommeres 
Synd, men henviser til den Forbindelse, som der er mel- 
lem Synden og Døden: de dø Alle, fordi de syndede Alle. 
Mere berettiget er Augustins Forklaring, at Adams Synd 
tilregnes hele Menneskeslægten, fordi han er dens Stam- 
fader. Denne Opfattelse gjenoptages af de lutherske Dog- 
matikere i Læren om imputatio peccati Adami: Adam er 
som Slægtens Stamfader tillige dens Repræsentant, og som 
saadan kan hans Synd tilregnes hele Slægten, idet Gud til- 
lige i sin Alvidenhed forudsaa, at Alle vilde synde ligesom 
Adam. Imidlertid taler Paulus i det anførte Sted ikke om 
nogen Tilregnelse af Adams Synd, men kun om dens Virk- 
ning, nemlig at ved den bleve de Alle Syndere, ligesom de 
omvendt ved Christi Lydighed blive retfærdige (V. 19). Om 
en egentlig personlig Tilregnelse af Adams Synd til alle de 
Enkelte efter Adam taler Paulus ikke, tvertimod siger han, 
at hvor intet Lovbud er, altsaa heller ingen Bevidsthed om 
Loven, kan der vel syndes mod Loven, men Synden til- 
regnes ikke (Rom. 5,713 jvfr. 415, 7,7). 

Grundfeilen er her den, at man overveiende gjør en 
juridisk Betragtning gældende. Efter denne, som fortrins- 
vis bevæger sig i den ydre Retsorden, vil den Enkeltes 
Synd ikke kunne tilregnes Andre, som ingen Del have i 
den. Men anderledes stiller Sagen sig, naar en dybere 
gaaende moralsk Betragtning gjøres gældende. En saadan 
vil nemlig ikke blive staaende ved de enkelte Individer, 
der kun staa i et ydre Retsforhold til hverandre, men 
drage et inderligere Samfundsforhold ind under Betragtnin- 


+) ”Eg” & i Rom. 572 kan ikke oversættes ved »i hvem«, men 
»efterdi«, jvfr. 2 Kor. 5,4, Phill. 3,712. 

gen, i hvilket de Paagældende staa til hverandre. Det fin- 


smid adel 


des i Slægtskabet, som det møder os i Familiens snævrere 
Kreds og i Folkets mere omfattende Helhed. Hverken hin | 


eller dette er en sammenløbet Hob af Individer uden indre 
Forbindelse med hverandre. Foruden Naturbestemmelsen, 
der fremtræder som Blodets Baand og Nationaliteten, gjør 
ogsaa det moralske Baand sig gældende som sammenknyt- 
tende dem til en organisk Helhed. Her handler og lever 
den Enkelte ikke blot paa sine egne Vegne, men ogsaa 
paa det Samfunds Vegne, af hvilket han er et Medlem. 
Fortrinsvis gælder det .den eller dem, der indtage en re- 
præsentativ eller styrende Stilling indenfor Samfundet, i 
Familien Husfaderen, i Folket Kongen eller Regeringen. 
For Kongernes Synder maa Folket bøde (Horats: quicquid 


delirant reges, plectuntur Achivi), ligesom omvendt Heltenes og 


de store Aanders Bedrifter kaster Glans over hele Folket. 
Det Samme gjentager sig indenfor Familien: i den Skænd- 
selsdaad, hvori et af dens Medlemmer gjør sig skyldig, 
ville de øvrige vel ikke føle sig personlig medskyldige, 
men de ville føle sig tyngede af den Skyld, som hviler paa 
hele Familien. Vi komme herved til det moralske Begreb 
Slægtskyld, hvor den enkeltes Brøde kommer til at hvile 
paa hele Slægten. Dette Begreb er ikke juridisk,-« men 
moralsk og hviler paa den Opfattelse, at Slægten ikke er en 
løs atomistisk Hob af Individer, men danner en sammen- 
hørende Helhed, hvis enkelte Medlemmer bære Skyld og 
Straf med hverandre. Det var kendt af Oldtiden med 
dens stærke Samfundsfølelse, vi møde det saaledes i de 
græske Skæbnetragedier, hvor den tragiske Konflikt frem- 
kaldes ved Slægtskylden. Den samme Opfattelse gjenfinde 
vi i det gl. Test.; for Chams Brøde straffes alle hans Ef- 
terkommere, medens omvendt Sems Efterkommere velsig- 
nes for Stamfaderens Retsindighed (1 Mos. 9,2—27) — for 
Davids Brøde straffes hele Folket (2 Sam. 24) — og Her- 

ren vil straffe Fædrenes Synder paa Børnene i tredie og 
fjerde Led (2 Mos. 20,53). 

Denne Slægtskyld er det, som hviler over hele Men- 
neskeslægten ved Stamforældrenes Ulydighed mod Gud, 
efterdi den hele Menneskeslægt er een stor Familie af eet 
Blod og samme Slægt (Ap. G. 17,%). Det er denne Tanke, 
som Paulus udfører i Rom. 5,12 flig. Men denne Slægt- 
skyld eller Arveskyld er af en objectiv Natur, den hviler 
som en Ulykke over hele Menneskeslægten med et forfær- 
deligt Tryk. Vi ere Alle fødte af en syndig Slægt, og der- 
for fødes vi Alle i og med Synd. Og da denne Synd som 
al Synd er Affald fra Gud, er den tillige Affald fra Livet, 
og den fører derfor Dom og Død med sig (Conf. Aug. art. 2: 
damnans et afferens mortem æternam). 

Saaledes er Arvesynden allerede i og for sig betragtet 
Årveskyld, objectiv Skyld. Men i denne ublandede Tilstand 
findes Arvesynden aldrig i Virkeligheden. Den optages af 
Menneskets Villie, som ikke med Ubehag hengiver sig til 
den (Augustin: non inviti tales sumus), og gaar derved 
over til at blive subjectiv og personlig Skyld. Fra sin 
hvilende og skjulte Tilstand i Menneskets Indre træder 
Årvesynden nu frem i det AÅabenbare og kundgjør sig som 
en actuel Synd eller som Brøde, aabenbart Brud paa 
Guds Lov. Herved opstaar Forskellen mellem habituel 
Synd, Årvesynd, og actuelle Synder, de enkelte reelle Syn- 
der. Dog kan denne Adskillelse kun gjøres i Tanken og 
Begrebet, thi i Virkeligheden kan habituel Synd og reel 
Synd, Årveskyld og personlig Brøde ikke skilles, de glide 
ideligt over i hinanden og støtte gjensidig hinanden, idet 
Årvesynden som ond Begær, concupiscentia, fremkalder de 
enkelte Synder, og disse atter virke tilbage paa den onde 
Begær og gjøre den end stærkere, derved voxer den ha- 
bituelle Synd. Medens den subjective Skyldfølelse gjør sig 

gældende overfor de enkelte actuelle Synder, Løgn, Be- 
drageri, Mord, kort sagt al Slags Uret mod Næsten og den 
Skade, vi derved have tilføjet ham, saa gjør den objective 
Skyldfølelse sig gældende overfor hele den syndefulde Til- 
stand, hvori vi befinde os, og hvorom de enkelte actuelle | 
Synder ere talende og anklagende Vidnesbyrd. Vi føle da 
paa een Gang Anger og Uvillie over den enkelte Synd, 
hvortil vi have ladet os forlede, og tillige Bedrøvelse og 
Smerte over vort egenkærlige Sind og det Ondes Magt i 
os. Denne Tankegang er det, som vel ikke udtales aaben- 
lyst af Paulus i Rom. 5;12 flig., men som bærer hele Udvik- 
lingen. Han taler om, at Adam har bragt Synd og Død 
ind i Verden, men han taler Intet om en imputatio peccati 
Adami, derimod siger han, at Døden kom over Alle, fordi 
de syndede Alle (V. 12: åp ø aåvres mægtov) d. e. til 
Arveskylden kommer den personlige Brøde. Og naar han 
i det Følgende gjentager, at Alle bleve ved Adam gjorte 
til Syndere (V. 19: æuaerolot zateotednocav), saa formid- 
les dette ved den personlige Synd paa samme Maade, som 
Retfærdiggjørelsen ved Christus (dfzaror zataoradnicovrer) 
ikke uden Videre finder Sted, men formidles ved og be- 
tinges af Troen. Og saaledes træder da hos Paulus den 
rent juridiske Betragtning af Arveskylden som en imputatio 
peccati Adami tilbage for den sædelig-religiøse Betragtning 
af Arveskylden som Slægtskyld, der i de actuelle Synder 
gaar over til at blive personlig Skyld og Brøde. 

Men hertil kommer endnu en Betragtning, som Apost- 
len gjør gældende; han bliver ikke staaende ved Arvesyn- 
den som den, der bringer Død og evig Fordømmelse (dam- 
nans et afferens mortem æternam), hvad der maatte bringe 
os til at stivne i Skræk og Rædsel ved Tanken om evig 
Fortabelse, men overfor Arveskylden, som bringer Dom og 
Død over hele Menneskeslægten, stiller han Frelsen ved 

Jesus Christus, som bringer Liv og Salighed. Saaledes 
taler han i Rom. 5,12 flg., ligeledes i 1 Kor. 15,2—2 og 
4549, hvor han stiller den første Adam af Jord, efter hvem 
vi ålle arvede det jordiske Sind, overfor den anden Adam 
fra Himlen, efter hvem vi have det himmelske Sind. Og 
endelig, hvor Apostlen i Rom. 7,13—23 udtaler sin Smerte 
over den ham iboende Syndighed, der hindrer ham i at 
gjøre det Gode, som han vil, og lokker ham til at gjøre 
det Onde, som han ikke vil, og sukker dybt over denne 
sin taælarwrwei« (V. 24), hæver han pludselig sit Blik og 
sin Tanke mod Himlen og takker seirsbevidst Gud for den 
Frelse udaf Elendigheden og den Frigjørelse, som Gud har 
sendt ham i Jesus Christus. Og derfor maa som i Livet 
saaledes ogsaa i Theologien disse tvende holdes uadskille- 
ligt sammen: Arvesynden, der fra Adam breder sig over 
hele Slægten og bringer Dom og Død over hvert enkelt 
Menneske, fordi de syndede Alle (Rom. 3,23: mævres yde 
maetov) og overfor den Frelsen ved Jesus Christus, der 
bringer Liv og Salighed til Hver, som i Tro modtager 
Frelsesbudskabet. 

Den lutherske Orthodoxi var i sin gode Ret, naar den 
overfor Romerkirkens svækkede og udviskede Opfattelse af 
Arvesynden hævdede den dybe Fordærvelse og derefter 
følgende Dom, som den har bragt over hele Menneske- 
slægten. Men den feilede i sin dogmatiske Udvikling her 
som saa ofte ved den ensidige formale Udvikling af Læren 
om Årvesynden. Den isolerede ligesom senere Pietismen 
og Methodismen den Enkelte fra Slægten og stillede ham 
op overfor Adam og gjorde ham ansvarlig for Stamfade- 


… rens Syndefald, istedenfor at Eftertrykket her skal lægges 


paa Slægten, og det skal paavises, at vi Alle ere blevne 
Syndere, fordi vi ere fødte af en syndig Slægt. Videre 
sondrede Orthodoxien og Pietismen ligesom Methodismen 

og Opvækkelsen nuomstunder ikke mellem objectiv Arve- 
skyld og subjectiv personlig Skyld, men sammenblandede 
begge saaledes, at Arvesynden strax var fuldfærdig, og der 
ingen Plads blev til en videre Udvikling og Væxt af Syn- 
den. Endelig holde de nævnte Retninger AÅrvesynden med 
Fordømmelsen paa den ene Side og paa den anden Side 
Frelsen ved Jesus Christus alt for langt ud fra hinanden, 
hvilket fører til en mørk og tungsindig Livsanskuelse, der 
i stærk Anfægtelse kan ende med Fortvivlelse. 
AÅrvesynden er da den onde Spire i Mennesket, der er 
tilstede allerede fra Undfangelsen og Fødselen og med 
indre Nødvendighed voxer og bliver stærkere. Herved til- 
egnes den og bliver til personlig Synd, der giver sig Ud- 
slag i de mange enkelte Synder. Den fordærver Naturen, 
7] ogQ&, som oprindelig var god, og Omverdenen, & xz00m0c, 
som ligeledes oprindelig var skabt god.”) Hvad der i høi 
Grad bidrager hertil, er den mangelfulde Optugtelse og det 
slette Exempel, som Barnet ofte har for Øie i sine Omgivel- 
sers Færd. Paa den Vis sker det, at Samfundet mere og 
mere fordærves, indtil tilsidst den ganske Verden ligger i det 
Onde (1 Joh. 5,19). Naar dette ikke er sket i bogstave- 
ligste Forstand, da skyldes det den bestaaende Retsorden 
(co zatéyov, 2 Thess. 2,6) og Staten med Øvrigheden, der 
ikke bærer Sværdet forgæves (Rom. 13,4) samt endelig den 
religiøse Tro, der, saalænge den endnu bestaar, holder de 
onde Lidenskaber nede. Men at disse vedblivende ere til- 
stede i Menneskene og skjule sig i Dybet, ses klarligt 
deraf, at hvor de ovennævnte Støtter falde bort, der bryder 
den skjulte Ondskab frem i al sin Forfærdelighed og øde- 
læggende Magt. Gruopvækkende Exempler herpaa afgive 


=) Om de forskellige Betydninger af ce og zocuos og de 
herved fremkaldte Misforstaaelser fra Pietismens og Methodis- 
mens Side se Christelig Sædelære $ 13. 

enkelte af de romerske Keisere, der paa Magtens Høide- 
punkt stod uden bindende Retsorden og uden religiøs Tro 
og derfor gav deres Vellyst og Grusomhed frit Løb, indtil 
de tilsidst selv bleve Offre derfor. Og det samme gjentaer 
sig i vore Dage, hvor europæiske Embedsmænd, hvilke i 
deres retsordnede Hjemland nøde Anseelse som høit dan- 
nede og retsindige Mænd, blandt Negerstammer og andre 
lavt staaende Folkeslag, der stod retsløse og værgeløse 
overfor dem, have udøvet de største Afskyeligheder. Ikke 
mindre aflægge de voldsomme revolutionære Bevægelser 
med deres Vildhed og Raahed og Foragt for Menneskeliv, 
hvor de faa Magt til at omstyrte al Lov og Ret, talende 
Vidnesbyrd om den Ondskab, som ligger gjemt dybt i 
Mennesket og skjuler sig under Hverdagslivets rolige Over- 
flade, men er rede til at bryde frem i dyrisk Vildskab, 
hvor Retsordenens tilbageholdende Magt (7o xartéyor) er 
bleven omstyrtet. Baade Jesus i sine Taler og Apostlene 
i deres Breve varsle da ogsaa om al den Voldsomhed og 
Ufred og Ustyrlighed, der skal bryde frem, naar de sidste 
Tider og Verdenshistoriens Afslutning nærmer sig. 

Anm. Den nærmere Udvikling af Syndens Væsen, 
dens forskellige Arter og fremskridende Væxt i Mennesket 
tilkommer det Sædelæren at gjøre Rede for (se Christelig 
Sædelære & 13—15). 


8 18. 
Den syndige Villies Ufrihed. 


Hvor dybt Mennesket end er sunket ved Synden, hvor 
"stor aandelig og legemlig Nød den har bragt over hele 
Slægten, saa er den dog endnu ikke helt fortabt. Den er 


ikke stivnet i Trods og Had mod Gud, tværtimod rører 
H. Scharling: Dogmatik. 13 

sig endnu i den Længsel efter Gud, Suk efter Gud. Og trods 
al Forvildelse og Affald fra Guds Lov rører der sig paa 
samme Tid Længsel efter at opfylde Loven og at gjøre, 
hvad sandt og retfærdigt er. Ligesom Menneskene paa 
Videnskabens, Kunstens og det praktiske Livs Omraade 
kunne øve allehaande Storværk og forstaa at gjøre sig til 
Herrer over Naturen, saaledes se vi ogsaa mange Exemp- 
ler paa stræng Pligtopfyldelse og Høisind, Hjælpsomhed 
og Selvopofrelse. Alt dette er Rester af Gudsbilledet, den 
oprindelige Uskyld og Kærlighed, som var givet Menne- 
skene. Spørgsmaalet bliver, hvor meget der kan siges at 
være tilbage, hvormegen Styrke og aandelig Sundhed der 
endnu trods Arvesynden og dens Følger er bevaret. Me- 
dens der fra den ene Side saas ensidigt herpaa, kom man 
til det Resultat, at Mennesket endnu havde Kraft nok til 
at reise sig efter det dybe Fald, eller, selv om man ind- 
rømmede, at Mennesket trængte til en guddommelig Frelse, 
saa maatte den dog nærmest betragtes som Hjælp til 
Selvhjælp. Fra den anden Side fæstede man Blikket paa 
det dybe Fald og erklærede, at den iboende Syndighed var 
saa overmægtig, at Mennesket var ganske ude af Stand til 
atter at reise sig, og at Kraften hertil ene kunde gives ved 
en særlig guddommelig Frelse. De mest yderligt gaaende 
erklærede endog, at Mennesket var saa fordærvet ved Syn- 
den, at der ikke var mindste Gnist af det Gode tilbage i 
det: den saakaldte Fromhed og Høisind og Selvopoffrelse, 
som de udviste, var kun et Skalkeskjul for Ligegyldighed 
og Vantro, for Selvretfærdighed. Store Svingninger have 
her fundet Sted lige fra Pelagius, der hævder den menne- 
skelige Villies ubrudte Frihed til at vælge mellem Godt og 
Ondt, Liv og Død, indtil Flacius, der erklærer Arvesynden. 
for Substants i Mennesket, som derfor nu er ude af Stand 
til at vælge mellem Godt og Ondt. Det gælder da om at 

trække Linierne op mellem disse forskellige Anskuelser for 
at klargjøre Forholdet mellem dem. 

Modsætningen mellem de nævnte Anskuelser bryder 
skarpt frem i den gamle Kirke ved Striden mellem Pela- 
gius og Augustin. Den første hævdede ud fra en stræng 
moralsk Livsopfattelse, men uden dybere psychologisk 
Blik, at Mennesket fødes uden Synd i samme Uskyldigheds- 
stand som Adam før Faldet, dog med en Overvægt af det 
Sandselige over det Aandelige, som imidlertid ikke er 
større, end at Mennesket med ærlig Stræben og fast Villie 
kan beseire den og oplyst ved Christi Liv og Lære skride 
frem mod Fuldkommenhedens Maal. Augustin tog der- 
imod sit Udgangspunkt fra en dyb religiøs Opfattelse, som 
fandt sin Bekræftelse i personlige Selvoplevelser gjennem 
et stærkt bevæget indre Sjæleliv. Ud herfra erklærede 
han, at den ganske Menneskehed er ved Stamforældrenes 
Syndefald blevet en eneste grundfordærvet og fortabt Masse 
(massa perditionis). Det enkelte Menneske er allerede ved 
sin Fødsel grundfordærvet af Synden (nascitur homo novus 
sed peccator vetus), i al Evighed hjælpeløst fortabt, om ikke 
den guddommelige Naade træder til og frelser det. 

Pelagius' Lære blev fordømt paa flere Synoder, men 
kom frem paa Ny i en omdannet og formildet Skikkelse 
ved Semipelagianismen. Ifølge denne er den menneskelige 
Frihed vel svækket ved den medfødte fra Stamforældrene 
nedarvede Syndighed, men ikke ophævet. Mennesket kan 
derfor ikke frelses ved egen Kraft og Dygtighed, men kun 
ved Guds frelsende Naade. Paa den anden Side er der dog 
endnu saa meget Godt bevaret i Mennesket, at det kan 
yde en kraftig Medvirkning ved Frelsen, hvorfor Gud og- 
saa kræver en saadan af det. Denne Opfattelse, der søgte 
at formidle mellem de skarpe Modsætninger, trængte efter- 


haanden igjennem i den romerske Kirke og er endnu 
13" 

stedse herskende i den. Den romersk-katholske Theologi 
søger da nærmere at bestemme, hvormeget der skyldes 
den guddommelige Naade, og hvormeget Mennesket selv 
er pligtig at gjøre for at kunne faa Del i Frelsen. 

Mod den Værkhellighed og Selvretfærdighed, som fulgte 
heraf, nedlagde Protestantismen sin energiske Indsigelse. 
Idet den gik ud fra religiøse Oplevelser — paa den ene Side 
Erkendelsen af Lovens ideale Højhed, paa den anden Side 
Følelsen af den fuldkomne Afmagt til at opfylde den, og 
endelig Samvittighedens heraf følgende Skræk for den 
kommende Dom — hævdede den, at Mennesket er ude af 
Stand til at reise sig af det dybe Fald og af Syndens 
Elendighed, det formaar kun dette ved guddommelig Hjælp, 
som modtages i Tro og ydmyg Erkendelse af, at det Intet 
formaar af sig selv og derfor heller Intet har at rose sig 
af, men Frelsen og Opreisningen skyldes udelukkende 
Guds Naade. Og som sædvanlig støttede Protestantismen 
denne Opfattelse paa tydelige og klare Udtalelser i den 
hellige Skrift. Allerede i gl. Test. udtales det, at Menne- 
skets Hjerte er ondt fra Ungdommen af (Gen. 8,21) og hans 
Tankers Paafund er ondt hver Dag (Gen. 6,5), det er und- 
fanget i Synd og født i Misgerning (Ps. 51,7) og dets Hjerte 
er ved Synden blevet haardt som Sten (Ezech. 11,19), hvor- 
for Frelsen og Opreisningen ene kan komme fra Gud. De 
samme Udtalelser om Menneskenes fuldkomne Afmagt til 
at gjøre det Gode møde os i ny Test. med en større Ud- 
dybning af Syndserkendelsen. Menneskene ere onde (Luk. 
11,18: zrovnygot væægyovtec), elske Mørket mere end Lyset 
(Joh. 3,19), hensunkne i Sandselighed og uden Forstaaelse 
af Gud (1 Kor. 2,14), hvorfor de i deres Hjerters Forvendt- 


Ezech. 11,7: Jeg vil give dem en ny Aand i deres Indre, 
jeg vil borttage Stenhjertet af deres Indre og give dem et Kjød- 
hjerte. | 

hed ansee Guds Visdom for Daarskab (1 Kor. 1.18 flig.). Det 
er derfor fra Gud, at Frelsen maa udgaa, han maa gjen- 
føde dem til et nyt og helligt Liv (Joh. 3,5—%) og virke i 
dem ny Villen og ny Virken (Phill. 2,13). 

Men idet Protestantismen lagde hele Vægten paa Guds 
frelsende Naade og frakendte Mennesket al Selvvirken, 
kunde det vel hændes, at man i sin Iver kom for langt 
til den modsatte Yderlighed og frakendte Mennesket enhver 
Gnist af det Gode, enhver Længsel efter Gud og fremstil- 
lede det som aldeles ufølsomt for enhver aandelig Rørelse, 
som en blot og bar Sten eller Klods i de aandelige Ting. 
Udtalelser af denne Art vil man finde i Luthers Strids- 
skrift mod Erasmus (De servo arbitrio), hvor det siges, at 
Gud er alene virkende, Menneskene ere blotte Instrumenter 
i hans Hænder; den frie Villie er et blot Ord, i sig selv 
Intet; Alt hvad der sker, maa ske saaledes efter guddom- 
melig Bestemmelse o. lign. Paa samme Maade hedder 
det i Concordieformlen, at Menneskene ere i aandelige Ting 
en haard Sten, en uhøvlet Blok, det formløse Dynd (lapis, 
truncus et limus), saaledes at der ikke er den ringeste 
Gnist af aandelige Kræfter tilbage i det naturlige Menneske.”) 
En bogstavelig Fastholden af disse stærke Ord vilde føre 
til farlige sædelige Conseqventser, idet Menneskene ville 
overgive sig til alskens Synder og Laster i den Tanke, at 
de kunne jo dog ikke blive værre, end de nu af Naturen 
ere, ligesom det jo ogsaa strider mod Erfaringen, der in- 
genlunde viser os Menneskene som saadanne bestialiserede 
Djævle. At dette dog heller ikke er Concordieformlens Me- 
ning, vil ses af, at der findes en Række andre Udtalelser, 


" der i høj Grad begrænse de nævnte haarde Ord. Det 


; 


2) — — — ne scintillula quidem virium spiritualium in ho- 
minis natura post lapsum manserit aut restet. Form. Conc. art. II 
de libero arbitrio p. 656. 

indrømmes, at der i Mennesket efter Syndefaldet endnu er 
en lille Gnist tilbage af Gudserkendelse og Lovbevidsthed 
(aliqua notitiæ dei scintillula reliqua et particula aliqua legis), 
ligesom det fastholdes, at Mennesket ogsaa efter Syndefal- 
det er vedblevet at være et Fornuftvæsen med Forstand og 
Villie.) Concordieformlen indtager da en dobbelt Front- 
stilling: overfor den romerske Semipelagianisme fastholder 
den Menneskets sædelige Fordærvelse og fuldkomne Udyg- 
tighed til at kunne frelse sig selv — overfor Flacius, der 
var gaaet til den modsatte Yderlighed og lærte, at Årve- 
synden var bleven Substants i Mennesket, saaledes at 
Menneskets Villie er blevet til Et med Synden og Guds 
Billede ved Syndefaldet blevet forvandlet til Satans Billed, 
fastholder Concordieformlen Gudsbilledets Bevarelse og Men- 
neskets substantielle Integritet efter Syndefaldet. Heraf føl- 
ger nu atter, at medens Menneskets fuldkomne Afmagt paa 
det religiøse Omraade fastholdes, saa indrømmes der dog 
Mennesket Mulighed til en vis borgerlig Retfærdighed og 
naturlig Loverkendelse. 

Den samme Opfattelse gjør Augsburger- Confessionen 
og dens Apologi gældende, men den fremsættes her paa en 
klarere og renere Maade uden de ovenfor nævnte altfor 
ensidige og derfor misvisende Yttringer. Der skelnes her 
mellem den borgerlige Retfærdighed (justitia civilis) og den 
aandelige Retfærdighed, som ene har Værd for Gud (justitia 
spiritualis s. dei). Den første er af udvortes Natur og gæl- 
der de ydre Handlinger i Samfundet: her formaar Menne- 
sket ved egen Kraft ikke alene at afholde sig fra grove 
Synder og Laster, men ogsaa at udføre skønne og ædle 
Handlinger, som fremkalde Beundring og Paaskønnelse. 
Den aandelige Retfærdighed derimod viser sig ikke i ydre 
Handlinger, men i selve det Sindelag, hvoraf de gode 


=) Form. Conc. p. 672. 

Handlinger udspringe, og fremfor Alt i det indre Gudsfor- 
hold, at elske Gud, have fuld Tillid og Taknemlighed til 
ham, og det formaar Mennesket ikke ved egen Kraft.) 
Med andre Ord: overfor de enkelte sædelige Handlinger 
have Menneskene ogsaa efter Syndefaldet en vis Valgfrihed 
til det Gode eller det Onde, men overfor det Gode som 
Totalitet staar det afmægtigt, det er ikke Herre over Hjer- 
tets indre Rørelser og har derfor ikke en i alle Maader 
udelt og uskrømtet Kærlighed til Gud og Mennesker. Al 
hin ydre borgerlige Retfærdighed, hvor stor og tiltalende 
den end kan tage sig ud for Mennesker, formaar derfor 
ikke at udfri Mennesket fra Syndens Magt og hjælpe det 
til at begynde et nyt i Ordets fulde Forstand retfærdigt og 
helligt Levnet. 

Denne dobbelte Bestemmelse af Menneskets Natur 
efter Syndefaldet finde vi da ogsaa i den hellige Skrift. 
Ved Siden af de ovenfor anførte Udtalelser om Menneskets 
syndige Natur og Forhærdelse overfor Gud kan anføres en 
Række andre, der tillægge Menneskene en delvis Evne til 
at gjøre det Gode. Saaledes taler Paulus om Hedningernes 
naturlige Gudsfrygt (Ap. G. 17,22: Athenienserne roses som 
derorduvwovsortégor) og sædelige Loverkendelse (Rom. 2,14—15), 
og i Evangelierne fortælles om fromme Hedninger, som 
søge Gud og Frelseren (Høvedsmanden i Kapernaum, 
Matth. 8,10 — den kananæiske Kvinde, Matth. 15,2 flg.), 
og det fastholdes, at ogsaa Syndere kunne vise Kærlighed 
og Hjælpsomhed overfor Andre (Luk. 6,32—33). 


£) Conf. Aug. art 18: Docent, quod humana voluntas habeat 
aliquam libertatem ad efficiendam civilem justitiam et deligendas 
res rationi subjectas. Sed non habet vim sine spiritu sancto 
efficiendæ justitiæ dei sive justitiæ spiritualis. — — — Quanquam 
enim externa opera aliquo modo efficere humana natura possit — 
potest enim continere manus a furto, a cæde — tamen interiores 
motus non potest efficere ut timorem dei, fiduciam erga deum, 
castitatem, patientiam etc. 

Resultatet af disse Overveielser bliver da følgende: 
Mennesket har efter Syndefaldet i de rent udvortes og bor- 
gerlige Sager beholdt Valgfrihed, Klogskab, Forstand, Ev- 
nen til allehaande Opfindelser og Dygtighed til mange 
Slags Gerninger, om end disse Evner og Ånlæg paa mange 
Maader ere blevne svækkede og forringede ved Synden. 
Ligeledes har det efter Syndefaldet bevaret Længsel efter 


Gud, en indre Uro og Søgen efter ham og ÅAttraa efter at 


opfylde Loven og gjøre, hvad Retfærdighed og Sandhed 
byder. Men trods Alt dette er Mennesket ude af Stand til 
ved egen Magt at løsrive sig fra Syndens Trældom eller at 
indtræde i et Tros- og Tillidssamfund med Gud og derefter 
begynde et nyt Liv i Sandhed og Hellighed. 

At dette forholder sig saaledes, bekræftes noksom af 
Erfaringen. Overfor os selv maa vi sukkende bekende, at 
vi trods al vor Attraa efter at gjøre det Gode dog paa saa 
mange Maader føle os hæmmede og bundne af den os 
iboende Syndighed — jvfr. Apostelens malende Skildring 
af den indre Tvedragt i ham selv mellem det Gode, som 
han vil, og det Onde, som han ikke vil, men dog gjør 
(Rom. 7,15—25).) Og omvendt, naar vi fæste Blikket paa 
Omverdenen, da se vi mange saakaldte Fritænkere, der 
have stillet sig udenfor Christendom og Kirke, men om 
hvem det ikke kan nægtes, at de i Samlivet med Andre 
vise sig som sanddru og pligtopfyldende Mennesker, ganske 
vist uden den indre Dybde og Fasthed i Charakteren, som 
først den religiøse Tro giver. 

I store Træk viser Verdenshistorien os det samme 


”) Naar man har ment, at Paulus i det anførte Sted taler 
om den Uigjenfødte, da lader dette sig ikke forene med V. 25, 
hvori han takker Gud for Frelsen ved Jesus Christus. Paulus 
taler her hverken om den Gjenfødte eller den Uigjenfødte, men 
om Mennesket som saadant, saaledes som det er under alle Livets 
Forhold. 


GE 

Billed. Navnlig i den græsk-romerske Oldtid udfolder 
Menneskeaanden en Kultur, der ved sin Rigdom og Stor- 
hed vækker vor Beundring og paa enkelte Punkter staar 
uopnaaet endnu i vore Dage, ligesom det heller ikke fattes 
paa store Bedrifter og herlige Dyder, som udvises af frem- 
ragende Mænd. Men alt dette bæres og støttes af lykke- 
lige Naturforhold og derpaa byggede Samfundsforhold. 
Saasnart disse, Betingelser falde bort, brister Harmonien og 
den indre Tomhed kommer frem og med den følger en 
stigende Opløsning af Samfundsforholdene, en sædelig For- 
vildelse og Raahed, der mere og mere fører til en navnløs 
Elendighed, hvoraf intet menneskeligt Snille eller Dygtig- 
hed formaar at reise den dybt faldne Slægt. Da omsider 
alt Haab om Opreisning syntes udelukket, da kom Frelsen 
og Opreisningen — den kom gjennem et lidet og foragtet 
Folk og paa en Maade, som Ingen havde anet (jvfr. 1 Kor. 
2,9: hvad ikke opkom i noget Menneskes Hjerte). 


sg 
Guds Vrede og Straf over Synden. 


Gud forholder sig ikke ligegyldig for, at den af ham 
skabte Menneskehed, der skulde være den synlige Skab- 
nings Hoved og Krone, har vendt sig fra ham i Ulydighed 
mod hans Bud og Trods mod hans Villie. Guds Væsen 
er ikke blot Tænken og Villen, som det udvikles i det 
philosophiske Gudsbegreb, men det er tillige dyb og inder- 
lig Følelse, som Aabenbaringens Gudsbegreb udvikler det, 
naar det først i Kærligheden viser os den fulde Udfoldelse 
af Guds Væsen. Men Kærligheden har atter Helligheden 
til sin Forudsætning (se ovenfor S. 80), og herved faar 
den sin dobbelte Stilling som dragende og tiltrækkende 

Magt (Joh. 12,32: fra Højiheden vil jeg drage Alle til mig) og 
atter som frastødende og forskydende Magt (Ps. 5,5: den 
Onde skal ikke bo hos dig, vor Gud!). Denne sidste er Guds 
Vrede, som er det energiske Udtryk for Guds Hellighed 
og Retfærdighed, thi disse ere levende og virkende Reali- 
teter og ikke abstracte Begreber. I Kraft af dem støder 
Gud Synderen fra sig og fuldbyrder sine Domme over 
ham. Dette bliver Guds levende og forfærdelige Dommer- 
Vrede. 

Med særdeles Kraft træder denne frem i gl. Test., saa- 
ledes i 5 Mos. 31,17, 32,22 — Es. 1,15, 59,2 (Gud skjuler sit 
Aasyn og hører ikke Bønnerne) og kundgjør sig i den gru- 
fulde Ødelæggelse, som Herren atter og atter fører over 
Israels Folk for dets Vantro og Misgerninger, og som 
naaer sit Høidepunkt i Jerusalems sidste Undergang i Blød 
og Brand. Men ogsaa i ny Test. tales der med truende 
Vægt om Guds Vrede, 0977) tov od (Joh. 3,36: Guds Vrede 
bliver over den Vantro — Rom. 1;,18 flig.: Guds Vrede over 
Hedningerne, 2,4—5: Guds Vrede vil komme over den Van- 
tro og Ulydige paa Vredens Dag — Eph. 2,3: vi vare af 
Naturen Vredens Børn, 5,6, Kol. 3,6, 1 Thess. 2,16). Det 
gl. test. Billed af Guds Vredes Glød og andre Sammen- 
stillinger af Vreden med Ilden møder os atter i det ny 
Test. (Hebr. 12,29: zar & Feoc tjmæv 7mog zatavalktoxov). Et 
anskueligt Billed heraf haves i Jesu Optræden overfor de 
Handlende i Tempelgaarden (Joh. 2) og hans voldsomme 
Tordentale mod Pharisæerne (Matth. 23). 


Med Urette har man i nyere Tid svækket dette Begreb ; 


og i Udtrykket Guds Vrede kun villet se et metaforisk 


5 Mos. 31,4: Og min Vrede vil optændes mod dem samme 
Dag, som jeg vil forlade dem. 

5 Mos. 32,2: En Ild er optændt i min Vrede, og den skal 
brænde til det nederste Helved, den skal fortære Landet og dets 
Grøde. 

eller anthropomorphistisk Udtryk for Guds Retfærdighed 
(Rationalismen, senere Schleiermacher, Ritschl). Man be- 
raaber sig paa Udtalelser som Matth. 5,4 (Gud lader Solen 
skinne paa Onde og Gode) og Luk. 15 (Lignelsen om den 
fortabte Søn), og hævder, at da Guds Væsen er Kærlighed, 
maa ogsaa denne skjule sig bag Vreden, ligesom Solen 
skjules af Skyerne, men dog ligefuldt er Lys- og Varme- 
kilde for Jorden. Hvad de anførte Skriftsteder angaar, da 
er det første kun en Skildring af Guds almindelige For- 
synsstyrelse og den Godhed, som deri aabenbarer sig, me- 
dens Lignelsen om den fortabte Søn kun vil give et klart 
Billed af Synderens angerfulde Omvendelse og Guds Fader- 
naade overfor samme. Ogsaa er det sandt, at bag Guds 
Vrede skjuler Kærligheden sig, og at Vreden forsaavidt 
kan kaldes Kærlighedens Vrangside, men heraf følger in- 
genlunde, at Guds Vrede kun skulde være en subjectiv 
Forestilling hos Menneskene uden tilsvarende Objectivitet 
i Gud selv. En saadan Tanke vil medføre en tilbage- 
virkende, svækkende Opfattelse af Synden, som om ogsaa 
den kun er en Mangel, men ikke noget Udtryk for den 
positivt onde Villie, ligesom den ogsaa er i Strid med de 
ovenfor anførte klare og bestemte Udtalelser i den hellige 
Skrift, i hvilke Vreden stedse nævnes som levende og vir- 
kende Udtryk for Hellighedens tilbagestødende Magt, og 
ikke blot som et digterisk Billed. 

Guds Vrede er i første Række vendt mod Synden selv 
eller det Onde, men dernæst ogsaa mod det eller de Men- 
nesker, som bære det Onde frem. Efter den stigende In- 
tensitet, hvormed dette sker, stiger ogsaa Guds Vrede mod 
Synderne. Saaledes er der stedse et indre Forhold mellem 
Syndens og Vredens Størrelse. - Ligesom der i den første 
maa skelnes imellem den absolute, evige Synd d. e. den 
haardnakkede Fornægtelse mod bedre Overbevisning, Synd 
mod den Helligaand (Matth. 12,32), Synd til Døden (1 Joh. 

5,16), som ikke kan tilgives, fordi den ikke vil tilgives, og 
den relative, timelige Synd, der finder Tilgivelse, hvor 
sand Anger og Tro er tilstede, saaledes maa der ogsaa som 
svarende hertil skelnes mellem Guds absolute, ubegrænsede, 
evige Vrede og hans relative, begrænsede, timelige Vrede. 
Da imidlertid hin absolute evige Synd ikke kan tænkes 
indenfor Jordelivet, men først i en hinsides Tilværelse, saa 
bliver Guds absolute evige Vrede først at afhandle i Escha- 
tologien, medens der her kun kan tales om Guds rela- 
tive, begrænsede Vrede, der aabenbarer sig i Timeligheden. 
Den har sine forskellige Grader svarende til Syndens 
forskellige Grader og kan derved lade Plads staa aaben 
for Guds Godhed (jvfr. Matth. 5,45, Rom. 2,4). Ogsaa 
hans Fromme og Troende kunne blive Gjenstand for 
Guds Vrede (Davids Psalmer — jvfr. Peter overfor Christi 
Vrede i Matth. 16,23). Hermed udsiges, at Gud heller ikke 
er ligegyldig for deres Letsindighed og Syndelyst, og det 
levende Personlighedsforhold mellem Gud og Mennesker 
finder heri sit Udtryk. Det er denne Guds timelige Vrede, 
hvorom det hedder, at den varer kun en liden Stund, saa 
vil han atter forbarme sig og vise sin Naade og Barm- 
bjertighed (Micha 7,9, 18, Ps. 78,38, Ps10103'5)NER Atter 
her kan der drages en Parallel med Forholdet mellem 
Forældre og Børn, Søskende, Ægtefæller, Venner, hvor 
Vreden kan blusse op over en virkelig eller formentlig 
Uret, uden at det dybere Kærlighedsforhold dermed er op- 
hævet, medens paa den anden Side Vreden er alvorlig 
ment, ikke blot Komediespil. Hvorledes dyb og frastø- 
dende Vrede kan forenes med en medlidende og dragende 
Kærlighed, derom vidner Jesu Optræden overfor Phari- 
sæernes Forhærdelse, overfor hvilke han paa een Gang 
viser en hellig Vrede og en dyb Medlidenhedsfølelse (Mark. 
3,5: mer 0Qyng ovidvnoruevoc). Paa samme Maade føler 
Gud en brændende Nidkærheds Vrede over Menneskenes 

Synd i Forening med en inderlig Kærligheds Længsel efter 
at drage dem til sig. 

Den guddommelige Vrede træder overfor Menneskene 
frem i ydre Handlinger og kundgjør sig her som Straf, 
hvilken er Guds Reaction mod det Onde, hvori han haand- 
hæver sin Helligheds Love. Den fremgaar med indre 
Nødvendighed af Syndens Væsen, som er Lovløshed 
(Zvouia, 1 Joh. 3,4); principielt set har Straffen sit For- 
maal i sig selv som Gjengældelse og har ikke ydre For- 
maal, disse træde først til i anden Række. Allerførst kan 
Synden derfor siges at have sin Straf i sig selv, i den 
indre Selvopløsning, som den fremkalder, og den dermed 
følgende stigende Uro og Angst. Men til den indre Dis- 
harmoni svarer Forstyrrelsen i de ydre Livsforhold, som 
Synden fremkalder. Her træder Straffen frem i sin Ob- 
jectivitet som Livets mangehaande Onder, der tilsidst 
culminere i Døden (Gen. 3,16—19). Dog gælder dette om 
Livets Onder som samlet Totalitet, ikke om de enkelte 
Onder som saadanne, thi her raader ofte Natursammen- 
hængen. Ondet viser sig dels negativt som et Tab af visse 
Goder, et Savn og den deraf følgende Forringelse af Livs- 
lysten (poena damni), dels positivt som Smerte og Lidelse 
(poena sensus), dog kan denne Adskillelse ikke gjennem- 
føres i Virkeligheden, hvor begge glide over i hinanden. 

Onderne udgaa dels fra Naturen (Sygdom, og Pest, 
store Oversvømmelser, Jordskælv o. Lign.), dels fra Men- 
neskene og Samfundet (allehaande Krænkelser, Bagtalelse, 
ligefremme Voldshandlinger). Begge virke imidlertid ogsaa 
med deres egne Kræfter, og det vil derfor være umuligt 
objectivt at paavise, hvor en særlig guddommelig Styrelse 
finder Sted (jvfr. ovenfor om Forsynsstyrelsen). Den rent 
forstandsmæssige Betragtning vil i de ovennævnte Onder 
kun se blotte Natur- eller Samfundsvirkninger, medens 
den religiøse Betragtning deri vil se Guds straffende 

Virksomhed. Nyere Theologer ville dog benægte dette og 
kun se den guddommelige Straf i en formindsket Naades- 
erfaring af Guds umiddelbare Nærhed: »die Gottesferne«, 
som dog menes at være af ren subjectiv Natur, thi i Vir- 
keligheden er Gud alle sine Skabninger lige nær i sin Kær- 
lighed (Ritschl). Men herved ophæves ganske Straffens Ob- 
jectivitet, og den bliver til en blot subjectiv Forestilling, som 
beror paa en Misforstaaelse fra Menneskets Side. Tillige 
ophæves ikke blot Begreberne Guds Vrede og Straf over 
Synden, meri ogsaa Synden selv, der betragtes under det 
formildende Synspunkt af en tilgivelig Mangel, en naturlig 


Svækkelse. Overfor denne Betragtning maa det fastholdes, 


at som Synden er virkelig Synd, Overtrædelse af Loven, 
saaledes er Vreden virkelig Vrede, Straffen virkelig Straf. 


Livets Onder blive derfor Udtryk for Guds Vrede og 
hans retfærdige Domme. De ere hans cruwgiær (Hebr. 10,29) 


og hans drzaroxzeroie (Rom. 2,5), og det vedblive de at 
være, enten de erkendes som saadanne eller ikke. Imid- 
lertid kan denne Betragtning kun gjøres gældende i sin 
Almindelighed overfor Livets Onder som en Helhed, ikke 
derimod overfor de enkelte Synder. Det var netop Feilen 
ved den jødiske Betragtning, at den betragtede hver enkelt 
Ulykke som Straf for en tidligere begaaet Synd (jvfr. Jobs 
Bog). Mod denne gjør Jesus stærk Indsigelse (Joh. 9,3: 
den Blindfødte — Luk. 13,1—5: de dræbte Galilæer), fordi 
den fører til Selvretfærdighed og Foragt for den Ulykke- 
lige. Denne Betragtning kan kun giøres gældende af den 
Enkelte selv, eftersom han føler sig ramt i sin Samvittig- 
hed af de Gjenvordigheder og Ulykker), som komme over 
ham (Røveren paa Korset, Luk. 23,41), men ikke af Andre 


(Matth. 7,1: Dømmer ikke!). Navnlig kan denne Sammen- | 


=) Jvfr. Melanchtons Loci communes II: De calamitatibus et 
cruce. 

knytning af Ulykke og Synd gjøres gældende i Straffe- 
prædikener for hele Folket eller store Dele af det, som 
ere blevne haardt ramte af Ulykker (ødelæggende Krige 
— Oversvømmelser — pestagtige Sygdomme o. Lign.), 
naar den anvendes med Visdom og Maadehold. Den æl- 
dre Betragtning gik her ofte altfor haardhændet til Værks, 
navnlig Pietismen, der ved slige Leiligheder begik den 
Hovedfeil altid at ville henføre den enkelte Ulykke til be- 
stemte Synder lige imod Jesu Formaning i Joh. 9 og Luk. 
13, hvorved den blev hensynsløs og ubillig og ofte frem- 
kaldte Uvillie og Trods hos Nogle, Ligegyldighed og Let- 
sind hos Andre istedenfor sand Ydmyghed og almindelig 
Anger. Skulle slige Straffeprædikener naa deres Formaal, 
maa de først og fremmest være rettede paa at vække Til- 
hørernes Samvittighed og dernæst henstille til dem, om de 
i de indtrufne Landeplager ville se Guds Straf og Optug- 
telse (jvfr. 1 Kor. 11,30 flg.), thi denne Opfattelse kan lige- 
saa lidt paatvinges Tilhørerne ved strænge Ord og Trusler 
som ved en objectiv theoretisk Bevisførelse; det maa altid 
blive en frivillig Sag, om man vil godkende den. 

Sit sidste Formaal naaer Straffen først, naar den an- 
erkendes som retfærdig Straf, og heri ligger dens dybeste 
Braad, thi til den ydre Lidelse kommer nu ogsaa den 
indre smertelige Erkendelse, at den er selvforskyldt. Her- 
ved vækkes Skyldbevidstheden, der er forskellig fra 
Skylden. Den sidste er som saadan rent objectiv, den 
er tilstede, enten den erkendes eller ikke, medens Skyld- 
bevidstheden er subjectiv og virker Trængsel og Angst 
(Rom. 2,9 jvfr. Ps. 32,3—4). Skyldbevidstheden er Samvit- 
tighedens Dom over Synderen, hvorunder han ogsaa ufri- 


Ps. 32,3—: Jeg taug, og mine Ben fortæredes under mit Suk 
den ganske Dag, thi Dag og Nat laa din Haand tungt paa mig, 
saa min Saft forvandledes som i Sommertørke. 

villig maa bøje sig (Judas). Skyldbevidstheden er ikke Et 
med Angeren, thi i denne tages den onde Villie tilbage, 
medens den Skyldbevidste endnu kan trodse og modstaa 
Guds Villie, men den er den nødvendige Betingelse for 
Angeren og Forberedelse til den. Det Frugtbargjørende 
ved Angeren er dette, at den blødgjør det haarde Sind og 
vækker Længsel efter at gjøre det Gode og atter træde i 
et Tillidsforhold til Gud.) 

Bag de guddommelige Straffedomme skjuler da et 
højere Formaal .sig. Straffen, hvis inderste Væsen er 
Gjengældelse, stilles i et højere Formaals Tjeneste og bliver 
Optugtelse, zærdeææ. Straffen begynder med Døden (Gen. 
3,17—19), men den tilsigter Livet (Ezech. 18,23, 2 Pet. 3,39, 
1 Tim. 2,4). Hermed indtræder et nyt Moment i den gud- 
dommelige Straf, dog ikke saaledes, at den nu ophører 
at være gjengældende, thi det vedbliver den at være, men 
saaledes, at bag Gjengældelsen er et højere sædeligt For- 
maal tilstede. Medens Guds Dommer- Retfærdighed kund- 
gjør sig i Gjengældelsen, viser hans Faderkærlighed sig i 
Optugtelsen. 1 Aabenbarings-Økonomien sker dette saa- 
ledes, at den første træder stærkest frem i den gamle Pagt, 
den sidste i den nye Pagt (Hebr. 12,5—1, Sal. Ordspr. 
3,11—12, Jak. 1,2—4, Rom. 5,3, Joh. Aab. 3,19). Livets Onder 
kunne saaledes ses under et tredobbelt Synspunkt, først 
ligefrem som naturlige d. e. saadanne, som have deres 
Grund i Naturens lovbundne Sammenhæng, dernæst som 
Kundgjørelser af Guds straffende Retfærdighed, dszæroxgroriæ, 
endelig som tilsigtende en Optugtelse, mærderæ, i det Gode. 


Ezech. 18,2: Skulde jeg have Lyst til en Ugudeligs Død? 
siger Gud Herren, mon ikke til, at han omvender sig fra sine 
Veie og kan leve? 


”) Den videre Udvikling heraf se Christelig Sædelære 
& 21: Bod og Omvendelse. 

Alle tre Opfattelser kunne være berettigede, men hvilken 
af dem, der maa gives Fortrinet, afhænger af den subjec- 
tive Opfattelse, noget objectivt Kriterium for dens Rigtighed 
gives ikke. Det var netop Orthodoxismens og Pietismens 
Feil at ville opstille et saadant og derefter udtale sine 
Domme med stor Haardhed. Den Christne vil overfor 
sine forskellige Prøvelser kunne gjøre snart denne snart 
hin Opfattelse gældende, dog saaledes, at han ikke saa- 
meget vil se Guds drzasozerøie i de enkelte Lidelser, men 
mere i deres Totalitet;.han vil forstaa, at denne, Lidelsen 
og Smerten overhovedet og tilsidst Døden, kommer over 
ham, fordi han er født i en syndig Slægt, opvoxet i Synd 
og trods al sin skinnende borgerlige Retfærdighed overfor 
Mennesker dog i sit Hjertes Indre overfor Gud er en Syn- 
der, og han vil derfor bære det alt i ydmyg Taalmo- 
dighed og Gudhengivenhed. Dette er i rette Forstand »at 
tage sit Kors op og følge efter Jesus«. 

Dog heller ikke herved kunne vi blive staaende; bag 
Tanken om Straffen som gjengældende og optugtende aab- 
nes der et nyt og stort Fjernsyn for os: det er Tanken 
om Menneskenes Frelse fra Synden og Straffen og Døden. 
Ikke som om denne Tanke først er opkommen i Gud 
efter Menneskets Fald som et Lægemiddel, hvormed han 
vilde raade Bod paa det, men han havde den før Verdens 
Skabelse og før Tidens Begyndelse — med andre Ord: 
Guds evige Raadslutning til Menneskeslægtens Frelse. 


8 20. 
Guds evige Raadslutning til Menneskehedens Frelse. 
Det kunde synes uforeneligt med Guds Visdom og 


Kærlighed at skabe et saa skrøbeligt Væsen som Menne- 


sket, der næsten forud maatte synes bestemt til Død og 
H. Scharling: Dogmatik. 14 

evig Fordømmelse. Vi oplyses da ogsaa om, at Gud ikke 
alene har tænkt paa Syndens og Dødens Mulighed, men og- 
saa paa Lægedom mod Synden og Døden og deraf følgende 
evig Frelse. Denne Guds Naades Frelsesplan er ikke først 
fattet efter, at Synden og Døden var bleven til Virkelighed 
i den faldne Slægt, men allerede forud før Verdens Ska- 
belse (7790 zataBolnc xz00uo0v, Eph. 1,3—1, 1 Pet. 1,20), fra 
Begyndelsen (ér cgeygcs, 2 Thess. 2,18), ja fra Evighed 
(zate med de0iv tøv a&tøvæv, Eph. 3,1). 

Denne Frelsesplan grunder sig udelukkende i Guds 
frie Villie, den kaldes derfor 48440, evdoxzta Bovlnjcs Tor 
sov (Eph. 1,9—1). Heraf følger, at den kan ikke udfindes 
af nogen menneskelig Tanke (1 Kor. 2,9) eller philosophisk 
udledes som en indre Nødvendighed af Guds Væsen. Den 
er en evig Frihedshandling af Gud, kan derfor ikke blive 
en Gjenstand for dybsindig Speculation, men maa fasthol- 
des af den christelige Tro. Som Guds Raadslutning i Al- 
mindelighed kaldes den 79094040, som fremgaaet af Guds 
Forudviden nævnes den 7z90yvw0rc, som fremgaaet af hans 
Forudbestemmelse 7900960m0c (jvfr. Rom. 8,28—229). 

Som denne Guds Raadslutning fra første Færd er evig, 
er den ogsaa universal og omfatter den ganske Menneske- 
hed (Joh. 12,32: fra Høiheden vil jeg drage Alle til mig 
— 1 Tim, 2,4: Gud vil, at alle Mennesker skulle frelses, 
jvfr. Tit. 2,1, 1 Joh. 2,2). Gud vil ikke, at noget Men- 
neske skal ende i den evige Fortabelse (Ezech. 18,23, 2 Pet. 
3,9). Men Raadslutningens Universalisme begrænses som 
Guds Almagt overhovedet ved den menneskelige Frihed, 
hvilken her gjør sig gældende som Haardhjertethed og 


Ezech. 18,3: Mon jeg skulde have Lyst til en Ugudeligs 
Død? siger Herren, mon ikke til, at han omvender sig fra sine 
Veie, at han kan leve? 

2 Pet. 3,: Gud vil ikke, at Nogen skal fortabes, men at Alle 
skulle komme til Opstandelse. 

Trods imod Guds Villie og frelsende Naade. Hvor dette 
finder Sted, kan den guddommelige Frelsesplan ikke virke- 
liggjøres. Den mister herved sin Universalitet og bliver til 
en Udvælgelse, &x4077, af dem, som ville lade sig frelse 
(Rom 9,1, Joh. 15,19). Derfor kaldes de Udvalgte 8x46xt0r, 
hvorved dog nærmest tænkes paa dem som samlet Helhed 
eller som Menighed. Stundom betones Guds udvælgende 
Naade saa stærkt, at det faar Udseende af, at Gud har 
forudbestemt baade til Frelse og til Fordømmelse (Ap. G. 
13,48, 1 Pet. 2,8, Matth. 13,14 og Joh. 12,40 efter Es. 6,10 — 
Rom. 8,28—30, især Rom. Cap. 9). 

De sidste Udtalelser i Forening med den Betragtning, 
at Intet kan ske, som er i absolut Modstrid med Guds 
almægtige Villie, have allerede tidligt ført Læren om Guds 
evige Raadslutning eller Prædestinationslæren ind i et urig- 
tigt Spor, idet man holdt for, at Menneskets evige Skæbne, 
være sig Salighed eller Fordømmelse, maatte henføres til 
Guds uforanderlige Forudbestemmelse. Denne Lære blev, 
endnu dog med stærk Begrænsning, fremsat af Augustin, 
der lærte, at Gud af den store fortabte Menneskehed 
(massa perditionis) udvalgte Nogle, som han ved sin uimod- 
staaelige Naade, gratia irresistibilis, frelste endog mod 
deres Villie, medens de Andre bleve i Fortabelsen. Augu- 
stin lærte altsaa kun en Forudbestemmelse til Salighed 
ved en vilkaarlig Udvælgelse af Gud, men nogen Forud- 
bestemmelse til evig Fordømmelse lærte han dog ikke. 
Denne videre Konsekvents drog den sachsiske Munk 
Gottischalck, der lærte en dobbelt Forudbestemmelse 


Joh. 15,19: I ere ikke af Verden, men jeg har udvalgt Eder 
af Verden. 
Ap. G. 13,48: De bleve troende, saa mange som vare bestemte 
til evigt Liv. 
1 Pet. 2,8: De stødte an, idet de ikke troede Ordet, og til 
dette vare de ogsaa bestemte. 
142 

(gemina prædestinatio), af Nogle til evigt Liv, af Andre til 
evig Død, hvilken Lære han væsentlig støttede paa Guds 
Uforanderlighed. Til den yderste Konsekvents gjennem- 
førte Calvin med en ubønhørlig Logik Prædestinations- 
læren og gjorde den til et Hovedpunkt i Dogmatiken. Han 
tog sit Udgangspunkt fra Guds Almagt og støttede den væ- 
sentlig paa Rom. Cap. 9. Gud har endogsaa forudbestemt 
Menneskene til Synden (supralapsarisk Prædestinatianisme) 
for til evig Tid at kundgjøre sin Retfærdighed gjen- 
nem den evige Fordømmelse og sin Naade gjennem den 
evige Frelse. Naar Gud lader sit Evangeliums Naadebud- 
skab forkynde for alle Mennesker, da er det kun hans 
tilsyneladende Villie (voluntas signi), medens hans virkelige 
Villie (voluntas beneplaciti) kundgjør sig i hans dobbelte 
Forudbestemmelse til evig Salighed og til evig Fordøm- 
melse. 

Denne Opfattelse, der har vakt stort Røre i den refor- 
merte Kirke, medens den blev ivrig bekæmpet af de lu- 
therske Theologer, er i Strid saavel med den hellige Skrift 
som med den christelige Tro. Dens Skriftbevis er høist en- 
sidigt, idet den fremhæver enkelte Skriftsteder med Forbi- 
gaaelse af andre, der gaa i modsat Retning. Hine ovenfor 
anførte particularistiske Skriftsteder maa sammenholdes 
med de ligeledes anførte, der gaa i universalistisk Retning. 
Hvad særligt Hovedstedet, Rom. Cap. 9, angaar, da er det 
ikke Paulus” Mening her at give en dogmatisk Udvikling 
af Prædestinationslæren, men han anstiller en historisk 
Betragtning over Israels Stilling til Guds Frelses-Økonomi. 
Den bærende Grundtanke i hans Udtalelse er at fastholde 
Guds absolute frie Naadevalg i Modsætning til den jødiske 
Udvorteshed og Selvretfærdighed, der hævdede, at den 
blotte Nedstammen fra Abraham sikrede dem Frelsen 
uanset deres Livsvandel. Stedet danner en Parallel til 
Matth. 3,9 (Gud kan opvække Abraham Børn af disse 

Stene) og Matth. 20,1 flg. (Arbeiderne i Vingaarden). De 
stærke Udtalelser, der hidrøre fra en dyb religiøs Grund- 
betragtning af Guds Naade som alvirkende, finde deres 
Begrænsning ved Brevets Begyndelse, hvor Apostlen gaar 
haardt.i Rette med det forhærdede Israels Selvretfærdighed 
og erklærer det for at være uden Undskyldning (&varo4ø- 
yntoc, 2,1), hvad det ikke kunde være, naar den almægtige 
Gud var Skyld i dets Forhærdelse — og ved Brevets Slut- 
ning, Cap. 10—16, som dels henviser til Guds forbarmende 
Naade, der, naar Tiden kommer, ogsaa vil udstrække 
sig til Israel, dels indeholder en Række praktiske Forma- 
ninger til en sædelig Livsvandel, som vilde være overflø- 
dige, naar Gud fra Evighed havde forudbestemt til evig 
Salighed eller til evig Fordømmelse. 

Brister saaledes Skriftbeviset for den particularistiske 
Prædestinationslære, saa støder den ikke mindre an mod 
den christelige Opfattelse af Guds Væsen, hvilket den en- 
sidigt bestemmer som Almagt, medens det i Evangeliet be- 
stemmes som Kærlighed. Ikke uden Grund beskyldte de 
lutherske Theologer deres calvinistiske Modstandere for i 
dette Stykke at være Muhamedanere, thi ogsaa af disse 
opfattes Almagten som den bærende Grundbestemmelse. 
Den evige Raadslutning bliver som Følge heraf enten paa 
indeterministisk Vis et blot Lune, hvorefter Gud af ren 
Vilkaarlighed bestemmer disse til Salighed, hine til For- 
dømmelse, men ligesaa gerne kunde have stillet dem om- 
vendt — eller Raadslutningen sker paa deterministisk Vis 
som en indre Nødvendighed af Guds Væsen: men begge 
Forestillinger hidrøre fra en pantheistisk Opfattelse af Guds 
Væsen. Det Samme gælder om den Maade, hvorpaa Guds 
Forudvidenhed (præscientia) gjøres til Et med hans Forud- 
bestemmelse (prædestinatio), thi atter her møder Pantheis- 
men os, medens det personlige Gudsbegreb holder begge 
ude fra hinanden. Endelig er Anvendelsen af Læren om 

Guds tilsyneladende Villie (voluntas signi) og hans virkelige 
Villie (voluntas . beneplaciti) ogsaa et dogmatisk Feilgreb. 
Denne Lære har sin Plads under Forsynsstyrelsen, hvor 
det dreier sig om relative, timelige Livsgoder, som Guds 
Visdom forholder os for derigjennem at naa et højere For- 
maal (se ovenfor S. 143), men den kan ikke anvendes her, 
hvor det gælder det absolute højeste Livsgode, og hvor der 
altsaa ikke kan tales om høiere Livsgoder; den vil her 
være en Fornægtelse saavel af Guds Visdom og Sanddru- 
hed som af hans Kærlighed. 

Particularismen i Prædestinationslæren hviler paa en 
ensidig Skriftfortolkning, der beraaber sig paa enkelte løs- 
revne Skriftsteder uden Hensyn til den Sammenhæng, hvori 
de staa, og paa en blot Forstandsslutning, der i sit Væsen 
er en abstract logisk Formalisme. Guds Raadslutning er 
her opstillet som en Evighedsplan uden nøgensomhelst 
Forbindelse med hans Frelsesøkonomi, den svæver i 
Skyerne, men har Intet at gjøre med den historiske Ud- 
vikling, i hvilken Guds frelsende Naade fremtræder blandt 
Menneskene. Men saaledes er den ikke fremstillet i den 
hellige Skrift. Her er den sat i nøjeste Forhold til Aaben- 
baringen, 'fremfor Alt i Forhold til dens Fylde i Jesus 
Christus. Man kan derfor ikke opfatte den som fastslaaet 
og stivnet i urokkelig Fasthed før Tidens og Tidernes Be- 
gyndelse, men maa tværtimod se den i dens fremskridende 
Udvikling, dens historiske Virkeliggjørelse i Christi Me- 
nighed. 

Herved komme vi til en ny Bestemmelse ved Præde- 
stinationen,. nemlig dens Betingethed. I Modsætning til 
Particularismens ubetingede Naadevalg, der altid bliver en 
Vilkaarlighedsact, fastholde vi Læren om det betingede 
Naadevalg som fremgaaende af Guds Visdom og Kærlig- 
hed. Betingelserne, hvortil Guds evige Raadslutning er 
knyttet, ere af dobbelt Art, nemlig objectivt Christi Komme 

i Kødet og den ved ham virkede Forsoning og Forløsning, 
subjectivt Menneskenes personlige Tilegnelse heraf i Troen 
og den deraf følgende sædelige Nyskabelse. Den nærmere 
Udvikling heraf kan først gives i den følgende Fremstilling 
af Christologien og Pneumatologien. 

Guds evige Frelsesplan er først og fremmest knyttet 
ul Jesus Christus 7 (Ephb. 155,5 3711, 2. Tim, 1,9). Under 
dette Synspunkt maa derfor Forudbestemmelsen stadigt 
betragtes, som Concordieformlen med Rette har udtalt 
det: æterna prædestinatio in Christo et nequaquam extra 
Christum consideranda est (art. XI de æterna prædestina- 
tione).. Udgangspunktet for Læren om Guds evige Raad- 
slutning skal derfor ikke være Fordømmelsen (Calvin), 
men Frelsen, Paulus fremstiller den ikke til Skræk og 
Rædsel, men til Trøst og Glæde (saaledes især Rom. 8,31—39). 
Denne Frelse tilbydes Alle, dette er Guds almindelige og 
forudgaaende Villie (benevolentia dei universalis et antecedens), 
men den kommer kun dem til Gode, som ville modtage 
den i Troen. Troen bliver altsaa den subjective Betingelse 
for Frelsen, og hvor denne Betingelse ikke findes, kan 
Frelsen heller ikke finde Sted. Denne Ordning er Guds 
særegne og efterfølgende Villie (voluntas dei specialis et con- 
sequens).. Men Guds Naades Tilbud til Alle er fra hans 
Side alvorlig ment og ikke blot tilsyneladende, hvad der 
fra Guds Side vilde være Svig og Bedrag, derfor aldeles 
utænkeligt. Gud vil tværtimod gjøre Alt forat frelse Men- 
neskene, men deres Trods og Haardhjertethed sætte Skran- 
ker for Guds Naade, thi den Valgfrihed, som i Skabelsen 


Eph. 15: — — i Kærlighed forudbestemte han (Gud) os til 
sønlig Udkaarelse hos sig ved Jesus Christus. 
Eph. 3.4: — — efter det evige Forsæt, som han fuldbyrdede 


ved Jesus Christus, vor Herre. 
2 Tim. 1,: Han kaldte os efter sit eget Forsæt og Naaden, 
som blev givet os i Christus Jesus fra evige Tider. 


216 Faderens Gerninger. 


er givet Menneskene, og som sætter Skellet mellem disse 
og den øvrige Natur, kan og vil Gud ikke atter tage til- 
bage. Aarsagen til den evige Fortabelse, hvor en saadan 
finder Sted, kan derfor ikke føres tilbage til Gud, men 
maa henføres til Mennesket selv. Her staa vi ganske vist 
overfor det store Mysterium, som ingen menneskelig Tæn- 
ken formaar at gjennemtrænge. 

Gjenstanden for Guds Udvælgelse bliver da Menig- 
heden. Det er den, som Gud fra Evighed skuer forud- 
bestemt til Frelse. Dette har den ældre Theologi overset, 
idet den gjør den enkelte til Gjenstand for Udvælgelsen. 
Herved fremkommer et Skævsyn, idet der stadig spørges, 
om denne eller kin Enkelte er udvalgt til Frelse eller For- 
tabelse. Men den Enkelte skal ikke ses isoleret, men som 
Medlem af Menigheden, og i og med denne bliver han 
Gjenstand for Guds evige Forudbestemmelse til Salighed. 
Herfor har man faaet Øiet op, men er saa gaaet til den 
modsatte Yderlighed ved at hævde, at kun Menigheden, 
men ikke den Enkelte, er Gjenstand for Udvælgelsen 
(Ritschl). Her overses, at Menigheden kun bestaar i og 
af de Enkelte, og at den uden disse bliver en tom Abstrac- 
tion uden Virkelighed, ligesom ogsaa Skriften leilighedsvis 
henfører Udvælgelsen til de Enkelte (Matth. 24,24, især V. 
40—41). Begge maa de ses i og med hinanden, først her- 
ved komme vi til den rette Forstaaelse af Udvælgelsen. 

Endvidere skal Guds evige Raadslutning ikke udeluk- 
kende betragtes som en Evighedsact forud for al Tid og 
Rum. Ogsaa heri feilede den ældre Theologi, som ved 
denne Ensidighed ligeledes førte Læren ud i tomme Abstrac- 
tioner. I nyere Tid har man ogsaa her set rigtigere ved 
at se den i Forbindelse med dens historiske Virkeliggjø- 
relse og dens fortsatte Fremskriden i Tiden og Rummet. 
Det er fornemmelig Schleiermacher, som med Styrke har 
fremhævet denne Side af Guds Raadslutning og derved 

givet den Fylde og Liv. Men atter her føres vi til den 
modsatte Yderlighed, idet Schleiermacher fører Læren om 
den evige Raadslutnings successive Virkeliggjørelse over til 
Apokatastasis, Alles Saliggjørelse. Heri giver Skriften intet 
Medhold, og vi ere her udenfor den menneskelige Tankes 
Rækkevidde; vi kunne i det Høieste opstille Anelser og 
Ønsker, men saadanne give ingen Ret til apodiktiske Ud- 
talelser (jvfr. iøvrigt Eschatologien). 

Endvidere maa mærkes, at naar der stundom tales 
om, at de Udvalgtes Tal er kun ringe (Matth. 22,14: Mange 
ere kaldede, men faa udvalgte, jvfr. Matth. 20,16, hvor 
dette Udsagn dog mangler i de ældste Haandskrifter), da 
kan man ikke deraf drage den Slutning, som oftere er 
sket, at kun en ringe Del af Menneskeheden bliver frelst, 
medens den langt overveiende Del skal overgives til evig 
Fordømmelse. Det er en Misforstaaelse af Ordet, hvis 
Formaal ikke er at give en theoretisk Belæring om det 
mindre eller større Antal af de Frelste, men derimod en 
indtrængende praktisk Opfordring til hver Enkelt, at han 
ikke tager Guds Naadestilbud forfængeligt og mener at 
kunne glide ind i Mængden og blive frelst med den uden 
nogen personlig Villiesanstrængelse og Tilegnelse af Frel- 
sen, saaledes som Tilfældet er med Gæsten i den fore- 
gaaende Parabel, der møder uden Festklædning ved den 
kongelige Bryllupsfest — jvfr. Luk. 13,23—4, hvor Jesus 
paa Spørgsmaalet om de Frelstes Antal ikke giver ligefremt 
Svar, men formaner Spørgeren til i fuldeste Alvor at arbeide 
paa sin egen Saliggjørelse. 

Den calvinske Prædestinationslære fører enten til For- 
tvivlelse for dem, der anse sig forudbestemte til Fordøm- 
melse, eller hvad maaske hyppigere er Tilfældet, til en falsk 
Tryghedsfølelse og kødelig Syndesikkerhed hos dem, der 
tro sig forudbestemte til Frelse. Den Christne vil aldrig 
i dette Jordeliv kunne hengive sig til fuld Sabbatshvile og 

mene, at han nu kan spare sig Aarvaagenhed og videre 
Anstrængelse i sin Helliggjørelse i den Førmening, at han 
fra Evighed af er af Gud forudbestemt til Salighed. Mod 
saadan falsk Tryghed og dens farlige Følger advarer 
Apostlen paa det alvorligste (1 Kor. 10,12, Rom. 11,20 flg.), 
ligesom han ogsaa selv uagtet sin Forvisning om Guds 
Naade dog ikke aflader at være i sædelig Kamp og Ån- 
strængelse, paa det at han ikke skal falde ud af Naade- 
standen (1 Kor. 9,27), men efterat have fuldendt sit jordiske 
Livsløb vil kunne modtage Livets Krone (Phill. 3,12). 
Nogen ydre Garanti for at være blandt de Udvalgte 
gives der ikke; en saadan vilde kun medføre, at vor Tro 
stivnede i Ubevægelighed. Garantien for vor evige Frelse 
ligger ene og alene i Forvisningen om Guds Naade og Tro- 
fasthed, at han, som har begyndt sit Frelsesværk i os, 
ikke atter vil slippe det, men føre det seirrig igjennem til 
Enden (1 Kor. 10,13). Det er denne Tanke, som Paulus 
videre udvikler i Rom. 8,24—31, og som finder sin Stadfæ- 
stelse i Jesu Ord om, at hans Troende skulle i al Evighed 
ikke fortabes, og Ingen skal rive dem ud af hans Haand 
(Joh. 10,28). Denne Frelsesforvisning skal fastholdes i Yd- 
myghed og Tro og stedsevarende Åarvaagenhed, men paa 
den anden Side skal ogsaa al sygelig Grublen og urovæk- 
kende Tvivl holdes borte. Saadant fører til Anfægtelse, 
der danner en Parallel til Tungsindet og er den religiøse 
Form for dette: Tungsindet er vendt mod det nærværende 
Liv og kan ikke finde sig til Rette med det, Anfægtelsen 
vender sig mod det evige Liv og mistvivler om at kunne 
faa Del deri. Begge ere sjælelige Sygdomme og maa be- 
handles som saadanne baade med Fasthed og med kærlig 


1 Kor. 10,72: Den, som tykkes at staa, se til, at han ikke 
falder. 

Rom. 10,%: Du staar ved din Tro, vær ikke overmodig, men 
frygt! 

Deltagelse. Ofte staa de i Forbindelse med legemlig Svag- 
hed og kræve i saa Fald ligesaa fuldt physisk Pleie og 
Omsorg som aandeligt Tilsyn og Vækkelse; hvor vigtig den 
sidste end er, vil den dog ikke kunne erstatte den første, 
men i mange Tilfælde uden denne kun gjøre Ondt værre. 

Vi kunne da .som Resultat af den foregaaende Under- 
søgelse fastholde følgende Sætninger: 

Naadevalgets Ophav er Gud Fader (Joh. 3,16), som 
fuldbyrder det i uadskillelig Samvirken med Sønnen og 
den Helligaand. 

Dets virkende Aarsag er Guds Kærlighed, som ikke 
vil tillade Slægtens, ei heller de Enkeltes Fortabelse. 

Dets Betingelse er objectivt Christi Komme og hans 
Frelsesgerning, subjectivt Troen, som griber og tilegner sig 
det guddommelige Naadestilbud og kundgjør sig i Kærlig- 
hedens Gerninger. 

Dets Gjenstand er Christi Menighed saavel i dens 
Helhed som de enkelte Medlemmer, hvoraf den bestaar. 

Dets Formaal er Menneskenes Frelse til evigt Liv og 
Aabenbaringen af Guds Ære. 

Kunne vi nu end gjøre Rede herfor i Henhold til 
Skriftens Udtalelser og dermed afvise faretruende Mis- 
forstaaelser og vrange Lærdomme, maa vi dog er- 
kende, at vi her tilsidst staa overfor et Mysterium, som 
vi ikke formaa at giennemskue. I Henhold til Skrif- 
tens Ord: »De skjulte Ting er for Herren vor Gud, de 
aabenbare Ting for os og vore Børn til evig Tid« (5 Mos. 
29,29) skulle vi derfor afholde os fra at ville trænge dybere 
ind i denne Guds Hemmelighed, end det er blevet os for- 
undt, thi derved ville vi kun føres ind i en ørkesløs Grub- 
len, som opblæser Hjerterne til Hovmod eller fylder Sindet 
med Mismod og Tungsind. Med Rette advarer Concordie- 
formlen i sin faste og klare Udvikling af Prædestinations- 
læren mod alt Saadant og siger træffende: »De, som ere 


ax 

hemmelige Raadslutning, om de nu ogsaa ere Pen 
til et evigt Liv, med hvilke Bekymringer Satan pleier at 
anfægte og pine fromme Sjæle. De skulle heller høre 
Christus og se hen til ham som den Livets Bog, i hvilken 
alle Guds Børns Udvælgelse til evigt Liv er opskreven. 
Han er det paalideligste Vidne for alle Mennesker uden no- 
gen Forskel, at det er Guds Villie, at alle Mennesker, som 
ere besværede og tyngede af deres Synder, skulle komme 
til Christus for at blive styrkede og frelste af ham«.”) i 


=) Form. Conc. art. XI: De æterna prædestinatione p. 816. 

